
ĮVADAS 


L. A. Jucevičiaus (1813—1846) darbas „Biogra¬ 
finės ir literatūrinės žinios apie mokytus žemaičius“ — 
vienas iš nedaugelio XIX a. pirmosios pusės lietuvių 
bibliografijos, literatūros ir apskritai kultūros istorijos 
šaltinių. Jucevičius baigė jį rašyti 1840 m. Svėdasuose, 
jau išleidęs tris knygas ir atspausdinęs periodikoje ne¬ 
mažą pluoštą įvairių straipsnių. Knyga buvo paruošta 
spaudai, cenzūros peržiūrėta. Ją turėjo išleisti Jucevi¬ 
čiaus studijų laikų draugas Ipolitas Skimborovičius 
(H. Skimborowicz), persikėlęs 1839 m. į Varšuvą, kur 
vertėsi leidėjo bei publicisto darbu. Naujam leidiniui 
buvo pradėta rinkti prenumeratą, apie jo pasirodymą 
skelbė žinomo romanisto J. I. Kraševskio Vilniuje re¬ 
daguojamas žurnalas „Athenaeum“ (1841, t. 5), savait¬ 
raštis „Tygodnik Petersburski“ ir I. Skimborovičiaus 
Varšuvoje leidžiamas žurnalas „Pišmiennictwo krajo- 
we“ (1841, Nr. 5). 1 Atskiru lapeliu 2 buvo išspausdintas 
prenumeratos skelbimas. Tačiau nežinomos kliūtys kny¬ 
gos spausdinimą sutrukdė, ir darbas liko ligi šios die¬ 
nos gulėti rankraščiu. 

Jucevičius domėjosi lietuvių raštijos istorija bei jos 
bibliografija beveik nuo savo literatūrinės veiklos pra¬ 
džios. Jau 1837 m. išvertęs kelis lenkų romantikų poezi- 

1 L. A. Jucevičius, Raštai. Vilnius, 1959, p. 675—677. 

2 V. Žukas, Lietuvių bibliografijos'istorija iki 1940 m., Vilnius, 
1972, p. 155 (disertacijos rankraštis, Vilniaus universiteto bibliote¬ 
kos rankraštynas, sign. F 76—Ds 1640). 

jos kūrinius į lietuvių kalbą ir išleidęs juos knygute, 
pavadinta „Ištraukos iš naujųjų lenkų poetų...“ (Wy- 
jątki z notooczesnych poetow polskich, tlumaczone na 
język litewski z przydaniem kilku slow o języku i lite- 
raturze litewskiej, Wilno, 1837), jis pateikė straipsnį 
apie lietuvių kalbą ir literatūrą, pakartotą pagrindinia¬ 
me jo veikale „Lietuva“ (1846). Kaip jis pats rašo, 
sukaupta medžiaga žadino norą parašyti lietuvių lite¬ 
ratūros istoriją... „Šiandien, nuolatos betyrinėjant, be¬ 
lankant žymesniuosius knygų rinkinius Lietuvoje, o 
ypač tiek daug laimėjus gr. Chreptavičiaus bibliotekoje 
Sčorsuose, šis veikalas (t. y., lietuvių literatūros isto¬ 
rija, — M. L. ir V. R.) netikėtai išaugo; įdėmiau stabte¬ 
lėjęs, pastebiu, kad mano gimtojoje žemėje taip gausu 
didelių ir visais atžvilgiais nusipelniusių ne tik lietu¬ 
vių, bet ir lenkų bei kitų tautų raštijai žmonių, kurie 
tapo savo krašto puošmena ir švietė moksle plačioms 
senosios Lenkijos žemėms; todėl savo darbo planą vi¬ 
sai pakeičiau ir jau paruošiau spaudai platų veikalą, 
pavadintą „Biografinės ir literatūrinės žinios apie mo¬ 
kytus žemaičius“. Jis apims apie 200 žemaičių biogra¬ 
fijų, bus išvardyti jų nuopelnai visuomenės labui, o 
taip pat duotas tikslus jų įvairiais klausimais išleistų 
veikalų sąrašas“. 3 Taip atsirado šis Jucevičiaus darbas. 
Tik keturios biografijos buvo, dar jam gyvam esant, 
išspausdintos (nekalbant apie tas, kurios buvo ne jo 
rašytos, o tik nurašytos iš ano meto spaudos): apie 
S. Valiūną (jo knygoje „Ryšy Zmudzi“, 1840 ir alma¬ 
nache „Linksmynė“, 1841), apie A. Strazdą, D. Pošką 
ir K. Sirvydą (straipsnis „Pisarze w narodowym ję¬ 
zyku litewskim“ žurnale „Pišmiennictwo krajowe“, 
1841). Tačiau ne vienas literatūros istorikas ir biblio- 

3 L. A. Jucevičius, Raštai. Vilnius, 1959, p. 588. 

grafas jau anksčiau sėmėsi žinių iš tos pirmosios že¬ 
maičių biobibliografijos rankraščio, kuris buvo saugomas 
Lenkijos rankraštynuose (tiesa, po antrojo pasaulinio 
karo kurį laiką nesurandamas), ir iš Vilniaus univer¬ 
siteto bibliotekininko bei lituanistikos tyrinėtojo 
M. Brenšteino padaryto jo nuorašo. Nemaža naudotasi 
ir Lietuvių kalbos ir literatūros instituto rankraštyne 
saugoma „Mokytų žemaičių“ santrauka (sign. 4373), 
kurioje kruopščiai nurašyta visa, kas originale liečia 
lituanistiką. 

„Biografinės ir literatūrinės žinios apie mokytus 
žemaičius“ nepateko į tarybiniais metais (1959) išleis¬ 
tą pirmąjį lietuvių kalba Jucevičiaus raštų leidinį. Rank¬ 
raštis tuo metu, matyti, buvo keliamas iš vienos Len¬ 
kijos bibliotekos į kitą, ir todėl jo paieškos buvo nesėk¬ 
mingos. Rankraštį 1971 m. aptiko parengėjai Lenkijos 
nacionalinėje bibliotekoje Varšuvoje. 4 Originalas ten ir 
šiuo metu tebesaugomas (sign. — Akc. 8913). Rankraš¬ 
tis defektuotas: nuplėštas pirmas viršelio lapas, be to, 
trūksta dar 4 lapų, kurių du (p. 11—14) išlikę I. Skim- 
borovičiaus rinkiniuose, esančiuose taip pat Varšuvoje, 
Centriniame senųjų dokumentų archyve (sign. — „Teki 
Skimborowicza“, XXIII, 2/71). Taigi rankraštyje trūks¬ 
ta tik dviejų lapų: dalies pratarmės (p. 9—10) ir visos 
T. Aframovičiaus bei dalies Z. Bartoševičiaus biogra¬ 
fijų (p. 15—16). Nežinia, kada rankraštis nukentėjo, 
tik aišku, kad 1919 m., kai M. Brenšteinas kopijavo 
originalo tekstą, trūkstamų keturių lapų jau nebebuvo. 

Rankraštis 21,5X18,5 cm formato. Jį sudaro 190 
puslapių, iš kurių aštuoni (p. 2, 4, 6, 12, 17 ir 188—- 
190) neprirašyti. Popierius neliniuotas, jame matomas 

4 Zr. V. Raudeliūnas, Atrastas L. Jucevičiaus veikalas.—„Gim¬ 
tasis kraštas“, 1971, rugsėjo 30 d. 

vandenženklis „P“. Paginacija puslapiais, rašalu, lapų 
viršuje. Pirmasis viršelis neišlikęs, o antrasis — pilkš¬ 
vo minkšto kartono.'Pirmame puslapyje pieštuku pažy¬ 
mėta, kad rankraštis yra Vilianovo 5 bibliotekos nuosa¬ 
vybė. 

Rankraščio tekstą sudaro: 1. matyti, turėjęs būti 
viršelyje atspausdintas veikalo pavadinimas „Apie mo¬ 
kytus žemaičius“ (O uczonych žmudzinach), p. 1; 2. ti¬ 
tulinis lapas, p. 3; 3. dedikacija S. M. Giedraičiui, 
p. 5; 4. dedikacijos tekstas, p. 7—8; 5. pratarmė (Prze- 
mowa ), p. 9—11; 6. panaudotų šaltinių sąrašas, p. 13— 
14; 7. biografijos, p. 15—177 ir 8. turinys (Poczet rze- 
czy), p. 178—187. 

Rankraštyje nemaža taisymų ir papildymų, padary¬ 
tų vėliau, jau parašius tekstą. Papildymai įrašyti bio¬ 
grafijų pabaigoje (p. 64, 73, 83 ir kt.) arba paraštėse. 

Rankraštis buvo išsiųstas į Varšuvą I. Skimborovi- 
čiui. Tikriausiai, jis bus iš jo patekęs į rankas Potoc- 
kių, turėjusių didelius rankraščių rinkinius Vilianove 
prie Varšuvos ir Kšešovicuose prie Krokuvos. Iš pra¬ 
džių rankraštis buvo saugomas Vilianove, kur jį 
1919 m. nukopijavo M. Brenšteinas, o vėliau kartu su 
archyvo dalimi buvo pervežtas į Kšešovicus, kur jį pa¬ 
matė 1935 m. V. Maciūnas. 6 Po II pasaulinio karo 
Potockių archyvas buvo perduotas Centriniam senųjų 
dokumentų archyvui Varšuvoje, o rankraščiai, susiję 
su literatūra, buvo perduoti Lenkijos nacionalinei bib¬ 
liotekai Varšuvoje. Perduotų rankraščių tarpe buvo ir 
Jucevičiaus veikalas „Apie mokytus žemaičius“. 

5 Vilianovas (Wilan6w) — šiuo metu Varšuvos priemiestis. 

6 V. Maciūnas, Lenkijos bibliotekose pasirausus.—„Vairas“, 
1935, Nr. 6, p. 172—179. 

M. Brenšteino nuorašas saugomas Lietuvos TSR 
valstybiniame centriniame istorijos archyve (f. 1135, 
ap. 6, b. 99). Tai sąsiuvinis žalsvais viršeliais, liniuoto 
popieriaus, 20,2X12,5 cm formato, 95 lapų. Rašyta tik 
pirmoje lapo pusėje rašalu, Brenšteino ranka. Nuora¬ 
šas darytas, kaip pažymėta pirmame puslapyje, 1919 m. 
iš originalo, buvusio tuo metu Branickių bibliotekoje 
Vilianove. Tekstas nurašytas labai rūpestingai ir ištisai, 
išskyrus anksčiau spausdintas ir ne Jucevičiaus rašytas 
biografijas — J. K. Chodkevičiaus, A. Daugirdo, P. Nor¬ 
vaišos, D. Poškos, P. Roizijaus, M. Sarbievijaus, 
J. Skydelio, A. Strazdo ir M. Strijkovskio, — prie kurių, 
išrašius pagrindinius duomenis, nurodyta, iš kur jos 
paimtos ir kieno parašytos. 

M. Brenšteino nuoraše, palyginus jį su originalu 
yra kai kurių papildymų. Mat, autorius, pats kilęs iš 
Žemaitijos, domėjosi jos praeitimi, kultūra, žymesniai¬ 
siais žmonėmis. Antai prie J. Gadono, R. Kondrato, 
J. Plioterio ir kt. pažymėta, kad jie mokėsi Kražiuose, 
patikslinti S. Laurinavičiaus gimimo metai ir J. Pre- 
kerio vardas. Be to, nurodyta nauja literatūra apie 
Kaj. Nezabitauskj, J. Pabrėžą ir kt. 

Literatūrą ir šaltinius, kuriais naudojosi, Jucevičius 
rūpestingai sužymėjo rankraščio pratarmės pabaigoje, 
nurodydamas ir tuos atvejus, kai jis tiesiog paėmė iš 
periodikos kitų autorių parašytus straipsnius — nekro¬ 
logus apie kai kuriuos jam rūpimus veikėjus. Liko 
nenurodyta tik žodinė informacija, bet tuo metu jos 
žymėti niekur nebuvo įprasta. 

Iš 21 Jucevičiaus pažymėtų bibliografinių pozicijų 
dvi yra XVII a. (P. Piaseckio ir A. Kojelavičiaus), 5 iš 
XVIII a. (S. Rostovskio, J. A. D. Janockio, K. Nesec- 
kio, F. Zepnickio, A. Naramovskio), visi kiti — XIX a. 
pirmosios pusės, vienas iš jų — rankraštis: M. Valan- 

čiaus „Medžiaga Žemaičių bažnyčios istorijai“, t. y., 
busimoji '‘.Žemaičių vyskupystė“. Kai kurie senieji šal¬ 
tiniai vis dėlto Jucevičiui buvo nežinomi, pvz., P. Ale- 
gambė (Bibliotheca Scriptorum Societatis Jesu, Antver¬ 
penas, 1643), N. Sotvelis (N. Sotvellus, Bibliotheca 
Scriptorum Societatis Jesu, Roma, 1676), J. Poša- 
kovskio rankraštis (J. Poszakowski, De viris illustribus 
Provinciae Lituanicae). Iš svarbesniųjų jo amžininkų 
leidinių, tiesiog susijusių su jam taip rūpėjusia litua- 
nika, jis, rodos, nebuvo turėjęs rankose Kajetono Ne- 
zabitauskio pirmosios lietuvių bibliografijos, išspaus¬ 
dintos kartu su „Nauju mokslu skaitymo...“ (1824). 
Nemini nei P. Kepeno (O proischoždenii jazyka i lite- 
ratury litovskich narodov, 1827), bet nurodo L. Ro- 
galskio papildytą jo vertimą laikraštyje „Dziennik 
Wilehski“, 1828, t. 5. 

Literatūra ir šaltiniais Jucevičius naudojosi įvai¬ 
riai. Palyginus J. A. D. Janockio pateiktas A. Horaino, 
M. Kelpšos, J. Lopacinskio ir Ant. Tiškevičiaus biogra¬ 
fijas su Jucevičiaus parašytomis, paaiškėja, kad visos 
jos papildytos. (Pažymėtina, kad A. Horaino ryšių su 
lietuvių raštija nemini nė antrasis šaltinis — A. Nara- 
movskis, Jucevičius papildo A. Horaino biografiją kaip 
tik lituanistikai svarbiu faktu.) Kojelavičius nurodo 
P. Parčevskį buvus magistrą, Jucevičius — ir daktarą. 
Naramovskis to paties Parčevskio mirties datą laiko 
1658 m., mūsų autorius ją teisingai ištaiso į 1659 m. 
Kartais, tiesa, literatūra teikia žymiai daugiau medžia¬ 
gos, kurios neberandame Jucevičiaus knygoje. M. Oso- 
linskis yra parašęs plačią Roizijaus biografiją, į kurią 
įterpta vertingų faktų apie J. Domanevskį. Jucevičius 
tuo nepasinaudojo. Panašiai pasielgta ir su kitais duo¬ 
menimis. Antai A. Naramovskis pateikia Merkelio 

Giedraičio mirties datą (1609) 7 , K. Neseckis — K. Paco 
išleistą 1644 m. panegiriką 8 ; J. A. D. Janockis mini 
Raseinių kolegijos rektorių Kristupą Lopacinskį 
(XVIII a. vid.), rengusj 2 t. lietuvių kalbos žodyną 9 , 
tas pats autorius pateikia žinių apie savo amžininką 
Tomą Zebrovskį (Zebrį) (1714—1758), astronomą, ar¬ 
chitektą, matematiką, mokytojavusį ir gyvenusį Kra¬ 
žiuose, paruošusį Kražių bažnyčios projektą ir pagal 
jį stačiusį bažnyčią (jau mūsų laikais paaiškėjo, kad 
jo rankraštyje „Praxes. Scrips.“, 1734 m., yra lietu¬ 
viškas įrašas) 10 ; kitame . Jucevičiaus nurodytame leidi¬ 
nyje — „Wizerunki i Roztrząsania Naukowe“, t. I, 
p. 213, t. II, p. 43 — M. Homolickis mini Gabrielių 
Simkevičių (1644—1709), žemaitį, Kražių kolegijos rek¬ 
torių, o 1683—1707 m. lietuviškų pamokslų sakytoją 
Vilniaus šv. Jono bažnyčioje ir mokyklinių dramų su 
lietuviškais intarpais autorių 11 . Šitokie Jucevičiaus ne¬ 
apdairumai tepaaiškinami, tur būt, prielaida, kad jis 
pats visos savo nurodytos literatūros negalėjęs turėti, 
o bus gavęs trumpai kur ją pavartyti dar tuo metu, 
kai nebuvo sėdęs rašyti savo veikalo. 

Visa tai šiandien mūsų negali stebinti, prisiminus 
ano meto darbo su knyga sąlygas ir paties Jucevičiaus 
gyvenimo svarbesniąsias datas. Viešųjų bibliotekų buvo 
reta, į privačiąsias ne toks jau lengvas kelias materia- 

7 A. Naramowski, Facies rerum Sarmaticarum in facie Regni 
Polonicae Magni Ducatus Lituaniae gestarum. Vilnae, 1726, t. II, 
p. 536. 

8 K. Niesiecki, Korona Polska przy zlotej wolnošci starožytne- 
mi wszystkich katedr, prowincyi y rycerstwa ldeynotami... ozdo- 
biona. Lw6w, 1740, t. III, p. 543—544. 

9 Lietuvos TSR bibliografija. Vilnius, 1969, t. I, p. 516. 

10 V. Biržiška, Aleksandrynas, t. II, p. 95. 

11 Lietuvos TSR bibliografija, t. I, p. 537. 

liniu atžvilgiu suvaržytam žmogui. O Jucevičius jokio 
turto neturėjo: giinęs 1813 m., jis— 1829—1831 m. Vil¬ 
niaus universiteto medicinos studentas, po sukilimo — 
namų mokytojas (Žemaičiuose pas Radavičius), 1834— 
1838 m. jis vėl Vilniuje, bet jau Dvasinėje akademi¬ 
joje; baigęs skiriamas vikaru j Švenčionis, 1840 m. 
perkeliamas į Svėdasus. 1839—1843 — intensyviausi jo 
mokslinio literatūrinio darbo metai. 1834 m. jis veda ir 
meta kunigystę, pereidamas į pravoslaviją. Katalikiš¬ 
kos visuomenės nepriimamas, išvažiuoja į Lepelį Bal¬ 
tarusijoje mokytojauti. Miršta 1846 m. 

Luominėje feodalinėje visuomenėje nežymaus bajo¬ 
rėlio (o gal ir valstiečio) sūnui, vikarui, daugelio stam¬ 
besniųjų dvarininkų slenksčiai buvo per aukšti, iš ten 
žinių apie darbus kultūros srityje jis nedaug tegalėjo 
gauti. Jis stengėsi užmegzti kontaktus laiškais,— su¬ 
sirašinėdamas su J. I. Kraševskiu, čekų mokslininku 
V. Hanka, publicistu I. Skimborovičiumi, Giedraičiais 
ir kt. Vis dėlto tokiomis sąlygomis susirinkti išsames¬ 
nių žinių apie žymiuosius amžininkų dirbamus darbus 
nebuvo lengva — todėl Jucevičius nežinojo apie Jurgio 
Plioterio kelionę lituanistikos reikalais j Prūsus, apie 
jo lietuvių raštijos tyrinėjimus, nedaug tebuvo girdėjęs 
apie Kiprijono Zabičio-Nezabitauskio visuomeninius 
kontaktus lituanistikos klausimais, Simano Daukanto 
net vardo nežinojo ir apie jo darbus, matyt, buvo su¬ 
sidaręs vaizdą tik iš nuogirdų. 

Gyvendamas feodalinėje visuomenėje, kur — norin¬ 
čiam dirbti kultūros darbą — sunku buvo išsiversti be 
globėjo — mecenato — lėšų, Jucevičius neišvengė pane¬ 
girikų ir lankstymųsi žymesnėms žemaičių bajorų gi¬ 
minėms. Tačiau žinių apie tikrai žymius tų giminių 
atstovus jam kartais trūko. Antai Bialozorų jis sumini 
Juozapą ir Joną, katrų antrasis visai niekuo nepasi- 



žymėjo, o nežino apie Vilniaus vyskupą Jurgį (1661— 
1666). Panašiai su Gruževskiais: jo suminėti tos gimi¬ 
nės amžininkai šiandien istorijai nežinomi, o apie Joną 
Gruževskį, buvusį 1618—1625 m. ir 1642—1645 m. Vil¬ 
niaus akademijos rektoriumi ir formaliai atidariusį 
1644 m. joje teisių skyrių, vadinamąją „Sapiegų mo¬ 
kyklą“ (Sapiegos buvo paskyrę fundaciją), „Mokytuo¬ 
se žemaičiuose“ žinių nerandame. Paminėjęs bemaž 
visą savo laikų Karpių giminę, Jucevičius nedaug tetu¬ 
rėjo žinių apie publicistą, politinį veikėją Maurikį Pran¬ 
ciškų Karpį (1749—1817), vertusį į lenkų kalbą 
2. 2. Ruso „Pastabas apie Lenkijos valdymą“ (1778), 
siūliusį 1791 m. seime pripažinti valstiečiams teisę į 
žemę ir net įsileisti jų atstovus į seimą. Nedaug teži¬ 
nojo Jucevičius apie Bilevičių giminę, pažymėjęs nie¬ 
kam šiandien nežinomą Tamošių, o nieko nepasakęs 
apie kitus, jau nuo XVI a. susijusius su pirmųjų lietu¬ 
viškų raštų leidėjais (Jonas globojo A. Kulvietį) ir su 
reformacijos judėjimu Lietuvoje. 12 

Ypatingai žemai lankstėsi Jucevičius Giedraičiams, 
vienam iš jų dedikavo ir savo veikalą, bet toli gražu 
neturėjo pilnos informacijos nei apie J. A. Giedraičio 
dirbamus lituanistikos darbus, nei apie jo ir Simono 
išleistus atsišaukimus 1812 ir 1831 m. Vėliau, negy¬ 
vendamas jau 2emaičiuose, jis nieko nebuvo girdėjęs 
apie bajorus poetus A. Klementą ir Joną Kobeckį (1765— 
1823), rašiusius ir lietuviškai. 

Nemažai žemaičių, palikusių lietuviškai spausdintų 
raštų, nepateko į „Mokytus žemaičius“, pvz.: Saliamo¬ 
nas Slavočinskis (XVII a.), Jankevičius (XVII a.), Jur¬ 
gis Kasakauskis (apie 1650 — po 1722), Kazimieras 

12 I. Lukšaitė, Lietuvių kalba reformaciniame judėjime XVII a. 
Vilnius, 1970, p. 14. 

Klimavičius (apie 1720 — po 1786), Jonas Jaskaudas 
(apie 17'42 — po 1797), Silvestras Rucevičius (apie 
1747—1851), Antanas Janikavičius (apie 1791—1850 ar 
1854). Nepateko į Jucevičiaus rinkinį Vilniaus akade¬ 
mijos rektoriai žemaičiai: Danielius Butvilas (1585— 
1682), Antanas Skorulskis (1715—1780), plungiškis 
gydytojas ir mąstytojas, palaikęs ryšius su garsiuoju 
astronomu ir matematiku J. Kepleriu, Florijonas Krau- 
zė-Kruzijus (XVII—XVIII a.) ir kt. 

Antra vertus, suvokiant mūsų dienų ir ano meto 
informatikos skirtumą, galima tik stebėtis, kaip itin 
nepalankiomis gyvenimo sąlygomis Jucevičius vis dėl¬ 
to sugebėjo užmegzti tokius plačius ryšius ir surinkti 
tiek žinių apie rašomus ir parašytus, bet neskelbtus 
darbus. 

Jucevičius — žemaičių kunigaikštystės patriotas, ne- 
pabrėžiantis taip stipriai Lietuvos integralumo, kaip 
S. Stanevičius, pavaizdavęs Arklio ir Meškos istorinio 
kelio ir likimo bendrumą. Beje, XIX a. pirmojoje pusėje 
dažnai vadinta žemaičiais lietuviškai kalbančius istori¬ 
nės Lietuvos gyventojus, skiriant juos nuo vartojančių 
lenkų ar baltarusių kalbas. Jucevičius jau „Žemai¬ 
čių žemės prisiminimuose“ aiškiai žymėjo dvi etnogra¬ 
finės Lietuvos sritis: žemaičius ir lietuvius-aukštai- 
čius. Prie Žemaitijos kultūros veikėjų jis skyrė visus 
tuos, kurie ar Žemaitijoje buvo gimę, ar iš jos kilę, ar 
joje kurį laiką dirbę. Taip pateko į „Mokytus žemai¬ 
čius filosofas A. Daugirdas, pagarsėjusios studijos „Apie 
lietuvių kalbos ir tautos pradžią“ (1808) autorius K. Bo- 
gušas, matematikas P. Norvaiša ir kt., kurių bendrapa- 
vardžių Jucevičius žinojo esant jo gimtajame krašte. 
Dėl duomenų trūkumo žemaičiais tapo A. Strazdas, 
K- Sirvydas, K. Kontrimas ir kt. 

Kriterijus, pagal kuriuos Jucevičius rinko tinkamus, 



jo manymu, žmones savo biobibliografijai, nulėmė pats 
gyvenamas metas ir autoriaus ideologinės bei meninės 
pozicijos. Feodalizmo irimas to meto Lietuvoje buvo 
toli pažengęs, nors Jucevičiaus intensyviausios veiklos 
metu reakcija buvo plačiai išsikerojusi. Kitur tuo tar¬ 
pu jau pradėjo rodytis ir kapitalizmo pagrindų kri¬ 
tika (prisiminkime, kad netrukus buvo paskelbtas „Ko¬ 
munistų.partijos manifestas“). Jucevičiaus pasaulėžiūra 
ir pasaulėjauta nebuvo nuosekli ir vienalytė. Kelda¬ 
mas progresyvias vertybes, jis dažnai liaupsina isto¬ 
riškai regresyvius faktus, kartais, tur būt, veikiamas 
naudojamų šaltinių, j kuriuos Jucevičius ne visuomet 
žiūrėjo kritiškai. Todėl „Mokytuose žemaičiuose“ kaip 
j teigiamus reiškinius žiūrima ir j tai, kas betarpiškai 
buvo susiję su feodaline santvarka, ir j tai, kas ją 
neigė. 

Svarbiausias kriterijus, pagal kurį Jucevičius atrin¬ 
kinėjo minimus savo knygoje asmenis, — kiekvieno 
jų — kad ir menkiausias — įnašas į lietuvių raštiją. Au¬ 
torius stengėsi sudaryti kiek įmanoma pilniausią lietu¬ 
viškai rašiusių žemaičių vaizdą. Skelbdamas keturias 
savo įdomiausias biografijas (Strazdo, Valiūno, Poš¬ 
kos, Sirvydo), jis pabrėžė, kad tai rašytojai, rašę „tau¬ 
tine lietuvių kalba“. Kitur jis akcentuoja, kad lietuviškai 
išleistos • knygos yra prieinamos liaudžiai. Tačiau jis 
dar nepriklauso prie tų, kurie tolo nuo unijinių ten¬ 
dencijų. Jis neriboja lietuvių kalbos vartojimo, pripa¬ 
žindamas jai teises ir moksle, ir literatūroje, tačiau jis 
liaupsina Kražių mokytoją J. Narkevičių už tai, kad šis 
uoliai mokė žemaičius lenkiškai, nepaisydamas, kaip ir 
daugelis kitų, gimtosios vaikų kalbos ir kartu jų pačių 
natūralaus vystymosi bei brendimo. Taigi Jucevičius 
nepastebėjo prieštaravimo tarp noro atverti laisvą kelią 

lietuvių kalbai į mokslą bei literatūrą ir neįsileidimo 
jos j vidurinę mokyklą. 

Jucevičius — romantikas. Menas jam šventovė. To¬ 
dėl kiekvienas — kad ir porą eilėraščių ar poemėlę su¬ 
kūręs jaunuolis — jam vertas minėti. Šiuo atžvilgiu jis 
retai būna kritiškas. 

Trečias atrinkimo kriterijus — mokslinė veikla, o 
kartu su ja — mokslo populiarinimas ir mokymas. Taip 
pateko j knygą vienas kitas tiesiog išsilavinęs žemaitis 
ir nemaža vidurinių mokyklų mokytojų, tik, deja, ne 
patys žymiausieji, bet su keliomis išimtimis — tie, ku¬ 
riuos pažino Jucevičius, mokydamasis Kražiuose. Dė¬ 
kingas mokinys atsidėkojo savo mokytojams geru žo¬ 
džiu, kritišku žvilgsniu tepaliesdamas ilgametį Kauno 
mokyklos vedėją S. Laurinavičių. Tuo tarpu Jucevičius 
nebuvo girdėjęs apie žemaitį Jeronimą Stanevičių 
(1793 — po 1854), mokytojavusį Kolainiuose ir para¬ 
šiusį lietuvišką aritmetikos vadovėlį, kurio nepraleido 
universiteto cenzūra; apie Simoną Grosą (apie 1770— 
1835), dirbusį Dotnuvos ir Kretingos mokyklose ir 
palikusį lenkų-žemaičių kalbų žodyną ir žemaičių tar¬ 
mės gramatiką, apie raseiniškį Domininką Sutkevičių 
(1782—1849 ar 1854), mokiusį kurį laiką Ž. Kalvarijos 
apskritinėje mokykloje ir palikusį lietuvių-žemaičių-len- 
kų kalbų žodyną (1835). Tiesa, suminėti darbai nebuvo 
išleisti. 

Prie tos pačios švietėjų ir mokslo žmonių kategori¬ 
jos Jucevičius priskyrė ir daug dvasininkų, kurių veik¬ 
la buvo siaurai bažnytinė. Čia išryškėja Jucevičiaus 
ideologinis ribotumas, pereinantis kartais — ir ano 
meto akimis žiūrint — į reakcines pozicijas, ypač kai 
jis aklai seka naudojamais šaltiniais, kurių nemaža da¬ 
lis (ypač apie XVI, XVII, XVIII a. I pusę) jėzuitų 
rašyti. Jis liaupsina be jokios atrankos visas religines 

knygas. Išimtį sudaro tik viena „Bromą atverta j vieč- 
nastį“ (šį leidinį Jucevičius klaidingai priskyrė ne tam 
M. Olševskiui), kurią jis siūlo kone sudeginti ne tik 
dėl kalbos užteršimo, bet ir dėl paties turinio, panašiai 
kaip ir M. Valančius. 13 J. Skydelio ir K. Virvičiaus 
biografijose ginami jėzuitai, puolami ir niekinami ra¬ 
dikalieji prancūzų švietėjai. Abi šias biografijas Juce¬ 
vičius persirašė iš kitų autorių, palikdamas vis dėlto 
reakcinius išpuolius. 

Tačiau Jucevičius anaiptol nesilaikė nuosekliai reak¬ 
cinių pozicijų. Jis pats, dar klieriku būdamas, buvo 
puolamas dvasinės vyriausybės dėl pasaulietinio turi¬ 
nio savo sakytame pamoksle (žr. Jucevičiaus biogra¬ 
fiją jo „Raštuose“), netrukus po „Mokytų žemaičių“ 
Jucevičius išdrįso dėl mylimos moters mesti kunigystę, 
nepasukdamas amžiais išmintu veidmainystės keliu. To¬ 
dėl neatsitiktinai visai originaliai parašytoje A. Straz¬ 
do biografijoje Jucevičius gėrisi maištinga poeto 
dvasia. 

S. Valiūno biografijoje jis išryškina luominį anta¬ 
gonizmą feodalinėje visuomenėje, kartu atskirų luomų 
bei klasių ir tautų kultūrų diskriminaciją, tokią būdin¬ 
gą feodalinei ir buržuazinei santvarkai. 14 Tačiau šį 
reiškinį fiksuoja Jucevičius — menininkas (ir „Mokytuo¬ 
se žemaičiuose“, ir kituose savo veikaluose, pavyzdžiui, 
„Lietuvoje“), o ne Jucevičius — mokslininkas. Jo me¬ 
ninis vaizdas platesnis, sudėtingesnis ir kartu žymiai 
progresyvesnis už jo abstraktų galvojimą, už jo dekla¬ 
ruojamą ideologinę poziciją. Todėl daugeliu atvejų 
Jucevičius savo biografijose praeina pro analoginius 

13 M. Valančius, Raštai. Vilnius, 1972, t. II, p. 272. 

14 M. HoBiyn, MHTCpnanHOHaJiHCTHLĮecKasi KyjibTypa, «KoMMy- 
hhct», MocKBa, 1973, Ns 3, c. 54. 


17 



reiškinius, neatskleis.daraas jų reakcingo turinio. Apie 
socialinių santykių keitimo būtinumą tiesiogiu būdu jis 
niekur neužsimena, tas tejaučiama emocinėje jo sukur¬ 
tų meninių paveikslų potekstėje. 

Jucevičius mažai tepaliečia žmones, kurie vienaip 
ar kitaip buvo prisidėję prie savojo kampo materialinės 
kultūros kėlimo. 

„Biografinės ir literatūrinės žinios apie mokytus že¬ 
maičius“ savo sandara, žanru įsiterpia į senas tradici¬ 
jas turinčią biografistiką ir drauge į ypač populiarius 
nuo XVIII a. įvairaus pobūdžio žodynus-enciklopedi- 
jas. Mūsų terminais tariant, šį veikalą galėtume pa¬ 
vadinti biobibliografiniu žemaičių kultūros veikėjų en¬ 
ciklopediniu žodynu. Žodį „literatūrinis“, tur būt, 
reikėtų suprasti kaip raštijai, bet ne vien grožinei 
literatūrai priklausantį dalyką, būtent — spaudinių ir 
rankraščių aprašą, mūsiškai tariant — bibliografiją. Vis 
dėlto šis Jucevičiaus darbas negali būti be išlygų pri¬ 
skirtinas vien žodynams, nes šio žanro dalykai rašomi 
moksline kalba, glaustai, stengiantis pateikti kuo di¬ 
džiausią kiekį informacijos ir vengiant rodyti subjek¬ 
tyvųjį autoriaus santykį su aprašomuoju objektu. O 
Jucevičiaus biografijų stiliai labai įvairūs. 

Daugelis Jucevičiaus biografijų aprašytos protoko- 
liškai, enciklopediškai laikantis apytikriai šitokio šab¬ 
lono: pavardė ir vardas, kilimo vieta, mokslas ir eitos 
pareigos, keli gyvenimo bruožai, dorybės, talentai, dar¬ 
bai ir mirtis. Vienur kitur šios žinios sukeičiamos vie¬ 
tomis. Šio tipo biografijose individualiųjų asmens 
bruožų retai tepasitaiko, taip pat neliečiama aplinkos 
ir laiko charakteristika. Biografijos dėstyme neatsiran¬ 
da fabulos užuomazgų, nematyti aprašomo asmens 
raidos, kitimo. Toms biografijoms būdingas panegiriš- 
kas tonas: tai žmonės „nepaprasto mokslo“, „nepa- 



prasto talento“; jei žmogus yra ką nors parašęs iš 
grožinės literatūros srities, Jucevičius su būdingu ro¬ 
mantikams entuziazmu negaili superlatyvų genialumui, 
pranašiškumui pašlovinti. 

Antrąją dorybių grupę sudaro socialinio pobūdžio 
bruožai: pilietiškumas, atseit, visuomeninio atsakingu¬ 
mo jausmas, rūpinimasis ne savimi, o visuomenės ge¬ 
rove. 

Trečioji dorybių grupė primena religinės biogra- 
fistikos žanrą — hagiografiją (šventųjų gyvenimus) — 
tai pamaldumas, mielaširdingumas. Vis dėlto Jucevi¬ 
čiui svetima žavėtis asketiškumu ir užsisklendimu nuo 
visuomenės, bruožais, būdingais viduramžiškai žmo¬ 
gaus sampratai. Jis kartu su šviečiamosios epochos 
žmogumi (tik be šio kovingumo) garbina mokslą bei 
visuomeniškumą ir, žinoma, kaip tikras romantikas ža¬ 
visi menu. 

Sis dorybių akcentavimas teikia biografijoms didak- 
tiškumo atspalvį ir tam tikro statiškumo bei abstrak¬ 
tumo. Visi šie bruožai buvo būdingi ne moderniajai 
Jucevičiaus laikų literatūrai, o jau nuskambėjusiajai. 
Jucevičiaus pateiktos biografijos nuspalvintos panegi- 
riškai. Tipiškame panegirinės biografijos žanre, kuriam 
iš dalies galėtume priskirti ne vieną Jucevičiaus pa¬ 
teiktą gyvenimo aprašymą, organizuojamasis kūrinio 
pradmuo yra dorybės, o ne įvykiai,— kaip istorinio ti¬ 
po biografijose. 15 

Visai kitą biografistikos žanro lipą sudaro kelios 
plačios originaliosios jo biografijos apie K. Bogušą, 
D. Pošką, S. Stanevičių, bet ypatingai apie A. Straz- 

15 Hanna Dziechcinska, Biografistyka staropolska w latacli 
1476—1627 (Kierunki i odmiany). Wroclaw—Warszawa—Gdansk, 
1971, p. 62. 

dą ir S. Valiūną. Šių dviejų stilistika ir koncepcija 
romantiškos, jų pagrindas — poeto konfliktas su pasau¬ 
liu. Romantizmas 'yra iškėlęs įvairiais aspektais su¬ 
voktų konfliktų: poeto ir dievo, poeto ir minios. Juce¬ 
vičius užčiuopė esmingą jo gyvenamo meto kultūros 
raidai Lietuvoje konfliktą — poeto susidūrimą su pa¬ 
sauliu socialinėje ir iš dalies nacionalinėje plotmėje. 

S. Valiūno biografija pradedama emocingai pa¬ 
teiktu kontrastu tarp paniekinto „artojų“ luomo žyme 
paženklinto poeto ir jo talento vertės ir didybės. Šiuo 
kontrastu paremta visa biografija. Ji monolitiška, pla¬ 
čiais emocingais potėpiais tapyta, o bibliografiniai 
duomenys įlydyti į visumą. Dramatinė įtampa tarp ta¬ 
lentingo poeto-plebėjo ir titulais bei turtais besipuikuo¬ 
jančių menkysčių, turinčių tačiau savo rankose val¬ 
džią, didėja augančia linija per visą biografiją. „Žmo¬ 
gui beturčiui, neturinčiam dvaro, apdovanotam ugninga 
vaizduote... lieka tik arba likti stoiku, arba eiti į 
beprotnamį“, pareiškia Jucevičius. Paveikslas baigia¬ 
mas tartum šviesesniu akordu, kur suskamba viltis, 
kad genijaus kūryba pragyvens ir neteisingą visuome¬ 
nės santvarką. 

Panašiais tonais nutapytas ir A. Strazdo portretas. 
S. Valiūno biografijoje konfliktas tarp poeto ir feodalų 
ryškinamas vidiniais poeto išgyvenimais, nutapytais 
tamsiomis spalvomis, čia — nors konfliktas gilesnis, 
visas poeto gyvenimas nuskamba šviesiau: Jucevičius 
iškelia Strazdo glaudesnius ryšius su lietuvių liaudi¬ 
mi, jo kovingumą, kuris reiškiamas „baironišku sar¬ 
kazmu“, kaip sako pats autorius, ir demonstratyviu 
solidarumu su ta pačia liaudimi. Poeto susidūrimas su 
priešiška jam aplinka jo asmenybės nesugniuždo, jis 
nėra vienišas, jo kūrybą priima liaudis. Šių dviejų bio¬ 
grafijų apibendrinimo plotis ir gylis tikrai svaras. 

Taigi „Mokytų žemaičių“ gyvenimai parašyti ke¬ 
lioms biografistikos kryptims būdingais stiliais, kurių 
reikšmingiausias romantinis. Jis originaliausias ir — 
tai svarbiausia — neabejotinai priskirtinas progresy¬ 
viajai romantizmo krypčiai. 

Jucevičius savo filologiniu ir moksliniu pasiruoši¬ 
mu neprilygo S. Stanevičiui ar J. Plioteriui, jis dau¬ 
giau literatūros, etnografijos ir iš viso Lietuvos praei¬ 
ties tyrinėjimo romantiškas entuziastas, o ne metodiš¬ 
kas mokslininkas. Tačiau „Biografinės ir literatūrinės 
žinios apie mokytus žemaičius“ yra reikšmingas mūsų 
kultūros palikimo dalykas. Reikšmingas šis darbas savo 
užmoju duoti žymesniųjų kultūros veikėjų portretais 
Vakarų Lietuvos kultūros plėtojimosi vaizdą nuo XV a. 
pabaigos (Martyno III, kurio 1499 m. išleista „Agenda“ 
šiandien laikoma pirmąja spausdinta Lietuvos knyga) 16 
ligi pat 1840 m., kada buvo baigta rašyti „Mokyti že¬ 
maičiai“. 

Įvairios kultūros sritys rinkinyje liečiamos labai ne¬ 
vienodai. Didžiausia dalis skiriama raštijos apžvalgai 
ir bibliografiškam jos aprašui. Iš šios srities darbų 
didžiausias dėmesys skiriamas lituanistikai, kuri, kaip 
matėme, anaiptol nėra išsami, tačiau anuo metu buvo 
reikšmingos pačios pastangos rinkti visas galimas ži¬ 
nias apie lietuviškus raštus ir jas žymėti. Kai kurie 
Jucevičiaus surikti duomenys tebėra ir šiandien pagrin¬ 
diniai informacijos šaltiniai, pvz., žinios apie S. Va¬ 
liūną, jo poemą „Sobieskiadą“ ir „Listy Pošmierckie- 
go“, apie D. Poškos verstą Vergilijaus „Eneidą“, apie 
J. Varkalevičiaus (Varkalo) „Šveisk, boba, ridiką“, 
apie D. Mogėno religinius raštus. Žinoma, ne vienas 

18 M. Ročka, Pirmoji Lietuvos knyga (Martyno „Agenda“).— 
„Mokslas ir gyvenimas“, 1973, Nr. 5. 

Jucevičiaus pateiktas taktas ar data, atradus naujų šal¬ 
tinių, buvo patikslinti. Tačiau istoriškai „Mokyti žemai¬ 
čiai“ praplėtė to meto žinias apie lietuvių raštiją, ypač 
apie jos kūrėjus. • 

Žemaičių raštijos lenkų ir lotynų kalbomis apžval¬ 
ga, atrodo, yra atsitiktinė ir mažiau mokslinė, kaip 
lietuviška. Todėl ji, seikėjant ir ano meto matu, ma¬ 
žesnę turi vertę. Tačiau reikšmingas pats bandymas su¬ 
daryti turėjusios savitas tradicijas vienos Lietuvos sri¬ 
ties autorių parašytų ir išleistų lietuviškų, lenkiškų, 
lotyniškų knygų vaizdą. 

Be raštijos, į kurią įeina grožinė, mokslinė ir tiky¬ 
binė literatūra, apžvalgos, šviežiai nuskamba Jucevi¬ 
čiaus noras paliesti ir kitų meno atstovų veiklą. Iš ta¬ 
pytojų randame P. Smuglevičių ir J. Oleškevičių, iš 
muzikų — R. Kondratą, iš architektų — Mykolą Šulcą. 

Iš kitų kultūrinės veiklos sričių, be vieno kito poli¬ 
tikos bei ekonomikos veikėjų, daugiausia dėmesio ski¬ 
riama švietėjams, į kurių tarpą pateko ne tik su mo¬ 
kykla susiję žmonės, bet ir bažnytinės administracijos 
atstovai, nes ištisus šimtmečius švietimas pagal tra¬ 
diciją buvo bažnyčios rankose. Jucevičius naujų faktų 
nepateikia, kaip, pvz., netrukus (1848) pasirodžiusi 
M. Valančiaus „Žemaičių vyskupystė“. Nerado atspin¬ 
džio jo biografijose mokyklos supasaulėjimo kelias nei 
organizaciniu, nei turinio atžvilgiu. Jucevičius tik 
smerkia fizinėmis bausmėmis paremtą drausmę, o mo¬ 
kymo turinio naujoves pastebi ir teigiamai vertina vien 
literatūros srityje (jis juk iš esmės literatas, literatū¬ 
ros kritikas ir etnografasl): jis džiaugiasi, pvz., nauju, 
neohelenistiniu antikinės literatūros bei kalbų trakta¬ 
vimu, kurį atsinešė iš universiteto prof. E. Grodeko 
antikinių kalbų seminaro auklėtiniai į mokyklą, tačiau 
visai nepastebi didžiulės gamtos mokslų progresyvinės 

reikšmės mokyklose pirmajame XIX a. ketvirtyje. Ju¬ 
cevičiaus dėmesio centre — humanistika. 

Rašydamas „Mokytus žemaičius“, Jucevičius dau¬ 
giausia naujumo yra parodęs literatūros srityje. Tai 
pirmasis Lietuvoje pasaulietinės biografistikos žanro 
rinkinys, kuriame įvairiausios romantinės biografijos 
išsiskiria romantišku ligi to laiko Lietuvos raštijos ne¬ 
iškeltų socialinių bei nacionalinių konfliktų aspektu. Pa¬ 
žymėtinas teigiamas Jucevičiaus požiūris į liaudišku¬ 
mą (Strazdo biografijoje) ir jo pastabumas iškeliant 
literatūrinių srovių kaitos reiškinius lietuvių rašytojų 
kūryboje (Valiūno požiūris į romantizmą). Visai teisė¬ 
tai lietuvių literatūros kritikos istorijoje pažymima: 
„Savo kritikos progresyviomis mintimis, antifeodaliniu 
kryptingumu Jucevičius skatino demokratines tenden¬ 
cijas literatūroje.“ 17 


Pateikiant Jucevičiaus „Mokytus žemaičius“ lietu¬ 
viškai, kiek pakeista pagal lietuvių alfabetą originalo 
biografijų eilės tvarka, taip pat sulietuvintos kai kurių 
pavardžių lytys, pvz., originalo A. Drozdovskis pavirto 
A. Strazdu ir atsidūrė vertimo antroje pusėje. Kai 
kurių pavardžių lietuviškos lytys dar nėra nusistovė¬ 
jusios, todėl neaiškumams išvengti čia pat dedamos 
lenkiškos pavardžių formos. 

Visi veikalų pavadinimai tekste verčiami lietuviškai, 
skliausteliuose jie pakartojami originalo kalba. Pava¬ 
dinimai ir lietuviški tekstai išskiriami kursyvu. 

Valiūno, Strazdo, Poškos ir Sirvydo biografijų ver¬ 
timų pagrindu paimtas D. Urbo vertimas Jucevičiaus 

17 V. Vanagas, Lietuvių literatūros kritikos užuomazgos.— Kn. 
Lietuvių literatūros kritika, t. I, Vilnius, 1971, p. 52. 

„Raštuose“, tačiau šių biografijų originalo tekstai „Mo¬ 
kytuose žemaičiuose“ skiriasi nuo spausdintųjų lenkų 
periodikoje, ypač Valiūno biografija. 

Tekste ištaisytos aiškios Jucevičiaus klaidos, tai pa¬ 
žymėta paaiškinimuose. Paaiškinimuose remtasi spaus¬ 
dinta literatūra, retkarčiais ji papildyta rankraštine 
medžiaga. Lietuvių literatūroje populiarūs asmenys ko¬ 
mentuojami tiek, kiek būtina; kitur patikslinamos da¬ 
tos, vietovės, bibliografinis aprašas, papildoma vienu 
kitu biografiniu faktu. 

MEILĖ LUKŠIENĖ ir VYTAUTAS RAUDE LIONAS 



BIOGRAFINĖS IR LITERATŪRINĖS 
ŽINIOS 

APIE MOKYTUS ŽEMAIČIUS 


taip pat apie tuos, kurie, kilę iš kitų provincijų, 
daug prisidėjo prie Žemaitijos švietimo 


i 


Parašė ir abėcėlės tvarka sudėjo 
KUN. LIUDVIKAS ADOMAS 
JUCEVIČIUS 

JO MALONYBEI ŠVIESIAUSIAJAM KUNIGAIKŠČIUI 
SIMONUI MYKOLUI 
GIEDRAIČIUI, 


dievo ir apaštališkojo sosto malone 
Telšių vyskupystės vyskupui, 
daugelio ordinų kavalieriui 
ir t. t. 

Leisdamas j viešumą savo ieškojimus apie mokytus 
žemaičius, kam gi kitam galėčiau tinkamiau juos pa¬ 
aukoti, jei ne Jūsų Malonybei, Kunigaikšti, kuris da- 
b-ar savo patriarchališku orumu garbingai vadovauji 
senųjų Kęstučio valdų gyventojams. Mano darbas įgy¬ 
ja dvigubo spindesio, pasipuošdamas Jūsų Malonybės, 
Kunigaikšti, garbingu vardu — pirmiausia — kaip uo¬ 
laus krašto raštijos globėjo ir pirmojo Žemaitijos dig- 
nitoriaus, o antra — kaip senųjų Lietuvos valdovų pa¬ 
likuonio. Teikis maloniai tą mažmožį priimti kaip 
ženklą mano giliausios padėkos ir pagarbos, su ku¬ 
riomis visada trokštu likti ir tikinu liksiąs ligi pat 
mirties. 

Jūsų Malonybės, Kunigaikšti, 
aukštųjų savybių 
įsipareigojęs gerbėjas 
ir žemiausias tarnas 

kun. Liudvikas Adomas Jucevičius 

PRATARMĖ 


...šitokiam darbui, tad noromis nenoromis, trokšda¬ 
mas atsilyginti savo tėvynainiams, turėjau pateikti apie. 
juos žinių, iš tiesų netikslių, tačiau gryna teisybe 
pažymėtų. Iš anksto perspėju skaitytojus, kad mano 
nuomones ir pagyrimus suprastų taip, kaip jie para¬ 
šyti, o negalvotų, jog tatai vien tuščiažodžiavimas (loci 
communes). Pridedu čia sąrašą autorių, kurių veika¬ 
lais pasinaudojau kaip šaltiniais, rašydamas šią knygą. 
Kad nebūčiau apšauktas niekingu svetimos nuosavy¬ 
bės pasisavintoju, pareiškiu, jog Daugirdo, Skydelio, 
Roizijaus, Nemčevskio ir Norvaišos biografijas tiesiog 
iš parašytų nekrologų įjungiau į savo darbą, praleis¬ 
damas nereikalingas, kaip man rodės, pastraipas; to¬ 
dėl kiekvienos tokios biografijos pabaigoje ras skaity¬ 
tojas skliausteliuose autorių, iš kurių jos yra imtos, 
pavardes. 

Rašiau Svėdasuose 1840 m. birželio 1 dieną senuo¬ 
ju stiliumi, 456 m. nuo šv. tikėjimo įvedimo Lietuvoje 
ir 423 m.— Žemaičiuose. 


Kun. L. A. Jucevičius 



SĄRAŠAS AUTORIŲ, 

kurių darbais pasinaudota, rašant šį veikalą 

Bentkowski F., Historyja literatury polskiej [wysta- 
wiona w spisie dziel drukiem ogloszonych, t. I—II, 
Warszawa—Wilno, 1814]. 

Czerski St., Opis Zmudzkiej dyecezyi [Wilno, 1830], 

„Dziennik Wilenski“, 1805—1830. 

Janozki J. D., Lexikon derer itzt lebenden Gelehrten in 
Polen [t. I—II, Bresslau, 1755]. 

Jocher A., Obraz bibliograficzno-historyczny literatury 
i nauk w Polsce [t. I, Wilno, 1841]. 

Jucewicz L. A., ks., Wyjątki z nowoczesnych poetow 
polskich, tlumaczone na język litewski [Wilno, 
1837]. 

Kojalowicz A. W., S. I., Miscellanea rerum ad statum 
ecclesiasticum in Magno Ducatu Lithuaniae perti- 
• nentium [Vilnae, 1650]. 

Lukaszewicz L., Rys dziejow pišmiennictwa polskiego 
[wyd. II, Krakow, 1838], 

Naramowski A., Facies rerum Sarmaticarum [in facie 
Regni Polonicae Magniųue Ducatus Lithuaniae 
gestarum, Vilnae, t. I — 1724, t. II — 1726]. 

Naruszewicz A., biskup, Historyja J. K. Chodkiewicza, 
[wojewody wilehskiego, hetmana W. X. Litewskie- 
go, t. I—II, Warszawa, 1781]. 

Niesiecki K., Korona Polska [przy zlotej wolnošci sta- 
rožytnemi wszystkich katedi, prowincyi y rycerstwa 

i 

kleypotami heroicznym męstwem y odwagą, nay- 
wyžszemi honorami, a najpierwiej cnotą, pobož- 
nošcią i šwiątobliwošcią ozdobiana, Lwow, t. I — 
1728, t. 11 — 1738, t. III — 1740, t. IV— 1743], 

Ossolinski M., hr., Wiadoraošci historyczno-krytyczne do 
dziejow literatury polskiej [o pisarzach polskich, 
takže postronnych, ktorzy w Polsce albo o Polsz- 
cze pisali, oraz o ich dzielach, z roztrząsnieniem 
wzrostu i rožnej kolei ogolnego ošwiecenia jako 
tež szczegolnych nauk w narodzie polskim, t. I—II, 
Krakow, 1819], 

Piasecki P., biskup, Chronica gestorum in Europa 
[singularium, Cracoviae, 1645]. 

Rostowski St., S. J., Lituanicorum Societatis Jesu 
[Historiarum provincialium, t. I, Vilnae, 1772]. 

Rzepnicki Fr., S. J., Vitae praesulum Poloniae, Mag- 
nique Ducalus Lithuaniae [res praecipuae illorum 
temporibus gestae ad annum MDCCLX, Posn., 1.1 — 
1761, t. 2 — 1762, t. 3 — 1763], 

Szyrma L. K., Anglija i Szkocyja [przypomnienia z 
podrožy r. 1820—1824 odbytej, przez..., t. I, War- 
szawa, 1828]. 

Skimborowicz Hippolit, „Pišmiennictwo krajowe“, 1840 

„Tygodnik Wilenski“, 1816—1822. 

„Wizerunki i roztrząsania naukowe“, leidžiami Vilniuje. 

Volumina Legum [t. 1—8, Warszawa, 1732—1782]. 

Valančius M., kun., Medžiaga Žemaičių bažnyčios isto¬ 
rijai (rankraštis). 



A 


AFRAMOVICIUS TEOFILIS 
(Aframowicz Teofil) 1 


B 

BARTOŠEVIČIUS ZIGMANTAS 
(Bartoszewicz Zygmunt) 

[2]... kai kurios svarbiausios vietos, paimtos iš 
XXI—XXX knygų, arba antrojo Punų karo Livijaus 
sutrumpintas atpasakojimas. Tekstą, Drakenborchijaus 
patikrintą, parūpino iš naujo atspausdinti, nurodė nau¬ 
dingesnio skaitymo variantą, sudėjo visur mokytų vyrų 
pastabėles Zigmantas Bartoševičius, abiejų kalbų mo¬ 
kytojas Vilniaus gimnazijoje. Pridėta literatūrinių žinių 
apie Livijaus laikus, jo gyvenimą ir raštus, be to, isto¬ 
rinė ir geografinė rodyklė ([Histojriarum praecipua 
ąuaedam loca ex libris XXI—XXX depromta sive Belli 
Punici Secundi narratio Liviana contractior. Textum a 
recensione Drakenborchii recudendum curavit; potiorem 
lectionis diversitatem adnotavit; notulasąue virorum 
doctorum passim adiecit Sigismundus Bartoszewicz in 
Gymnasio Vilnensi linguae utriusąue praeceptor. Acce- 
dit notitia litteraria de Livii aetate, vita et scriptis tum 
etiam index historico—geographicus), Vilnius, Gliuks- 
bergo spaustuvėje ir lėšomis, 1827, in 8, XXVIII ir 

350 p.; 4 nenumeruoti puslapiai knygos pradžioje ir 
1 pabaigoje. 1 

3) Lotynų kalbos gramatika mokyklinei jaunuome¬ 
nei (Grammaiyka įęzyka lacihskiego dla užytku mlodzi 
szkolnej), 2 d. Tos gramatikos buvo keturi leidimai. 

4) Apie lotynų eilėdarą (O wierszopistwie lacin- 
skiem), Vilnius, 1834 m. 

5) Apie Egipto raštą arba hieroglifus (O pišmie 
egiptskiem czyli hieroglifach). Versta iš rusų kalbos. 
Sis traktatas pirmiausia buvo išspausdintas [laikraš¬ 
tyje] „Dziennik Wilenski“, 1826 m., o paskui atskirai 
pas Gliuksbergą, in 12, 1827 m. 

Turi taip pat Bartoševičius ranka parašytą veikalą 
Apie lenkų tikybinius kalbėtojus (O momcach religij- 
nych polskich). 2 


BARTOSINAS 

(Bartoszyn) 

Vardas šio pirmo Žemaičiuose švietimo diegėjo 
mums nėra žinomas. 1 Jis savo lėšomis 1507 m. pastatė 
Tauragėje parapijos bažnyčią ir kleboniją, taip pat 
įsteigė mokyklėlę, kurioje mokyta krašto kalba, lietu¬ 
viškai. Smulkiau apie jo gyvenimą nežinome. (Zr. 
„Znicz“, d. II, Jaroševičiaus traktatą Apie Lietuvos 
švietimą trimis pirmaisiais jos krikščionybės amžiais 
(O ošmiacie Litwy w trzech pierwszych iej chrzešci- 
jahsiwa miekach). 

BAUBLEVICIUS PETRAS 
(Bowblewicz Piotr) 

Kunigas, Šakynos klebonas, savo paties atkaklumu 
ir darbu, nes aukštojo mokslo įsigyti neturėjo galimy¬ 
bių, laisvomis valandomis, likusiomis nuo rūpesčio ir 

veiklos reikalaujančių pareigų, toli pažengė astrono¬ 
mijoje ir išleido brošiūrėlę, pavadinimu Kaimiečio 
svarstymas astronominės fizikos klausimais (Rozumo- 
wanie miefskie w przedmiocie fizyki astronomicznej), 
Vilnius, 1826 m., in 8, kunigų bazilijonų spaustuvėje, 
VI, 51 p. be turinio. Tas mažas darbas rodo, kad kito¬ 
kiomis aplinkybėmis, galėdamas įsigyti aukštesnį išsi¬ 
lavinimą ir kieno raginamas, kun. Baublevičius būtų 
galėjęs tapti astronomijos genijumi. Parašė, be to, 
traktatą Apie nepaprastą ugnies veržimąsi iš krosnių 
(O nadzmyczajnem mychodzeniu ognia z piecow), iš¬ 
spausdintą [laikraštyje] „Dziennik Wilenski“, 1826 m. 

BERNACKIS ALEKSANDRAS 
(Bernacki Aleksander) 

Keliolika metų buvo evangelikų bendruomenės Kė¬ 
dainių apskritinės mokyklos antros klasės ir prancūzų 
kalbos mokytojas, 1 šiuo metu — Vilniaus evangelikų re¬ 
formatų konsistorijos sekretorius. Eidamas mokytojo 
pareigas, visą laiką buvo uolus jaunimo švietėjas, pui¬ 
kiai suvokęs savo didžiojo pašaukimo pareigas. 

BIALOZORAS JONAS 
(Biallozor Jan) 1 

Pirmojo (t. y., Bialozoro Juozapo, — red.) sūnėnas, 
Stanislovo sūnus, filosofijos kandidatas, gimė Rozalino 
tėvonijoje, esančioje Upytės apskrityje. Pradinius moks¬ 
lus ėjo namie, o paskui Kėdainiuose, kuriuos baigęs 
lavinosi Vilniaus universitete. 2 Tai buvo nepaprastų ga¬ 
bumų jaunuolis, teikiantis ateičiai gražiausių vilčių. 
Paliko ranka rašytą veikalą Apie Lietuvos baudžiamą¬ 
ją teisę (O pramie kryminalnem w Litmie). Pageidau- 


2. Mokyti žemaičiai 

tina, kad paveldėtojai tą veikalą, iki 40 lakštų turintį, 
su dideliu dalyko išmanymu parašytą, parodytų vie¬ 
šumai. Mirė 1836.m. Ariogaloje. 

BIALOZORAS JUOZAPAS 
(Biallozor Jozef) 

Kraštui nusipelniusių to vardo protėvių vertas pa¬ 
likuonis, gimė Grinkiškiu tėvonijoje, esančioje Rasei¬ 
nių apskrityje. Garbingai ėjo įvairias pareigas ir kiek¬ 
vienu atveju rodė deramą geraširdiškumą ir rūpinimąsi 
visų gerove. Buvo Žemaičių kunigaikštijos Taikytojas, 
kelis kartus — atstovas, 1 pagaliau Dotnuvos apskriti¬ 
nės mokyklos garbės globėjas, kurios nauda, gerove ir 
jaunimo švietimu iš visos širdies rūpinosi. 2 Jo laiko¬ 
mos prakalbos pažymėtos nepaprastu nuovokaus kalbė¬ 
tojo talentu ir visada rodo taurų pilietį. 

BILEVICIUS TAMOŠIUS 
(Billewicz Tomasz) 

Jono sūnus, gimęs Raseinių apskrityje, Šiluvos pa¬ 
rapijoje, Skaruitiškių tėvonijoje; šis jaunuolis teikia 
ateičiai gražiausių vilčių savo nepaprastais rašytojo 
gabumais. Kad tik jis talento, dievo jam duoto, neslėp¬ 
tų, o panaudotų krašto garbei ir tėvynainių labui. 

BOGUSAS 1 KSAVERAS 
(Bohūsz Ksawery) 

Kunigas, Vilniaus universiteto garbės, o Varšuvos 
mokslų bičiulių draugijos tikrasis narys, šv. Stanislovo 
ordino kavalierius ir Vilniaus katedros prelatas, gimė 
1746 m. sausio 1 d. n[aujuoju] s [tiiiumi], kilęs iš gar- 

sios Žemaičių bajorų giminės 2 . Į jėzuitų ordiną stojo 
1760 m. rugsėjo 2 d. Įšventintas kunigu 1768 m. vasa¬ 
rio 25 d. Kai 1773 m. buvo naikinamas [jėzuitų] ordi¬ 
nas, buvo Gardino kolegijos prancūzų kalbos mokyto¬ 
jas, konvikto viršininkas ir vienuolyno pamokslininkas. 
Lietuvos paiždininkis Antanas Tyzenhauzas, tuo metu 
kaip tik puoselėjęs mintį vykdyti vidaus sumaiščių lai¬ 
kais parengtus savo didžius projektus, puikiai pažino¬ 
jęs, kaip ministeris, žmones, be galo rūpestingai visur 
ieškodamas didesnių talentų ir sugebėjimų žmonių ir 
juos telkdamas, neapleido Bogušo ir, priglaudęs jį, 
per sekančius septynerius metus pasilaikė arba neat¬ 
skiriamu palydovu ir patikimu patarėju, arba svarbių 
pavedimų vykdytoju. Tuo laikotarpiu Bogušas tam tik¬ 
rais tikslais aplankė Vokietiją, Prancūziją ir Italiją. 
Tyzenhauzui sužlugus, jis nuolatos gyveno Vilniuje, 
atsidėjęs mokslui. Parašė, tarytum spausdinti ketinda¬ 
mas, savo kelionės po Italiją 3 aprašymą keliais tomais 
ir sudėjo trijų nemažų tomų Baro konfederacijos isto¬ 
riją. Pastarajam veikalui medžiagos jam paliko jo 
brolis Ignotas, Vilniaus kardininkas ir pavaivadis, kurį, 
kaip tos konfederacijos sekretorių, mini garsus gene¬ 
rolas Diumurje (Dumourier) savo gyvenimo aprašyme, 
vadindamas jį didžiai genialiu ir nepaprastai gabiu vi¬ 
suomeniniams darbams žmogumi ir apgailestaudamas, 
kad panašių į jį šiame susibūrime nėra sutikęs. Bogu¬ 
šas buvo paruošęs ir kitų raštų iš visuotinės istorijos 
ir moralinės filosofijos. Pirmas jo veikalas, paskelb¬ 
tas spaudoje, turi pavadinimą Filosofas be religijos 
visuomenėje ir 1.1. (Filozof bez religii umaiany w to- 
warzystwie i t. d.), Vilnius, karališkoje spaustuvėje, 
1786 m., in 8, 2 tomai, 239 ir 268 p. 

Nenuilstamai triūsdamas, perskaitė Vilniaus kapi¬ 
tulos aktus nuo pat krikščionybės įvedimo Lietuvoje 



ir aprašė jų turinį ligi pat 1783 m., pavadinimu Trum¬ 
pas išrašas ir 1.1. (Summaryjny wypis i t. d.), kurio 
originalas, tiesa,' dingo kapitulos archyve, bet liko 
Minsko vyskupystės seminarijoje nuorašas, iš kurio 
prieš dvidešimt ir kelerius metus buvo padaryti dar 
du nuorašai: vienas jų yra kapitulos archyve, o antras 
buvo Vilniaus universiteto bibliotekoje. Pastarajame 
nuoraše yra gryno teksto 124 p. in tolio. Sis veikalas, 
mokamai parašytas, — tai labai reikalingų žinių iš baž¬ 
nyčios ir lietuvių tautos istorijos šaltinis. Tereikia gei¬ 
dauti, kad būtų išspausdintas, 4 o dar labiau reikia 
geidauti ir nuolankiausiai maldauti, kad ir kitų dva¬ 
sinių kapitulų aktai rastų savo Bogušus: tai būtų di¬ 
delė paslauga ir pateikimas esmingiausios medžiagos 
seniai laukiamai bažnyčios ir krašto istorijai. 1791 ir 
1792 metais buvo veiklus Lietuvos civilinės deputaci¬ 
jos narys (žr. „Dzieje dobroczynnošci“, p. 160) ir tie¬ 
sioginis Vilniaus elgetų globotojas. Ta jo globa gra¬ 
žia tvarka pasižymėjo, dar ir dabar dažnai ją prisi¬ 
menama. • 

1794 m. kovo ar balandžio mėn. netikėtai iš savo 
namų naktį pagrobtas ir nuvežtas į Smolenską, revo¬ 
liucijos metu 5 ten buvo laikomas griežtame kalėjime, o 
po revoliucijos paleistas. Patirti tuomet kilnojamojo 
turto nuostoliai niekingi būtų buvę, jei būtų išlikę jo 
rankraščiai, tačiau šie beveik visi žuvo. Labiausiai jis 
gailėjo kelionės po Italiją [aprašymo] ir Baro konfe¬ 
deracijos istorijos. Jei kam likimas lemtų vieną katrą 
tų rankraščių kur aptikti, tegul teikiasi iš meilės moks¬ 
lui juos arba spaudoje paskelbti, arba pasistengti, kad 
kurioje viešojoje bibliotekoje būtų padėti ir tuo būdu 
apsaugoti nuo žuvimo. 

1802 m., kai iškilo grėsmė seserų mariavičių insti¬ 
tucijos egzistavimui, Bogušas, rūpindamasis tuokart 

našlaičių ir liaudies švietimo reikalais, stojo jų pusė¬ 
je, ir seserys mariavitės mini jj kaip ypatingą savo 
gynėją ir globėją. 

Praturtėjęs iš palikimo, kurį gavo, mirus giminai¬ 
čiams, būtent, aukščiau minėtam (t. y., žemiau mini¬ 
mam ,— red.J broliui, nesivaikė dvasiškų beneficijų, 
nors joms gauti turėjo ir miklumo, ir paslaugių bičiu¬ 
lių pagalbą. Daugelį metų buvo Vilniaus katedros pre¬ 
lato kantoriaus koadjutoriumi, o gavęs šią svarbią pre- 
latūrą, nedelsdamas jos atsisakė ir, persikėlęs į Var¬ 
šuvą, nusipirko ten nuošaliame priemiestyje namus, 
kur ir mirė 1820 m. balandžio mėn. 4 d. nįaujuoju] 
s [tiliumi]. 

Gyvendamas Varšuvoje, buvo veiklus Mokslo bičiu¬ 
lių draugijos narys, kuriai užrašė 1000 raudonųjų auk¬ 
sinų, trečios miesto apygardos taikos teisėjas ir knygų 
cenzorius, kai tik šios pareigos atsirado. 

, Tuo metu buvo atspausdinti šie jo raštai: 

1) Traktatas Apie lietuvių tautos ir kalbos pradžią 
(Rosprama o początkach narodu i języka litemskiego), 
iš pradžių atspausdintas Mokslo bičiulių draugijos met¬ 
raščiuose, t. VI, p. 148—291, o vėliau išleistas atskirai 
Varšuvoje 1808 m. in 8, 207 p. Sis traktatas sudarytas 
iš trijų dalių: pirmoje kalba apie lietuvių pradžią, ant¬ 
roje svarsto, ar lietuvių kalba yra pirminė, ar ne, o 
trečioje nagrinėja pačią kalbą, lietuvių kalbos sandarą 
ir savo teiginiams paremti pateikia pavyzdžių. Sis vei¬ 
kalas labai svarbus filologijos ir istorijos požiūriu ir 
pagrįstai vertinamas. Apžvalgininkas Leipcigo literatū¬ 
ros laikraštyje 1813 m. Nr. 181 taip sako apie šį vei¬ 
kalą: „Istorija ir etimologija pasirėmus, puikiai įro¬ 
doma, kad lietuvių tauta ir kalba yra pirminės, iš ko 
kito neatsiradusios (sic). Istorinė nuovoka ir rūpestin¬ 
gas kritiškumas yra didelė teigiamybė šio veikalo, kurį, 


37 



be abejones, reikia priskirti prie svarbiausiųjų lenkų 
literatūros vaisių.“ Sj veikalą teigiamai įvertino ir Le¬ 
levelis savo darbe, išspausdintame Varšuvoje 1809 m., 
pavadinimu Zinutė apie seniausius lenkų istorikus ir 
pastabos dėl • kuti. Bogušo traktato apie lietuvius 
(Wzmianka o najdamniejszych dziejopisach polskich i 
uwagi tiad rospramą J. X. Bohusza o Litminach). 

2) Apie patvarią, šiltą, pigią, nuo ugnies saugią ir 
mūsų kraštui pritaikytą statybą valstiečiams (O bu- 
dowli wiošcianskiej trimatėj, cieptej, tannej, od ognia 
bespiecznej i do kraju naszego przystosoimanej), Var¬ 
šuva, 1811 m., in folio, 63 p. Ten nagrinėjami devyni 
darbai, parašyti todėl, kad Varšuvos mokslo bičiulių 
draugija 1807 m. buvo iškėlusi tokią užduotį. 

3) Napoleono civilinio prancūzų kodekso vertimas 6 
(Przeklad kodeksu cyvuilnego francuskiego Napoleonu), 
taip pat Varšuvoje, in folio, 268 p. 

4) Traktatas apie Antaną Tyzenhauzą, Lietuvos pa- 
iždininkp (Rosprama o Antonim Tyzenhauzie, podskar- 
bim titemskim), gerai nušviečiantis to neįvertinto 
vyro istoriją; buvo išspausdintas [laikraštyje] „Tygod- 
nik Wilenski“. 

5) Žodis už neturtėlius (Gtos za ubogiemi) 8 . 

6) Apie lenkų gramatiką ir kalbą 9 (O grammatyce 
i języku polskim). 

7) Literatūrinis kun. M. Počobuto gyvenimas (Zycie 
literackie X. M. Poczobuta ) 10 . 

8) Pagyrimas Joakimui Chreptavičiui (Pochiaala 
Joachimą Chreptowicza) u . 

Apie Šitai tikslių žinių galima rasti Mokslo bičiu¬ 
lių draugijos metraščiuose ir [leidinyje] „Pamiętnik 
Warszawski“. Be to, paliko dar Bogušas Vergilijaus 
„Bukolikų“ lietuviško vertimo rankraštį, kurį iš pavel¬ 
dėtojų įsigijo Dionizas Poška, o po jo mirties tas vei- 

kalas tapo mano nuosavybe. 12 Kadangi buvo darbštus 
.ir niekad be darbo nesėdėjo, galima daryti išvadą, kad 
daug darbų bus palikęs rankraščiais. 


BOGUSAS TAMOŠIUS 
(Bogusz Tomasz) 

Jėzuitas, kilęs iš Žemaitijos, Šiluvos apylinkių 1 , ke¬ 
liolika metų ėjo poezijos profesoriaus pareigas Vilniaus 
akademijoje. 2 Janockis savo veikale „Lexikon derer itzt 
lebenden Gelehrten in Polen“ 3 , antro tomo p. 71, mini 
Bogušo tragediją, eilėmis parašytą, Entropijus (Entro- 
piusz), išspausdintą Vilniuje, akademijos spaustuvėje, 
1754 m., in 4, 12 lakštų. 


BRONI5AS MYKOLAS 
f (Bronisz Michal) 

Jėzuitas, gimė Lietuvoje, rodos, Molėtų parapijoje. 
Tai buvo garsus pamokslininkas, dėl savo uolumo visur 
šlovinamas. Popiežius Inocentas XI 1 paskyrė jam iš 
savo paties iždo pensiją. Bronišas lydėjo Joną III Vie¬ 
nos žygio metu. 2 Keliasdešimt metų gyveno jis Kra¬ 
žiuose, kur ir mirė 1715 m. 


BRUZEVICIUS LEONAS 
(Bružewicz Leon) 

Pijoras, filosofijos kandidatas, minėtinas čia kaip 
pavyzdingas Raseinių apskritinės mokyklos, kurią ke¬ 
liolika metų tvarkė, vedėjas; nuovokus fizikas ir mate¬ 
matikas, taip pat uolus ir iškalbingas gamtos mokslų 
toje pačioje mokykloje mokytojas. 

BUKOTA KAZIMIERAS ALOIZAS 
(Bukaty Kazimierz Aloizy) 

Kunigas, buvo Žemaičių katedros prelato kustošo, 
Eleuzino vyskupo Mykolo Chominskio koadjutorius ir 
Šiaulių klebonas. Jo yra Laidotuvių pamokslas iškil¬ 
mingose paskutinės paslaugos atidavimo dievuje užge¬ 
susiam šviesiausiajam Kozelsko grafui Tadui Oginskiui, 
Trakų vaivadai. Baltojo erelio ordino kavalieriui, Rie¬ 
tavo seniūnui ir 1.1., apeigose, laikytas šv. Jono para¬ 
pijos bažnyčioje 1784 m. balandžio 26 d. (Kazanie 
pogrzebome na uroczystym obchodzie ostatniej poslugi 
J. W. w Bogu zeszlemu Tadeuszomi z Kozielska hrabi 
Oginskiemu wojewodzie trockiemu, kawalerowi orderu 
Oria Biatego, starošcie retowskiemu i t. d. miane w 
košciele parafijalnym Swiętego Jana 1784 r. kmietnia 
26 dnia), Vilnius, karališkoje spaustuvėje prie akade¬ 
mijos. Tai panegirika, pagarbiai, iškalbingai ir puikia 
lenkų kalba parašyta. Iš cenzūros leidimo šį pamoks¬ 
lą spausdinti matyti, kad Kazimieras Bukota yra pa¬ 
skelbęs ir daugiau savo pamokslų 1 , nes cenzorius — 
tuo metu kun. J. Dederka, Vilniaus katedros kanau¬ 
ninkas ir pavaduotojas — savo aprobatoje sako: „...kad 
šis autorius yra giriamas dėl įvairių anksčiau atspaus¬ 
dintų pamokslų.“ Tačiau man neteko nė vieno aptikti. 
Jo pastangomis Žemaitija turi puikią mūrinę bažnyčią 
Šiauliuose. 


BUKOTA TADAS JUOZAPAS 
(Bukaty Tadeusz Jozef) 

Kunigas, Šiluvos klebonas infulatas, Tespijos vys¬ 
kupas, Žemaičių katedros kanauninkas, Žemaičių ofi- 
ciolas ir sufraganas. Tai buvo dailaus ir iškilnaus sto- 

to vyras, nusivokiantis visose mokslo srityse 1 ir poli¬ 
tikas kaip reta. Didžiai sėkmingai ėjo pasiuntinio 
Anglijoje pareigas, 2 už tai buvo karaliaus Stanislovo 
Augusto apdovanotas šv. Stanislovo ordinu. Paskui 
važinėjo kaip delegatas j Peterburgą ir didžiai patiko 
carei Jekaterinai II, kuri, jo prašymu, paleido visus 
j nelaisvę paimtus žemaičius. 3 Tikrai žinome, kad vys- 
.kūpąs Bukota buvo paruošęs spaudai veikalą Apie Ši¬ 
luvos švenčiausios mergelės Marijos stebuklingojo pa¬ 
veikslo vainikavimą (O koronacyi Cudownego Obrazu 
Najšwiętszej Panny Marji Szydlomskiej) , 4 prie kurio 
pridėjo pamokslus, laikytus to atmintino Žemaitijoje 
akto metu. Tačiau vienas dievas žino, kur tas jo raš¬ 
tas po jo mirties pradingo. Per visą savo viešnagę 
šioje žemėje garsėjo pamaldumu, uoliu rūpinimusi savo 
tėvų tikėjimu ir labdaringais darbais. Dar ir šiandien 
visoje Žemaitijoje jo vardą su dėkingumo ašaromis 
relini palikuonys tų žmonių, kurie buvo patyrę to ne¬ 
užmirštamo vyro geradarybes. Mirė jis 1795 m. Minsko 
vyskupystėje. 


C 

CHLEVINSKIS MYKOLAS 
(Chlewinski Michal) 

Gimė Adakavo tėvonijoje, Raseinių apskrityje esan¬ 
čioje, apie 1780 m. 1 Ėjo krašte įvairias pareigas, buvo 
pasiuntiniu Turkijoje, 2 keliavo po Vokietiją, Prancū¬ 
ziją ir Angliją, pagaliau tapo Raseinių apskrities mo¬ 
kyklų garbės globėju 3 ir Vilniaus gubernijos mokyklų 
vizitatoriumi. 4 Kunigų pijorų apskritinė mokykla Ra¬ 
seiniuose ir Kražių gimnazija jam didžiai turi būti 
dėkingos. Raseiniuose jo lėšomis buvo įrengtas visas 

.fizikos kabinetas, ypač jame krito į akį elektros mašina, 
iš Anglijos pargabenta. Kražiuose gerokai išplėtė nu¬ 
mizmatikos ir fiz-ikos kabinetą, taip pat sudarė funda¬ 
ciją, kurios procentą kasmet skyrė aukso ir sidabro 
medaliams labai gerai besimokantiems mokiniams ap¬ 
dovanoti. 5 

Prieš kelerius metus esu matęs pas Chlevinskio 
seserį panelę Eleonorą jo rankraštį apie keliones po 
užsienio kraštus, bet dabar, jai mirus, nežinau, kur 
jis yra. Mirė Chlevinskis 1831 m. cholera, palaidotas 
kaimo kapinėse Obelynėje (w Abelinie). 

CHMELEVSKIS ALEKSANDRAS 
(Chmielewski Aleksander) 

Gimė Šiaulių apskrityje 1814 m., 1 mokslus ėjo Kra¬ 
žių gimnazijoje, dabar yra Vilniaus gubernijos teismo 
sekretorius ir vertėjas. Apdovanotas kūrybiniu talen¬ 
tu, parašė keletą poezijos kūrinių, pranašaujančių ge¬ 
nialų poetą, gebantį surasti savo pašaukimą fantazijos 
šalyje. Ligi šiol tėra raštu paskelbęs smulkių biblinių 
poemėlių: Prakeiksmas blogiems ganytojams (Prze- 
klęstmo na zlych pasterzy), atspausdintų [laikraštyje] 
„Tygodnik Petersburski“ 1840 m. Rašė straipsnius 
„Visuotinei enciklopedijai“ (Encyklopedja powszechna), 
A. E. Odinco redaguojamam leidiniui, 2 ir išvertė į 
lenkų kalbą Rusijos teisių rinkinio X tomą (Tomik X 
zbioru praw Rossyjskich) 3 . 

CHODKEVIČIUS JONAS KAROLIS 
(Chodkiewicz Jan Karol) 

Didysis Lietuvos etmonas, sūnus Jono, Vilniaus kaš¬ 
teliono, Livonijos gubernatoriaus, ir Kristinos iš Zbo- 
rovskių, Krokuvos vaivadų, „Vanago“ (Jastrzębiec) 

herbo, gimė 1560 m. Baigęs mokslus Vilniaus akademi¬ 
joje, 1 aplankė Italiją, Niderlandus, Ispaniją, Prancū¬ 
ziją, Vokietiją, Angliją ir Luzitaniją. 2 Grįžęs j gimti¬ 
nę, liko Zigmanto III 3 dvare ir nuo jo gavo Lietuvos 
taurininko titulą, paskui karalius, apdovanodamas jį už 
jo karo nuopelnus, paskyrė jį Lietuvos lauko etmonu, 
Žemaičių seniūnu, Livonijos gubernatoriumi ir didžiuo¬ 
ju etmonu, pagaliau — Vilniaus vaivada. Čia ne vieta 
vardyti jo didvyriškus žygius bei kovos nuopelnus, ku¬ 
riais visą gyvenimą garsėjo, tad tiktai probėgšmais 
Naruševičiaus žodžiais juos priminsiu (Hist [oria] 
J. K. Chodkiewicza..., t. 2, kn. X, p. 262). 4 „Tai buvo 
vyras, senatvės sulaukęs karo stovyklose tarp ginklų; 
visi jo žygiai į Livoniją amžiais bylos apie drąsą, sėk¬ 
mę ir veiklą. Nebuvo tokių sunkių kliūčių, kurių nebūtų 
pralaužęs, nebuvo tokių įtvirtinimų, kur nebūtų įsmei¬ 
gęs pergalingų erelių ir vyčių, nebuvo priešo, kurio 
būįų išsigandęs ir nenugalėjęs. Atviru puolimu be sa¬ 
vųjų nuostolių paėmė Valmieros pilį, atgavo ir gynė 
Piarnu (Parniawa), nuo švedų antpuolių narsiai den¬ 
gė Rygą, Diunamiundę (Dyament), Tartu (Derpt), 
Veisenšteiną (Bialy Kamien); perkėlęs drąsą iš sausže- 
mio į jūrą, tų pačių švedų laivus nepratęs prie van¬ 
dens nuotykių lietuvis sudegino. 5 Net svetimųjų isto¬ 
rijoje garsėja jo pergalė prie Kirchholmo, kur su tri¬ 
mis tūkstančiais raitelių nušlavė nuo [mūšio] lauko 
apie keturiolika tūkstančių švedų, vokiečių, prancūzų 
ir belgų. Pridursiu čia dar, ką man pati teisybė pasa¬ 
kyti liepia: tiek metų vaikydamas švedus, nė vieno 
mūšio nepralaimėjęs, jis tapo viso to karo visišku nu¬ 
galėtoju. Vadovavo kariuomenei sunkiausiais tėvynei 
laikais, išsaugodamas nepaliestą Žečpospolitos garbę 
ir jos kuklias pajėgas, kurias valdė.“ Tuo pat metu ne 

kartą yra nugalėjęs turkus ir totorius. Visas jo'gyve¬ 
nimas .pažymėtas pamaldumu, gyvu tikėjimu ir uoliu 
rūpinimusi juo. .Kas šeštadienis eidavo išpažinties ir 
prie viešpaties stalo, prieš kiekvieną mūšj uoliai mels¬ 
davosi, o po- jo nuoširdžiausiai dėkodavo dievui. Pa¬ 
sakojame čia, nors labai labai neišsamiai, apie jo 
gyvenimą, kadangi Žemaičių kunigaikštystė daug jam 
yra skolinga švietimo atžvilgiu. 1614 m. jis iš savo 
tėvonijos Žemaičiuose pirmiausia paskyrė fundaciją 
kolegijai ir mokykloms, o paskui, 1621 m., ir šv. Marijos 
bažnyčiai garsiajam ir naudingajam jėzuitų ordinui 
Kražiuose, anuo metu Mikalojaus Kristupo Radvilos 
mieste, kurį, esantį kunigaikštystės viduryje, jis laikė 
tinkamiausiu jaunimui lavinti. Ir neapsiriko godotinas 
pilietis, sudėjęs viltis į tą fundaciją, nes ten visada 
klestėjo įvairūs mokslai, tauriausių mokytojų puoselė¬ 
jami. 

Mirė Chodkevičius Chotimo žygio metu 1621 m. 
rugpiūčio 24 d., prieš mirtį perdavęs vyriausio etmono 
valdžią kovų draugui Liubomirskiui. 6 Gyveno 60 metų, 
apie keturiasdešimt beveik ištisai praleidęs kovų lauke 
ir ant žirgo. Velionio kūnas, perkeltas iš Chotimo į 
Kamenecą, paskui į Ostrogą, ilsisi žmonos pastatyta¬ 
me kape. 


CHOM1NSKIS ANTANAS 
(Chominski Antoni) 

Sis nepaprastos jėgos žmogus gimė apie 1790 m., 
mokslus ėjo Vilniuje, tarnavo kariuomenėje ir gavo 
lenkų kariuomenės kapitono laipsnį. Ilgą laiką nugyve¬ 
no Odesoje ir sukaupė daugybę medžiagos mūsų krašto 
pietinių sričių istorijai. Artimai draugavo su Mykolu 

Chlevinskiu, kuriam dedikavo savo „Otelo“ vertimą. 
Apie Chominskį galima pasakyti: alios salvos fecit, 
vixit propter alios [kitus gydė, dėl kitų gyveno], nes 
beveik visą savo turtą 1812 m. atidavė vargšams pa¬ 
remti, tauriems ir labdaringiems darbams. Prigimties 
apdovanotas nepaprastu rašytojo talentu, praturtino 
krašto raštiją keliais puikiais kūriniais, verstais iš sve¬ 
timų kalbų: 1 

1) Otelas, arba mauras Venecijoje (Othello czyli 
Maur w Wenecji), penkių veiksmų tragedija, Vilnius, 
1829 m., in 8. Tai Šekspyro veikalas, netikusiai Diusi 
(przez Ducis) pagal tuometinį prancūzų paprotį per¬ 
dirbtas. Tuo tarpu lenkiškas vertimas labai geras ir 
meistriškai atliktas. 

2) Švento Petro raudos (Žale šwiętego Piotrą) 2 — 
vertimas iš lotynų kalbos. 

Be to, išleido pomirtinį savo dėdės, Smolensko vai¬ 
vados, raštų leidimą: Kaimo žmogus, arba prancūziš¬ 
kos I. Delilio georgikos Pr. Ksav. Chominskio 3 verti¬ 
mas, pridėtos taip pat paties vertėjo odės (Czlovoiek 
wiejski, czyli georgiki francuskie I. Delila, ttumaczenie 
Fr. Xaw. Chominskiego, przylączone są takže ody tego 
tlumacza), Vilnius, 1818 m., in 8. Girdėjau, kad dabar 
Antanas Chominskis rašo kažkokį veikalą savo sūnė¬ 
nams Feliksui ir Stanislovui pasinaudoti. 


CHOMINSKIS IGNOTAS 
(Chominski Ignacy) 

Vyresnysis pirmojo [Chominskio] brolis, irgi lenkų 
kariuomenės kapitonas, parašė gana dailią poemėlę, 
prancūzų sekimą, pavadinimu Adonis (Adonis), at¬ 
spausdintą 1806 m. [laikraštyje] „Dziennik Wilenski“. 

CHRAPOVICKIS ANTANAS 
(Chrapowicki Antoni) 

Lenkų kariuomenės pulkininkas, Vilniaus labdarin¬ 
gosios draugijos antrojo skyriaus prezidentas. Be to, 
daugelį metų buvo Dotnuvos apskritinės mokyklos gar¬ 
bės globėjas, kurios reikalais su tikro piliečio uolumu 
rūpinosi. Rašė labai daug eilėraščių, kai kurie iš jų 
yra gražūs: būdavo jie spausdinami Vilniaus perio¬ 
dikoje. Vertėtų gerbiamam autoriui išleisti juos vie¬ 
noje knygoje. Be to, yra parašęs keletą smulkių kome- 
dijėlių, kurios, pastatytos Vilniaus teatro, buvo palan¬ 
kiai publikos priimtos. 

CISKEVICIUS TADAS 
(Ciszkiewicz Tadeusz) 

Filosofijos kandidatas, iš pradžių mokėsi Kražių 
gimnazijoje, paskui Vilniaus universitete. Didelių gabu¬ 
mų jaunuolis, šiuo metu atsidėjęs krašto teisei ir Lie¬ 
tuvos senovės tyrinėjimams. Kad tik kuo veikiausiai 
parodytų savo darbus viešumai. 


C 

CERSKIS STANISLOVAS 
(Czerski Stanislaw) 

Kunigas, šventosios teologijos daktaras, kilęs iš 
Lietuvos, mokėsi Vilniuje; baigęs dvasiškus mokslus ir 
įšventintas į kunigus, dirbo pas Leopoldą Gorskį jo 
sūnaus Alberto (dabartinio Telšių apskrities maršal¬ 
kos) namų mokytoju, iš kur buvo pakviestas graikų ir 

lotynų kalbų mokytoju j Vilniaus gimnaziją. Už moks¬ 
lo darbus Vilniaus universiteto vadovybės apdovano¬ 
tas Žemaičių kanauninko [titulu] ir to pat universi¬ 
teto lėšomis pasiųstas j užsienį filologijos žinioms 
pagilinti. Aplankė Vokietiją, Prancūziją ir Italiją,' pas¬ 
tarojoje šalyje viešėjo ilgiausiai. Ienos ir Romos („Ar¬ 
kadai“) lotyniškosios draugijos pagerbė jį, priimdamos 
į savo narius. Grįžęs iš užsienio, po kelerių metų at¬ 
sisakė mokytojo pareigų ir visam laikui apsigyveno 
Žemaitijoje, kur jo buvęs mokinys Albertas Gorskis pa¬ 
siūlė jam Salantų parapiją. 

Tai buvo darbštus, mokytas žmogus ir išsilavinęs 
filologas. Paskelbė spaudoje šiuos darbus: 

1) Lotynų-lenkų kalbų žodynas, parašytas filologijos 
komiteto prie Vilniaus universiteto pavedimu (Slownik 
lacinsko-polski napisany z poręczenia komitetu filolo- 
gicznego przy Wilenskim unimersytecie), t. I—II, Vil¬ 
nius^, 1822—1825 m., Frideriko Morico lėšomis, kunigų 
misionierių spaustuvėje, in 4, VIII—1532 p. ir 9 lapai 
pabaigoje. Pradžioje pateikiama žinių apie lenkų-loty- 
nų kalbų žodynus. Tam tikras egzempliorių skaičius 
buvo atspausdinta su autoriaus portretu pasaulietiš¬ 
kais rūbais ir su vinjetėmis, jo paties parengtomis, ku¬ 
rios vaizdavo įvairius senovės meno dalykus. Sį žody¬ 
ną kai kurie filologai labiau vertina už kun. Bobrovskio 
žodyną. 

2) Fedro pasakėčios, penkios knygos su komenta¬ 
rais. Antras pataisytas leidimas. Pridėtos Fedro pasa¬ 
kėčios iš neseniai (rodos, 1813 m.) Neapolyje atrasto 
rankraščio (Bajki Fedrą, ksiąg pięč z przypiskami. Wy- 
danie drugie poprawnieįsze. Przydane są bajki Fedrą 
z rękopismu šwiežo (podobno 1813 r.) w Neapolu od- 
krytego), Vilnius, išleista ir išspausdinta Juozapo Za- 
vadzkio, 1815 m., in 12, XII ir 144 p. Prof. G. F,. Gro- 

deko nuomonė? apie šį leidinį yra [laikraštyje] „Dzien- 
nik Wilenski“, 1815 m., t. I, p. 482. 

3) Žemaičių v-yskupystės aprašymas (Opis žmudzkiej 
dyecezyi), su trimis žemėlapiukais, Vilnius, 1830 m., 
in 8, 91 p.,'turinio 4 p. Įžangoje pateikiama bendrų 
žinių apie visą Žemaitiją, toliau aprašo vyskupystę 
istorijos ir statistikos požiūriu, paminėdamas kiekvie¬ 
nos bažnyčios finansinę padėtį. Pabaigoje pridėtos 
trumpos žinios apie Žemaičių vyskupus, išverstos pa¬ 
žodžiui (pats to nesako) iš jėzuito Pranciškaus Zep- 
nickio (Franciszek Rzepnicki) veikalo, pavadinimu 
„Vitae Praesulum Poloniae, Magni Ducatus Lithuaniae, 
res praecipuae illorum temporibus gestae...“ 3 („Lenki¬ 
jos, Lietuvos Didžiosios Kunigaikštystės vyskupų gyve¬ 
nimai“), tačiau tik ligi Antano Tiškevičiaus, likusi da¬ 
lis jo paties darbo. Čia, be to, yra žinių apie Žemaičių 
vyskupystės sinodus, taip pat apie ganytojų laiškus. 
Tai nedidelis, tačiau labai svarbus mūsų krašto bažny¬ 
čios istorijai kūrinys, tik gaila, kad taip skubotai pa¬ 
rašytas. 

4) XVII a. geografo Bodenero (Bodenehr) Vilniaus 
planelis . 4 

5) Deržavino odės „Dievas " vertimas į lotynų kalbą. 

Mirė Cerskis Salantuose 1833 m. 5 


D 

DABKEVIC1US PRANCIŠKUS 
(Dobkiewicz Franciszek) 

Filosofijos magistras, gimė Ariogalos parapijoje, 
Raseinių apskrityje, apie 1790 m., mokėsi pirmiausia 
pas pijorus Raseiniuose, paskui Vilniaus universitete. 

Kelerius metus buvo mokytoju Minsko gimnazijoje ir 
laikė vyrų pensioną Vilniuje. Įvairiuose laikraščiuose 
išspausdino daug savo poezijos kūrinių, kurie rodo jo 
neeilinį talentą. Parašė taip pat veikalą Apie auklėji¬ 
mą (O wychowaniu), kuris ligi šiol dar tebėra rank¬ 
raštyje, ir išvertė Šilerio draminę poemą, pavadinimu 
„Valenšteinas“. 

DANILAVICIUS KALIKSTAS 
(Danillowicz Kalikst) 

Pradinį mokslą ėjo Kražiuose, o aukštąjį — Vilniaus 
universitete, kur buvo pagerbtas filosofijos magistro 
laipsniu. Beveik nėra tokios tarnybos, tokių visuomenės 
pareigų, kurių nebūtų ėjęs: buvo Vilniaus gimnazijos 
mokytoju, pagal imperatoriaus 1809 m. rugpiūčio mėn. 
6 d. įsaką asmenims, užimtiems valstybine tarnyba, 
rektoriaus ir akademijos senato prie Vilniaus univer¬ 
siteto pavedimu nuo 1810 m. birželio mėn. 1 d. ligi tų 
pat metų spalio 1 d. jis dėstė visuotinę istoriją; kelio¬ 
lika metų ėjo advokato pareigas tuometiniame Vyriau¬ 
siajame Lietuvos teisme; 1812 m. buvo Vilniaus polic¬ 
meisteris, pagaliau keliolika metų iki pat 1837 m. va¬ 
dovavo savo apskrities bajorams kaip Telšių maršalka. 
Jo protą galima vadinti enciklopediniu, nes visose tar¬ 
nybose, kurias ėjo, pasirodė esąs iš tiesų išmintingas 
žmogus, puikiai žinąs savo pašaukimo pareigas. Be 
čia. suminėtų visuomeninių tarnybų, jis dar buvo poli¬ 
tinio periodinio leidinio „Kuryjer Litewski“ redaktorius 
nuo 1808 m. ligi 1812 m. kovo mėnesio, paskui nuo tų 
pačių metų liepos mėn. 1 d. ligi metų galo. Apie jo 
raštus, ranka rašytus ar išleistus, nesu girdėjęs. Dabar 
toli nuo pasaulio triukšmo ūkininkauja senoviškame 
Telšių apskrities nuošalyje. 

DARGUŽAS F. B. 
(Dargusz F. B.) 


Pijoras, filosofijos daktaras, medicinos ir praktinės 
chirurgijos studentas Vilniaus akademijoje, išvertė iš 
lotynų kalbos j lenkų laisvojo barono Antano Sterko 
(Storck), rūmų daktaro ir 1.1., veikalą, pavadinimu 
Sisteminė praktinė medicina karo ir kaimo felčeriams 
(Medycyna systematyczno praktyczna, služąca felcze- 
rom wojskowym i miejskim), Vilnius, pas kunigus pi- 
jorus, 1772 m., in 8, 2 tomai, 715 ir 485 p. Tuo pačiu 
pavadinimu buvo išleista Vilniuje pas kunigus pijorus 
ir 1792 m., in 8, 2 tomai. 


DAUGIRDAS ANGELAS 
(Dowgird Aniol) 

Kunigas, šventosios teologijos daktaras, Vilniaus 
katedros kanauninkas, logikos ir moralinės filosofijos 
profesorius Romos katalikų Dvasinėje akademijoje, 
vyskupystės egzaminuotojas, Karališkosios Varšuvos 
mokslo bičiulių [draugijos] narys, gimė 1776 m. gruo¬ 
džio 11 d. Mstislavlio apskrityje, Mogiliovo gubernijo¬ 
je, Jurkovščiznos dvare, kilmingų, bet vidutiniškai tur¬ 
tingų tėvų šeimoje.* Pradinius mokslus ėjo 1786 m. 
jėzuitų mokyklose Mogiliove prie Dniepro ir Mstislav- 
lyje, b paskui Dombrovicoje, pijorų mokykloje, dvejus 
metus klausė retorikos, fizikos, visuotinės istorijos, lo¬ 
gikos, prancūzų kalbos [paskaitų] ir tuo baigė savo 
pasaulietiškus mokslus. 

* Bajoriškas Daugirdų lizdas, iŠ kurio kun. Angelas buvo kilęs, 
yra dabartinėje Raseinių apskrityje, todėl teisėtai šį mokytą vyrą 
laikome žemaičiu (autoriaus išnaša). 

Tikybos ir pamaldumo gerbėjas, kuklių poreikių ir 
santūrių pomėgių, ramaus ir tylaus gyvenimo mėgėjas, 
dievo dvasios vedamas, įstojo 1791 m. rugpiūčio 17 d. 
Liubiešove, Minsko gubernijoje, į kunigų pijorų ordi¬ 
ną, savo jėgas aukojantį tikybai ir mokslui. Vikovskio, 
didžiai mokyto ir pamaldaus žmogaus vadovaujamas, 
ten pat atbuvo noviciatą, kurio metu tikyba labiausiai 
jo sielai rūpėjo, teisingumas tapo pačiu pirmuoju jo 
jausmų poreikiu, o pamaldumas — įpročiu; davė vie¬ 
nuolio įžadus 1793 m. rugsėjo 17 d. Taigi šitaip kun. 
Daugirdas pavirto kitokiu žmogumi ir kitokį gyveni¬ 
mo kelią pradėjo. Studijuodamas dvejus metus Domb- 
rovicos vienuolyne Volynės gubernijoje, o paskui vie¬ 
nus metus Vilniuje, uoliai ir sėkmingai klausė pasau¬ 
lietiškų ir dvasiškų aukštųjų mokslų [paskaitų], tai 
yra, lotynų ir lenkų literatūros, matematikos, filosofi¬ 
jos, fizikos, visuotinės ir natūralios istorijos bei teolo¬ 
gijas. Vadovybė patikėjo jam mokytojo pareigas, ku¬ 
rias naudingai ir pagirtinai ėjo vienuolika metų įvai¬ 
riose ordino išlaikomose apskritinėse mokyklose nuo 
1796 ligi 1800 m. O nuo 1801 m. ligi 1807 m. mokė 
aukštesniųjų matematikos, iškalbos, fizikos dalykų Vi¬ 
tebske, Lužkuose ir Lietuvos Sčučine. 

1801 m. spalio mėn. 3 d. buvo įšventintas Mogi¬ 
liove, Baltojoje Rusioje, į kunigus. Jis įrodė, kad ga¬ 
lima šio luomo žmogui jungti didelį pamaldumą su 
rimtu mokslu, kad visai neprieštarauja vieni kitiems 
tikros religijos ir tikros išminties dėsniai, kad, ieško¬ 
damas mokslo šviesos, gali vaikščioti gražiais take¬ 
liais. 1 

Nuo 1807 2 ligi 1809 m. buvo kilmingojo jaunimo 
konvikto Vilniuje prefektu. Ketverius metus uoliai ėjo 
ordino jaunimo mokytojo pareigas, pirma Liubiešovo 
noviciate, paskui Dombroyięos seminarijoje, dėstyda- 

mas lenkų ir'lotynų literatūras. 1809 m., pagarsėjęs 
mokslais ir pamaldumu, jo ordino vadovybei leidus, 
buvo pakviestas buv[usios] Vyriausiosios dvasinės se¬ 
minarijos Tarybos prie Imperatoriškojo Vilniaus uni¬ 
versiteto j tos pačios seminarijos kapelionus ir su atsi¬ 
davimu ėjo šias savo garbingas pareigas ligi 1812 m. 
Kada dėl prancūzų karo minėtoji seminarija buvo už¬ 
daryta, jis, visada paslankus ir uolus, apsiėmė eiti ligi 
1813 m. kapeliono pareigas Vilniaus gimnazijoje. Bū¬ 
damas artimas velionio Daugirdo darbų ir dvasiškų 
paslaugų liudininkas, atskleisiu, ką pats esu matęs ar 
girdėjęs iš jo gyvo.* 

1812 m., kai seminarijoje buvo pilna sergančių pran¬ 
cūzų kareivių ir kai šie stygiaus kamuojami varguoliai 
neviltyje skendo, jis nešė jų sieloms paguodą, o kū¬ 
nams pagalbą. Kiek jų yra parengęs krikščioniškai 
mirčiai, tų, visai apie ją negalvojančių? Kiek jų yra 
išgelbėjęs nuo amžinosios prapulties? Kiek daug jų 
laimino jį ir vadino savo tėvu! Neatgrasintas blogo 
priėmimo, laužė nuodėmingųjų užsispyrimą ir beldė 
į jų širdis. Dievo ir artimo meilės sušildytas, lydėjo 
nusikaltėlius į mirties vietą ir ten liejo į jų nuogąs¬ 
taujančias ir sielvartaujančias širdis paguodos bal¬ 
zamą. Daugeliui žinomas jo pavyzdingas dorumas, 
uolumas ir gailestingumas artimam savo, kuriais jis 
nesididžiavo prieš kitus, atsimindamas, ką apie tai 
šv. evangelija sako: „Tenežino tavo kairė, ką daro 
dešinė“ (Mt. VI.3). Ligi 1814 m. buvo savo provinci- 

* Sitai sako kun. Fijalkovskis, Vilniaus kanauninkas, dabar¬ 
tinis Vilniaus Romos katalikų Dvasinės akademijos rektorius, au¬ 
torius šios nuostabios biografijos, kurią dedame sutrumpintą pagal 
mūsų priimtas taisykles, labai vis dėlto apgailestaudami, kad dėl 
vietos stokos jos visos čia negalime pateikti (autoriaus išnaša). 

jos sekretorius ir savo ordino konsultorius: jis tuo me¬ 
tu parašė nuostatus ordino reformai. 

Kai 1816 m. vėl buvo atidaryta Vyriausioji semi¬ 
narija, jis ėjo be pertraukos kapeliono pareigas ligi pat 
universiteto uždarymo 1832 m. 

1818 m. Imperatoriškasis Vilniaus universitetas pa¬ 
vedė jam profesoriaus pavaduotojo teisėmis skaityti 
viešas logikos ir psichologijos paskaitas, o 1821 m. — 
visą teorinės ir praktinės filosofijos kursą. Kai 1823 m. 
filosofijos katedra pagal konkursą atiteko kitam talen¬ 
tingam asmeniui, 3 kun. Angelas Daugirdas, to neat¬ 
grasintas, nesiliovė privačiai studijavęs šio mokslo, 
kuris jį ypatingai traukė nuo pat jaunystės. Tiek jis 
naudos teturėjo iš savo abstrakčių apmąstymų, kad dėl 
jų pasiliko jis prie sunkios profesijos ir kad jie pa- 
saldilio jam sausumą, kuris paprastai lydi tos rūšies 
tyrinėjimus. Tačiau dėl keistos žmogiškųjų likimų ir 
kelių kaitos jis vėl buvo pakviestas 1824 m. į tą patį 
universitetą skaityti logikos paskaitų ir tas pareigas ėjo 
su atsidavimu ir rimtumu ligi pat universiteto užda¬ 
rymo. 1822 m. Varšuvos mokslo bičiulių draugija, pa¬ 
gerbdama jo nuopelnus ir darbus, išsirinko jį nariu 
korespondentu. 1833 m. aukščiausiuoju įsaku buvo pa¬ 
tvirtintas Vilniaus katedros kanauninku. Tais pačiais 
metais dėl savo žinomo mokslumo ir išleistų darbų 
[patvirtintas] aktualiuoju logikos ir moralinės filoso¬ 
fijos profesoriumi naujai įsteigtoje Romos katalikų 
Dvasinėje akademijoje. 

Pagaliau liovėsi šis vyras triūsęs 1835 m. balan¬ 
džio mėn. 26 d. 12 vai. penkiasdešimt devintaisiais sa¬ 
vo gyvenimo metais: mirties angelas nusivedė jį į 
ramybės bažnyčią. [Reikšdamas] paskutinę savo va¬ 
lią, jis užrašė kelių šimtų knygų bibliotekėlę ir savo 
rankraščius Romos katalikų akademijai. 


53 



Pateikus trumpų žinių apie kun. Daugirdo 'gyve¬ 
nimą, belieka mums išvardyti ir jo išspausdintus, ir 
rankraščiuose palikusius mokslo darbus. Išleido šiuos 
veikalus lenkų kalba: 

1) Traktatas apie logiką, metafiziką ir moralinę fi¬ 
losofųą* (O logice, metafizyce i filozofii moralnej ros- 
prawa), 1821 m., Vilnius, in 8, nuodugniai parašytas 
ir garsių žmonių didžiai išgirtas. Jame matome rašy¬ 
toją, gebantį vertinti įvairių filosofijų pagrindus bei 
sistemas ir dėstyti abstrakčias tiesas su tokiu aišku¬ 
mu, paprastumu ir tikslumu, su kokiu šios rūšies daly¬ 
kai neatrodė tinkami dėstyti. Sis veikaiiukas suteikė 
jo autoriui tokią šlovę, kad Karališkoji Varšuvos moks¬ 
lo bičiulių draugija teikėsi jį priimti į garbingų savo 
narių tarpą. 

2) Įgimtų mąstymo dėsnių išdėstymas, arba teorinė 
ir praktinė logika 5 (Wyklad przyrodzonych myšlenia 
pravoidel, czyli logika teoretyczna i praktyczna), Po¬ 
lockas, kunigų pijorų spaustuvėje, 1828 m., in 4, 425 p.* 
Be puikios pratarmės, šis veikalas pasižymi išsamumu 
ir aiškumu, dalykų parinkimu, išpuoselėta ir gryna 
lenkų kalba, nors ne visur pastebimas vienodas tiks¬ 
lumas. Autorius rinko medžiagą iš įvairių rašytojų, ne¬ 
silaikydamas tiksliai kurio vieno. Gilinosi į ją, anali¬ 
zuodamas ir apmąstydamas, daug kartų savo veikalą 
perdirbinėjo, plėtojo ir tikslino savo sumanymus. Vi¬ 
sas puošmenas, kurios padaromos grakščiu stiliumi bei 
dažnomis metaforomis, jis paaukojo pirmutinei ir svar¬ 
biausiai tiesos savybei, t. y., jos jėgai ir išraiškingu¬ 
mui. Dviejų dalykų siekė autorius tuo veikalu: įrodyti 

* Sis veikalas buvo išverstas į vokiečių kalbą ir kur kas 
labiau išgarsėjo užsienyje, negu tėvynėje, kur tos rūšies mokslai 
taip maža, deja, teturi šalininkų (autoriaus išnaša). 

žmogaus pažinimo realumą ir paaiškinti visus tuos dės¬ 
nius, kurių sistema teiktų žmonėms pakankamą pa¬ 
galbą ieškant tiesos visose žmogiškojo pažinimo sri¬ 
tyse. Pirmąjį tikslą autorius pasiekė. Kalbant apie 
antrąjį, galima pastebėti daug trūkumų, tai veikiau 
gerai logikai surinkta medžiaga, nei pati logika.* 

3) Autoriaus Jaronskio veikalo apie filosofiją ana¬ 
lizė 6 (Rozbidr dziela autora Jaronskiego o filozofii), 
[laikraštyje] „Dziennik Wilenski“, 1817 m. 

4) Atsakymas Višnevskiui į logikos recenziją 7 (Od- 
povviedžna recenzyję logiki przez Wiszniewskiego), nuo¬ 
saikus ir nuodugnus, net sąmojingas, su retu humo¬ 
ristiniu talentu parašytas, [laikraštyje] „Dziennik 

' Wilenski“, 1830 m. 

5) Pamokslai, jubiliejaus metu laikyti katedros ir 
akademijos šv. Jono bažnyčioje. 8 Taip pat pamokslas, 
laikytas a.a. Pilypo Golianskio 9 laidotuvėse (Kazania 
w czasie jubileuszu miane w košciele katedralnym i 
akademickim S. J ana...). 

6) Traktatas lotynų kalba „De miraculis" 10 , rašytas 
teologijos daktaro laipsniui gauti** (Rospravva w ję- 
zyku tacinskim „De miraculis"...). 

Verti spausdinti likę filosofijos rankraščiai: 11 

1) įgimtų mąstymo dėsnių išdėstymas, arba teorinė 
ir praktinė logika (Wyklad przyrodzonych prawidel 
myslėnia, czyli logika teoretyczna i praktyczna), antra 

* Platesnė nuomonė 8 apie šį veikalą yra [laikraštyje] „Dzien¬ 
nik Wilenski“, 1830, parašė Mykolas Višnevskis, „Žmonių protų 
charakterių“ („Charaktery rozum6w ludzkich“) autorius, dabartinis 
visuotinės istorijos ir lenkų literatūros profesorius Krokuvos uni¬ 
versitete (autoriaus išnaša). 

** Tai vienas iš plačiausių ir tiksliausių traktatų, kada nors 
Vilniuje parašytų šv, teologijos daktaro laipsniui [gauti] (auto¬ 
riaus išnaša). 

ir trečia dalis,’ išspausdintos pirmos dalies tęsinys, per¬ 
žiūrėta'-cenzūros. 

2) Kanto filosofija, arba bešališkas jos sistemos ty¬ 
rinėjimas (Filozofija Kanta, czyli badania bezstronne 
nad jej ukla’dem). Peržiūrėta cenzūros 1814 m. 

3) Filosofijos istorija (Historyja filozofii). 

4) Moralinė filosofija (Filozofija moralna). 

5) Apie dėmesio psichologiją (O psychologii užva¬ 
gi) ■ 

6) Pastabos apie gyvulių sielą (Umagi nad duszą 
zmierząt). 

7) Prigimtinė teologija (Teologija przyrodzona). 

8) Metodologinės pastabos (Notaty do metodolo- 
gii) ■ 

9) Sutrumpinta logika (Logika skrocona). 

10) Traktatas, kurio tikslas įrodyti tikrą žmogaus 
pažinimo realumą ir sugriauti visokias skepticizmo bei 
idealizmo nuomones (Rosprama mająca za cel udo- 
modnienie pramdzimej rzeczymistošci poznah ludzkich i 
obalenie mszelkich mnieman sceptycyzmu lub idealiz¬ 
mu), 39 numeruoti lapai in folio. 

11) Filosofinės pastabos (Notaty filozoficzne), kur, 
be pastabų logikos bei filosofijos klausimais, yra šie 
raštai: a) Pastabos apie konkursinį traktatą teorinės ir 
praktinės filosofijos katedrai, b) Kalba, pasakyta 
1825 m., pradedant logikos kursą Imperatoriškajame 
Vilniaus universitete, c) Planas, pagal kurį bus dėsto¬ 
ma logika, d) Kai kurių laiškų, rašytų Varšuvos moks¬ 
lo bičiulių draugijai, nuorašai. 

12) Rudimentą logicae (Logikos pradmenys) — 
dviem pluoštais. Pirmame — 14 numeruotų sąsiuvinių 
ad usum clericorum seminarii dyoecesani (vyskupystės 
seminarijos klierikams naudotis). Antrame — 69 įsąs.j, 

usui academiae spiritualis inserviens (Dvasinei akade¬ 
mijai naudotis). 

Rankraščiai dvasiniais klausimais: 

1) 27 dvasinės paskaitos (Konferencyje duchow- 
ne...). 

2) 24 rekolekciniai pamokymai (Nauki rekolekcyj- 
ne...). 

Šie du raštai kupini pakilumo ir skirti betarpiškai 
dvasiškam jaunimui, jie tiksliai aiškina dvasininkų 
luomo pareigas. 

3) Pamokymai, arba evangelijų bei apaštališkų laiš¬ 
kų nagrinėjimas, kurie skaitomi per mišias iškilmingo- 

^ mis dienomis .ir sekmadieniais per visus metus (Nauki 
albo wyklad Ewanjelij i List6w Apostolskich, ktore 
się czytają we mszy w dniach uroczystych i niedziel- 
nych w ciągu roku). Šie evangelijų ir laiškų nagrinė¬ 
jimai yra aiškūs, trumpi, tikslūs, su doroviniu pritai¬ 
kymu, jie visiems gali būti labai naudingi. Vis dėlto 
apaštalų laiškai išnagrinėti giliau ir plačiau, nei evan¬ 
gelijos. Antro tomo gale sudėti vienoje vietoje pamo¬ 
kymai visų metų visoms iškilmėms, pilni švelnumo ir 
gražių paskatų. 

4) Keliolika įvairiais klausimais laikytų pamokslų 
(Kazan w rozmaitych materyjach mianych kilkanašcie), 
kur viešpatauja sistema, aiškumas ir paprastumas, 
[kur] rinktinės mintys, įtikinami argumentai, taurios 
paskatos. 

5) T ridento katekizmo dėstymo užrašai (Notaty 
mykladu katechizmu trydentskiego). 

6) Resolutiones casuum conscientiae (Sąžinės kazu¬ 
sų sprendimai) ir kiti raštai, mažesnės vertės, tačiau 
rodantys jo proto nenuilstamumą dirbant, kaip antai: 
Pastabos dėl būdų, kuriais galima būtų sėkmingai mo¬ 
kyti religijos ir moralumo mergeles, esančias pensio- 

nuošė (Uwagi nad sposobem, jakim by się dawač mog- 
la požytecznie nauka religii i moralnošci dla panien...), 
jo paties eilėraščiai. 

Kun. Daugirdas buvo vidutinio ūgio, apskrito ir 
blyškaus veido, raupuotas, plačiaakis, posausis, gyvos 
kalbos, taurios ir neperdėtai pamaldžios minties. Mik¬ 
liai valdė plunksną, aiškiai ir nuodugniai dėstė mokslo 
tiesas, nuolatos jose prabyla dorybės meilė. Lenkų kal¬ 
ba gryna. Paskaitų skaitymas neteikė jam malonumo, 
kartais (netgi visada) darydavosi nuobodus. Būdamas 
baikštus ir tiksliai laikydamasis to, ką turėjo popie¬ 
riuje pasirašęs, dažnai suklysdavo ir pamiršdavo tai, 
ką buvo paruošęs. Nemokėjo nei prikaustyti prie savęs 
klausytojų dėmesio, nei sudominti abstrakčiomis tie¬ 
somis. Atsainus ir sistemingas, dažnai išsiplėsdavo ir 
kartodavo tuos pačius dalykus. Tačiau tos smulkios 
ydos (profesoriškos) netemdo autoriaus šlovės ir di¬ 
džiųjų jo dorybių. 

Non ego paucis offendar maculis, ūbi plura nitent 
(Kelios dėmelės netemdo, kai daug kuo žibama). 2 

[Periodiniam leidiniui) „Wizerunki i roztrząsania 
naukome" parašė kun. Antanas Fijalkovskis, n Vil¬ 
niaus Dvasinės akademijos profesorius ir rektorius. 


DAUJOTAS IGNOTAS 
(Dowiatt Ignacy) 

Filosofijos ir abiejų teisių magistras, kolegijos ta¬ 
rėjas, iš pradžių buvo lotynų kalbos ir literatūros mo¬ 
kytoju Bobruisko apskritinėje mokykloje; perkėlus se¬ 
nosios regulos kunigus karmelitus iš Kražių į Kolai¬ 
nius, buvo paskirtas Kražių gimnazijos vedėju, o 
1833 m. paskirtas ir patvirtintas tos pačios gimnazijos 



direktoriumi. Beveik visą trisdešimtmetį eidamas savo 
pareigas visuomenės labui ir jaunimo švietimui, pa¬ 
sirodė esąs uoliausias visuomenės lavinimo, pavyz¬ 
dingų papročių ir tikrojo pamaldumo jaunojoje žemai¬ 
čių kartoje diegėjas. 

Eidamas vadovo pareigas, savo paties noru dėstė 
vyresnėms klasėms moralinę filosofiją, [pamokomis] 
parodydamas išties nepaprastą, tik išrinktiesiems sutei¬ 
kiamą mokytojo talentą; visi jo mokiniai prie malo¬ 
niausių savo gyvenimo valandų priskiria tas, kuriomis 
klausė tokio žymaus žmogaus dėstomų tiesos žodžių, 
apšviečiančių protą ir pratinančių širdis pamilti dory¬ 
bę. Ilgai, man rodos, neužmirš visi žemaičiai jo kalbų 
ir įžanginių žodžių, kuriuos jis yra sakęs viešųjų gim¬ 
nazijos aktų metu; belieka pareikšti geidavimą, kad 
juos paskelbtų spaudoje. 

DAUKANTAS SIMONAS 
(Dowkontt Szymon) 1 

Filosofijos magistras, dabartinis nepaprastas ir ne¬ 
nuilstantis lietuvių kalbos, Lietuvos istorijos bei seno¬ 
vės tyrinėtojas, lietuvių kalba parašė didžiulį veikalą 
in folio, pavadinimu Žemaičių istorija (Historyja 
Zmudzi). Tėvynės raštijos ir istorijos vardu labai pra¬ 
šome gerbiamą autorių maloniai neslėpti ilgai to savo 
darbo podėliuose, o kuo veikiausiai parodyti jį pasau¬ 
liui. 


DAUKŠA MIKALOJUS 
(Dauksza Mikolaj) 

Kunigas, kilęs iš senos ir kilmingos to pat vardo 
šeimos, įsikūrusios Raseinių apskrityje; 1 gyveno vys¬ 
kupo Merkelio kunigaikščio Giedraičio laikais, kuris jį 

paskyrė Žemaičių katedros kanauninku ir iš kurio jis 
gavo .Betygalos kleboniją. Visą savo turtą jis užrašė 
labdaringosioms ir pamaldžiosioms institucijoms. Išlei¬ 
do kun. Jokūbo Vujeko iš Vongroveco, jėzuito, katalikų 
postilės vertimą,— pavyzdingo vertėjo lenkų biblijos, 
kuri Romos katalikų bažnyčios buvo patvirtinta ir ti¬ 
kintiesiems naudotis pateikta. Postilės vertimas į lie¬ 
tuvių kalbą turi šitokią antraštę: Postilla katolicka taj 
ėst: iszguldimas Ewangeliu kiekmienos nedelos ir szwę- 
tes per wissus metus, isz lękiszko perguldita, in folio, 
Vilnius, 1599 m., jėzuitų ordino akademijos spaustu¬ 
vėje. Pradžioje yra lotyniška dedikacija kunigaikščiui 
Merkeliui Giedraičiui, kuris tą vertimą išleido, ir pra¬ 
kalba maloniajam skaitytojui lenkiškai. Si postilė iš¬ 
versta meistriškai, visas originalo paprastumas ir nai¬ 
vumas nuostabiai ir nepakartojamai lengvai perteik¬ 
tas. [Postilės] ištrauka išėjo iš spaudos Vilniuje 
1823 metais. 

Rašė kun. Daukša ir pats pamokslus lietuvių kal¬ 
ba, taip pat pažymėtus nepaprasto talento žymėmis. 2 

DEMBINSKIS JOAKIMAS 
(Dębinski Joachim) 1 

Pijoras, pradinį lavinimą gavo Raseinių apskritinė¬ 
je mokykloje, paskui, įstojęs į gerbiamą kunigų pijo¬ 
rų ordiną, mokėsi Liubiešove įvairių jų aukštajam pa¬ 
šaukimui reikalingų dalykų, pagaliau Vilniaus uni¬ 
versitete išklausė kursą fizikos-matematikos fakultete, 
gavo filosofijos magistro laipsnį. Keliolika metų mokė 
jaunimą savo ordino mokyklose, buvo Lucijono Mari- 
konio namų mokytojas, su kuriuo mokslo tikslais ap¬ 
lankė svetimus kraštus. Tas nepaprasto išsimokslinimo 

dvasininkas labai sėkmingai bandė savo literatūrinius 
gabumus daugelyje raštijos žanrų. Į lenkų kalbą iš¬ 
vertė Būdą laikyti ir dauginti kamelijas, aprašytą Jo¬ 
kūbo Zeidelio, besiverčiančio daržininkyste ir augalų 
prekyba Drezdene (Sposob utrzymymania i rozmnože- 
nia kamelii przez F. Jakoba Zejdla ogrodnika bawią- 
cego się utrzymaniem ogrodu i handlu rošlinami w 
Dreznie), Vilnius, 1840, in 8, 16 p. 

Baigė versti veikalą, pavadinimu Gyvenimo filoso¬ 
fija, parašyta F. Slegelio ir išversta į lenkų kalbą bei 
paaiškinta atitinkamomis pastabomis ir 1.1. (Filozofija 
žycia napisana przez F. Szlegla, a przeložona na język 
polski i objašniona stosomnemi uwagami i t. d.). 2 

Išvertė taip pat Lamarteno poemą „Jocelyn“ („Zo- 
selenas“); ištraukos buvo atspausdintos [leidinyje] 
„Wizerunki Wilenskie“. 3 

DOMANEVSKIS JONAS 
(Domaniewski Jan) 1 

Lenkas, „Liubičiaus“ (Lubicz) herbo, dvarininkas iš 
Krupių tėvonijos, Žemaičių vyskupas, prieš tai Vilniaus 
kanauninkas. Kaip kilęs iš Lenkijos, patyrė, siekdamas 
vyskupystės, didelį priešinimąsi lietuvių, kurie atkakliai 
laikėsi savo privilegijų, tačiau karaliaus Žygimanto 
Augusto 2 įsikišimas bei Domanevskio asmens ypatybės 
įveikė tą priešiškumą, vėliau jis buvo mėgstamas ir 
visų gerbiamas. Jo laikais, 1561 ir 1562 m., kanaunin¬ 
kas Roizijus (žr. Roizijus Petras) Alsėdžiuose parašė, 
vyskupui prižiūrint, kapitulos konstitucijas, arba nuo¬ 
status. Sis vyskupas gerai rašė lotyniškai, kaip beveik 
viso to meto lenkai; buvo veiklus, įkūrė Mosėdyje 3 pa¬ 
rapijos bažnyčią. Tiksliai nežinome, kuriais metais jis 



mirė, nė vienas iš to meto bei vėlesnių rašytojų apie 
tai nekalba. Labai panašu į tiesą, kad mirė apie 1563 
metus. 


E 

ELIJASEVICIUS MERKELIS 
(Eliaszewicz Melchior) 

Žemaičių vyskupas, kilęs iš garsios žemaičių Gedi- 
gaudų (ze familii Giedygoldow) šeimos, dvarininkas 
iš Geičių tėvonijos. Vyras mokytas ir iškalbus, dar 
būdamas Kražių klebonų 1 , buvo paskirtas spręsti gin¬ 
čą tarp pasauliečių ir dvasininkų luomų; tapo Vilniaus 
prelatu arkidiakonu 2 ir Lietuvos Didžiosios Kunigaikš¬ 
tystės referendoriumi 3 , pakilo į Žemaičių vyskupystės 
[valdytojus]. Žymiai padidino katedros pajamas, elek- 
ciniame seime pasirašė Vladislovo IV išrinkimą. 4 Mirė 
1633 metais. 


G 

GADONAS JONAS ! 

(Gadon Jan) ! 

Telšių apskrities pakamaris, savo laiku žinomas 
ūkininkas, [žurnale] „Pamiętnik Magnetyczny Wilen- 
ski“ 1817 m. atspausdino traktatą Lengvas ir nebran¬ 
gus būdas pievoms aptvindyti ir šitaip jas pagerin¬ 
ti (Sposob laiwy i niekosztowny zalewania ląk, a przez , 
to popramiania onych). 


§3 




GADONAS VLADIMIRAS 
(Gadon WIodzimierz) 

Vyras tiesus ir mokytas, buvo Telšių apskrities mar¬ 
šalka ir Telšių bei Kalvarijos mokyklų, kurioms daug 
gera yra padaręs, garbės globėjas. Parašė pastabas 
Apie eksdiviziją (O Exdywizyi), atspausdintas [laik¬ 
raštyje] „Dziennik Wilenski“, 1 ir kelis smulkius poezi¬ 
jos kūrinėlius, pasirodžiusius tame pačiame laikraš¬ 
tyje. 2 


GAILEVICIUS BONAVENTŪRA 
(Gojlewicz Bonawentura) 

Kunigas, gimė Žemaitijoje, dvasinius mokslus ėjo 
Varniuose ir Varšuvoje, Krokuvoje gavo šventosios teo¬ 
logijos ir bažnytinės teisės daktaro laipsnį, 1 iš pradžių 
buvo Varnių arkipresbiteris, švento Juozapo koplyčios 
prie Varnių katedros kapelionas, vėliau tapo katedros 
prelatu kustošu, Žemaičių vyskupystės generaliniu vi¬ 
karu ir oficiolu. Visą savo gyvenimą pasižymėjo ne¬ 
nuilstamu darbštumu, pamaldumu ir gailestingais dar¬ 
bais. Be išimties kiekvienam, kas buvo į jį su savo 
rūpesčiais kreipęsis, noriai patardavo ir padėdavo. 
1831 metais, kai Žemaitijoje siautėjo liga, vardu cho¬ 
lera morbus, pats atlikdavo paskutinį patarnavimą ir 
išskubėdavo prie sergančiųjų patalo su tikėjimo paguo¬ 
da, o visą Varnių miestelį, kaip žydus, taip ir krikš¬ 
čionis, savo lėšomis maitino. Lietuvių kalbos mėgėjas 
ir žinovas, padėjo savo patarimais kunigaikščiui Juo¬ 
zapui Arnulpui Giedraičiui versti Šventojo rašto Nau¬ 
jąjį testamentą į krašto kalbą 2 ir išleido žemaičių- 
lietuvių kalba katekizmą, pavadinimu Mokslas Kriksz- 

czioniszko ištatimo, Vilnius, 1821 metais. Į amžinybę 
iškeliavo 1834 metais, 3 sudeginęs prieš mirtį visus vek¬ 
selius, jam duotus. 

GIEDRAITIS JUOZAPAS ARNULPAS 
(Giedroje Jozef Arnolf) 

Kunigaikštis, Žemaičių vyskupas, Jono ir Konstan¬ 
cijos sūnus, gimė Lietuvoje, mokslus ėjo namuose, po 
to Vilniaus akademijoje, įstojęs į dvasininkų luomą, 
teologijos mokslus ėjo Varnių vyskupystės ir Vyriau¬ 
sioje Varšuvos seminarijose, iš kur nuvyko į Romą ir, 
išgyvenęs ten trejus metus, buvo įšventintas į kuni¬ 
gus. 1 Vėliau aplankė Prancūziją ir Vokietiją. Sugrįžęs 
į tėvynę, gavo Vilniuje šventosios teologijos daktaro 
laipsnį, 2 o iš kunigaikščio Stepono Giedraičio, tuo metu 
Žemaičių vyskupo,— Laižuvos kleboniją; vėliau nomi¬ 
nuotas ir įšventintas Ortonozijos vyskupu iri pariibus 
infideliutn, tapo kunigaikščio Stepono koadjutoriumi. 
1801 m. perėmė vyskupystės valdymą, 3 o 1803 m., mi¬ 
rus jo pirmtakui, papuošė smilkinius Žemaičių ganytojo 
mitra. Tai buvo neeilinio išsimokslinimo žmogus ir, 
kaip visi kunigaikščiai Giedraičiai, svetingas, huma¬ 
niškas ir visa širdimi atsidėjęs visuomenės labui. Buvo 
Vilniaus tribunolo narys, kapitulos atstovas Varšuvos 
seime, už tai gavo iš karaliaus Stanislovo Augusto 
šv. Stanislovo ordiną. 4 Varnių katedros, vikariato ir 
seminarijos remontui išleido daugiau kaip 15000 si¬ 
dabrinių rublių. Jam patikėtos vyskupystės labui dirbo 
karštai ir sėkmingai: kiekvienas, man regis, atsimena 
jo potvarkį Apie elgetas (O žebrakach). Mokslo mė¬ 
gėjas ir puikus lietuvių kalbos žinovas, laisvomis nuo 
savo sunkių pareigų valandomis domėjosi literatūra ir 

rašė veikalus, pelniusius jam deramą šlovę ir tėvynai¬ 
nių dėkingumą. 

Iš jo raštų mums žinomi šie: 

1) Traktatas apie žemaičių kalbą (Rosprawa o ję- 
zyku žmuidzkim). 

2) Gotlibo Milkės lietuvių kalbos gramatika, išvers¬ 
ta iš vokiečių kalbos (Grammatyka języka litemskiego 
Gotliba Milke, z niemieckiego przeložona) , 5 Sį vertimą 
kunigaikštis Juozapas buvo pasiuntęs į Peterburgą, nie¬ 
kas nežino, kur jis dingo. 

3) Išvertė taip pat į žemaičių kalbą liaudžiai nau¬ 
dotis Naująjį testamentą, kuris Peterburgo biblijos 
draugijos Vilniaus skyriaus lėšomis buvo išleistas, pa¬ 
vadinimu Naujas Istatimas Jėzaus Christaus Wieszpa- 
ties musu Lietuwiszku ležuwiu iszgulditas ir 1.1., in 4, 
Vilnius, 1816, kunigų misionierių spaustuvėje, 389 p., 
12 nenumeruotų p. Pradžioje yra trumpa lenkiškai pa¬ 
rašyta pratarmė skaitytojui ir prancūziškai parašyta 
dedikacija šviesiausiajam ciesoriui Aleksandrui I. 

Kunigaikštis Juozapas Giedraitis mirė 1838 m. lie¬ 
pos 3 d. Alsėdžiuose, išgyvenęs daugiau kaip 90 me¬ 
tų. 6 


GIEDRAITIS MERKELIS 
(Giedroje Melchior) 

Herbo „Parojus“ (Poraj) kunigaikštis, Žemaičių 
vyskupas, Lietuvos valdovų palikuonis, Lietuvos Di¬ 
džiosios Kunigaikštystės maršalkos sūnus, iš pradžių 
Vilniaus prelatas kustošas, konkuravo dėl vyskupystės 
su Jokūbu Voroneckiu, Geranainių klebonu, tačiau ka¬ 
raliaus Henriko Valua 1 ir apaštališkojo sosto rekomen¬ 
duotas, gavo Žemaičių vyskupystę, kurią pagerbė ga¬ 
nytojišku rūpestingumu ir dievobaimingu gyvenimu. 
Pradėjęs eiti pareigas, rado pakrikusią bažnyčios pa- 


3. Mokyti žemaičiai 

dėtį Žemaitijoje dėl religinio atskalūniškumo kaimyni¬ 
niuose'Prūsuose, iš kurių tiek daug pas mus buvo 
paplitę naujovių,- kad buvo telikę vos septyni 2 katalikų 
kunigai visoje Žemaičių kunigaikštystėje.* Savo uolu¬ 
mu ir darbu'vyskupas atstatė senąją tvarką. Tai buvo 
veiklus ir didžiai mokytas vyras; tėvynės naudai ėjo 
įvairias pareigas. Į jo rankas atsiuntė apaštališkasis 
sostas pašventintą kardą, skirtą karaliui Steponui 
Batorui, 3 įteikti jį šventojo tėvo vardu didvyriui. 
Karalius Steponas, steigdamas Vilniaus akademiją, 
paskyrė jį / Merkelį Giedraitį, — red.J jos globėju. Ko¬ 
jelavičius vertingame mūsų istorijai veikale Miscella- 
nea rerum ad statum ecclesiasticum iri Magno Lithva- 
niae ducatu pertinentium (įvairenybės, liečiančios Di¬ 
džiosios Lietuvos Kunigaikštystės bažnyčios padėtį), 
p. 15, rašo, kad šis vyskupas iki pat savo mirties laikė 
pamokslus žemaičių kalba. Savo darbus dirbdamas, 
visada telkėsi kunigus jėzuitus, kuriuos ypatingai ir 
pagrįstai mėgo. Jam buvo siūloma Vilniaus vyskupys¬ 
tė, tačiau jis jos nepriėmė iš meilės gimtajai Žemaičių 
avidei. Baigė dievobaimingą ir dorybingą gyvenimą 
1609 m. 

Naramovskis savo veikale Facies rerum sarmatica- 
rum (Lenkijos istorijos vaizdai), t. II, sk. XIV, [rašy¬ 
damas] apie kunigaikštį Merkelį, pateikia šitokį įvykį, 
kurio autentiškumo negalime laiduoti ir kurį čia patei¬ 
kiame tik kaip piam opinionem (dievobaimingą nuo¬ 
monę): „Post obitum, sepulchrum eius visum ėst nocte 
intempesta saepius collucere fulgore insolito: inter ca- 
lamitosa tempora Vornensen Ecclesiam, ūbi ąuiescit, 
pallio protegens apparuit. Nec satis habuit pro Polo¬ 
nis Patronum in coelis agere, in terris Deo pro illa 

* Neseckis, t. III (autoriaus išnaša). 

supplex fuit; cum Pontificali ornatus veste, ac si horas 
matutinas celebraturus, ad altare accedere conspectus 
ėst“ (Po jo mirties žmonės dažnai matydavo giedrą 
naktį, kad jo kapą nutvieskia nepaprastas žaibas; ne¬ 
laimių metais pasirodydavo, apsiaustu pridengdamas 
Varnių bažnyčią, kurioje ilsisi. Nesiliovė globojęs Len¬ 
kiją ir danguje, kaip meldėsi už ją žemėje. Jį matė 
vyskupo apeiginiais rūbais apsirengusį, žengiantį prie 
altoriaus, tartum pasirengusį laikyti rytines pamal¬ 
das.) 4 


GIEDRAITIS MYKOLAS 
(Giedroje Michal) 1 

Kunigaikštis, pirmas iš žemaičių XV a. išvyko mo¬ 
kytis į Krokuvos akademiją ir ten įgijo bakalauro laips¬ 
nį. 2 Vėliau tapo reguliariuoju Laterano kanauninku ir 
mirė Krokuvoje 1485 m. 

GIEDRAITIS SIMONAS MYKOLAS 
(Giedroje Szymon Michal) 

Kunigaikštis, Žemaičių katedros prelatas klebonas, 
Šiluvos infulatas, Adramiteno vyskupas, Žemaičių su¬ 
fraganas, Romos katalikų dvasinės kolegijos preziden¬ 
tas, šv. Onos I klasės su caro karūna ir šv. Stanislovo 
ordinų kavalierius 1 . 1831 m. buvo paskirtas vyskupys¬ 
tės vyskupo koadjutoriumi ir perėmė dalį valdžios, o 
1838 m. už ilgamečius nuopelnus ir dėl įpėdinystės 
papuošė savo patriarchališkus smilkinius mitra Žemai¬ 
čių vyskupystės, kurią 1840 m. aukščiausiuoju įsaku 
pradėta vadinti Telšių vyskupyste. Šis vyras, vertas 
dėl savo dorybių nemirtingos šlovės, nepaisydamas sa¬ 
vo sunkių pareigų, o vėliau net ir senyvo amžiaus, ku¬ 
riuo jį dangus apdovanojo, dar nesiliauja užsiiminėjęs 



mokslais. Jis dar ir šiandien savo įtaka didžiai prisi¬ 
deda p'fie Baltijos pajūrio avidės švietimo, 2 tinkamai 
parinkdamas jarrt pavaldžius dvasininkus liaudies mo¬ 
kytojų pareigoms pagal jų būdą ir moralinę vertę. 

GINKEVICIUS MYKOLAS 
(Ginkiewicz Michal) 

Jėzuitas, gimė Žemaitijoje 1594 m., mokslus ėjo Vil¬ 
niuje, gavo šventosios teologijos daktaro laipsnį, buvo 
savo ordino nariu Romoje, ėjo Nesvyžiaus, Varšuvos 
ir Vilniaus švento Jono kolegijų, pagaliau Vilniaus 
akademijos rektoriaus pareigas. 1 Kunigas Valančius, 
kuris maloniai leido mums peržiūrėti savo užrašus, 
vardija šiuos jo darbus: 1) Pamokslai, laikyti įvairio¬ 
mis progomis (Kazania w rozmaitych zdarzeniach 
miane), 2) Dangiški vaistai nuo dvigubo liežuvio ligų 
1646 m. (Lekarstwo z nieba przeciwko chorobom pod- 
mčjnego įęzyka 1646 roku), 3) Pamokslas, laikytas 
Jono ir Zofijos Koscialkovskių laidotuvėse 1649 metais 2 
(Kazanie miane na pogrzebach Jana i Zofii Košciat- 
kowskich 1649 roku), 4) Rationes VII ob quas sacer- 
dotes seculares obligantur ad Vitam cum majore virtute 
ducendam, 3 (Septyni argumentai, dėl kurių pasaulietiški 
dvasininkai įpareigojami doriau gyventi), 5) Contio- 
nes in Epistolas dominicales per annum (Pamokslai 
pagal visų metų evangelijų ištraukas, skaitomas sek¬ 
madieniais), 6) Zodiacus Marianus 4 (Marijos Zodiakas), 
7) Chrysologium (Iškalba). 

GINTILA JONAS CHRIZOSTOMAS 
(Gintyllo Jan Chryzostom) 

Kunigas, nominuotas vyskupas, Telšių sufraganas, 
tretysis Romos katalikų dvasinės kolegijos Peterburge 



narys, Šiluvos prelatas infulatas, Varnių katedros ka¬ 
nauninkas, šventosios teologijos daktaras, gimė Telšių 
apskrityje 1788 metais, 1 dvasiškus mokslus ėjo iš pra¬ 
džių Varniuose, o paskui Vyriausiojoje seminarijoje prie 
Vilniaus universiteto, buvo Vilniaus vyriausiosios semi¬ 
narijos klierikų prefektas ir šventojo rašto profesorius 
Vilniaus universitete; išsiskiria ypatingais sugebėji¬ 
mais filologijos srityje, nes, mokėdamas beveik visas 
Europos kalbas, puikiai, be to, moka hebrajų ir chal- 
dėjų kalbas. Šiuo metu ieško rankraščių, aiškinančių 
tėvynės istorijų. 2 

GIRŠTAUTAS JURGIS 
(Girsztowtt Jerzy) 

Kunigas, gimęs Raseinių apskrityje, mokslo kursą 
ėjo Kolainių gimnazijoje, o dvasiškuosius mokslus — 
Varnių seminarijoje ir Vilniaus Romos katalikų Dvasi¬ 
nėje akademijoje, kur gavo tikrojo šventosios teolo¬ 
gijos studento laipsnį. Vykusiu šviesiausiojo kunigaikš¬ 
čio vyskupo Simono Mykolo Giedraičio pasirinkimu 
buvo pakviestas kapeliono ir religijos mokytojo parei¬ 
goms į Kražių gimnaziją. Spręsdami iš jo išsilavinimo 
ir geriausių norų [dirbti] visuomenės labui, turime vil¬ 
ties, kad jis visiškai pateisins savo garbingą pašaukimą 
ir pats taps vertingiausiu tikėjimo tiesų bei dorų pa¬ 
pročių diegėju jam patikėto mokyklos jaunimo tarpe. 

GLINSKIS PRANCIŠKUS 
(Glinski Franciszek) 

Kunigas, didelių gabumų jaunikaitis, turįs nepa¬ 
prastą iškalbos talentą, eidamas Užmūšio Gružių pa¬ 
rapijos (przy Zamusko Gruždziewskim košciele) bažny- 

čios vikaro pareigas, sėkmingai prisideda prie papras¬ 
tų žmonių tikybinio švietimo. Iš kelių mūsų girdėtų 
jo pamokslų lenkų kalba sprendžiame, kad ateityje ku¬ 
nigas Glinskis bus puikus religinis kalbėtojas (jeigu 
mūsų nuomonė gali ką reikšti). Kad tik kuo greičiau 
sušvistų jam palankumo žvaigždė! 

GODLEVSKIS JUOZAPAS 
(Godlewski Jozef) 

Gimė Šiaulių apskrityje, iš kur 1812 metais persikė¬ 
lė j Lenkijos karalystę, 1 ėjo tėvynėje įvairiausias pa¬ 
reigas; kaip Marijampolės atstovas Varšuvos seimuose, 
tapo žinomas visuomenei dėl savo iškalbos talento. 2 
Turi gerą administracinę nuovoką, dažnai iždo ministe- 
ris kunigaikštis Liubeckis naudojosi jo patarimais 
svarbiais krašto reikalais, dėl savo charakterio tiesu¬ 
mo pelnė visuotinę pagarbą. Protu ir mokėjimu tvar¬ 
kyti ūkį iš menko kapitalo susikrovė didelį turtą ir 
šiandien laikomas vienu iš turtingiausių Lenkijos pi¬ 
liečių. Kelios jo kalbos, laikytos seimuose, buvo iš¬ 
spausdintos, likusių rankraščiai laikomi autoriaus po¬ 
dėlyje. 


GORSKIS LEOPOLDAS 
(Gorski Leopold) 

Salantų žemvaldys, Telšių apskrities maršalka, ver¬ 
ta čia jį paminėti kaip krašto raštijos mėgėją, tuo 
tarpu su širdgėla reikia pripažinti, kad tarp tiekos gar¬ 
bingiausių kitais atžvilgiais mūsų Žemaitijos sūnų ma¬ 
žai tėra mylinčių mokslą. Tiesą sakant, ir Leopoldas 
Gorskis nebuvo, kaip įprasta sakyti, nei parako išra¬ 
dėjas, nei koks garsus rašytojas, tik paprastas pilie- 


70 



lis, kuris, be savo pareigų, ūkio, medžioklės ir 1.1., 
mėgo atsidėti knygai, tuo tikslu sukaupė gana didelę 
biblioteką, sudarytą iš rečiausių ir geriausių veikalų, 
tarp kurių buvo ir puikiausi Elzevirų istoriniai leidi¬ 
niai; įsteigė Salantuose numizmatikos kabinetą, kuris 
jo sūnaus Alberto pastangomis ir šiandien turtėja. Be 
to, labai daug padėjo Telšių mokyklai, žodžiu, mokslo 
labui darė viską, ką tik galėjo. Duok dieve mums dau¬ 
giau tokių piliečių! 


GRONDSKIS ANDRIUS 
(Grądzki Andrzej) 

Bernardinas, atrodo, gimęs Lenkijoje, ilgą laiką 
gyveno Kretingoje, savo laiku visoje Lietuvos Didžio¬ 
joje Kunigaikštystėje garsėjo religine iškalba. Liko jo 
Pamokslas, laikytas Kretingoje 1619 m. liepos 4 d. 
Sofijos iš Mielco Chodkevičienės, Lietuvos Didžiosios 
Kunigaikštystės etmonienės, Vilniaus vaivadienės, lai¬ 
dotuvėse (Kazanie na pogrzebie Zofii z Mielca Chod- 
kiewiczowej, wojewodziny milenskiej, miane w Kre- 
tyndze 1619 roku, Lipca 4 dnia), atspausdintas 
Vilniuje, kunigų jėzuitų [spaustuvėje]. Laikė taip pat 
pamokslą Jeronimo Chodkevičiaus (Lietuvos etmono 
J. K. Chodkevičiaus sūnaus) laidotuvėse 1614 metais 
kovo 18 dieną Kretingoje. 

GRU2EVSKIS STEPONAS 
(Gružewski Stefan) 

Šiaulių apskrities dvarininkas, buvo gavęs leno tei¬ 
sėmis iš karaliaus Stanislovo Augusto Kuršėnų dvarą. 
Paliko savo poezijos, paženklintos gražaus talento 
žymėmis, rinkinio rankraštį: kai kurie [eilėraščiai], bū- 

tent, trumpos ^dainelės, pasidarė populiarūs visoje Ze- 
' maitijpje, jas dainuoja visi (aišku, kurie iš viso dai¬ 
nuoja). 


GRUŽEVSKIS ZIGMANTAS 
(Gružewski Zygmunt) 

Aukščiau minėtojo sūnėnas, gimė Raseinių apskri¬ 
tyje, mokėsi Kražiuose ir Dorpate, parašė kelias kome- 
dijėles, vertas paskelbti spaudoje, nes jose matyti tik¬ 
ras rašytojo dramaturginis talentas, ypač toje, kurios 
pavadinimas Išsiruošimas į teatrą (Wybranie się na 
teatr). 


GUDERLĖJUS KAROLIS ADOLFAS 
(Guderlej Karol Adolf) 

Kilęs iš Gardino, buvo vokiečių kalbos mokytojas 
apskritinėje mokykloje prie Kražių gimnazijos, sudarė 
rusų-lenkų kalbų žodyną, kuris dėl tam tikrų aplinky¬ 
bių, nepriklausančių nuo autoriaus valios, negalėjo iki 
šiol būti atspausdintas. 


H 

HORAINAS ALEKSANDRAS 
(Horain Aleksander) 1 

Vyras tikrai išsimokslinęs, Žemaičių vyskupas, kilęs 
iš Sšeniavitų 2 giminės, mokėsi Vilniaus akademijoje ir 
gavo šventosios teologijos daktaro laipsnį, ėjo įvairias 
bažnytines pareigas, buvo Trakų klebonas, Vilniaus 
kanauninkas, Geranainių infulatas, Tiberiados vysku- 

pas ir Baltarusijos sufraganas, Vilniaus generalinis 
vikaras, be to, Smolensko vyskupas, 3 pagaliau 1716 me¬ 
tais tapo Žemaičių vyskupu. Jo įsakymu buvo išleista 
knyga, pavadinimu Kniga iuzapa Szmenta, apej wy- 
sokias broctmas, 1732 metais, tačiau beveik visi pirmo 
leidimo egzemplioriai žuvo, todėl 1749 metais išėjo ant¬ 
rą kartą, 4 tačiau be pradžios, nes buvo perspausdinta 
iš defektuoto egzemplioriaus. Atrodo, turiu savo knygų 
rinkinėlyje šiuo metu vienintelį pirmo leidimo [egzemp¬ 
liorių], Mirė Horainas Silgaliuose, Prūsuose, 1774 m. 5 

HOUVALTAS ANTANAS 
(Houwalt Antoni) 

Kilęs iš senos švedų giminės, kuri 1652 metais Lie¬ 
tuvos seime Varšuvoje gavo Lenkijos bajorystės indi- 
genatą. Mokslų kursą ėjo Kražių gimnazijoje, ją bai¬ 
gęs, vargo spaudžiamas, kai jam trūko net duonos 
kasdieninės, ėmėsi veterinarijos ir iždo lėšomis buvo 
priimtas į Medicinos-chirurgijos akademiją Vilniuje. 
Šiuo metu jis eina savo pareigas Chersono gubernijos 
stepėse. Tik nežinau, kaip jis gali suderinti perdaug, 
deja, prozišką savo darbą su arkliais ir egzaltuotą bei 
aukščiausiu laipsniu poetišką charakterį. Savo poeziją 
jau paruošė spaudai, tačiau vienas dievas težino, kada 
ją išvysime. Be to, turi neeilinį talentą tapybai ir me¬ 
chanikai. 


HURCINAS VINCENTAS 
(Hurczyn Wincenty) 

Filosofijos ir teisės magistras, rūmų tarėjas, kilęs 
iš Raseinių apskrities, mokėsi Kražiuose ir Vilniuje, 



beveik dvidešimt metų buvo Kražių gimnazijoje visuo¬ 
tinės istorijos ir statistikos mokytojas. [Dėstomus da¬ 
lykus] mokykliniam jaunimui aiškino su nuostabiu ta¬ 
lentu ir su pilietišku uolumu. Dėstė lenkų literatū¬ 
ros istoriją nuo 1833 metų iki 1840 metų, kada šis 
Kražių mokyklos jaunimo numylėtinis buvo perkeltas 
vyresniuoju lotynų kalbos mokytoju į naujai įsikūrusią 
Šiaulių apskritinę mokyklą. 


J 

JACEVIČIUS JOKŪBAS 
(Jacewicz Jakob) 

Jėzuitas, kilęs iš Telšių apskrities, keliolika metų 
buvo Vilniaus „Collegium Nobilium“ (Kilmingųjų ko¬ 
legijos) profesorius, paliko daug rankraštinių darbų 
teologijos klausimais, jo rankraščius turėjo Kražių gim¬ 
nazijos biblioteka. 

JACUNSKIS AUGUSTINAS 
(Jacunski Augustyn) 

Senosios regulos karmelitas, filosofijos magistras, 
gimė Kražiuose ir ten pat ėjo pradinius mokslus, o 
aukštuosius — Vilniuje. Tai yra tikrai išsimokslinęs ma¬ 
tematikas, daugelį metų buvo matematikos mokytojas 
Kolainių gimnazijoje. Šiuo metu šis vienuolis, vertas 
profesoriaus katedros, eina kaimo vikaro pareigas 
Mscibove. 

JALOVECKIS FLORENTINAš 
(J alovviecki Florentyn) 

Felicijono sūnus, gimė 1812 metais Upytės apskri¬ 
tyje, mokėsi Kražių gimnazijoje ir Vilniuje, turi neei¬ 
linį satyriko talentą, ypač apologams. Yra paruošęs 
spaudai savo pasakėčių rinkinį, iš kurio pavyzdžiai 
buvo atspausdinti Vilniaus metraščiuose ir [laikrašty¬ 
je] „Tygodnik Petersburski“, — kad tik kuo greičiau¬ 
siai visus savo poetinius kūrinius visuomenei parody¬ 
tų, Be to, Vilniaus [leidinyje] „Wizerunki i Roztrzą- 
sania naukowe“ atspausdino keletą biografijų, verstų 
iš Vijemeno (Villemain) ir kitų prancūzų autorių. Tiki¬ 
mės iš jo talentingo lenkų rašytojo, jeigu tik norės 
paklausyti bičiuliško patarimo ir, pasislėpęs kaime, ne¬ 
paslėps kartu potraukio protiniam darbui. 

JANKEVIČIUS JONAS 
(Jankiewicz Jan) 

Jėzuitas, kilęs iš Raseinių apskrities, Vilniaus aka¬ 
demijoje buvo trečios klasės profesoriumi. 1 Parašė ele¬ 
mentarinę aritmetiką, išspausdintą Vilniuje. 

JARUDAS ANTANAS 
(Jarud Antoni) 

Gimė 1814 metais Raseinių apskrityje, Kalnujų tė¬ 
vonijoje, mokėsi Kražių gimnazijoje ir Vilniaus uni¬ 
versitete. Šiuo metu, ūkininkaudamas kaime, užsiima 
poezija: esame skaitę jo Šilerio vertimo ištraukas, 
perteikiančias visą originalo galią, ypatingai mums 
patiko poemos Varpas vertimas, kurį neabejodami 
drįstame lyginti bent su Minasovičiaus 1 tos pačios 
poemos vertimu! 

JASENSKIS PRANCIŠKUS 
(Jasienski Franciszek) 

Iš Sarkainių, mokslų kursą išėjo Kražiuose. Šio 
jaunikaičio jau pirmieji poetiniai bandymai, kurių 
rankraštį mums teko perskaityti, pranašauja genialų 
poetą, žinantį savo pašaukimą. 

JAUGELIS STEPONAS TELEGA 
(Jawgil Stefan Telega) 

Kėdainių burmistras, 1 gyvenęs septyniolikto amžiaus 
pirmojoje pusėje. Išvertė iš lenkiško giesmyno Šimtą 
penkiasdešimt Dovydo psalmių ir tiek pat giesmių (Sto 
pięčdziesiąt Psalmėm Damida i drugie tyle piešai na- 
božnych) į lietuvių kalbą. 2 Šio vertimo man neteko 
skaityti, tad ir savo nuomonės apie jį negaliu pareikš¬ 
ti. Dionizas Poška sako, kad jų (psalmių) eilės esan¬ 
čios tokios dailios, jog drąsiai gali būti lyginamos su 
Jono Kochanovskio „Psalmynu“ (žr. Petro Kepeno trak¬ 
tatą „Apie Lietuvos tautų kilmę, kalbą bei literatūrą“, 
„Dziennik Wiledski“, 1828 metais). 

JUCEVIČIUS GERARDAS 
(Jucewicz Gierard) 

Senosios regulos karmelitas, filosofijos kandidatas, 
gimė Telšių apskrityje, mokėsi Kalvarijoje ir Vilniaus 
universitete, kurį laiką dirbo advokatu Telšiuose, o pa¬ 
sirinkęs dvasininko kelią, keliolika metų buvo Kolai¬ 
nių gimnazijoje rusų kalbos mokytojas. Sis uolus 
mokytojas ir pagarsėjęs pamokslininkas, šiuo metu gy¬ 
vendamas nuošaliame kaime prie Vosiliškio bažnyčios 
filijos, 1 šviečia prastuosius žmones. 

JUCEVIČIUS JONAS 
(Jucewicz Ja n) 

Senos buvusios Žemaičių kunigaikštystės giminės 
palikuonis ta pačia pavarde, gimė Pašilių tėvonijo¬ 
je, gyveno antroje aštuoniolikto amžiaus pusėje, dar 
jaunas būdamas, ėjo Žemaičių kunigaikštystės stovyk- 
lininko (obožny) pareigas, po to buvo Šiaulių apskri¬ 
ties maršalka, mirė 1807 metais. Paliko rankraštį Savo 
amžiaus kronika (Kronika smojego wieku), kurioje 
meistrišku teptuku nutapė ne tik politinio, bet ir pri¬ 
vataus mūsų tėvų gyvenimo vaizdą. Jeigu niekas ne¬ 
sutrukdys, gal būt, netrukus ją viešumai parodysime. 


JURKOVSKIS ALEKSANDRAS 
(Jurkowski Aleksander) 

Kilęs iš Volynės, 1 iš pradžių mokėsi Kremeneco li¬ 
cėjuje, o vėliau Vilniaus universitete, kur gavo filoso¬ 
fijos magistro laipsnį. Buvo mokytojas Balstogėje, 
kunigų bazilijonų apskritinės mokyklos Vilniuje vedė¬ 
jas, o nuo 1835 metų su retu uolumu eina Kėdainių 
bajorų mokyklos prefekto pareigas. 2 Pasitarnavo kraš¬ 
to raštijai, išleisdamas istorinį romaną, pavadinimu 
Lenčickis, arba švedų antplūdis į Lenkiją, istorinė 
apysaka iš XVIII amžiaus pradžios (Lęczycki albo 
najšcie Szwedow na Polskę, pomiešč historyczna z po- 
czątku XVIII wieku), Vilnius, 1827 metai, in 8, 195 p. 
Si apysaka buvo išversta į rusų ir prancūzų kalbas. 
Be to, išleido buitinį romaną, pavadinimu lulijus (Ju- 
liusz), [1826], išvertė Čokės (Zschocke) apysaką 
Aiškiaregė (Jasnowidząca) ir Sartorijaus Miegantis 
plėšikas (Zbojca špiący), [1826], taip pat Ogiusto La¬ 
fonteno romano Protestantų pastorius (Paster pro- 

testantski) ištrauką, pavadinimu Julija, arba koketavimo 
pasekmės (Julija czyli skutki kokieteryi), [1828]; su¬ 
darė Iškalbos ir poezijos taisykles (Pramidla wymo- 
wy i poezyi); 3 visa tai buvo išspausdinta Vilniuje 
1825—18?9 metais. 

JUŠKEVIČIUS CHRIZOSTOMAS 
(Juszkiewicz Chryzostom) 

Pijoras, mokėsi Kražiuose, dvasinius mokslus ėjo 
Liubiešove ir Vilniuje, apdovanotas ypatingais moky¬ 
tojo sugebėjimais, kelis metus Raseinių apskritinės 
mokyklos mokiniams labai naudingai dėstė matemati¬ 
ką, kurią puikiai moka. 

JUZUMAS TADAS 
(Juzumowicz Tadeusz) 

Kunigas, pasaulietinių mokslų kursą išėjo Kalvari¬ 
joje, o dvasinių — Varniuose ir Vilniaus Romos kata¬ 
likų Dvasinėje akademijoje; būdamas puikių sugebė¬ 
jimų, puošiančių dvasininko veiklą, šiuo metu didžiai 
naudingai eina vyskupystės seminarijos Varniuose klie¬ 
rikų profesoriaus pareigas. 


K 

KAMINSKIS MIKALOJUS 
(Kaminski Mikolaj) 

Misionierių ordino kunigas, šventosios teologijos 
magistras, Kužių altarista, išsilavinęs ir tikra to žo¬ 
džio prasme taurus vyras, keliolika metų eina vysku- 

pystės seminarijos Varniuose regenso pareigas, auklė¬ 
tinius mokytumu ir geru elgesiu šviečia, o švelnumu 
visų širdis į save traukia: tai didžiai svarus vadovo 
privalumas! 


KAMINSKIS MYKOLAS JULIJONAS 
(Kamiūski Michal Julian) 

Kilęs iš Upytės apskrities, mokėsi Panevėžyje ir 
Kražiuose; šis jaunikaitis apdovanotas nepaprastais 
poetiniais sugebėjimais, kelis savo originalius eilėraš¬ 
čius išspausdino [leidinyje] „Znicz“, pirmoje ir antroje 
dalyje, išvertė Puškino poemą, pavadinimu Čigonai, 
kurios ištraukos buvo atspausdintos [leidinyje] „Wi- 
zerunki i Roztrząsania Naukowe“, ir Ksenofonto Polevo- 
jaus atsiminimus apie Puškiną. Iš prancūzų kalbos iš¬ 
vertė: Gėlių kraitelė, apysaka jaunimui, Paryžiaus 
universiteto aprobuotas kūrinys (Koszyk kwiatow, po- 
wiešč dla mlodziežy, dzielo upowažnione przez uniwer- 
sytet paryski), Vilnius, 1836 m., in 8, 168 p. Be to, 
buvo laikraščio „Balamut“ („Pokštininkas“), išeinančio 
Peterburge, bendradarbis. 


KAREIVA JONAS 
(Korejwa Jan) ! 

Telšietis, žinomas lenkų raštijoje kaip autorius ele¬ 
gijos Trenodija Žygimanto III ir karalienės mirčiai 
(Trenodyja na smierč Zygmunta III i krolowej), Kro¬ 
kuva, pas Martyną Filipovskj, 1632 m., in 4, keturi 
lakštai. 

KARPIS IGNOTAS 
(Karp’ Ignacy) 

Upytės karūžas, valstiečių mokyklai ir špitolei savo 
Joniškėliu dvare 1809 metais paskyrė testamentu ka¬ 
pitalą keturiskart po šimtą tūkstančių lenkų auksinų, 
be to, tai pačiai mokyklai keturiasdešimt tūkstančių 
auksinų mokymo bazės reikalui. 1811 metais ši puiki 
fundacija, [skirta] valstiečiams, buvo panaudota ligo¬ 
ninei ir mokyklai, aprūpintai dviem mokytojais (žr. Jo¬ 
no Sniadeckio universiteto inauguracines kalbas „Įvai¬ 
rūs raštai“ („Pisma rozmaite“), t. II, antrą Vilniaus 
leidimą 1818 m.). 

KARPIS JUOZAPOTAS 1 
(Karp’ Jozafat) 

„Karpio“ (Karp’) herbo, gimė dabartinėje Upytės 
apskrityje, 2 pasirinkęs dvasininkų luomą, iš pradžių 
buvo Vilniaus katedros prelatu kustošu, 1736 metų ko¬ 
vo 13 dieną Augusto III buvo nominuotas Žemaitijos 
vyskupu, išleido ganytojišką aplinkraštį ir jį atspaus¬ 
dino, pavadinimu: Epistola pastoralis ad Clerum Dioe- 
cesis Samogitiensis, ex mandato Jozaphati Karp’, im- 
pressa 1737, Vilnae (Ganytojiškas laiškas Žemaičių 
vyskupystės dvasininkams, Juozapoto Karpio paliepi¬ 
mu atspausdintas Vilniuje 1737). 1739 metais visoje 
vyskupystėje paskelbė šventojo tėvo Klemenso XII bu¬ 
lę 3 prieš masonų draugiją. Papuošė katedrą dailiais 
papuošalais. Mirė Bezdzieže 4 1739 metais. 

KARPIS MAURIK1S PRANCIŠKUS 1 
(Karp’ Maurycy Franciszek) 

Taip pat kilęs iš Upytės apskrities, kelis kartus bu¬ 
vo Žemaitijos pasiuntiniu į Varšuvos seimus Stanislo- 


80 



vo Augusto 2 viešpatavimo metais. Išleido Seimelių vaiz¬ 
das (Obraz Sejmikovv), Varšuva, pas Diufurą, 1791 m., 
in 8, 58 p. 


KASAKAUSKIS KALIKSTAS 
(Kossakowski Kalikst) 

Kunigas, „Korvino“ (Korwin) herbo, kilęs iš Ra¬ 
seinių apskrities, pasaulietinių mokslų kursą, rodos, bus 
išėjęs Kražiuose, 1 o j dvasininkus mokėsi Varnių se¬ 
minarijoje ir Vilniaus universitete, kur gavo šven¬ 
tosios teologijos daktaro laipsnį. 2 Iš pradžių buvo Šila¬ 
lėje vikaru, paskui, apdovanotas Kaltinėnų klebonija, 
buvo pasiųstas į Vilnių eiti Žemaičių vyskupystės dva¬ 
siško atstovo pareigų, pagaliau tapo katedros prelatu 
kustošu ir trejus metus ėjo vyskupystės oficiolo parei¬ 
gas. Parašė žemaičių kalbos gramatiką Kalbrieda le- 
žuvio žiamajtiszko, Vilnius, 1832 m., in 8, XIII, 166 p. 
be turinio. Tiesa, šiai gramatikai toli ligi tobulumo 
(kurio pradedantiesiems teoretikams pasiekti neįmano¬ 
ma), vis dėlto aš manau ją esant geresnę ir sintaksės 
atžvilgiu tikslesnę už visas man ligi šiol žinomas gra¬ 
matikas: Šulco, Ruigio, Milkės ir už jėzuitų, lotynų 
kalba Vilniuje išleistą. Tad siūlome, jei gerbiamas au¬ 
torius mūsų patarimo norės paklausyti, toliau tęsti savo 
lingvistinius lietuvių kalbos tyrinėjimus, kuriems, mū¬ 
sų manymu, kunigas Kasakauskis turi labai daug ga¬ 
bumų. 


KAUNACKIS TEODORAS POVILAS 
(Kownacki Teodor Pawel) 

Kaunackių giminė, pagarsėjusi mūsų kunigaikštys¬ 
tėje daugeliu visuomenei naudingų patarnavimų, atsi¬ 
kėlė iš Lenkijos į Žemaitiją karaliaus Jono Kazimiero 

viešpatavimo metais. 1 Teodoras gyveno Jono III laikais 2 
ir ėjo Mažųjų Dirvėnų apskrities viršininko pareigas. 3 
Tas mokytas ir pamaldus vyras, kaip ir beveik visi to 
meto mūsų protėviai, paliko savo gyvenimo atsiminimų 
rankraštį, nuo'širdžiai, sąžiningai, su humoristo talentu 
parašytą. Teisingumas reikalauja pasakyti, kad, nepai¬ 
sant to, nebuvo jis laisvas nuo savo laiko prietarų: 
mat, 1696 m. jis drauge su kitais pareigūnais nagri¬ 
nėjo kelių moterų, kaltinamų raganavimu, bylą ir be¬ 
veik visas nuteisė sudeginti. Vis dėlto nuolatos to 
savo poelgio atsiminimuose gailisi ir prašo dievą, kad 
nelaikytų jo kalte to, ką padaryti buvo panaudotas 
kaip aukščiausiojo teisingumo įrankis. 


KAZAKEVIČIUS SMOLKA JONAS 
(Kozakiewicz Smolka Jan) 

Kunigas, šventosios teologijos ir bažnytinės teisės 
daktaras, gyveno vyskupo Stanislovo Kiškos laikais 1 
ir vėliau; kelerius metus ėjo vikaro pareigas, paskui 
tapo Žemaičių kanauninku, pagaliau vyskupystės vys¬ 
kupu sufraganu 2 ir oficiolu. Tai buvo įgudęs teisinin¬ 
kas ir uolus katalikų tikėjimo gynėjas, Lietuvos tribu¬ 
nolo narys ir protestantų užimtas Kelmės, Raseinių, 
Liolių ir Šiluvos bažnyčias grąžino jų teisėtiems val¬ 
dytojams. 


KELPŠA MYKOLAS 
(Kielpsz Michal) 1 

Jėzuitas, gimė Raseinių apskrityje 2 1708 m., 3 para¬ 
šė — dalį lotyniškomis, dalį lenkiškomis eilėmis — tra¬ 
gediją Sedecijus (Sedecyjasz), kuri Varšuvoje, jėzuitų 

kolegijoje, buvo kelis kartus vaidinama ir ten pat 
1752 metais išleista, dvidešimt lakštų, in 4, kaip liudija 
Janockis [knygoje] Lex[ikon] der. Gelehrten in Polen 
(Lenkijos mokslininkų žodynas). 


KYBARTAS AUGUSTINAS 
(Kibortt Augustyn) 

Kunigas, šventosios teologijos magistras, Šiaulėnų 
klebonas, talentingas religinis kalbėtojas: buvo kviečia¬ 
mas Vilniaus katedros pamokslininku, bet šių pareigų 
nesiėmė ir gerai padarė, ne todėl, kad nebūtų vertas 
skelbti dievo žodį Lietuvos sostinėje, bet [dėl to], kad 
šiuo atsisakymu atvėrė kelią kitam genialiam kalbė¬ 
tojui, tokiam, kokie atsiranda ne kas metai, bet kas 
šimtas metų. Kun. Kybartas nepriklauso prie retai pa¬ 
sitaikančių genijų, bet turi neabejotiną tikėjimo moky¬ 
tojo talentą. Štai kas mums labiausiai jame patiko — 
ir iš tikrųjų kukli išvaizda, ir natūrali laikysena bei 
gestai, savybės, iš kurių, kartu paėmus, susideda, sa¬ 
kyčiau, pamokslininko išsilavinimas. 


KITKEVICIUS ANTANAS 
(Kitkiewicz Antoni) 

Kunigas, šventosios teologijos magistras, gimė Upy¬ 
tės apskrityje 1 1805 metais, mokėsi Dotnuvoje ir Troš¬ 
kūnuose, o dvasiškų mokslų — Vyriausiojoje semina¬ 
rijoje prie Vilniaus universiteto. Sis jaunas dvasinim 
kas, nusimanąs visose mokslo šakose, devynerius 
metus buvo Svisločės gimnazijos kapelionu ir religijos 
mokytoju, šiuo metu eina adjunkto pareigas Vilniaus 
Romos katalikų dvasinėje seminarijoje. 

KONDRATAS ROMUALDAS 
(Kondratt Romuald) 

Gimė 1814 metais Raseinių apskrityje, Rietavo pa¬ 
rapijoje. Daug tikėjomės iš šio jaunikaičio, nes savo 
poema, kurią kaip tik šiuo metu turime prieš akis, pa¬ 
vadinimu Biliūnų karalienė (Bylunow I{rolowa), pasi¬ 
rodė esąs tikras poetas, vertas atsistoti šalia mūsų 
didžiausių įžymybių šioje srityje. Gaila, labai gaila 
šios karštos galvos, nuo kurios mirtis nubloškė laurų 
vainiką! Si mūsų žemės auksinė gėlelė nuvyto Vilniuje 
1839 metais. Kaip poezijoje, taip ir muzikoje buvo 
nepaprastai talentingas, gal būt, kada būtų tapęs dide¬ 
liu meistru, jeigu mirties angelas nebūtų nutraukęs jo 
gyvenimo gijos. 1840 metais bičiuliai, norėdami pa¬ 
gerbti savo kolegos atminimą, išleido Vilniuje šio per 
anksti mirusio jaunuolio pirmuosius muzikos bandy¬ 
mus: Mazurka, kontradansas ir valsas (Mazur, kontra¬ 
daus i walec). 

KONTRIMAS KAZIMIERAS 
(Kontrym Kazimierz) 

Kilęs iš Šiaulių apskrities, 1 iš pradžių mokėsi Kra¬ 
žiuose, 2 po to Vilniaus akademijoje. Sis vyras, susi¬ 
krovęs aukšto mokslo kraitį, iš pradžių Vilniaus 
universitete ėjo buhalterio ir vadovybės sekretoriaus 
pareigas, o vėliau, nuo 1804 ligi 1827 metų, buvo bib¬ 
liotekininko Grodeko 3 padėjėjas; kaip tikrasis narys, 
priklausė mokslo bičiulių draugijai (do towarzystwa 
doskonalącej się mlodzi w naukach i umiejętnošciach), 
kurios prezidentas buvo S. Stubelevičius, vicepreziden¬ 
tas kun. P. Godlevskis, o sekretoriai J. Tvardovskis ir 
L. Borovskis. 4 Kartu su Grodeku leido laikraštį „Ga- 

zeta Literacka Wilenska“ 1806 metais. 5 Akademijos 
senato pavestas, parašė Vilniaus universiteto istoriją 
(Historyja Uniwersytetu Wilehskiego) . Šis veikalas bu¬ 
vo pas gimines, 1834 metais kažkur dingo. 6 Paskutines 
savo dienas praleido Žemaitijoje, Šiluvoje, pas Jo švie¬ 
sybę kunigaikštį Simoną Mykolą Giedraitį, Žemaičių 
vyskupą sufraganą, Šiluvos infulatą, dabartinį vysku¬ 
pystės vyskupą, kuris, pats būdamas mokytas ir suge¬ 
bėdamas vertinti atsidėjusius mokslui žmones, labai mė¬ 
go jo draugiją. Kontrimas mirė, atrodo, 1836 metais. 7 

KOPANSK1S ANTANAS KASPARAS 
(Kopanski Antoni Gaspar) 

Iš Upytės apskrities, mokėsi Kražių gimnazijoje, šis 
jaunikaitis šiuo metu karštai yra atsidėjęs rašymui 
apysakų, kurioms temas ima iš mūsų protėvių gyve¬ 
nimo vaizdų. Pagal lietuvių liaudies padavimus [para¬ 
šyta) viena jo apysakėlė, pavadinimu Geras sūnus 
(Dobry syn), buvo atspausdinta [leidinyje] „Links- 
mynė“ 1841 metais. 


KRIŠPINAS-KIRSENŠTEINAS JONAS JERONIMAS 
(Kryszpin-Kirszensztein Jan Hieronim) 1 

Žemaičių vyskupas, Lietuvos didžiojo paiždininkio 
Jeronimo ir Onos Mlockos sūnus, baigęs dvasiškus 
mokslus Vilniaus akademijoje, tapo Vilniaus katedros 
kanauninku, 2 o karalius jam suteikė Lietuvos Didžio¬ 
sios Kunigaikštystės referendoriją, 3 vėliau liko Žemai¬ 
čių vyskupu. 4 Tai buvo mokytas, uolus ir savo laiku 
labai reikšmingas ganytojas. Po karaliaus Jono III 
mirties, kai Augustas, Saksų elektorius, išrinktas ka- 

raiiumi, važiavo į Lenkiją, 5 šis vyskupas, remdamasis 
kadaisine mūsų kardinaline teise Rex Catholicus esto 
(tebūnie karalius-katalikas), priėmė prie sienos, Silezi¬ 
joje, Augusto duotus katalikų tikėjimo įžadus ir čia pat 
išklausė to paties monarcho priesaikos Pačia conventa 
(laisvanoriška sutartis); jam valdant, Žemaičių vysku¬ 
pystė kelerius metus labai daug kentėjo dėl švedų 
plėšikavimo, kurie pas mus atėjo, vedami karaliaus Ka¬ 
rolio XII, 6 rėmusio ginklu Stanislovo Leščinskio inte¬ 
resus. 7 Krišpinas mirė 1708 metais. 8 


KRUAZfiJUS JONAS 
(Croisey Jan) 1 

Kolegijos asesorius, prancūzų emigrantas, likęs po 
1812 metų, keliolika metų buvo prancūzų kalbos ir 
literatūros mokytojas Kražių gimnazijoje, 2 kur, labai 
uoliai stengdamasis įdiegti mokslus einančio jaunimo 
protuose savo dėstomą dalyką, nupelnė kuo jautriau¬ 
sią dėkingumą ir paliko kuo geriausią atminimą. Buvo 
parašęs prancūzų kalbos gramatiką ir skaitinius mokyk¬ 
loms naudotis, tačiau dėl kažkokios intrigos Vilniuje 
nepaskelbė jų spaudoje. Šiuo metu Kruazėjus dirba 
mokytoju Gardino gimnazijoje. 3 


KSIZANOVSKIS JUOZAPAS 
(Krzyžanowski Jozef) 

Kunigas, šventosios teologijos magistras, 1 Varnių 
katedros prelatas, Josvainių klebonas, Romos katalikų 
dvasinės kolegijos Peterburge asesorius, šviesus vyras 
ir talentingas pamokslininkas. Girdėjome jo pamoks¬ 
lą, laikytą a.a. kunigaikščio Juozapo Giedraičio, Zemai- 

čių vyskupo, laidotuvėse Varnių katedros bažnyčioje. 
Manome, kad [pamokslas] vertas visuotinio žinojimo, 
nes jautriai, krikščioniškai ir tikrai pakiliai parašytas. 

KSIZANOVSKIS PRANCIŠKUS 
(Krzyžanowski Franciszek) 

Kunigas, šventosios teologijos magistras, irgi ka¬ 
tedros prelatas, Vainuto klebonas, Salantų altarista, 
ėjo a.a. kunigaikščio Juozapo kapeliono pareigas. Sis 
vyras karštai atsideda senovės literatūrai ir turi neei¬ 
linius rašytojo gabumus. 

KUJAVSKIS ADOMAS 
(Kujawski Adam) 

Vertas čia paminėti kaip uolus daugelį metų fizi¬ 
kos, matematikos ir vokiečių kalbos mokytojas Kėdai¬ 
nių apskritinėje mokykloje. 


L 

LAURINAVIČIUS JONAS 
(Lawrynowicz Jan) 

Jėzuitas, kilęs iš Raseinių apskrities, Nemakščių 
parapijos, kadaise Vilniaus akademijos profesorius, 1 
yra veikalo, pavadinimu Natūralipji religija (Religija 
naturalna), Vilnius, 1770, in 8, 195 p., autorius. Sis 
veikalas, parašytas gryna lenkų kalba, nuodugniai ir su 
dalyko išmanymu, kiek man žinoma, mūsų bibliogra¬ 
fams nebuvo žinomas, tur būt, tik darbštusis ir moky¬ 
tasis Adomas Jocheris 2 turi apie jį žinių. 



LAURINAVIČIUS SIMONAS 
(Lawrynowicz Szymon) 

Filosofijos daktaras, gimė Raseinių apskrityje, Ne¬ 
makščių tėvonijoje, vadintoje Lucijanava (Lucianow), 
daugiau kaip trisdešimt metų ėjo Kauno apskritinės 
mokyklos vedėjo pareigas, uoliai, tiesa, bet perdaug 
griežtai: jis buvo iš tų žmonių, kurie, turėdami pačių 
geriausių norų, neįstengia parodyti švelnumo ir atlai¬ 
dumo, bruožų, reikalingiausių jaunuomenės globėjams, 
tad jie skatinamuoju įnagiu tarytum kokiu visagaliu 
skeptru valdo ir dažnai mokyklos mūrų ribose leidžia 
pažinti savo rankos stiprybę ir diktatorišką valdžią. 

Vis dėlto, nepaisant šios ydos, kurią vien dėl pa¬ 
čios teisybės turėjau prikišti, tai buvo kitais atžvil¬ 
giais labai kilnus ir mokytas žmogus: tyrinėjo krašto 
praeitį, taip pat parašė traktatą Apie Kauno apskrities 
žemdirbystę (O rolnictwie powiatu kovoienskiego), iš¬ 
spausdintą [laikraštyje] „Dziennik Wilenski“.* Mirė 
1839 m. 2 

LENARTAVICIUS KAZIMIERAS ALEKSANDRAS 
(Lenartowicz Kazimierz Aleksander) 

Pijoras, šventosios teologijos magistras, filosofijos 
kandidatas, gimė Raseinių apskrityje apie 1790 m., 1 
mokslų kursą išėjo Kražiuose, į dvasininkus mokėsi 
Liubiešove ir Dombrovicoje, mokslo tikslais lankėsi 
svetimuose kraštuose ir Paryžiaus universitete gavo 
mokslo laipsnį. Šiuo metu yra Romos katalikų Dvasi¬ 
nės Vilniaus akademijos moralinės filosofijos ir logi¬ 
kos profesorius, kurias dėsto pagal savo paties veikalo 
rankraštį su puikiu ir labai retu talentu. Be to, atsi¬ 
dėjęs rašo Lietuvos provincijos kunigų pijorų biogra¬ 
fijas. 



LIAUKSMINAS ŽYGIMANTAS 
(Lauksmin Zygmunt) 

Jėzuitas, „Dambravos“ (Dąbrowa) herbo, kilęs iš 
žemaičių giminės, gyvenęs Zigmanto III laikais ir 
vėliau; šventosios teologijos daktaras, 1 gerai mokėjo 
senovės kalbas, buvo savo ordino kolegijų viršininku 
Polocke, Plocke ir Kražiuose. Išleido šiuos veikalus: 

1) Demonstratio Catholicae Ecclesiae ex certis a 
prima sui origine notis (Katalikų bažnyčios vaizdas 
iš tikrų ir pirmų šaltinių), Vilnius, 1645. 2 

2) Praxis oratorių et praecepta artis Rhetoricae 
(Iškalbos praktika ir retorikos meno dėsniai), Brauns- 
bergas, 1648. 3 

3) Epitome institutionum linguae graecae (Trumpi 
graikų kalbos pagrindai), Vilnius, 1655. 

4) Ars et praxis musicae (Muzikos menas ir prak¬ 
tika. 4 

5) Oratio de S. Casimiro (Prakalba apie šv. Kazi¬ 
mierą). 

6) Kalba Dzevaltovskio laidotuvėse (Mowa na po- 
grzebie Dziewaltowskiego) . 5 

7) Theologia Ecclesiastica 6 (Bažnytinė teologija). 

8) Contraversiae de fide (Polemika dėl tikėjimo). 

LINKIMAS ADOMAS 
(Linkim Adam) 

Vokiečių perkrikštytas „Lemkenu“, gimęs Telšių 
apskrityje, yra parašęs veikalą, pavadinimu De primis 
Polonorum nummis argenteis sive grossis Pragensibus 
exercitatio prior (et posterior) [...] ad disput proposi- 
ta, Thorunii ex offic. nobiliss. Senai, et Gymn. (Lenkų 
pirmųjų sidabrinių pinigų, arba Pragos grašių, tyri - 

riejimas (pirmasis ir paskesnysis) [Adomo Lemkeno, 
gdanskieci'o, pateiktas pasvarstyti], Torunė, gerbiame- 
jo senato ir gimnazijos leidimu, apie 1730 m., in 4, 
3,5 lakšto. 

LOPACINSKIS JONAS DOMINYKAS 
(Lopacinski Jan Dominik) 

Kunigas, Leono, Mstislavlio kardininko, sūnus, gimė 
1708 m. 1 Baltarusijoje, mokslus ėjo Vilniaus akademi¬ 
joje 2 ir buvo bažnytinės teisės daktaro laipsniu pažy¬ 
mėtas, 3 iš pradžių buvo Vilniaus prelatas scholastikas, 
Didžiosios Lietuvos Kunigaikštystės sekretorius, 4 pas¬ 
kui Augustas III papuošė jį Baltojo erelio ordinu ir 
paskyrė 1762 m. Žemaičių vyskupystės vyskupu, o tais 
pačiais metais šventasis tėvas Klemensas XIII 5 patvir¬ 
tino. Tai buvo vienas iš puikiausių vyskupų: žmoniškas, 
šeimininkiškas, mėgęs mokslą ir visur kur gerą skonį. 
Rūpinimusi dievo garbe, kaimo žmonių švietimu Že¬ 
maitijoje, tur būt, tik vienas kunigaikštis Merkelis 
Giedraitis gali jam prilygti. Merkelis Giedraitis lai¬ 
komas pirmuoju švietimo ir pamaldumo pas mus die¬ 
gėju, o Lopacinskis — atgaivintoju krikščioniško moks¬ 
lo ir dorybių, kurios nelemtais tamsybės ir prietarų 
laikais karste ilgus metus tūnojo. Visas paprastųjų 
žmonių šiandieninis pamaldumas ir aukštesnis nei li¬ 
kusioje Lietuvoje jų apšvietimas — Lopacinskio darbo 
vaisius. Jam įsakius, kiekviename parapijos miestelyje 
buvo steigiamos mokyklos, kur kunigai turėjo pareigą 
krašto kalba mokyti kaimo jaunimą tikybos, skaitymo, 
rašymo, skaičiavimo ir bažnytinio giedojimo. Ypatin¬ 
gai bičiuliškus santykius palaikė su Tadu Bukota, kurį 
dažnai panaudodavo savo sumanymams įvykdyti. Kas¬ 
met lankydavo vyskupystę; jam valdant, buvo pastaty- 

la labai daug bažnyčių, jo pašventintų. Pamūrijo Var¬ 
niuose seminariją ir vikariatą, taip pat užbaigė var¬ 
pinę, parūpino katedroje marmuro grindis ir įtaisė 
gražius vargonus, daug padarė Šiluvos bažnyčiai, pa¬ 
statė palivarkuose kelis puikius rūmus, ypač Viržuvėnų 
miestelyje, kur] nuo savo vardo pavadino Janapole, 
įsidėmėtini čia buvo rūmai ir bažnyčia. Deja, šiandien 
vieni griuvėsiai, stebiną keliautojo akis, liudija pra¬ 
ėjusių laikų puikybę. 

Panaikinus garsųjį jėzuitų ordiną, 6 Lopacinskis par¬ 
sigabeno iš Varšuvos kunigus misionierius ir jiems pa¬ 
tikėjo auklėjimą ir mokymą seminarijoje. Savo biblio¬ 
teką, sudarytą iš itin retų veikalų, padovanojo tai 
pačiai seminarijai. 1776 m., 7 leidus šventajam tėvui 
Pijui VI, šventė jubiliejų. Jo valia buvo išleista Kni- 
giale apraszanti broctma, pamoksta krikszczioniszka 
po mardu familios s. taj ira Jezusa, Marios yr Juza- 
pa s. ir 1.1., Vilnius, 1773 m. 6 Kun. Čerskis 9 Lopacinskio 
mirties vieta klaidingai laiko Alsėdžius, nors jis mirė 
Janapolėje 1778 m., turėdamas daugiau kaip 70 metų. 


M 

MAI2IMAS DANIELIUS 
(Mojrzym Daniel) 

Kunigų jėzuitų ordino vienuolis, gimė 1640 m., 
mokslus ėjo Kražiuose. Buvo prokuratoriumi daugelyje 
savo ordino kolegijų. Eidamas tas pareigas Kražiuose, 
parengė tenykščio vienuolyno turtų aprašą, pavadini¬ 
mu Informatio de bonis Collegii Crosensis S. J. (Prane¬ 
šimas apie Kražių jėzuitų kolegijos turtus). Kartu su 

Žemaičių kanauninku Semaška dalyvavo misijoje Til- 
žėje, kur savo pareigas itin rūpestingai ėjo. Tai buvo 
žmogus mokytas ir pamaldus, gyveno griežtai, pasnin¬ 
kaudamas, melsdamasis ir plakdamasis. Parašė veikalą 
Privilegija J dangų (Przywilej do nieba). Mirė Kra¬ 
žiuose 1706 m. gegužės 28 d. 


MALEVSKIS PRANCIŠKUS 
(Malewski Franciszek) 

Žemiau aprašyto sūnus, valstybės tarėjas, gimė apie 
1800 m. 1 Vilniuje ir čia pat ėjo mokslus. 2 Vilniaus uni¬ 
versiteto lėšomis buvo išsiųstas į užsienį tobulintis 
romėnų teisės moksle. 3 Šiuo metu Peterburge eina Lie¬ 
tuvos metrikanto pareigas, 4 priklauso aukščiausiuoju 
įsaku paskirtam komitetui Lenkų karalystės teisynui 
sudaryti ir yra asmeninės jo ciesoriškos didenybės 
kanceliarijos tarnautojas. Tai mokytas vyras, teisin¬ 
gai suprantąs devynioliktąjį amžių. Jo raštai, pasira¬ 
šyti slapyvardžiu, buvo dedami [savaitraštyje] „Tygod- 
nik Petersburski“, kurį leido Juozapas Pšeclavskis. Į tą 
laikraštį kartais ir dabar parašo. 


MALEVSKIS SIMONAS 
(Malewski Szymon) 

Kilęs iš Žemaitijos, 1 valstybės tarėjas, filosofijos 
ir civilinės teisės daktaras, nusipelnęs prigimtinės ir 
politinės tautų teisės, taip pat politinės ekonomijos pro¬ 
fesorius Vilniaus universitete. Iš jaunų dienų ėjo šiame 
universitete įvairias pareigas, pagaliau tapo jo rekto¬ 
riumi, 2 šias pareigas ėjo uoliai, veikliai ir tėviškai. Drą- 


92 



šiai galime pasakyti, kad jis paliko jaunimo širdyje 
gražesnį apie save atminimą, nei kiti universiteto rek¬ 
toriai. Kiti, tiesa, galėjo turėti didesnių nuopelnų ir 
garsesnę mokslinę šlovę, bet sugebėjimu vadovauti uni¬ 
versitetui nė vienas jo nepralenkė, o gal net jam ir 
neprilygo. Jo traktatai teisės klausimais buvo spausdi¬ 
nami Vilniaus laikraščiuose. Mirė 1832 m. 3 


MARTYNAS III 
(Marcin III) 

Žemaičių vyskupas, gimęs Lietuvoje, 1 vokiečių šei¬ 
moje. Daugiau kaip trisdešimt metų gyveno Italijoje, 
kur įvairiose akademijose lavinosi daugelyje mokslų, 
be kita ko, ir teisėje. 2 Daug prisidėjo prie žemaičių 
švietimo nurodymais ir sektinu elgesiu. Smulkesnių ži¬ 
nių apie jj senovė mums pašykštėjo. 


MARUSEVSKIS FELIKSAS 
(Maruszewski Feliks) 

Filosofijos kandidatas, gimęs Podolėje. Iš pradžių 
mokėsi Kremeneco licėjuje, paskui Vilniaus universite¬ 
te. Buvo namų mokytoju pas grafą Lopacinskį buvu¬ 
sioje Breslaujos apskrityje. Jau keleri metai, kaip dės¬ 
to vokiečių kalbą Kražių gimnazijoje. Sis jaunikaitis 
turi neginčijamą poeto talentą, daug savo kūrinių iš¬ 
spausdino įvairiuose laikraščiuose. Taip pat tikrai žino¬ 
ma, kad jau seniai yra paruošęs spaudai savo eilėraš¬ 
čius, esame netgi skaitę jų rankraštį, esantį pas jo 
bičiulį A.G.K. 1 Todėl visų savo krašto raštijos mėgėjų 
vardu prašome, kad kuo greičiau parodytų [juos] vi¬ 
suomenei. 

MEDEKŠA PETRAS 
(Medeksza Piotr) 

Filosofijos kandidatas, gimė Kauno apskrityje apie 
1800 m. .Mokėsi Kaune ir Vilniuje. Keletą metų buvo 
Kražių gimnazijos mokytojas, ten paliko patį gražiau¬ 
sią, koks tik gali būti pasaulyje, atminimą apie save 
dėkingų mokinių širdyse. Nuo mažų dienų lankydamas 
įvairias mokslo įstaigas, esu girdėjęs paskaitas dauge¬ 
lio profesorių, tarp kurių nemaža buvo garsių savo 
mokėjimu [skaityti] ir žinomų savo mokslo veikalais, 
tačiau atvirai prisipažinsiu, kitų nežemindamas, — vi¬ 
sų labiausiai man patiko Medekša. 

Jis turi didelį mokytojo talentą ir nepalyginamą 
sugebėjimą patraukti į save mokinius. Tarp jo mokinių 
nebuvo geriau ir blogiau mokančiųjų, nebuvo jokio 
skirtumo, — nes visi buvo pirmūnai! Net ir tie, kurie 
dėl savo vaikiško amžiaus dar nesuprato tikrosios 
mokslo naudos, net ir tie laikė nusikaltimu nemokėti 
jo pamokų. Ką jau kalbėti apie paaugesnę jaunuomenę, 
kuri siela ir širdimi mylėjo savo mėgstamiausią mo¬ 
kytoją! Nežinau, ar buvo kada skaudesnė valanda Kra¬ 
žių mokyklai už tą, kai, išvykdamas į Vilnių visuotinės 
istorijos mokyti, Medekša su ašaromis akyse atsisvei¬ 
kino su joje mokslus einančiu jaunimu. Mes visi dėl 
jo verkėme, tarytum netekę vienintelio brolio ar draugo! 

Šiandien tas vyras eina vyresniojo lotynų kalbos 
mokytojo pareigas Kauno apskritinėje mokykloje. Ka¬ 
daise rašė ir eilėraščius, — tam turi pirmos rūšies ta¬ 
lentą. Gaila, labai gaila, kad metė poeziją, nes jo 
eilėraščiai, atspausdinti [laikraštyje] „Dziennik Wi- 
lenski“, o ypač ta nuostabi, graudi poema, pavadinimu 
Piligrimas (Pielgrzym), pranašavo garsų dainių. 

Mickevičius Juozapas 

(Mickiewicz Jozef) 

Kunigas, Žemaičių kanauninkas, 1 filosofijos ir lais¬ 
vųjų mokslų daktaras, vyras tikra to žodžio prasme 
mokytas. Daugiau kaip trisdešimt metų buvo ekspe¬ 
rimentinės fizikos profesorius Vilniaus universitete. Ėjo 
taip pat pavaduodamas universiteto rektoriaus, 2 be to, 
knygų cenzoriaus ir fizikos-matematikos mokslų fakul¬ 
teto dekano pareigas. Mirė 1817 m. liepos 5 d. 


MINVYDAS SAMUELIS 
(Minwid Samuel) 

Protestantų pastorius, gyvenęs pirmojoje septynio¬ 
likto amžiaus pusėje. Išleido Kniga nobažnistes kriksz- 
czioniszkos, ant garbes Diewuj Trajcej szvoentoj wie- 
natijam ant wartbima Bažniczioms didės Kunigistes 
Lietuvos iszduota ir 1.1., Kėdainiai, 1653 m., gotiško¬ 
mis raidėmis. 

Šią knygą, išspausdintą Vilniaus vaivados, Lietuvos 
Didžiosios Kunigaikštystės lauko etmono Jonušo Rad¬ 
vilos lėšomis, sudaro: 1. Dovydo psalmės ir religinės 
giesmės, Stepono Jaugelio (žr. tą pavardę) verstos iš 
lenkų kalbos; 2. Sekmadienių evangelijos; 3. Jėzaus 
Kristaus kančios ir mirties istorija; 4. Maldos; 5. Ka¬ 
tekizmas. 1 Dionizas Poška (žr. „Dziennik Wilenski“, 
t. 5, 1828 m.) 2 priskiria visą šią knygą prie įžymiau¬ 
sių lietuviškų veikalų, ypatingai išgiria stiliaus gražu¬ 
mą ir tikslų kalbos gramatikos taisyklių išlaikymą. Jis 
sako: „Si knyga, nors protestantų išleista, tačiau, gerų 
kalbos žinovų bei pačių dvasininkų nuomone, gali labai 
daug padėti leisti dvasinio turinio knygas katalikų ti¬ 
kėjimo žmonėms.“ 

MOGENAS DOMINYKAS 
(Mogien Dominik) 

Kunigas, Žemaičių katedros kanauninkas, puikus lie¬ 
tuvių kalbos žinovas. Vyskupui kunigaikščiui Juozapui 
Arnulpui Giedraičiui pavedus, išleido Lietuwiszkas 
Ewangelias nedėtos dienomis yr ant garbingiesniu 
szwenciu par wisus metus skajtomas Bažniczioj Kata¬ 
liku ir 1.1., Vilnius, 1806 m., Juozapo Zavadzkio spaus¬ 
tuvėje. 


MOLESONAS JONAS 
(Molleson Jan) 

Protestantų kunigas, daugelį metų uoliai rūpinda¬ 
masis besimokančio jaunimo reikalais, ėjo Kėdainių ap¬ 
skritinėje evangelikų bendruomenės mokykloje vedėjo 
pareigas. 


MORAS ALEKSANDRAS 
(Moro Aleksander) 

Šiaulių apskrities bajorų globos sekretorius. Moks¬ 
lus ėjo Kražiuose. Turi neabejotiną rašytojo talentą. 
Tad kuo maloniausiai prašome padaryti jį žinomą ir 
naudingą visai skaitančiajai lenkų visuomenei. 


N 

NAGURSKIS KAJETONAS 
(Nagurski Kajetan) 

Gimė buvusioje Mažųjų Dirvėnų apskrityje, Žemai¬ 
čių kunigaikštystės pakamaraitis. Išvertė į lenkų kalbą 
veikalą, pavadintą Geografija, trumpai suskirstyta pa- 



mokomis, pono Langle diu Frenua prancūziškai para¬ 
šyta jaunuomenei mokytis (Geografia krčtko na lekcye 
podzielona dla nauki mtodzi przez pana Lenglet du 
Fresnoy po francusku napisana), Vilnius, jo karališ¬ 
kosios didenybės spaustuvėje, 1782 m., in 8, 317 p. 

NAINEVICIUS ALEKSANDRAS 
(Najniewicz Aleksander) 

Kelmės kunigas altarista. 1 Verta jį čia paminėti 
kaip talentingą lietuvių pamokslininką. Jo pamokslai, 
sakomi paprastiems žmonėms, visiškai tinkami tam 
tikslui, nes kelia meilę savo tėvų tikėjimui, moko reli¬ 
gijos ir taiso žmonių papročius. Pamokslininkas pui¬ 
kiai žino kaimo žmonių reikmes ir prie tų reikmių 
derina savo pamokslus. Vertėtų visiems kaimo pa¬ 
mokslininkams imti iš jo pavyzdį, o jei ne iš jo, tai 
iš Voroničiaus 2 išleistų parapinių pamokslų. Šis liau¬ 
dies mokymo būdas tūkstantį kartų bus naudingesnis, 
nei pažodiškas sakymas iš ambonos spausdintų pa¬ 
mokslų, tiesa, gerų, bet kitoms aplinkybėms ir kito luo¬ 
mo žmonėms rašytų, tad šiais laikais mažai arba ir 
visai netinkamų. 

NARKEVIČIUS JUOZAPAS 
(Narkiewicz Jozef) 

Filosofijos kandidatas, žmogus mokytas, geraširdis 
ir tikrąja to žodžio prasme uolus. Kitados daugelį metų 
buvo Kražių apskritinės mokyklos prie Kražių gimnazi¬ 
jos lenkų kalbos mokytojas. Turėjo teigiamos įtakos 
tobulinant lenkų kalbos dėstymą jaunajai Žemaičių kar¬ 
tai. 1 Čia iš tikrųjų buvo reikalingas toks mokytojas, 
kaip jis, kad nebūtų prasilenkiama su pageidaujamu 
tikslu, mat, beveik visi žemaičiai, atvažiuodami į mo- 


4. Mokyti žemaičiai 

kykią po namų auklėjimo, kuris apsprendžiamas vie¬ 
tinių. aplinkybių, mažai išmano šį dalyką, nes jų lenkų 
kalbą paprastai teršia auklės žemaitės arba bonos 
prancūzės: juk vaikas pas mus anksčiau pramoks lie¬ 
tuviškai arba prancūziškai, negu lenkiškai. 

Narkevičius tad įvairių priemonių ėmėsi, mokyda¬ 
mas lenkų kalbos arba veikiau ją taisydamas, jei taip 
galima išsireikšti: dėstė gramatikos taisykles, taisė šne¬ 
kamosios ir rašomosios kalbos klaidas. Kai šitai negel¬ 
bėdavo, pasitelkdavo kartais ironijos ginklą ir skau¬ 
džiai išjuokdavo netaisyklingą vogravimą. Tuo mokymo 
būdu jis pasiekdavo visišką sėkmę, kokios betrokšdavo 
jo tauri širdis. 2 

NEMČEVSKIS ZAKARIJUS 
(Niemczevvski Zacharijasz) 

Kolegijos tarėjas, ordinarinis aukštosios matemati¬ 
kos profesorius Imperatoriškajame Vilniaus universite¬ 
te, gimė 1766 m. Vainuto parapijoje. Baigęs mokslus 
akademinėje Kražių mokykloje, 1788 m. įstojo j moky¬ 
tojų seminariją prie tuometinės Vyriausiosios Lietuvos 
mokyklos. 1794 m. gavo filosofijos ir laisvųjų mokslų 
daktaro laipsnį ir buvo paskirtas mokytoju į Gardino 
mokyklą. 1797 m. perkeltas į universitetą aukštosios 
taikomosios matematikos viceprofesoriumi. 1802 m. iš¬ 
vyko į svetimus kraštus pasitobulinti matematikos 
moksluose. Prancūzų respublikos vienuoliktaisiais me¬ 
tais išrinktas Paryžiuje akademinės mokslų draugijos 
ir galvanizacijos draugijos nariu korespondentu. 
1806 m. — [išrinktas] italų [mokslo] draugijos [na¬ 
riu] . 1808 m. sugrįžo į tėvynę ir pradėjo skaityti pa¬ 
skaitas. 1809 m. — [paskirtas] ekstraordinariniu profe¬ 
soriumi, 1810 m. — ordinariniu. Tais pačiais metais 

[buvo paskirtas] Vilniaus miesto mokslo įstaigų vizi¬ 
tatoriumi. Nuo 1813 m. ligi 1817 m. buvo knygų cen¬ 
zoriumi. Nuo 1817 m. trejus metus ėjo fizikos ir mate¬ 
matikos mokslų fakulteto dekano pareigas. Baigė gy¬ 
venimą 1820 m. gruodžio 10 d. 4 valandą po pietų. 

Nepaliko Nemčevskis veikalų, savo pavarde atspaus¬ 
dintų, nors, ištisai mokslų srityje dirbdamas, beveik visą 
laiką skaitymui, mokymuisi ir rašymui skyrė. Turėda¬ 
mas greitą nuovoką ir tvirtą atmintį, dažnai per posė¬ 
džius be vargo pasakodavo* ilgas lenkų, lotynų, pran¬ 
cūzų ir italų klasikinių rašytojų [kūrinių] ištraukas. 
Reta tokių laimingųjų, kuriems leista giliai pažinti 
daugelį mokslų. Apie Nemčevskį galima pasakyti, kad 
jam nė vienas nebuvo svetimas. Puikiausias paliudiji¬ 
mas, kaip atkakliai jis ruošėsi [tapti] naudingu kraš¬ 
to jaunimui mokytoju, — rankraštyje likusi dalis jo at¬ 
siminimų apie keliones po svetimus kraštus, kuriuose 
prancūzų kalba sau pačiam atsiminti rašo apie savo 
kasdieninius užsiėmimus, pažintis ir bendravimus su 
geriausiais mokslininkais Prancūzijoje, Italijoje ir 
Šveicarijoje, apie pasinaudojimą jų palankumu, paleng¬ 
vinusiu pakliūti į įvairias įmones, gamyklas, aprašo 
miestus, uostus, akademijas, universitetus, bibliotekas, 
taip pat amatininkų dirbtuves, mašinas, išradimus, 
[pateikia] jų piešinių ir 1.1. Vertė nemaža traktatų apie 
technologiją ir amatininkystę, kai kuriuos iš jų ano¬ 
nimiškai spausdindavo Vilniaus laikraščiuose. Paliko 
rankraščius: 

1. Bijo analitinės geometrijos penkto leidimo verti¬ 
mą (Ttumaczenie Geometryi analitycznej przez Biota, 
mydania piątego). 

* Taip originale ( opomiadal). Gal būt, tai reiškia — deklamuo¬ 
davo (red.). 

2. L. Frankero mechanikos ketvirto leidimo vertimą 
(Thimaczenie mechaniki przez L. Francoeur, mydania 
czwartego). 

3. S. Lakrua diferencialinio ir integralinio skaičia¬ 
vimo antro leidimo vertimą (Tlumaczenie rachunku 
rožnicomego i calkomitego przez S. Lacroix, mydania 
drugiego). 1 

4. Kelių savo traktatų apie matematiką. 

Maltebrenas (Malte Brun) veikalo Lenkijos vaizdai 

(Obraz Polski) pratarmėje prisipažįsta esąs Nemčev- 
skiui dėkingas už naują medžiagą slavų ir sarmatų kil¬ 
mės tyrinėjimams, paremtiems jų kalbų arba lietuvių 
kalbos (?) senomis formomis. Pačiame veikale išspaus¬ 
dino platų straipsnį, duodantį tikslų supratimą apie 
lietuvių kalbos prigimtį, 2 to paties profesoriaus parašy¬ 
tą, o jam perduotą.* [Profesorius] noriai dėjosi prie 
visų kraštui naudingų renginių. Buvo nariu ir direkto¬ 
riumi tipografijos draugijos, įkurtos Vilniuje spausdin¬ 
ti ir pigiai pardavinėti įvairius veikalus, būtent, lenkiš¬ 
kus. Taip pat buvo rusų biblijos draugijos Vilniaus 
skyriaus narys ir direktorius. 

Švelnaus būdo, smagaus nusiteikimo, užlaikė at¬ 
mintyje daug anekdotų ir įvykių, ypač savo krašto, to¬ 
dėl buvo laukiamas visuose subuvimuose. [Buvo] tiks- 

* Feu M. Gatterer, de Gottingue, ra’avait ouverte de carriėre; 
M. Niemczewsky, de Wilna, m’a fourni de nouveaux matėriaux; si 
j’ai rėussi a dėbrouiller cette partie de la gėographie ancienne, 
c’est principalement a ces deux savants que doit en revenir la 
gloire. Tableau de la Pologne p. Malte Brun, Paris, 1807, Avant 
propos IX (Velionis p. Gatereris iŠ Getingeno man atskleidė vei¬ 
kimo dirvą, p. Nemčevskis iš Vilniaus man pateikė naujos medžia¬ 
gos. Jei man pavyko išaiškinti šią senovės geografijos dalį, tai 
iš esmės dėl šių dviejų mokslininkų, kuriems privalu grąžinti 
šlovę. Maltebreno „Lenkijos vaizdai", Paryžius, 1807, pratarmė, 
IX (autoriaus išnaša). 

lūs ir pareigingas, rimtas ir draugiškas, taikliai apie vis¬ 
ką sprendė, giliai mąstė ir be galo aiškiai reiškė savo 
nuomones. Širdingas giminėms, padėdavo jiems savo 
darbu ir pagalba. Labdaringas visą gyvenimą, įamžino 
savo dorybių atminimą, užrašydamas apie penkis tūks¬ 
tančius sidabro rublių kaip amžiną fundaciją netur¬ 
tingiems Kražių mokyklos mokiniams, šimtą raudonųjų 
auksinų — Vainuto parapijos špitolei ir apie septynis 
šimtus sidabro rublių — Vilniaus labdarybės namams. 

(„Dziennik Wilenski", 1821) 

NEZABITAUSKIS KAJETONAS 
(Niezabitowski Kajetan) 

Herbo „Liubičius“ (Lubicz), [žemiau aprašyto] sū¬ 
nėnas, kilęs, rodos, iš Telšių apskrities, 1 aukštuosius 
mokslus ėjo Vilniaus universitete, teisės fakultete, kur 
buvo pagerbtas abiejų teisių magistro laipsniu. Kro¬ 
kuvos mokslo draugija prie Jogailos universiteto pri¬ 
ėmė jį į savo narius. Šiuo metu Varšuvoje 2 eina kny¬ 
gų cenzoriaus pareigas. Tai vyras, daugelyje mokslo 
šakų išprusęs, puikus lietuvių kalbos žinovas. Dar bū¬ 
damas universitete, išleido keletą veikaliukų žemaičių 
kalba, naudingų jaunimui lavinti. 3 [Laikraštyje] 
„Dziennik Wilenski“ spausdindavo savo traktatus apie 
krašto senovę ir literatūrą. 4 Lenkų raštijai pasitarnavo, 
išversdamas keletą puikių veikalų, kaip: 

1. Lotaringijos ir Baro kunigaikščio Stanislovo Leš- 
činskio, vadinamo filosofu geradariu, gyvenimas ir raš¬ 
tai, pagal prancūzišką ponios Sent-Ouen leidimą, pa¬ 
skelbti gimtąja kalba, papuošti dviem graviūromis ir 
faksimile (Zycie i pisma Stanislama Leszczynskiego, 
księcia Lotaryngii i Baru, zwanego filozofem dobro- 
czyncą, podlug edycyi francuskiej przez panią Saint- 

Ouen, ogloszone w języku oįczysiym, ozdobione dwie- 
ma rycinami i facsimile), Varšuva, 1828 m., in 8. 

'2. Krikščioniškas filosofas, 2-jų dalių veikalėlis, ga¬ 
lįs būti naudingas jaunimo protui ir būdui lavinti. Iš¬ 
trauka iš Lenkijos karaliaus Stanislovo Leščinskio vei¬ 
kalų (Fil’ozof Chrzešcijanski, dzielko služyč mogące do 
uksztalcenia umyslu i serca mlodziežy w 2 częšciach: 
myįątek z dziel Slanislawa Leszczynskiego krola pol- 
skiego), Varšuva, 1830 m., in 8, 46 p. 

3. Mūšis prie Novarino, arba atsimetėlis, dabartinių 
laikų apysaka iš H. G. Mokės raštų. (Bitwa pod No- 
warynem, czyli odstępca, pomiešč z czasow teražniej- 
szych, z pism H. G. Mokė), Varšuva, 1829 m., in 12. 

Nuo 1835 m. Nezabitauskis Varšuvoje taip pat lei¬ 
džia Lenkų astronominį bei ūkinį kalendorių, pagal 
geriausius užsienio almanachus ir t t. (Kalendarz pow- 
szechny polski astronomiczno-gospodarski, na wzčr naj- 
slamniejszych almanachotu zagranicznych i t. d.). 

Tai geriausias mūsų kalendorius, drąsiai galįs dėl 
pirmumo varžytis su visais šitokiais kitų tautų leidi¬ 
niais. 

NEZABITAUSKIS KIPRIJONAS JUOZAPAS 
(Niezabitowski Cyprian Jozef) 

Kunigas, Minsko kanauninkas, Veliuonos klebonas. 
Į lietuvių kalbą išvertė veikalą, pavadinimu Surinki¬ 
mas dasekimu par mokitus žmones, senowes amžiose 
tikroj daritu apej bytes, o par Kunigo Kluko Krusz- 
mickoįo metuose 1780 Warszuwoje lenkiszkaj iszdruka- 
wotas, yr diel Lenku yszdotas, o dabar pirmo siki ant 
leiuvoio Letuwiszkaj — Zemajtiszko pergulditas, Vil¬ 
nius, 1823 m., in 8, 75 p. be prancūziškos dedikacijos 
kunigaikščiui Rumiancevui ir turinio. 1 

NORVAIŠA PRANCIŠKUS VIKTORAS 
(Narwojsz Franciszek Wiktor) 

Kunigas, ilgalaikis aukštosios matematikos profeso¬ 
rius Vilniaus universitete, filosofijos ir teologijos dak¬ 
taras, karaliaus matematikas, vienas iš dvylikos sve¬ 
timšalių, [priimtų] j italų mokslo draugijos narius, 
žemaičių katedros kanauninkas. Kilęs iš senos žemai¬ 
čių bajorų giminės, gyvenusios Telšių bei Ukmergės 
apskrityse (Svėdasų parapijoje); dorovingų tėvų vai¬ 
kas, gimė 1742 m. sausio 15 dieną n[aujuoju] sei¬ 
liumi] Vyriausias vaikas šeimoje, rūpestingai ir dievo¬ 
baimingai augintas, aštuntais savo gyvenimo metais 
pradėjo eiti mokslus jėzuitų mokyklose. Baigęs pen¬ 
kioliktais gyvenimo metais tuometinį mokyklinio lavi¬ 
nimo kursą, dėl savo kuklumo, pamaldumo ir uolumo 
patikęs jėzuitams, buvo priimtas į jų ordiną. 

Jaunasis Norvaiša tuo metu pasišventė kunigų jė¬ 
zuitų ordinui, kai kituose Europos kraštuose, ordino 
dar nepanaikinus, buvo kilęs prieš jį bruzdėjimas. Ne¬ 
trukus, įžengus į XVIII a. antrąją pusę, baigus dvi¬ 
metį noviciatą, kai Norvaiša ėjo šiame ordine įprastą 
mokslų kursą, mūsų matematikos mokslai sulaukė tos 
laimės, kad, išvarius iš Prancūzijos jėzuitus, du patys 
geriausi, Rosinjolis (Rossignole) ir Fleri (Fleury), at¬ 
vyko čia, į Vilnių, ir ėmėsi šešiems jauniems provinci¬ 
jos jėzuitams dėstyti dvimetį grynosios ir taikomosios 
matematikos kursą. Kai buvo parinkti penki jėzuitų 
magistrai, geri mokytojai, vienodo išsilavinimo ir pa¬ 
šaukimo, ir trūko dar vieno, Norvaiša, daug jaunesnis 
už parinktuosius ir neteikiąs didesnių vilčių, kad gali 
būti naudos iš jo mokymosi, atkakliai to prašė ir buvo 
priimta? į matematikams atiduotą būrį. Jauniausias iš 
visų tuometinių matematikos mokinių, klausydamas jos 

[paskaitų], taip buvo gerai savo vadovų pažintas ir 
smarkiai'pralenkė mokslo draugus, kad, baigęs dvimetį 
to" mokslo kursą, pačių mokytojų nuomone, buvo ver¬ 
tas iš mokinio pakeliamas į mokytojus. Todėl, kai tie 
prancūzų matematikai gavo paskyrimą vykti iš Vil¬ 
niaus į Kiniją, Norvaišai buvo pavesta dėstyti aukštąją 
matematiką ir busimiesiems jos profesoriams. 

Lietuvos jėzuitų ordinas bei visas mūsų Lietuvos 
kraštas turi būti dėkingi minėtiems iš Prancūzijos iš¬ 
tremtiems vienuoliams. Jie čia pradėjo diegti tobules¬ 
nį to mokslo pažinimą ir prisirišimą prie jo, nuo kadai- 
sinių Žygimanto laikų tarytum dirvonavusio. Jos vėles¬ 
nėje raidoje Lietuvoje pasijuto žymi ir didelė pažanga. 
Taigi prancūzų matematikams išvykus, jų mokiniui, o 
dabar jau kitų mokytojui Norvaišai dėstant, daug kas 
ją pamėgo. Jis tada ir buvo čia tuo pradininku, kuris, 
pats tame moksle didelę pažangą padaręs, išugdė ir 
sustiprino ypatingą kitų prisirišimą prie jo. Iš pradžių 
prancūzų matematikų skatinami, vėliau išties ne visi 
galėjo tuo mokslu domėtis ir ne visi juo domėjosi. Tuo 
tarpu tie, kuriems Norvaiša pradėjo vadovauti, nepaly¬ 
ginamai daugiau ir pastoviau jam atsidėjo. Štai kodėl 
tiek daug gerai savo dalyką išmanančių geometrų, ma¬ 
tininkų, sąskaitininkų, visais požiūriais iš matematikos 
turinčių naudos, atsirado, kaip žmonės šneka, anksčiau 
Lietuvoje, nei Lenkijoje. 

Gal būt, dėl ordino nusiteikimo, gal būt, dėl būti¬ 
nybės pratinti vienuolynuose atsidavusį žmogų prie 
vyresniųjų valios, tai yra, pratinti prie kuklaus paklus¬ 
numo ir nuolankumo, gal būt, dėl kokio aplinkybių 
laikino susiklostymo taip išėjo, kad, dvejus metus aka¬ 
demijoje buvęs aukštosios matematikos profesoriumi, 
Norvaiša buvo perkeltas mokyti jauniausios klasės, va¬ 
dinamosios mažosios infimos, Gardino mokyklose. Pri¬ 

ėmė jis tatai it tikras paklusnumo sūnus su kuo di¬ 
džiausiu santūrumu, nuolankumu ir noru. Tačiau nemetė 
to, į ką linko visa savo mąstysena. Anaiptol, kai jam 
likdavo laisvo nuo mokyklos pareigų laiko, visą jį sky¬ 
rė gilinimuisi į matematikos veikalus ir su daugeliu susi¬ 
pažino, būtent, su Volfo ir Niutono. Kitais metais buvo 
paskirtas poetikos, arba penktos klasės, mokytoju. Ne¬ 
ilgai* nes tik vienus metus dėstęs poetiką, matematikas, 
jo ordino vadovybei įsakius, vėl sugrįžo į Vilniaus aka¬ 
demiją, į savo senąją aukštosios matematikos [profe¬ 
soriaus] vietą. Jo vadovaujami matematikai, panaudoti 
geografinei platumai nustatyti, atliko savo darbą iki 
Livonijos ir Revelio. Bet kur kas daugiau Norvaiša 
pasitarnavo savo matematinėmis žiniomis krašto bend¬ 
rai gerovei, šalindamas iš plukdymui tinkamos Nemu¬ 
no upės laivininkystei be galo kenksmingas kliūtis. 

Tad kai pirmaisiais Stanislovo Augusto viešpatavi¬ 
mo metais po apsileidimo ir piktnaudžiavimo įvairiose 
srityse buvo pradėta geriau tvarkytis, Lietuvos iždo 
komisijai buvo pavesta pagyvinti ir pagerinti krašto 
prekybą, užkirsti kelią kasmetiniams perdaug dide¬ 
liems nuostoliams, (atsirandantiems] dėl pavojingos 
laivybos Nemunu. Tuo tikslu vyriausybė ėmėsi priemo¬ 
nių, tam buvo skirtos didelės lėšos. Kai iždo komisija 
susižinojo su tuo metu jėzuitų tvarkomos Vilniaus aka¬ 
demijos vadovybe, buvo pakviestas Norvaiša, kuriam 
vadovaujant, visas tas atmintinas sumanymas buvo 
sėkmingai įgyvendinamas. Po trejų darbo metų tie taip 
sielininkams grėsmingi Nemuno akmenys dingo. 

Darbas beveik buvo baigtas ir Nemuno vaga be¬ 
maž visai išvalyta tarp Gardino ir Rumšiškių, Kauno 
link, kur buvo pavojingiausias kelias, kaip tik prieš 
pat jėzuitų ordino panaikinimą 1773 metais. To darbo 
ilgam atminimui vyriausybė nutarė pastatyti prie upės, 

tarp Rumšiškių ir Kauno, paminklą iš tų pačių, tokių 
grėsmingų vandenyje akmenų, išvilktų iš Nemuno gel¬ 
mių. Tačiau nebuvo tas upės paminklas pastatytas, iš¬ 
liko jis tik atminimo knygose, Naruševičiaus poezijoje, 
o dar ryškiau Krasickio veikale, pavadinimu Reikalin¬ 
giausių žinių rinkinys (Zbidr potrzebniejszych wiado- 
mošci), kur straipsnelyje Nemunas aprašė autorius ku¬ 
nigą Pranciškų Norvaišą, jėzuitą. . , 

Ir šiandien malonu šitai tėvynainiams kartoti, ypač 
lotyniško originalo eilutes: 

Illa ego tot saeclis latitans sub flumine rūpės, 
Explosa artificis cerno labore diem, 

Quaeque modo ingenti lacerabam strage carinas, 
Illudor sicco nil nocitura solo. 

Perge triumphali tranquillus navita rėmo: 

Divitias genti ferque referque tuae. 

Sisque memor semper: durum nil esse quod unquam, 
Non verus patriae vincere possit amor. 

[Lietuviškai]: 

Tiek amžių grėsmingą keterą tamsioje skandinęs 

gelmėje, 

Matau dienos šviesą, drąsios rankos iš vandens 

iškeltas. 

Visai neseniai į šipulius trupinęs greitus laivus, 

Esu nekenksmingas: negyvas žaislas ant kranto. 

Draskyk, sielininke, pergalingais irklais ramią 

tėkmę, 

Plukdydamas iš savo tėvynės ir į savo tėvynę 

turtus, 

Bei žinok, kad iš tikros meilės tėvynei 

Įveiksi pačias galingiausias jėgas.* 

* Pažodiškas lenkiško teksto vertimas (red.). 

Tie lotyniški ir lenkiški eilėraščiai turėjo būti iš¬ 
kalti dviejuose statyti ketinamos ketursienės piramidės 
šonuose. Kituose dviejuose tomis pat kalbomis turėjo 
būti [iškaltas] įrašas, nurodąs laiką ir žmones, kurie 
Stanislovo Augusto viešpatavimo metaią vadovavo 
mechanikams ir amatininkams. 

Po jėzuitų [ordino] panaikinimo karalius netrukus 
suteikė Norvaišai bažnytinių beneficijų, be to, Lietuvos 
iždo komisija jam paskyrė metinę algą, tokią, kokią 
gaudavo universiteto profesoriai. 

Didelį tuo metu krašte vaidmenį vaidinęs Lietuvos 
paiždininkis Tyzenhauzas, neprilygstamas ministeris, 
kuriam buvo patikėta valdyti visus karaliaus dvarus 
ir kuris ypatingai rūpinosi fabrikų steigimu ir tautos 
pramonės kėlimu, visur ieškojo gabių žmonių, kuriuos 
prikalbėdavo ir pasisamdydavo, tokių, kurie jam galėtų 
padėti įgyvendinti jo darbus ir sumanymus. Šitoks 
žmogus negalėjo tokio matematiko, kaip Norvaiša, nei 
nepastebėti, nei užmiršti. Iškviestas į Gardiną padaryti 
mašinas paprastesnes ir produktyvesnes, sėkmingai ten 
pasidarbavo. Paskui ministerio lėšomis buvo penkeriems 
metams išsiųstas į užsienį, 2 kur dėl Tyzenhauzo žlu¬ 
gimo, kai nebegaudavo iš Lietuvos iždo paskirtos pen¬ 
sijos, liko visai be pragyvenimo šaltinio. Penkerius 
metus išbuvus užsienyje ir sugrįžus 3 į tėvynę, Norvai¬ 
šai būtų atlyginta už buvusias kančias, jeigu paiždinin¬ 
kis būtų likęs savo vietoje. Tačiau tas pats priešas, 
kuris užgulė Tyzenhauzą, pasiekė ir Norvaišą. Net ir 
tai, kas jam, tarnaujančiam savo kraštui, karaliaus va¬ 
lia ir malone buvo paskirta, neteisingais, pasalūniškais 
parodymais buvo atimta. Nustebo vėliau ir pats kara¬ 
lius, pamatęs savo menėse Norvaišą: „Tai tu dar gy¬ 
vas, Norvaiša? — tarė. — Nes man sakė, kad tu miręs 

ar perėjęs j anglikonus ir pas mus nebegrįši.“ Susi¬ 
graudino karalius tuo metu, o Norvaiša jam atsakė 
veikiau ašaromis, nei žodžiais. 

Iš karaliaus dovanų, anksčiau Norvaišai paskirtų, 
viena jam teliko, pati menkiausioji. Ja jis ir pasiten¬ 
kino, mokėdamas būti santūrus. Galėtume apie jį mes, 
kurie jį pažinojome, pasakyti, kad turėjo jis teisę kartu 
su graikų filosofu tarti apie save: „Kaip daug aš [tu¬ 
riu] visai man nereikalingų daiktų!“ 

Mirė Norvaiša Vilniuje 1819 metų birželio 26 die¬ 
ną, išgyvenęs 78-rius metus. 

(T. Zickis llaikraštyjeJ „Dziennik Wilenski")* 


O 

ODACHOVSKIS ADOMAS 
(Odachowski Adam) 

Gimė Raseinių apskrityje, Adakavo (Odachovv) tė¬ 
vonijoje, gyveno karaliaus Žygimanto Augusto laikais. 
Tai buvo puikus teisininkas ir garsus teismų kalbėto¬ 
jas. Ostrogo kunigaikštienės Beatos byloje su kuni¬ 
gaikščiu Dimitru Sanguška ir Ostrogo kunigaikščiu 
Vosyliumi dėl Ostrogo užpuolimo ir Ostrogo kunigaikš¬ 
tienės pagrobimo 1 yra jo kalba, arba atsakymas Sta¬ 
nislovui Carnkovskiui, 2 ginančiam kunigaikštienę Beatą, 
sakyta, palaikant kunigaikščio Dimitro pusę, ir laiky¬ 
ta jo karališkosios didenybės rūmų teismo sesijoje, įvy¬ 
kusioje tuo metu Knyšine. Čarnkovskio ir Odachovskio 
kalbos mūsų raštijoje vadinamos klasikinėmis ir ligi 
šiol laikomos teisminės iškalbos stiliaus pavyzdžiu. 

ODACHOVSKIS STANISLOVAS 
(Odachowski Stanisiaw) 


Žemaitis, labai išsilavinęs žmogus, Vilniaus uni¬ 
versitete ėjo vadovybės sekretoriaus pareigas. 


OKOLOVAS HILARAS 
(Okolow Hilary) 

Filosofijos kandidatas, uolus bei talentingas fizikos 
ir gamtos mokytojas Kražių gimnazijoje. Verta jį čia 
paminėti dėl jo išties pilietiško darbo Žemaitijoje, at¬ 
likto gamtos mokslų srityje. Jis parašė Botanikos isto¬ 
riją (Historyja botaniki), kurią skaitė viešame gimna¬ 
zijos posėdyje pradedant 1829 mokslo metus,—verta 
paskelbti viešumai, nes ji parašyta su reikalo išma¬ 
nymu. 


OLESKEVICIUS JUOZAPAS 
(01eszkiewicz Jozef) 

Peterburgo meno akademijos istorinės tapybos sky¬ 
riaus garbės narys. Gimė Žemaitijoje 1 1777 metais. 
Buvo Smuglevičiaus mokiniu Vilniaus vyriausiojoje 
mokykloje. 1803 metais, remiamas grafo Aleksandro 
Chodkevičiaus, 2 išvyko į Drezdeną ir Paryžių, kur pas 
Davidą tobulinosi tapybos mene. Negavęs tapybos ka¬ 
tedros Vilniuje, 1810 m. apsigyveno Peterburge. Mirė 
1830 m. spalio 5 d. Iš negausių jo genialaus teptuko 
kūrinių keletą šiuo metu turi kunigaikštis vyskupas 
S. M. Giedraitis, iš kurių ypač išsiskiria paveikslas, 
vaizduojąs švenčiausios mergelės bėgimą į Egiptą. 

OLŠEVSKIS MYKOLAS 
(01szewski Michal) 


Kunigas, filosofijos magistras, kilęs iš Raseinių ap. 
skrities. Daug metų buvo gimnazijos prie Vilniaus uni¬ 
versiteto'kapelionas ir religijos mokytojas. Sis darbš¬ 
tus vyras pasitarnavo krašto raštijai, išversdamas daug 
naudingų veikalų: 

1. Trumpa Graikijos istorija nuo jos įsikūrimo ligi 
Graikijos pavertimo Romos provincija, Goldsmito ang¬ 
liškai parašyta ir iš dvylikto leidimo V. D. Miuse-Pata 
į prancūzų kalbų išversta. Tą veikalą, Anglijoje ir 
Prancūzijoje skirtą mokykloms ir pensionams, išvertė 
iš prancūzų kalbos ir 1.1. (Krotki zbior historyi Grec- 
kiej, od jej początku ai do zamienienia Grecyi w 
prowincyję rzymską, przez Goldsmitha po angielsku 
napisany, a podlug dwunastej edycyi przez V. D. Mus- 
set-Pathaja na francuski język przeložony; dzielo to 
w Anglii i Francy i dla szkol i pensyi przeznaczone, 
tlumaczyl z francuskiego i t. d.), 2 d., in 8, Vilnius, 
1819 m. 

2. Romos istorija nuo Romos įkūrimo ligi Vakarų 
imperijos žlugimo, padalyta į dvi dalis: pirmojoje ap¬ 
rašyta Respublikos, antrojoje —Imperijos istorija. Para¬ 
šyta daktaro Goldsmito. Iš dvylikto angliško leidimo 
C. G. išversta į prancūzų kalbą, o iš jos į lenkų kalbą 
ir 1.1, išversta (Historyja Rzymska od založenia Rzy- 
mu do upadku Cesarstma na Zachodzie, podzielona na 
dwie częšci: pierwsza obejmuje dzieje Rzeczypospoli- 
tej, druga Cesarstma. Napisane przez doktora Gold¬ 
smitha. Podlug dmunastego mydania angielskiego na 
język francuski przez C. G. a z tego na polski i t. d. 
przeložona), 2 t., Vilnius, 1813 m., in 8, 356 ir 363 p. 
be 10 lapų autoriaus ir vertėjo į prancūzų kalbą pra¬ 
iro 



tarmių bei turinio I-ame tome. Tą veikalą vertė kuni¬ 
gas Olševskis kartu su mokslininku Antanu Marci- 
novskiu, buvusiu [laikraščių] „Dziennik Wilenski“ ir 
„Kuryjer Litewski“ redaktoriumi. 

■ 3. Trumpa Goldsmito Romos istorija nuo Romos 
įkūrimo ligi Romos imperijos žlugimo Vakaruose, iš 
dvylikto angliško leidimo V. D. Miuse-Pata išversta į 
prancūzų kalbų, iš jos į lenkų kalbą išversta (Zbidr 
krotki historyi Rzymskiej Goldsmitha od založenia 
Rzymu až do upadku Cesarstvoa Rzymskiego na Za- 
chodzie, a podlug dwunastej edycyi z angielskiego na 
francuski įęzyk przez V. D. Musset-Pataja [...] na ję- 
zyk polski przettumaczony), 2 d., Vilnius, 1817 m., in 8, 
154 ir 14, 180 p. 

4. Mijo Prancūzijos istorija (Historyja Francuska 
Millota). To vertimo tik dvi dalys tegalėjo būti išleis¬ 
tos dėl nepriklausomų nuo vertėjo valios aplinkybių. 

5. Pamokslas Pelenų trečiadieniui apie atsivertimo 
paskatas, parašytas Masijono prancūziškai ir 1.1., vers¬ 
tas į lenkų kalbą (Kazanie na popielcową šrodę, o 
pobudkach nawrocenia, napisane oryginalnie po fran- 
cusku przez Massyllona i t. d. przetlumaczone na ję- 
zyk polski), Vilnius, 1818 m., in 8, 40 p. 

6. Pamokslas apie mažą skaičių išrinktųjų, to pat 
f autoriaus J išverstas į lenkų kalbą (Kazanie o maley 
liczbie mybranych tegož, przeložone na polski język), 
Vilnius, 1818 m., in 8, 47 p. 

7. Bromą atvverta ing miecznasti ir 1.1., Vilnius, 
1799 m. Tą veikalėlį, pirmą, rodos, autoriaus jaunų 
dienų kūrinį, 1 sudaro maldos ir šventųjų gyvenimo 
pavyzdžiai, jis visai nekritiškai parašytas, seniai jį 
verta sudeginti dėl daugybės beprasmiškų paistalų, ku¬ 
riuos pateikia kaip religinę tiesą. 

1821 ir 1822 metais po Lelevelio ir Sidlovskio 01- 
ševskis redagavo [laikraštį] „Tygodnik Wilenski“, kur 
išspausdino labai daug rašinių, ypač savo paties vers¬ 
tų iš prancūzų kalbos. 

0L5EVSKIS VIKTORAS 
(01szewski Wiktor) 

Bernardinas, puikiai susipažinęs su lenkų raštija. 
Keliolika metų uoliai ir naudingai ėjo jam patikėtų 
mokinių lenkų ir lotynų kalbų mokytojo pareigas, iš 
pradžių Dotnuvos apskritinėje mokykloje, o paskui 
Troškūnuose. 


P 

PABRĖ2A JURGIS 
(Pabrež Jerzy) 

Kunigas, gimė apie 1771 metus, 1 mokėsi Vilniaus 
akademijoje, į dvasininkus — Varniuose. Buvo altarista 
Kartenoje. 1816 metais priėmė šv. Pranciškaus regu¬ 
los vienuolio įžadus 2 ir, kaip bernardinų tretininkas, 
Jurgio vardą pakeitė Ambraziejumi. Kelerius metus 
mokė Kretingos parapinėje mokykloje. Tai puikus že¬ 
maičių kalbos ir senovės žinovas, be to, talentingas 
pamokslininkas, tačiau ypatingai jis domisi botanika ii 
jau yra parašęs lietuvių kalba to dalyko knygą pa¬ 
prastiems žmonėms naudotis. 3 Savo pastabas apie Pa¬ 
baltijo augmeniją siuntė kunigui Jundzilui 4 ir taikine 
jam rašyti Lietuvos florą (Flora litemska). Savo reli¬ 
ginius ir istorinius raštus, kurių yra daugiau kaip dvi¬ 
dešimt tomų, 5 jau paruošė spaudai. 

PACAS KAZIMIERAS 
(Pac Kazimierz) 

„Gozdavos“ (Gozdawa) herbo, Žemaičių vyskupas, 
Trakų vaivados Petro ir Smolensko kaštelionaitės 
Elžbietos Semetaitės sūnus, Vilniaus kanauninkas. Su 
savo broliu Jeronimu buvo paimtas į rusų nelaisvę, 
paleistas 1662 m. Iš Smolensko vyskupystės perėjo į 
Žemaičių vyskupus. 1 Vyriausybės buvo paskirtas išmo¬ 
kėti kariuomenei laiku neišmokėtas algas, taip pat ko- 
misoriumi Kuršo vyskupystės ginčams spręsti. Kartu 
su savo broliu Vilniaus vaivada fundavo Vilniuje, An¬ 
takalnyje, Laterano regulos kanauninkų šv. Petro ir 
Povilo bažnyčią; Žemaitijoje išvaikė Šiluvos kitatikių 
sambūrį. Išleido ankstyvesniųjų sinodų nutarimų rinki¬ 
nį, pavadinimu Collectanea (Rinkinys), 2 kurių pabai¬ 
goje įdėjo bulę Coena Domini (Viešpaties vaišės), iš¬ 
verstą į žemaičių kalbą. Varniuose pamūrijo katedros 
bažnyčią, 3 aprūpino ją dailiu inventoriumi, paliepė nu¬ 
lieti didįjį varpą su užrašu, paliudijančiu jo fundaciją 
(tas varpas 1785 m. per gaisrą nukrito ir sudužo, vė¬ 
liau buvo perlietas). Mirė Alsėdžiuose 1695 m., vysku¬ 
pystę valdė apie 29 metus. 


PARCEVSKIS PETRAS 
(Parczewski Piotr) 

Žemaičių vyskupas, vyras mokytas, Vilniaus akade¬ 
mijoje gavo šventosios teologijos daktaro laipsnį, 1 iš 
pradžių buvo Starodubo infulatu klebonu, vėliau — 
Smolensko vyskupu, pagaliau 1649 m. tapo Žemaičių 
vyskupu. 2 Mirė 1659 m., valdė kantriai, nesitraukdamas 
iš vyskupystės nė dvejais sunkiaisiais žiauriųjų šve¬ 
dų buvimo Žemaitijoje metais, tai yra, 1655—1656. 

. pArembskis pAtričijus '. 

(Porębski Patrycy) 

. \ * 

Pijoras, kilęs iš Raseinių apskrities, mokėsi Rasei¬ 
niuose ir Liubiešove, ėjo lenkų literatūros mokytojo 
pareigas savo ordino Vilniaus mokykloje. Sugeba labai 
lengvai eiliuoti, kai kurie jo poetiniai bandymai buvo 
dedami Vilniaus laikraščiuose. 

PAREMBSKIS POLIKARPAS 
(Porębski Polikarp) 

Filosofijos kandidatas. Priklausė kunigų pijorų or¬ 
dinui ir buvo gavęs Leonardo vardą, tačiau, kaip ne¬ 
davęs vienuolio įžadų, po 1832 m. nusivilko dvasinin¬ 
ko suknelę ir dabar ūkininkauja kaime, Raseinių ap¬ 
skrityje. Daug metų Raseinių apskritinėje mokykloje 
mokė geografijos ir visuotinės istorijos su dideliu uolu¬ 
mu ir pilietiniu pasišventimu bendram labui. 

PAULAVIČIUS MIKALOJUS 
(Pawlowicz Mikolaj) 

Filosofijos magistras, rūmų tarėjas, daug pas mus 
pasidarbavusio senovės filologijos srityje profesoriaus 
Grodeko mokinys, susižavėjęs jo metodu ir puikiai su¬ 
sipažinęs su senovės mokslais. Dešimt metų Kražių 
gimnazijoje su nuodugniu išmanymu ir esmės pažini¬ 
mu dėstė graikų ir lotynų kalbas, ypatingą dėmesį 
visą laiką kreipdamas į epochos, gyvenimo, papročių, 
senovės meno istoriją bei į rašytojų, kurių kūriniai bū¬ 
davo verčiami, charakterį ir [gyvenimo] aplinkybes. 
Jis tatai, drąsiai galima pasakyti, iš naujų ir teisingų 
pozicijų į senovės mokslus įpratino mus žiūrėti ir at¬ 
vėrė mums didžiausius lobius, kurių nė sapne nematė 

senieji Žemaičių mokyklų mokytojai, o tuo būdu paska¬ 
tino ir paakino pamėgti ir nuodugniai pažinti jo dėsto¬ 
mus dalykus. 


PETKEVIČIUS JURGIS 1 
(Pietkiewicz Jerzy) 

„Pomiano“ (Pomian) herbo, Žemaičių vyskupas. 
Kaip ganytojas turėjo didelių rūpesčių dėl iš Prūsijos 
sklindančių naujovių, dėl vadinamųjų reformatorių; 
veikdamas visuotinio Tridento susirinkimo dvasia, 2 Kra¬ 
žiuose įsteigė vyskupystės seminariją. Piaseckis 3 jį įtaria 
prijautus kaimyniniuose Prūsuose plintančioms religi¬ 
nėms naujovėms, bet Kojelavičius 4 labai teisingai jam 
dėl to priekaištauja. Ir iš tikrųjų jokioje tuometinėje 
istorijoje (išskyrus Piaseckio) nerandame apie tai nė 
mažiausios užuominos. Petkevičiaus amžininkas kanau¬ 
ninkas Roizijus, nelinkęs niekam atleisti, juoba šiam 
vyskupui, kurio asmeniškai nemėgo, niekur juk neužsi¬ 
mena apie jo apostazę. 

PILSUDSKIS PRANCIŠKUS 
(Pilsudzki Franciszek) 

Lietuvos Didžiosios Kunigaikštystės alininkas, gy¬ 
venęs Stanislovo Augusto laikais, gerai mokėjęs seno¬ 
vės kalbas, mokslų gerbėjas. Užrašė stambią sumą ke¬ 
liolikai neturtingų mokinių išlaikyti Kražių mokykloje. 

PLIOTERIS JURGIS 
(Plater Jerzy) 

Grafas, Raseinių apskrities maršalka, gražiausių 
vilčių teikęs jaunikaitis. Lietuviškai parašė Tėvynės 
istoriją, 1 kuri dėl ankstyvos autoriaus mirties 1836 mė¬ 
lis 



tais negalėjo būti išleista. Jau anksčiau esame pareiš¬ 
kę savo geidavimą, kad garbi velionio žmona pasi¬ 
stengtų tą naudingą veikalą pateikti visuomenei, bet 
mūsų prašymas nebuvo išklausytas, o mano, gal būt, 
jos net ir nepasiekė, tad dabar vėl kartojame ir krašto 
raštijos vardu maldaujame, kad malonėtų atgaivinti 
jautrų savo brangaus vyro, naudingo visuomenei pilie¬ 
čio ir talentingo rašytojo atminimą, paskelbdama spau¬ 
doje jo mokslinį darbą. Tatai įrodys, kad ryšiai su 
brangiais asmenimis nenutrūksta kartu su jų gyvenimu, 
kad žemaitės moka jausti, galvoti ir veikti pilietiškai. 

POŠKA DIONIZAS 
(Paszkiewicz Dyonizy) 

Gimė apie 1760 metus 1 Raseinių apskrityje, Gir¬ 
diškių parapijoje, Bardžių tėvonijoje. 2 Mokėsi Kra¬ 
žiuose. Ėjo Raseinių apskrities žemės teismo sekreto¬ 
riaus pareigas. Tasai vyras buvo vienas iš pirmųjų 
lietuvių literatūros mylėtojų, uoliausių savo tautos gar¬ 
bės kėlėjų. Jis visur rinko rūpestingai savo tėvų žemės 
senienas ir kaupė jas didžiuliame savo ąžuole Baubly¬ 
je, žiliausios senovės amžininke.* Kai kurias iš tų se- 

* Neturėdamas po ranka apie tą ąžuolą žinutės, kadaise pa* 
ties savininko atspausdintos, dedu čia Adomo Padimavieiaus (Po- 
dymowicz) aprašymą: „Neseniai išgirdome apie ąžuolą, Baubliu 
vadinamą, augantį Žemaitijoje, Bardžiuose, Dionizo Poškos dvare. 
Augo ant kalno, lietuviškai Vyšnių kalnu (Wiszniukalnas) vadi¬ 
namo. Aiškių rievių priskaičiuota daugiau kaip septyni šimtai, 
tačiau ir viduje, ir pakraštyje per keliolika colių buvo daug ne¬ 
žymių, taigi turėjo jis, kalbant be poezijos (čia pakartoju paties 
savininko žodžius),— mažiausiai tūkstantį metų, o gal būt, atminė 
mūsų protėvius gerulius ir jų vadą Odoakrą. 

Kelmo apačios apimtis — devyniolika lietuviškų uolekčių ir 
šeši coliai, vidurinės dalies skersmuo — septynios uolektys, plones- 

nienų Kajetonas Nezabitauskis išvardijo [laikraštyje] 
„Dziennik Wilenski“, rodos, 1824 metais. 3 

Visą savo gyvenimą Poška paskyrė rašyti veikalams 
lietuvių kalba, kurie pelno negęstantį tautiečių dėkin¬ 
gumą, o autoriui teikia garbę ir nemirtingumą žemėje. 

Svarbiausias jo darbas yra Lietuvių kalbos žodynas 
(Stownik Litemski), tas didelis veikalas, kaip [laik¬ 
raštyje] „Magazyn Powszechny“ rašo gerbiamas mano 
Lietuviškų vertimų recenzentas, 4 turėjo būti padėtas 
Varšuvos mokslo bičiulių draugijos bibliotekoje ir tuo 
tikslu buvo nusiųstas vienam advokatui į Kauną, tačiau 
nelemtais 1831 metais kažkur dingo. 5 

Vertė taip pat Vergilijaus Eneidą į lietuvių kalbą — 
tą rankraštį šiuo metu turi jo šeima. 6 Kartkartėmis 
rašė ir originalių eilėraščių, kuriems, ypač satyroms ir 
epigramoms, turėjo didelį improvizacinį talentą. Tūks¬ 
tančiai jo pajuokavimų dabar klajoja po visą Žemai- 

nes — penkios su puse. Iš vidurinės dalies buvo padaryta pavėsinė. 
Aplankė tą pavėsinę, kaip sako, įvairių kraštų kareiviai, kurie 
traukė 1812 metais, stebėjosi jie medžio didumu ir sakėsi savo 
šiltesniuose kraštuose tokio didelio nematę. Prieš pat nukertamas, 
1811 m. išleido lapus, bet silpnus, kurie nė perpus neprilygo įpras¬ 
tiems, didžiuma šakų irgi buvo nudžiūvusios. 

Šitaip amžių nualintas senelis, daugel audrų nugalėjęs, viso¬ 
kiausių pasikeitimų liudininkas, matęs tikriausiai, kaip laidojo 
kelias dešimtis jo savininkų, stengėsi su auštančiu pavasariu 
papuošti savo kaktą, bet... išsekusios jėgos, syvai, po mažiau ir 
lėčiau srūvantys, nebepajėgė duoti lapams reikiamo maisto, čiul¬ 
piami tankių kerpių, kurios vis aukščiau ir drąsiau kilo į viršų, 
kad, pražildę milžiną senelį, padėtų kuo veikiausiai nekantriam 
laikui sunaikinti tai, kas, gal būt, per ilgai drįso priešintis jo 
viešpatavimui?“ 

Botanika dailiajai lyčiaiarba medžių t žolių ir gėlių istorija 
(Botanika dla plci piękney, czyli historyja Drzew, Zio! i Kwiatow), 
d. 1, p. 27. 

tiją. Gal būt, nebus pro šalį nors vieną užrašą pakar¬ 
toti, jo padėtą virš Baublio durų: 

Czion kit’karta pagonis pjowi woszka: 

O dabarczios giwen’ Dionizas Poszka.* 

Juk žinoma iš krašto istorijos, kad lietuviai garbi¬ 
no kai kuriuos medžius (žr. T. Narbuto Lietuvių tautos 
senovės istoriją (Dzieje starožytne Narodu Litewskie- 
go, p. T. Narbutta), t. 1), dėjo prie jų dievams aukas 
ir gyvulių krauju šlakstė šaknis. Padavimas sako, kad 
ir prie Baublio pagonybės laikais būdavo plaunamos 
ožkos, aukojamos dievams, apie tą dalyką poetas ir 
užsimena pirmoje eilutėje. 

Keli jo straipsniai apie tėvynės senovę buvo įdėti 
lenkiškuose laikraščiuose, 7 kartais savo pastabas jis 
siųsdavęs mokytiems archeografams: Kepenui, Loboličai 
ir 1.1. Tačiau, nors tiek daug nusipelnęs raštijai ir 
istorijai, buvo nepaprastai kuklus ir mažai apie save 
galvojo, tatai gali paliudyti šios jo eilės, kurias, kaip 
pats sako, parašė vieno rankraščio įžangai: „Dabar ra- 

* Neteisingai kurie-ne-kurie tvirtina, sakydami arba net ir 
rašydami, jog beveik visi Lietuvos dvarininkai yra kilę iš Len¬ 
kijos, tą mintį grįsdami lenkiškomis pavardžių galūnėmis. Tegu 
jie žino, kad dauguma lietuviškų vardažodžių netgi neatpažįstamai 
buvo pakeista lenkiškais, kai Lietuvos bajorija buvo sulyginta tei¬ 
sėmis ir privilegijomis su Lenkijos bajorija. Lietuviai, priimdami 
lenkų herbus, priėmė ir lenkiškas pavardžių galūnes, todėl Poška 
virto Paškevičiumi , Biliūnas — Bilevičiumi, Jucius — Jucevičiumi 
Radžius — Rodovičiutni, Bauža — Bohušu, Stonys — Stanevičiumi, 
Kasokas — Kosakovskiu, Krašys — Kraševskiu, Elnys — Jelenskiu 
ir 1.1. Kitų pavardes iškraipė kronikininkai, pvz., vargu ar kuris 
priešjogailinių laikų lietuvis pažintų savo kunigaikščio Pafajlksnio 
pavardę, vėliau metraštininkų paverstą kunigaikščiu Olšanskiul? 
(autoriaus išnaša). 

sau, ne tiek norėdamas savo vardą išgarsinti, kiek sau 
pačiam, luošam, suteikti senatvėje džiaugsmo.“ 

Tasai mokytas vyras užbaigė savo žemiškuosius dar¬ 
bus 1830 metais. 8 

POŠKA TEODORAS 
(Paszkiewicz Teodor) 

Bernardinų ordino kunigas, šiuo metu to pat ordi¬ 
no Lietuvos provincijos kustošas. Daugelį metų buvo 
prancūzų kalbos mokytojas Dotnuvos apskritinėje mo¬ 
kykloje, vėliau — Troškūnų gimnazijoje. Tas pareigas 
ėjo su nepaprastu uolumu ir didžia nauda mokyklų 
jaunuomenei. 


PREKERIS JONAS 
(Prekier Jan)' 

Šiaulių apskrities žemės teismo asesorius, puikiai 
susipažinęs su krašto istorija. Kiekvieną valandėlę, 
laisvą nuo sunkios tarnybos, skiria Lietuvos senienų 
tyrinėjimams, kuriems sukaupė daug medžiagos. Be to, 
turėdamas nepaprastą atmintį, tiksliausiai žino patį 
menkiausią mūsų tolimos praeities istorijos faktą, šen 
bei ten užrašytą, saugomą viešuosiuose ir privačiuose 
Žemaitijos archyvuose, kuriuos, galiu pasakyti, visus 
rūpestingiausiai peržiūrėjo. 

P5EC1SEVSKIS KAJETONAS 
(Przeciszewski Kajetan) 

Sčensno sūnus, 1 filosofijos kandidatas, gimė apie 
1790 m., pradinius mokslus išėjo Raseiniuose, o aukš¬ 
tuosius— Vilniaus universitete. Tai buvo karštagalvė, 
poetiška būtybė, turėjusi didelį talentą, Kaip galima 



spręsti iš jo lyrinių bandymų, palikusių draugų sau¬ 
gomuose rankraščiuose, Kajetonas Pšeciševskis, be abe¬ 
jones, būtų prilygęs garsiausiems mūsų poetams, jei 
baisi savižudybė nebūtų pražudžiusi gražiausių vilčių, 
kurias į jį dėjo visi jo pažįstami. 

PUTRAMENTAS BENEDIKTAS 
(Putrament Benedykt) 

Kunigas, pradinius dvasinius mokslus ėjo Varniuo¬ 
se, o aukštuosius — Vilniaus Romos katalikų Dvasinė¬ 
je akademijoje. Sis šviesus Kristaus tikėjimo sėjėjas 
štai jau šeštus metus didžiai mokyklos jaunuomenei 
naudingai ir veiksmingai eina kapeliono ir tikybos mo¬ 
kytojo pareigas Kėdainių apskritinėje mokykloje. 

R 

RADAVICIUS SIMONAS 
(Rodowicz Szymon) 

Senosios regulos karmelitas, kilęs iš Vaiguvos pa¬ 
rapijos, iš Pakėvio (Pokiew) tėvonijos. Nuo jėzuitų 
panaikinimo Kražiuose iki karmelitų iškeldinimo į Ko¬ 
lainius ėjo Kražių mokyklos vedėjo pareigas ir dėstė 
joje prancūzų literatūrą. Tai buvo mokytas žmogus, 
didžiai garsus pamokslininkas, taip pat uolus ir pui¬ 
kiai savo dalyką mokąs mokytojas. 

RADAVICIUS STANISLOVAS 
(Rodowicz Stanislaw) 

Aukščiau paminėto jaunesnysis brolis. Beveik dvi¬ 
dešimt metų buvo advokatu Šiauliuose ir garsėjo kaip 
karštas teisingumo gynėjas. Jo kalbos, pasakytos jam 

patikėtose bylose, tik teisingose, nes sukčiavimu jis 
bodėdavosi, rodo didelį teisminės iškalbos talentą. Ke¬ 
liolika metų, be to, ėjo Šiaulių apskrities žemės teismo 
raštininko pareigas. Mirė 1835 m., palaidotas Pakėvyje. 

RADVILAVICIUS JUOZAPAS 
(Radzwillowicz Jozef) 

Raseinių apskrities dvarininkas, užrašęs tūkstantį 
penkis šimtus sidabro rublių neturtingiems Kražių mo¬ 
kyklų mokiniams. Verta atminti tą, kas atmena kitus. 

RENĖ ANTANAS 
(Ronne Antoni) 

Baronas, Telšių apskrities maršalka, gimė Renavos 
tėvonijoje apie 1790 metus. Ėjo Telšių apskrities mo¬ 
kyklų garbės globėjo pareigas, labai prisidėjo prie pa¬ 
vyzdingo švietimo [tose mokyklose] įdiegimo. Tas 
mokytas vyras turi nemažą biblioteką, ko gero, didžiau¬ 
sią iš visų privačių Žemaitijos knygynų, fizikos kabi¬ 
netą, turtingą labai tobulų mašinų, be to, gražų bota¬ 
nikos sodą su rečiausiais, kaip mane tikino, mūsų kraš¬ 
to bei užsienio augalais. 

RETAS JURGIS 
(Retas Jerzy) 

Žemaitis, Kėdainių spaustuvininkas, gyvenęs Vla¬ 
dislovo IV laikais ir vėliau. Didžiai prisidėjo prie pro¬ 
testantų tikėjimą išpažįstančių švietimo, spausdindamas 
savo lėšomis religinius veikalus. Pats yra vokiečių kal¬ 
ba parašyto veikalo Apie knygų spausdinimo pažangą 
Lenkijoje (O postępie sztuki drukarskiej w Polsce), iš¬ 
leisto Karaliaučiuje, be metų, autorius. 

RIMKEVIČIUS FELIKSAS • 

, (Rymkiewicz Feliks) 

Kilęs iš Žemaičių, 1 medicinos daktaras, patologijos, 
smulkiosios terapijos ir fiziologijos profesorius Vilniaus 
Medicinos-chirurgijos akademijoje, Vilniaus medicinos 
draugijos narys; 2 garsus šiuo metu kaip mokytas vy¬ 
ras ir talentingas profesorius. Daug jo straipsnių me¬ 
dicinos klausimais buvo įdėta laikraščiuose, leidžia¬ 
muose Vilniuje. Dėl nepaprasto mokytumo teisingai 
šiandien jį vadina vaikščiojančia medicinos enciklope¬ 
dija. 


ROIZIJUS PETRAS, ARBA RUIZAS 
(Roizjusz Piotr, czyli Ruiz) 

Kunigas, garsus teisininkas, kilęs iš taurios ispanų 
giminės Ruiz de Moroz. Paprastai rašydavosi ant įvai¬ 
rių savo veikalų: Petrus Maureus Royzius Hispanus, 
kartais Hispanus Celtiber arba — užuot rašęs tuo¬ 
du— Alcagnicensis — nuo Aragonijos miesto Alkanijos, 
kuriame gimė.* 

Pasimokęs teisės pradmenų tėvynėje, toliau tobuli¬ 
nosi Paduvos ir Bolonijos akademijose, 1 bet jau pasta¬ 
rojoje pats su būdingu akademinei jaunuomenei uolu¬ 
mu dėstė romėnų teisę kardinolo Albernočio Ispanų 
kolegijoje. Pakvietė jį 1542 arba kitais metais į Lenki¬ 
ją, į to pat mokslo katedrą Krokuvos akademijoje, 
Petras Gamratas, primas ir Krokuvos vyskupas. 

Neblogai pas mus Roizijui sekėsi, tad ir jis noriai 
įsikūrė, nesileisdamas artimiausių bičiulių prikalbina¬ 
mas sugrįžti atgal į savo tėvynę. Devynerius metus 

* Neseckis (t. 4, p. 460), darydamas keistą klaidą, Roiziją 
vadina Petru Rudzkiu (autoriaus išnaša). 

mokė Krokuvos akademijoje; netrūko jam ir klausytojų, 
kurių skaičiuje buvo vėliau išgarsėjęs primas Stanislo¬ 
vas Karnkovskis. 

Karalius Žygimantas painesniais reikalais klausda- 
vosi jo patarimo, o kai ciesorius Ferdinandas I jam 
per savo pasiuntinį Joną Langą Silezietį (Šlązaka) pa¬ 
siūlė katedrą Vienoje, 2 Žygimantas Augustas jo neno¬ 
rėjo išleisti. Tam pačiam valdovui viešpataujant, įgijo 
ir visuomeninį svorį: prie trijų kanclerių — Samuelio 
Macejovskio, Jono Pšerembskio ir Pilypo Padnevskio — 
buvo karališkojo teismo tarėjas, turėdamas padėjė¬ 
jais — prie pirmojo Martyną Kromerį, o prie antrojo — 
savo mokinį Karnkovskį. 

Vėliau [Roizijus] persikėlė į Vilnių 3 Lietuvos Di¬ 
džiosios Kunigaikštystės referendoriumi miestų reika¬ 
lams, kur Žemaičių vyskupai Domanevskis ir Nar- 
kuskis* kartu su juo tarnavo. Pirrfiojo laikais įėjęs 
į Žemaičių kapitulą, pasitarnavo jai 1561 m. jos pri¬ 
vilegijų ir nuostatų rinkiniu. Roizijus tiems abiem vys¬ 
kupams ant gražių antkapių, kur apie juos galima gau¬ 
ti geriausių žinių, paliko savo dėkingumo atminimą. 

Tribunolui, kurio sudėtyje Roizijus su šiais vyrais 
posėdžiaudavo, spręsti suplaukdavo svarbiausios bylos 
iš visų Lietuvos Didžiosios Kunigaikštystės miestų, be 
to, daug ypatingesnių atvejų ir painių abejojimų tepa¬ 
siekdavo vieną Roizijų; tuo tarpu jis, su pamėgimu 
gilindamasis į savo mokslą, kaupė iš jo svarbiausius 
dalykus, kuriuos mėgo nagrinėti ir pats, skaitymo me¬ 
tu apmąstydamas, ir su kitais — pasišnekėdamas. Taip 

* Nežinau, kuo remdamasis Osolinskis vadina vyskupą Nar- 
kutį (Narkutisa) Narkuskiu, ši lietuvių giminė Mykolo viešpata¬ 
vimo metais priėmė Narkevičių pavardę, tatai aiškiai liudija ge¬ 
nealoginiai dokumentai (autoriaus išnaša). 

atsirado Lietuvos sprendimų (Decyzyje Litewskie) vei¬ 
kalas. 1567 m. spalio 20 d., Žemaičių vyskupui Vikto¬ 
rinų! Vežbickiui tapus Lucko vyskupu, [Roizijus] gavo 
po jo vakuojančią Vilniaus kanoniją ir tais pat metais 
perėmė Hanevičių prestimoniją. Vilniaus kapitulos ak¬ 
tai jau tuQ metu jį vadina šv. Jono [bažnyčios] arki- 
presbiteriu, be to, Kražių klebonu, Žemaičių kanaunin¬ 
ku ir karaliaus juriskonsultu. 1569 m. Roizijus daly¬ 
vavo Liublino seime, kur buvo svarstoma byla prieš 
Gdansko miestiečius ir derinamas galutinis Lenkijos 
susijungimas su Lietuva. 

Aukščiau paminėtas veikalas Lietuvos sprendimai 
išsaugojo mums jo puikų romėnų teisės pažinimą. Sia¬ 
me veikale yra penki pagrindiniai skyriai: 1. Apie sa¬ 
vižudžio testamento galiojimą. 2. Apie galią paskutinės 
valios surašymo metu paprastai vartojamų žodžių: li¬ 
goto kūno, sveiko proto. 3. Apie kėsinimąsi ir pradėtą 
nusikaltimą. 4. Apie pagrįstas nestojimo į teismą prie¬ 
žastis. 5. Apie procentus, arba palūkanas, kur smerkia 
dvarų įkeitimus. Kiekvienas klausimas, skyrium iš¬ 
nagrinėtas, nekliudo autoriui paliesti ir tai, kas su juo 
artimai susiję, ir netgi tai, kas ta proga gali būti pa¬ 
liesta. Puslapių paraštės mirgėte mirga išnašomis, 
akivaizdžiai rodančiomis didelį autoriaus apsiskaitymą 
bei gilų ir romėnų teisės, ir jai artimų dalykų pažini¬ 
mą. Jis pateikia įvairius įstatymus, svarsto, lygina, 
derina, istoriškai pagrindžia, pateiktų įstatymų apra¬ 
šymuose savo mintis iškelia, — beveik viską moksliškai, 
tik reikia pripažinti, ne viską išties filosofine dvasia 
sprendžia, ypač kai susiduria su kanonų teise, nes ne¬ 
dreba iš baimės, kad tik prieš ją kokio žodžio nepa^ 
sakytų. 

Be teisės mokslo, poezija ypač rūpėjo Roizijui. Jo 
panegiriniai eilėraščiai, įvairiomis progomis ir aplinky- 

bėmis rašyti, buvo atskirai išleisti j viešumą. 4 Daug jų 
turėjo visur išsklaidytų, daug taip pat liko rankraš¬ 
čiuose. Vaisingai jo mūzai daugiau būdinga gera eilė¬ 
dara ir vienoda eiliavimo tėkmė, nei tikrai kūrybinė 
dvasia, tai yra, ypatingos ir kilnios mintys. 

Epigramoms, šen bei ten išmėtytoms ir beveik ne¬ 
spausdintoms, paprastai trūksta būdingo šiam žanrui 
aštrumo, tačiau kartkartėmis jas pagyvina koks visai 
neįprastas eiliavimo posūkis, atsitiktinis pokštas ar pa¬ 
juokimas. Vienoje iš seniausiųjų [epigramų] gana 
taikliai palygina valdymą Žygimanto I viešpatavimo 
paskutiniaisiais metais su šachmatų žaidimu, kur ka¬ 
ralius nejudinamas stovi savo vietoje, o karalienė blaš¬ 
kosi po visus pašalius. Visai neblogai jam pavyko 
pasakyti apie Vilniaus vaivadą Mikalojų Radvilą, ser¬ 
gantį podagra, kad jo kojas įveikė kur kas didesnis 
galvos svoris. 

Įdomus tai buvo žmogus, tas Roizijus: reto sąmojo 
ir mokslo, kandus, karštagalvis, rėksnys. Dėstydamas 
užsidegdavo, šūkaudavo, šokinėdavo — elgdavosi iš 
tiesų kaip ispanas. Bet koks priešingas žodis jį plikyte 
nuplikydavo, šokdavo į akis, draskydavosi it suplėšyti 
į skutelius ar gerklę perkąsti norėdamas. Liežuvis jam 
dirbo kaip mestuvai: sykį pradėjęs, vertė ir vertė — 
niekas negalėjo išmušti jo iš vėžių. Kai Bolonijoje kaž¬ 
kas jam pradėjo priekaištauti dėl kažkokio ne Cicerono 
išsireiškimo, jis atrėžė: „Ciceronas savaip savo [min¬ 
tis] dėstė, o aš savąsias malu savo girnomis.“ 

Savo išore jis veikiau atstumdavo, nei patraukda¬ 
vo: akys išverstos, antakiai gauruoti, dėl blogo regė¬ 
jimo nosį visada akiniais balnodavo. Priešai jį juodino 
dėl šių jo ydų, Ožechovskis 5 sakė, kad dėl jų jis vertas 
neapykantos. Ko tik neprišnekėjo Gdansko miestie- 

čiai apie jo akis; dvariškiai viską vertė juokais ir džiau¬ 
gėsi, turėdami iš ko pasišaipyti.* 

Iš' esmės nebuvo nei pikčiurna, nei užsispyrėlis, 
atvirkščiai, žmoniškumo ir mandagių savybių kupinas. 
Atviras, nupširdus, užmaršus įžeidimams, sąmojingas, 
linksmas, išdaigiškas, mėgo kompaniją, mėgo protingą 
nuomonę ir smagią draugiją. Smagus būdavo ir savo 
namuose, ir viešnagėje, kur nesileisdavo ilgai prašo¬ 
mas. Kiek tik buvo jo metais ir laipsniais, ir protu žy¬ 
mių žmonių, visi jautė jam draugiškumą arba palan¬ 
kumą.** Tik neturėjo geros nuomonės apie jėzuitus, 
kurie tuo metu į Lenkiją atvyko. Roizijus mirė 1571 m. 

Roizijaus veikalai 

1. De apparatu nuptiarutn Optimorum Maximorum 
Sigismundi Secundi Augusti PolfoniaeJ Regis etc, 
atque Reginae Elisabes, Ferdinandi, Romanorum Regis 
etc, filiae, de adventuque ipsius Reginae ad nuptias, 
splendidissimoque Regis occursu — carmen propera- 
tum, auctore Petro Royzio Maureo, Jurisconsulto, His- 
pano, in [Regiae] Poloniae urbė Cracovia publico juris 
civilis interprete. Optimae Maximae Elisabe [Poloniae 
Reginae] etc. librum dicat auctor (Apie kilmingojo ir 


* Gurnickis 6 2-joje Dvariškio (Dvvorzanin) knygoje rašo, kad 
gydytojas Jakubelijus vieną kartą įgėlė Roizijui dėl jo regėjimo, 
juokaudamas: „Domine Doctor, tu parum vides“ (Menkai matai, 
ponas daktare.) Roizijus, nemėgęs likti skolingas, tuoj pat jam 
atkirto: „Verum ėst, nam te video, qui es parum“ (Tiesą sakai, 
nes matau tave, menkystę) (autoriaus išnaša). 

** Rodos, ir pats Ožechovskis daugiau neapkentė romėnų tei¬ 
sės mokslo, nei paties Roizijaus, nes, siųsdamas j Krokuvą bičiu¬ 
liams peržiūrėti savo garsiąją kalbą apie bemoterystę (De coe- 
libatu), ragino juos paklausti Roizijaus nuomonės (autoriaus 
išnaša). 

galingojo Lenkijos karaliaus ir 1.1. Žygimanto Antro - 
jo Augusto ir Romos karaliaus Ferdinando ir 1.1, duk¬ 
ters karalienės Elžbietos vestuvių puikumą, apie pačios 
karalienės atvykimą į vestuves, apie šlovingą karaliaus 
sutikimą paskubomis sukurta daina, autorius, Petras 
Roizijus Mauras, juriskonsultas, ispanas, Lenkijos [ka¬ 
ralystės] mieste Krokuvoje civilinės teisės dėstytojas, 
skiria kilmingajai ir galingajai Elžbietai, Lenkijos ka¬ 
ralienei ir 1.1.)- Pabaigoje: Krokuva, Unglerio spaus¬ 
tuvėje, 1543 m., gegužės mėnesį, in 4, 2 lakštai. Visuo¬ 
se Roizijaus raštuose yra padėta jo pavardė. 

2. Carmen funebre — in obitu Illustris Petri Gamra- 
ti, primae Sarmaticae sedis episcopi (Gedulinga giesmė 
jo šviesybės Sarmatijos sosto pirmojo vyskupo Petro 
Gamrato mirties proga). Išspausdinta Krokuvoje, pas 
Florijono Unglerio našlę, 4 lakštai. 

3. Ad Sacrosanctum Samuelem Episcopum Plocen- 
sem, Cracoviensem vero nunc jure et merito designa- 
tum—Carmen (Giesmė šventajam Plocko vyskupui 
Samueliui, dabar teisėtai ir pelnytai paskirtam Kroku¬ 
vos vyskupu), Krokuva, 1545 m., in 4, 1 lakštas. Tai 
pasveikinimas Samueliui Macejovskiui su Krokuvos 
vyskupyste. 

4. Ad virum illustrem Samuelem Maciejovium Epi¬ 
scopum Cracoviensem et supremum in Polonia can- 
cellarium — Carmen de Sando Pontifice caeso sive 
Stanislaus (Žymiam vyrui, Krokuvos vyskupui ir vy¬ 
riausiam Lenkijos kancleriui Samueliui Macejovskiui 
giesmė apie nužudytą vyskupą, arba Stanislovą). Be 
spausdinimo vietos ir metų. 

5. lnclyto Quiritium Regi Ferdinando in Divae con- 
jugis Annae obitu — Epitaphia (Epitafija garsiajam 
kviritų karaliui Ferdinandui jo dieviškosios žmonos 
mirties proga), Krokuva, 1547 m., in 4, 1 lakštas. 

6. Carmen tumultuarium — adversus Astrologum 
quendam, in vitam Viri Dei Samuelis, Cracoviensiurn 
Epi&copi mentitum (Paskubomis sukurta giesmė prieš 
vieną astrologą, klastingai taikiusį į dievui pasišven- 
tusio vyro, Krokuvos vyskupo Samuelio gyvenimą). Su 
Macejovskio herbu ir eilėmis po juo. Be spausdinimo 
vietos ir metų. Eilėraštis labai gražus, juo Roizijus 
pareiškė Macejovskiui didžiausią pagarbą. 

7. Historia funebris in obitu Divi Sigismundi Sar- 
matiarum regis et ad Sigismundum Augustum filium 
admonitio (Gedulingas pasakojimas Sarmatą karaliaus 
Žygimanto mirties proga ir paskatinimas sūnui Žygi¬ 
mantui Augustui), Krokuva, 1548 m., in 4, 3 lakštai. 

8. Naenia in funere viri illustris Samuelis Macie- 
jovii (sic), Cracoviensiurn Episcopi, atąue Summi in 
Polonia Cancellarii (Rauda Krokuvos vyskupo ir vy¬ 
riausiojo Lenkijos kanclerio Samuelio Macejovskio lai¬ 
dotuvėse), Krokuva, 1550 m., in 4, 3 lakštai. 

9. Ad Inclytum atąue potentissimum Sigismundum 
Augustum Sarmatiae Regem carmen consolatorium 
(Paguodos giesmė garsiajam ir galingajam Sarmatą 
karaliui Žygimantui Augustui), Krokuva, 1553 m., in 4, 
1 lakštas. Čia taip pat yra Roizijaus eilėraštis De tripli- 
ci vita: coelibe, conjugali et fornicaria (Apie trejopą 
gyvenimo būdą: nevedusių, vedusią ir ištvirkaujančių). 

10. Ad proceres Polonos de matrimonio regio (Len¬ 
kijos didikams apie karaliaus vedybas), Krokuva, 
1553 m., in 4, 2 lakštai. 

11. De apparatu nuptiarum Inclyti et Potentisfsimi] 
Sigismundi Augusti Polonorum Regis et Catharinae 
Caesaris Ferdinandi filiae, Carmen extemporaneum 
(Proginė giesmė apie garsiojo ir galingojo Lenkijos 
karaliaus Žygimanto Augusto ir imperatoriaus Ferdi- 

nando dukters Kotrynos vestuvių puikumą), Krokuva, 
1553 m., in 4, 1,5 lakšto. 

12. Petri Royzii Maurei Chiliastichon (Petro Roizi- 
jaus Mauro Tūkstanteilis), Krokuva, 1557 m., in 4, 
7,5 lakšto. Šioje poemoje, sudėtoje iš tūkstančio eilu¬ 
čių (iš čia ir Chiliastichono (Tūkstanteilio) pavadini¬ 
mą gavo), Roizijus kreipiasi į Aloizą Lipomaną, nunci¬ 
jų, ragina jį numalšinti religinius nesutarimus. Tai ilga 
litanija vardų, daugiau ar mažiau tuo metu Lenkijoje 
garsių, nepasižyminti nei turiniu, nei išraiška. 

13. Carmen funebre in obitu Illustrissimi Joannis 
comitis Tarnovii etc. (Gedulinga giesmė grafo Jono 
Tarnovskio laidotuvėse ir 1.1.), Krokuva, 1561 m., in 4, 
2 lakštai. Prie šio eilėraščio pridėjo devynias epita¬ 
fijas. Objektas nevertas tokio didelio dėmesio. 

14. Ad Nicolaum Radivilonem, Virum Illustreni 
epithalamium (Vestuvinis pasveikinimas garsiajam vy¬ 
rui Mikalojui Radvilai). Be spausdinimo vietos ir me¬ 
tų, in 4, 1 lakštas. 

15. Decisiones Petri Royzii Maurei AlcagnicenfsisJ, 
Regii Jureconsulti, de rebus in sacro auditorio Lituani- 
co ex appellatione judicatis. Ad Sigismundam Augustum 
Poloniae Regem, Principem Optimum Maximum. Opus 
lectu dignissimum atąue cognitu tam iis, qui juridi- 
cundo praesunt, quam qui veram philosophiam, hoc ėst, 
artem boni et aequi vėl tradunt, vėl addiscunt, ob 
multiplicemąue earum rerum tractationem, exactamque 
ac diffusam definitionem, quae in scholam et forum 
incidere cotidie solent, juris prudentib. omnib. appri- 
me necessarium. Cum indice verborum et rerum lo- 
cupletissimo. Decisionum argumenta seąuens pagelia 
continet. Cautum ėst regiis Codicillis, ne quis in Po¬ 
lonio post auctoris editionem, intra quinquenium, acmu- 


5. Mokyti žemaičiai 

lationis ergo librum hune excudat, ezcusumve venun- 
clet, venumue ezponat. Qui serus faxit: is, libris omnib. 
amissis, auctorisąue factis, fisco pondo decem argenti 
puri puti dependere damnas esto (Petro Roiziįaus Mau¬ 
ro iš Alkanijos, karaliaus juriskonsulto, Lietuvos val¬ 
dovo teismui apeliuotų bylų sprendimai. Skiriama ge¬ 
rajam ir galingajam kunigaikščiui, Lenkijos karaliui 
Žygimantui Augustui. Veikalas labai naudingas ir rei-' 
kalingas pažinti ir paskaityti pirmiausia visiems teisi¬ 
ninkams, kurie vadovauja bylų sprendimui, taip pat ir 
tiems, kurie dėsto ar mokosi tikrosios filosofijos, tai 
yra, mokslo apie tai, kas gera ir teisinga, nes čia yra 
visapusiškai išnagrinėti, tiksliai ir plačiai apibrėžti tie 
dalykai, kurie kasdien pasitaiko mokykloje ir gyveni¬ 
me. Pridėtos labai išsamios dalykų rodyklės. Sprendi¬ 
mų argumentai kitame puslapyje. Gauta karaliaus pri¬ 
vilegija, kad, išleidus autoriui šią knygą, per penkerius 
metus Lenkijoje niekas jos dėl konkurencijos neper¬ 
spausdintų ir nepardavinėtų ar išvertęs neskelbtų. Kas 
šitai padarytų, tas bus priverstas, praradęs visas kny¬ 
gas, perduodamas autoriui, sumokėti iždui gryno si¬ 
dabro dešimt svarų), Krokuva, spausdino Motiejus Zi- 
beneicheris, po mūsų išganytojo viešpaties Kristaus gi¬ 
mimo 1563 metais, balandžio mėnesį, in 4, 642 p. be 
tikslaus turinio, nurodančio skyrius ir paragrafus, 11-os 
nenumeruotų puslapių, dedikacijos Žygimantui Augus¬ 
tui, datuotos 1562 m. rugpjūčio 1 d. — karaliaus gimi¬ 
mo diena. Titulinio puslapio kitoje pusėje yra iškil¬ 
mingas autoriaus pasisakymas dėl visa to, kuo jis būtų 
nenoromis pažeidęs Romos bažnyčios sprendimus. Sis 
leidimas yra labai puošnus, kartu —labai retas. Ant¬ 
ras leidimas, toks pat gražus ir pataisytas, išėjo 
1570 m. Frankfurte prie Maino, in folio. Trečią [lei- 

dimą] parengė Mantujos teisininkas Leonardas a Legė, 
Venecija, 1572, in 4. 

16. Zaluskių bibliotekoje buvo rankraštis, pažymė¬ 
tas 1998 numeriu, kuris liudija Roizijaus pasitarnavi- 
mą Žemaičių kapitulai: Constitutiones Ecclesiae Ca- 
thedralis Mednicensis, seu Samogitiae sub Sigismundi 
Augusti principatu: Pio IIII Pontifice Maximo ad Ro- 
manae, loanne Prerembio ad Gnesnensis, Ioanne auiem 
Domanovio ad hujus Mednicensis, seu Samogitiae 
Ecclesiae gubernacula sedente: anno post Christum 
Deum Servatorem nostrum, primo et sexagesimo supra 
millesimum et ąuingentesimum (1561), mense septemb- 
ri, conscriptas. Autore Reverendo Domino Petro Roysio 
Maureo, Celtibero viro Patricio, Regio Jurisconsulio 
atque Consiliario: eodemąue Protonotario Apostolico 
aique Comite Palatino, hujusąue Cathedralis Ecclesiae 
Mednicensis Canonico 7 (Žemaičių, arba Medininkų, ka¬ 
tedros konstitucijos, surašytos Žygimanto Augusto 
viešpatavimo metais, kai Romos bažnyčią valdė popie¬ 
žius Pijus IV, Gniezno arkivyskupystę — Jonas Pre- 
rembskis, o Žemaičių — Jonas Domanevskis, po mūsų 
viešpaties išganytojo Kristaus gimimo 1561 metų 
rugsėjo mėnesį. Autorius gerbiamas Petras Roiziįus 
Mauras, Celtiberas, garsus kilmingas vyras, karaliaus 
juriskonsultas ir patarėjas, taip pat apaštališkasis pro- 
tonotarijus, rūmų grafas ir šios Medininkų katedros 
bažnyčios kanauninkas). 

Be šio, paliko dar Roizijus labai daug kitų eilėraš¬ 
čių rankraščiuose. 

(Ossolinski, „WiadoĮmoiciJ historyczno-krytycz- 
ne do dziej6w literatury polskiej..." nurašyta iš So- 
bolevskio.) 



RUPEIKA JUOZAPAS 
» (Rupejko Jozef) 

Iš Rušlių . (z Ruszli), 1 kunigas, anksčiau Plocko, 
dabar Varnių katedros kanauninkas. Lietuvių raštijai pa¬ 
sitarnavo,, išversdamas 2 Jono Chodzkos veikalą, pava¬ 
dinimu Ponas Jonas iš Svisločės (Pan Jan ze Swis- 
toczy). 


S 

SARBIEVIJUS MOTIEJUS KAZIMIERAS 1 
(Sarbiewski Maciej Kazimierz) 

Jėzuitas, Motiejaus ir Anastazijos Milevskos sūnus, 
gimęs buvusioje Plocko vaivadijoje, Sarbievio tėvoni¬ 
joje, 1595 m. Mokėsi Pultuske, j vienuolyną stojo 
1612 m. Naruševičius teigia, kad Jonas Karolis Chod¬ 
kevičius, vos įsteigęs Kražių jėzuitų mokyklą, pakvie¬ 
tė jį ten mokytoju. Sis taurus poetas, pasiųstas mokyti 
poetikos, savo kūriniais išgarsino mokyklos fundato¬ 
rių, tad kol bus gyvi gražūs jo talento vaisiai, tol 
niekas neužmirš Chodkevičiaus ir Kražių.* Labiausiai 

* Čia išvardysime visus jo šia proga parašytus kūrinius ta 
tvarka, kokia jie sudėti Sarbievijaus kūrinių Paryžiaus leidime, 
kurj šiuo metu turime prieš akis: 

1. Lyricorum lib. II, ode XI: Ad D. Virginem matrein Cum 
illi temptum exstrueret Joannes Carolus Chodkevičius, signa contra 
Osmanam Byzantinum Imperatorėm moturus (Lyrikos, 2 kn., lt 
odė: Sv. mergelei motinai, kai Jonas Karolis Chodkevičius, ruoš¬ 
damasis i žygį prieš Bizantijos imperatorių Osmaną, pastatė jai 
bažnyčią). 

2. Lyricorum lib. III, ode XXVII: In primi lapidis jactu cum 
Joannes Carolus Chodkevičius contra Osmanum Turcaram Impe¬ 
ratorėm signa moturus. Temptum Virgiui Mątri Crosensis Socįe- 

tas lenkų pranašas pamėgo medžiais apaugusį kalnų, 
vardu Medžiokalnis, kur, giedromis valandomis mąsty¬ 
damas, dėjo eilėraščius ir dažnai juos, kaip seni žmo¬ 
nės mums yra sakę, ant ąžuolo piaustė. 

Iš Kražių Sarbievijus persikėlė į Vilnių iškalbos pro¬ 
fesoriumi. Iš čia 1622 metais nuvyko j Romą, ketin¬ 
damas visiškai atsidėti teologijai. Ten savo nepaprastu 
poetiniu talentu pirmaudamas, buvo popiežiaus Urbo¬ 
no VIII, irgi didelio poezijos kūrėjo, pamėgtas ir pa¬ 
puoštas Vatikane laurų vainiku, o išvykimo proga — 
auksiniu vėriniu. Sugrįžęs į tėvynę, ordino mokyklose 
mokė iškalbos, filosofijos ir teologijos, vėliau ėjo ka¬ 
raliaus pamokslininko pareigas. 

Verta čia paminėti tą aplinkybę, kad Vilniuje, iš¬ 
kilmėse, kur Sarbievijui buvo įteikiamos teologijos dak¬ 
taro insignijos, dalyvavo karalius Vladislovas IV, kuris 
tuo metu atvyko Lietuvos sostinėn į triumfalinį šv. Ka¬ 
zimiero kūno perkėlimą. 2 Norėdamas kokiu ypatingu 
būdu pagerbti to vyro didįjį talentą, nusimovęs nuo 
piršto savo žiedą, Sarbievijui jį padovanojo, duodamas 

tatis lesu Collegu exstrueret (Lyrikos, 3 kn., 27 odė: Padedant 
pirmąjį akmenį, kad Jonas Karolis Chodkevičius, ruošdamasis į 
žygį prieš Turkijos imperatorių Osmaną, pastatė mergelei motinai 
pašvęstą Kražių jėzuitų kolegijos bažnyčią). 

3. Miscellanea. Illust. D. Joan. Caroli Chodkiemics (sict), 
Crosensis gymnasii fundatori gratiarum actio (Įvairenybės. Padė¬ 
ka Kražių gimnazijos fundatoriui, jo šviesybei Jonui Karoliui 
Chodkevičiui). Sis eilėraštis, išspausdintas smulkiu šriftu, užima 
18 puslapių knygos in 8. 

4. Epigram. LXXX: In tres fluvios, Stemma Joannis Caroli 
Chodkevicii, dum temptum Collegio Societatis lesu Crosense 
exstrueret (80-ji epigrama: Trims upėms, Jono Karolio Chodkevi¬ 
čiaus herbui, Kražių jėzuitų kolegijos bažnyčios statymo proga). 

Pirmuoju numeriu čia pažymėtą odę išvertė į lenkų kalbą 
Juozapas Vernikovskis, šiuo metu gyvenąs Kazanėje; ji išspaus¬ 
dinta [laikraštyje] „Dzieje Dobroczynnošci“ (autoriaus išnaša). 

dovaną, ne mažesnę šlovę nešančią dovanojančiam, 
kaip ir apdovanotajam. Mirė Sarbievijus Varšuvoje 
164.0.. metais, 44 metų amžiaus. Jis priklauso prie tų 
labai retų genijų, kurie dėl pirmavimo palmės gali var¬ 
žytis su pačiais garsiausiais senovės poetais, ir todėl 
dar ir dabar jį tebevadina naujųjų laikų Horacijumi. 

Daug kas rašė apie Sarbievijaus vertę, būtent: 
Andrius Balietas (Andrzej Baliet), Rapinas (Rapin), 
Borihijus (Borrihius), Morhofas (Morhof), Dūrinis 
(Duryni), vyskupas Lubenskis, Neseckis, Naruševičius, 
Bohomolcas, Rostovskis, Krasickis ir 1.1. Širma 3 (Szyr- 
ma) savo „Atsiminimuose iš kelionės į Angliją ir Ško¬ 
tiją“ sako: „...mūsų tėvynainis (Sarbievijus), atrodo, 
pelnęs ten didesnę šlovę, nei savo tėvynėje. Autoriai 
ima jo eiles kaip motto savo veikalams. Mokyklose 
mokytojai jas užduoda mokiniams pratyboms raštu ir 
jų palyginimui su lotyniškais jų pačių garsiausių poe¬ 
tų—Miltono ir Koulėjaus (Cowley)—eilėraščiais. 
Vienas iš Kembridžo universiteto profesorių, ponas Val- 
keris (Walker), tada, 1826 metais, vertė jo eilėraščius 
į anglų kalbą, kuriuos ketino išleisti pagrečiui su loty¬ 
nišku tekstu.“ 

Bentkovskis išvardija ir bibliografiškai aprašo įvai¬ 
rius Sarbievijaus eilėraščių leidimus tėvynėje ir užsie¬ 
nyje, iš viso —23; mes čia pridėsime dar vieną, kurio 
nežinojo „Lenkų literatūros istorijos“ autorius: 

Matthiae Casimiri Sarbievii e Societate lesu, Car- 
mina. Nova editio, prioribus longe auctior et emenda- 
tior. Parisiis, Typis J. Barbon, via San-Iacobea, sub 
signo Ciconiarum. MDCCLIX (Motiejaus Kazimiero 
Sarbievijaus, jėzuitų vienuolio, giesmės. Naujas leidi¬ 
mas, daug platesnis ir geriau pataisytas už pirmesnius, 
Paryžius, J. Barbono spaustuvėje šv. Jokūbo gatvėje, 
fspaustuvės] ženklas — gandrai, 1759 m.). 



Tą leidinį, kaip parašyta leidėjo žodyje skaitytojui, 
parūpino ir parengė kunigas Jonas Mykolas van der 
Ketenas (van der Ketten), kanauninkų regulos vienuo¬ 
lis, didelis Sarbievijaus talento gerbėjas, kuris, lan¬ 
kydamasis Lenkijoje ir Lietuvoje, peržiūrėjo visus mūsų 
poeto raštų leidimus ir paruošė šitą — platesnį ir tiks¬ 
lesnį. Jame yra: Lyricorum (lyrikos) ketvirtoji knyga, 
Epodoti (epodžių) pirmoji knyga, Silviludia poetica 
(Miškų žaidimų) 4 pirmoji knyga, Miscellanea (įvaire¬ 
nybės) ir Epigrammatum (epigramų) pirmoji knyga. 
Pabaigoje yra Index historiens et geographiens in Sar- 
bievii poemata (istorinė bei geografinė Sarbievijaus 
poemų rodyklė) ir Index rerum (turinys). Lyrikos, 
epodžių, „Miškų žaidimų“ ir įvairenybių knygos suda¬ 
ro 383 p. be aštuonių puslapių leidėjo pratarmės ir 
Sarbievijaus gyvenimo aprašymo. Epigramos ir rodyk¬ 
lės — 92 atskirus puslapius. Paskutiniame turinio pus¬ 
lapyje pridėta Eruditorum testimonia de Sarbievio (mo¬ 
kytų žmonių nuomonės apie Sarbievijų): 

Non solum aeąuavit, sėd interdum superavit 

Flaccum Grotius, 

In lyricis Sarbievius Polonus exullit. 

Boeclerus, Bibliographia critica, p. 157 

(Grotijus ne tik prilygo, bet kartais ir pranoko 

Flakką, 

Lyrikoje lenkas Sarbievijus iškyla. 

Bekleris, Kritinė bibliografija, p. 157). 

Tas veikalas išleistas in 8, labai graži spauda. 

Be poezijos, Sarbievijus lotynų kalba rašė daug 
prozos, tačiau nežinome, ar kas yra išėję iš spaudos, 
be laiškų vyskupui Lubenskiui ir pamokslo, kurį laikė 
Vilniuje šv. Kazimiero palaikų perkėlimo proga 1636 m. 
Naruševičius savo išleistų Sarbievijaus raštų pradžioje 

išvardija visus jo prozos raštus, vėliau tatai pakartoja 
Rostovskis '[knygoje] „Lit[uanicorumj S. J. Histįoria- 
rumj- provjincialium] “ ir Bentkovskis „Lenkų literatū¬ 
ros istorijoje“: 

Iš lenkų kalba rašytų vienas mums veikalas paliko, 
pavadinimų Maršalkos skeptras, arba pamokslas Lie¬ 
tuvos didžiojo maršalkos Jono Stanislovo Sapiegos lai¬ 
dotuvėse (Laska Marszalkotsoska albo kazanie na po- 
grzebie Jana Stanistavva Sapiehy, W. Marszalka Li- 
tewskiego), Vilnius, 1635, in 4. Kad buvo atspausdintas 
(sako Bentkovskis), sprendžiu iš to, kad Neseckis, ku¬ 
ris nemini aprašomų rankraščių formato, čia jį pažy¬ 
mėjo. Mes tą pamokslą žinome iš veikalo, pavadinimu 
Lenkų ir lotynų gražbylystė (Swada polska i lacinska), 
kaip pavyzdį XVII a. ir XVIII a. pradžioje sugedusio 
mūsų literatūros skonio, nuo kurio, lenkiškai rašyda¬ 
mas, nė Sarbievijus nebuvo laisvas. 

Sarbievijaus eilėraščius į lenkų kalbą vertė Libic- 
kis, Naruševičius, Minasovičius, Vernikovskis ir 1.1. 

SAVICKIS ANTANAS 
(Savvicki Antoni) 

Kunigas, beveik dvidešimt metų eina parapijos vi¬ 
karo pareigas. Šis talentingas dvasininkas į lietuvių 
kalbą išvertė neįkainojamą šv. Tomo Kempiečio veikalą 
„Apie Kristaus sekimą“. Lietuviškas tos knygos pava¬ 
dinimas šitoks: 5. Tamosziaus d Kempis Zokana ka- 
nauniku regularnuju pagal rieda S. Augustina, Apej 
sekimą Chrystusa Poną, knigas kietures, metuose 1441 
paraszytas, o dabar ysz lotiniszkos ant žemajtiszkos 
kalbos diel nuopelną dusziu nobažnu yszgulditas 
Tyrkszluse, Vilnius, 1828 m., in 8, IV, 318 p. be turi¬ 
nio ir prenumeratorių sąrašo. 

SAVICKIS JONAS 
(Sawicki Jan) 

Šiaulių apskrities karūžas, labai gabus poezijai. Kai 
kurias jaunystėje parašyto savo kūrinio eilutes spaus¬ 
dino [laikraštyje] „Tygodnik Wileūski“. 

SENKEVIČIUS FERDINANDAS 
(Sienkiewicz Ferdynand) 

Bernardinas, gimė Kaune 1809 m. ir ten išėjo pra¬ 
džios mokslus, aukštuosius ėjo Vilniaus universitete 
ir Vilniaus Romos katalikų Dvasinėje akademijoje. Bu¬ 
vo Telšių apskritinės mokyklos mokytoju, o dabar eina 
prancūzų pamokslininko pareigas Maskvoje, kur žavi 
visus savo talentinga iškalba. Turi taip pat neeilinių 
gabumų poezijai. 

SKIBERDAVICIUS JUOZAPAS 
(Skiberdowicz Jozef) 

Kunigas, šventosios teologijos daktaras, kilęs iš Tel¬ 
šių apskrities. Vyriausiojoje seminarijoje prie Vilniaus 
universiteto ėjo klierikų prefekto pareigas, paskui buvo 
klebonas Žemaičių vyskupystėje. Sis mokytas vyras 
daug rašė religijos klausimais ir paliko kelių savo 
parašytų veikalų rankraščius. Vertėtų juos išspausdin¬ 
ti, nes tai yra veikalai, parašyti autoriaus, žinojusio 
savo pašaukimą ir turėjusio labai retą talentą. Mirė 
1833 m. 


SKYDELIS JONAS 
(Skidell Jan) 

Kunigas, Jono sūnus, gimė 1793 m. 1 Žemaitijoje 
(Telšių apskrityje, rodos, Platelių parapijoje). Pradžios 
mokslus ėjo Telšių apskritinėje mokykloje. 1817 m. rug- 

sėjo 15 d. įstojo į Vilniaus universitetą. Būdamas jau 
tada jaunikaičiu, be galo ištvermingu darbe ir ištroš¬ 
kusiu mokslo, per labai trumpą laiką (nes dar grei¬ 
čiau,' nei per metus) gavo filosofijos kandidato laipsnį 
"1818 metų birželio 29 dieną. Tik šitaip pasiruošęs, 
suvokdamas rimtumą profesijos, kurios siekti jį skatino 
sielos pašaukimas, o ne kokie pašaliniai ketinimai, 
1818 m. rugsėjo 1 d. įstojo į vyriausiąją dvasinę semi¬ 
nariją, kadaise buvusią prie Vilniaus universiteto, ku¬ 
rios pagrindu vėliau buvo įsteigtos Dvasinė ir Medici¬ 
nos akademijos. 1822 m. gegužės 27 d. priėmė kunigo 
šventinimus ir tuoj pat kitą mėnesį (birželio 17 d.) 
buvo pagerbtas teologijos magistro laipsniu. Netruko 
mokslų fakultete greitai vieną po kitos gauti visas 
premijas ir pareigas, nes iš pat jaunų dienų turėjo 
susikrovęs tuos mokytumo išteklius, kurie vėliau žymė¬ 
jo visą jo gyvenimą. Taigi jau kitais metais, 1823 m. 
birželio 28 d., jam buvo viešai suteiktas teologijos ir 
kanonų teisės daktaro laipsnis. 

Kad iš jaunų dienų, kaip jau esame aukščiau sakę, 
išmanė savo dalyką, mums rodo tai, jog, vos išėjęs 
dvasiškus mokslus, (1823 m. rugsėjo 1 d.) Skydelis 
buvo paskirtas universitete dėstyti religijos mokslų; 
neilgai trukus po to, 1824 m. spalio 1 d., buvo pa¬ 
kviestas skaityti šv. rašto paskaitų Vilniaus universi¬ 
teto teologijos fakultete. 1826 m. rugsėjo 1 d. tame 
pat universitete pradėjo dėstyti biblijos archeologiją ir 
pamokslų iškalbą (homiletiką). Po metų skaitė univer¬ 
siteto klausytojams viešas moralinės ir ganytojiškos 
teologijos paskaitas. 1828 m. rugsėjo 3 d. buvo pa* 
tvirtintas ordinariniu universiteto profesoriumi, o kitais 
metais gavo pagrįstai jam priklausantį katedros kanau¬ 
ninko titulą. 


m * 



Atrodo, kad vėliau, per kitus aštuonerius metus, ku¬ 
riuos iki paskutinės gyvenimo akimirkos kuo pagirti- 
niausiai nugyveno, turėjo pasiekti dar daug aukštesnių 
bažnytinės hierarchijos pakopų, tačiau jo sveikatai, su¬ 
menkusiai dėl labai uolaus darbo, tokiu pat laipsniu 
einant silpnyn, kokiu stiprėjo mūsų mokyto tėvynainio 
pastangos dirbti visuomenės labui ir krašto garbei, 
Skydelis, nors ir neabejotinai vertas puikesnės skirties, 
mirė tik kanauninku. 

Kai buvo įsteigta Vilniaus Dvasinė akademija 
(1833 m.), Skydelis buvo paskirtas jos ordinariniu pro¬ 
fesoriumi ir šias savo mieliausias pareigas ėjo bemaž 
iki paskutinio atodūsio. Mirė 1837 metų lapkričio 20 die¬ 
ną, apie 11 valandą ryto. Gyveno 44 metus. 

Du tėra charakteringi (bent didžiąja dalimi) žmo¬ 
gaus gyvenimo požymiai, arba, tiksliau šnekant, atspal¬ 
viai: žmogaus darbas bei elgesys namų sąlygomis ir 
bendruomeniniai nuopelnai, darbas visuomenei. Dauge¬ 
lis savo asmeniniame (privačiame) gyvenime visai at¬ 
siriboja ir nutolsta nuo tų dalykų, kuriais garsėja bend¬ 
ruomeninėje (visuomeninėje) veikloje, — ir atvirkščiai. 
Tačiau tas iš tiesų vertas žmogaus vardo, kas abiem 
savo gyvenimo požymiais, kiekvienu jo atspalviu įro¬ 
dė, kad visur yra vienodas, kad teisumu nesigobia tik 
ten, kur jį rodo, bet visada yra teisus, kiekvienu — net 
smulkiausiu — pasielgimu, visais veiksmais, kurių iš¬ 
takos veda netgi į namų užuovėją. Toks kaip tik ir 
buvo Jonas Skydelis. Jo, kaip mokslininko ir kunigo, 
gyvenimas, paskirtas visuomenei, ir jo, kaip žmogaus, 
gyvenančio bendruomenėje, elgesys namuose bei drau¬ 
gų tarpe — verti to, kad pasaulis apie juos žinotų. 

Kaip kunigas, jis visur garsėjo neapsimetamu kuk¬ 
lumu, neveidmainingais dorovės principais, kuriuos ir 
išraiškingai skelbė, ir dar išraiškingiau savo gyvenimu 



bei kiekvienu savo pasielgimu grindė. Jeigu kiekviena 
šalis turėtų šiek tiek daugiau tokių dievo tarnų, koks 
jis' Ibuvo, greitai visa žmonija pasijustų pasiekusi savo 
troškimų viršūnę, liaudis, arba paprasti žmonės, tap¬ 
tų tikra širdingumo ir moralumo pažiūriu Kristaus 
avide, o vadinamoji aukštesnioji, civilizuotesnė visuo¬ 
menė liautųsi turėjusi ją žeminantį vardą. Mat, įtaka, 
kokią dvasininkai gali turėti kitiems tėvynainiams, ne 
tik yra garsi, bet didžiąja dalimi reikšmingiausia, dau¬ 
gel kartų įrodyta ir bemaž visiems žinoma. 

Skydelis, kaip mokslininkas, išleido daug savo pa¬ 
mokslų ir mirusio Vilniaus universiteto profesoriaus 
Chodanio pamokslų rinkinį. Jo parašyta Homiletika 
(išleista Vilniuje, Zavadzkio spaustuvėje, 1836 m., in 8 
didesnio formato) — tai bemaž pirma pas mus tokia 
knyga, be kurios jokiu būdu negali išsiversti dvasiškus 
mokslus einanti jaunuomenė,— nors [knyga] iš dalies 
parašyta pagal vokiečių pavyzdžius, tačiau rodo nepa¬ 
prastus leidėjo privalumus ir nuopelnus. 

Kartu su dabartiniu Vilniaus akademijos 2 rekto¬ 
riumi kunigu Fijalkovskiu priklausė prie Bialobžeskio 
ir Filipeckio* aštuonių pamokslų tomų — ir šiuo metu 
tebeišeinančių — taisytojų, daugelio vietų keitėjų ir lei¬ 
dėjų. Daug kartų konfidencialiuose pasikalbėjimuose, 
prie kurių irgi turėjau laimę būti prisileidžiamas**, Sky¬ 
delis sakėsi ruošiąs šv. rašto aiškinimus ir nagrinėjimus 

* Galime mūsų skaitytojams tvirtai pasakyti, kad Skydelis 
teprisidėjo prie Filipeckio pamokslų leidimo (autoriaus išnaša). 

** Sitai sako Ipolitas Skimborovičius, kadaise — Vilniaus aka¬ 
demijos moksleivis, dabar — didžiai talentingas ir žinąs savo pa¬ 
šaukimą vyriausias „Gazeta Poranna“ ir „Pišmiennictwo Krajowe“, 
geriausio literatūrinio laikraščio Lenkų karalystėje, leidėjas Var¬ 
šuvoje. Tai jo nepaprasta plunksna parašė šį gyvenimo aprašymą 
(autoriaus išnaša). 

tokiu prieinamu būdu ir tokiais paprastais, tiesiog 
evangeliškais posakiais, kad ne tik kiekvienas klebo¬ 
nas turėtų parankinę „knygų knygą“, bet kad ir kiti 
galėtų lengvai susirasti norimus komentarus. Tai bu¬ 
vo kuo labiausiai pageidaujamas sumanymas; rodos, 
žinant Skydelio darbštumą, nederėtų reikšti jokių abe¬ 
jonių, jog to nebūtų padaręs, tačiau ar tarp likusių jo 
rankraščių buvo surastas šis mokyto profesoriaus darbo 
vaisius ir kieno jis šiuo metu galėtų būti rankose, to 
mes nežinome. Buv. Vilniaus universiteto teologijos fa¬ 
kulteto vadovybės įpareigotas, sudarė 1834 m. antrą ir 
trečią dalį Romos katalikų katekizmo (aukščiausiuoju 
įsaku), už tai gavo šv. Onos III laipsnio ordiną 
(1834 m. gegužės 18 d.). 

Peržiūrėjau buv. universiteto dokumentus, kur teolo¬ 
gijos fakulteto posėdžių aprašymuose galima rasti pla¬ 
čius traktatus apie mūsų religijos teises ir pagrindus, 
visi jie arba didžioji dalis jo parašyti arba jo pasira¬ 
šyti. Tad jeigu atsirastų šitoks netauruolis, kuris drįstų 
jį kaltinti netinkamu kokio mūsų tėvų tikėjimo prisa¬ 
kymo aiškinimu, tegu kreipiasi į neseniai paminėtą 
istorijos lobyną, kuris gali tapti itin naudingu daugelio 
įdomių ir svarbių faktų aruodu, ir įsitikins mūsų žodžių 
tikrumu. 

Kaip profesorius, tiek metų turėjęs katedrą — iš pra¬ 
džių universiteto, paskui — akademijos, privalėjo turėti 
daug parašytų paskaitų.. Būtų gerai, kad jos atitektų 
jo įpėdiniui adjunktui (Adolfui) Baginskiui. Negalėjo¬ 
me taip pat sužinoti, ar bus kada išspausdintas trak¬ 
tatas, pavadinimu De summo honestatis principio (Apie 
aukščiausią garbingumo principą), kurį skaitė Vilniaus 
Romos katalikų Dvasinės akademijos viešame posė¬ 
dyje. 

Pagaliau prie jo literatūrinių darbų priskirtini 
straipsniai, kuriais rėmė „Wizerunki i roztrząsania nau- 
kowe“, Vilniuje leidžiamą leidinį. 

Nė viena bemaž kalba nebuvo svetima tam moksli¬ 
ninkui. Ir hebrajų kalbą, ir mirusias narsiųjų graikų 
bei romėnų kalbas, ir visokiausias įvairių naujųjų tautų 
kalbas mokėjo jis nuodugniai ir giliai. 3 Kartą, prisi¬ 
menu, kaime atostogų metu laikiau rankose Nodje 
(Nodier) išverstą Baironą. Sitai išvydęs, Skydelis man 
tarė: „Ar ketini skaityti tą vertimą? Žinok, kad šito¬ 
kių kūrinių grožis tiktai originale sužėri visu savo 
puikumu.“ Po tų žodžių pradėjo su bemaž jaunatvišku 
įkarščiu iš atminties angliškai deklamuoti „Mazepą“. 
Gyventi jam tebuvo tada likę tik vieni metai! 

Skydelis, pakliuvęs į žmonių būrį, būdavo neapsa¬ 
komai kompanijoje mielas. Pasižymėjo aukščiausio 
laipsnio taurumu, nepaprastu kuklumu, atlaidumu jau¬ 
nimui, tokiu švelnumu, jog rodėsi, kad iš jo žodžių 
liejasi pati saldybė, ir niekad nėra kam nors pasakiu¬ 
sios pasmerkimo žodžių kunigo lūpos, visiems reišku- 
sios krikščionišką meilę. Niekas nebūtų pamanęs, ma¬ 
tydamas jį draugų būrelyje, kad tai tokio didelio moks¬ 
lo žmogus. Nebuvo tokios mokslo šakos, kartais netgi 
tolimos jo specialybei, su kuria jis nebūtų susipažinęs, 
nors niekada tuo nesigyrė.* 

* Negalime atsispirti norui pateikti čia kelias ištraukas iš 
pamokslo, laikyto kun. Skydelio laįdotuvėse, tiksliai vaizduojančio 
jo gražios dvasios savybes, negalime ypač dėl to, kad tą pamokslą 
rašė geniali religinio kalbėtojo plunksna, kokią ne metai, tik 
amžiai teišugdo: „Kupinas veikiau esminių, nei išoriškai blizgių 
vertybių, būdamas kur kas didesnis už daugelį kitų, stengėsi ne¬ 
pakenkti nė vieno žmogaus geram vardui, todėl nebuvo, kas jam 
pavydėtų ir kas jaustų jam nepalankumą, atvirkščiai, pelnė visų 
prielankumą ir pritarimą. Dažnas — ir mažiau mokytas, ir mažiau 
doras arba ir visiškas nemokša bei tikras veidmainys — galėjo 

Laisvu nuo akademinių paskaitų metu, tada, kai dar 
lankiau fizikos fakultetą, jis, kartkartėmis kaime išėjęs 
su manimi pasivaikščioti, pasakydavo beveik kiekvie¬ 
nos mūsų kojų primintos žolelės vardą, papasakodavo 
apie jos panaudojimą. Pažinojo kiekvieną medelį, be¬ 
veik kiekvieną akmenuką. Kartais pelkėse, abu pasi¬ 
lenkę, rinkome į butelius dujas, kurios paskui būdavo 
chemiškai skaidomos, žodžiu sakant, niekas jo moks¬ 
lingumui nebuvo svetima, nes buvo pažinęs kiekvieną 
mokslo platybių kertelę ir nuolatos mokėsi viską pada¬ 
ryti pritaikomą. 

Rinko taip pat visų žmonijos žinojimo sričių kny¬ 
gas, kurios tuo metu, kai paskutinį kartą sirgo plaučių 
liga, kurį gavo pradžią iš nepaprasto jo darbštumo, 

kiek tinkamas jo akivaizdoje rodytis ir nepaprastai mokytu, ir 
* neapsakomai dorul Jis nei kuo rodėsi, nei kuo dėjosi, jis netgi 
negalėjo (gerai įsidėmėkime tą jo charakterio savybę), jis netgi 
negalėjo rodytis nei tuo, kuo jis buvo, nei mokytu, nei dievobai¬ 
mingu bei doru. Kas krito mums iš jo mokymo į ausį, tebuvo 
vos šešėlis jo tikro mokslo, kaip ir tatai, kas krito mums iš jo 
kuklios laikysenos į akį, tebuvo tik šešėlis jo tikros laikysenos. 
Ne, mes nei matėme, nei girdėjome tikro, tokio, koks iš tikrųjų 
buvo, Skydelio, mokyto vyro, dorovingo žmogaus ir dievobaimingo 
kunigo. 

O štai ir kita jo charakterio savybė. Niekas niekad nesuabe¬ 
jojo nė valandėlei nei juo pačiu, nei jo mokslu, nei didžiu jo doro¬ 
vingumu, nei tikrai kunigišku dievobaimingumu. Kiti šitai stengia¬ 
si įrodyti, juo buvo tikima ir be įrodinėjimo. Kitų ir įrodinėjimai 
kelia įtarimą, tuo tarpu jis, ir priešingai ką įrodinėdamas bei kitaip 
atrodydamas (jeigu taip iš viso kada yra buvę), negu, regis, rei¬ 
kalautų jo pamokymai, jo dorovingumas, jo pamaldumas, niekam 
nekėlė abejonių; negalėjo kelti abejonių nei dėl pamokymų, nei 
dėl dorovingumo, nei dėl dievobaimingumo! Koks tatai turėjo 
būti mokytumas, koks dorovingumas, koks kunigiškas dievobai¬ 
mingumas!.. Štai koks — laisvas nuo menkiausio apgaulės šešėlio, 
paprastas kaip gamta, tyras kaip jo siela, šventas kaip jo pašau¬ 
kimas ir norai! 4 * (autoriaus išnaša). 


143 



jau sudarė T biblioteką, vertinamą dviem tūkstančiais 
raudonųjų auksinų. Mirdamas paskyrė tą biblioteką 
Dvasinei akademijai, bet su ta sąlyga, kad veikalų 
dubletai būtų parduoti jo šeimai paremti. (Paliko du 
sūnėnus, kuriuos lavino savo lėšomis.) Savo kanau¬ 
ninko ženklą (distinctorium) užrašė savo įpėdiniui. Po 
jo mirties terasta vos šimtas rublių laidotuvėms, nors 
kaip katedros kanauninkas* ir akademijos profesorius 
turėjo žymias pajamas; nieko tačiau po savęs nepali¬ 
ko, tik visuotinę meilę, nes, gyvas būdamas, pinigais 
tik vargšus rėmė.** Reta šiuo metu tatai dorybė, ne- 

* Tur būt, nė viena katedra Lenkijoje ir Lietuvoje nemoka 
tokių didelių atlyginimų, kaip Vilniaus. Beveik kiekvienas jos 
kanauninkas turi iki gyvos galvos jam paskirtą mūrinį namą 
(vadinamuosius kapitulos namus, kurių dalis yra Pilies gatvėje, 
kiti — Bernardinų arba Šv. Mykolo skersgatviuose), be to, vieną 
arba du — žiūrint, koks jo laipsnis — kaimus. Prelatai gauna di¬ 
džiules prestimonijas (autoriaus išnaša). 

** „Tylomis, bet didelius darė darbus. Nekalbėjo apie juos, 
tačiau visi juos matė, nematydami — jautė, nejausdami — žinojo. 
Nors iš pažiūros šaltai abejingas, didžiausią, tur būt, rodė įkarštį, 
kai reikalas lietė ne tik mokslą, bet ir kiekvieną gerą darbą: padėti 
pavargėliams, nušluostyti ašaras našlaičiui ir našlei, žodžiu, ken¬ 
čiantiems ir nelaimingiems. Tada akies mirksniu pagyvėdavo, tada 
būdavo pasirengęs aukoti ir aukodavo visą savo turtą. Visi maty¬ 
davome jo kuklų gyvenimą. Nepripažino jokio, tikra to žodžio 
prasme jokio pertekliaus. Gyveno nuolatos, galima sakyti, pas¬ 
ninkaudamas, to reikalavo visą laiką nerimą kelianti jo silpna 
sveikata. Ne kažkiek daugiau išleido ir kitiems labai ribotiems 
poreikiams. Buvo aprūpintas geromis mokytojo ir kanauninko pa¬ 
jamomis. Mirdamas paliko visai mažą kapitalą. Kur dingo jo 
pajamos? Knygos ir žmonijos kančios teatsako į šį klausimą! 
Atsakė, be abejo, į pirmą žinią apie jo mirtį pagarbos ir gailesčio 
atgarsiu. Mokslai ir žmonija, knygynai ir pavargėliai ilgai jausis 
netekę savo mylėtojo ir globėjo. Daug praeis laiko, kol jo vietoje 
atsiras panašus į jį kitas [žmogus], kuris taip svariai remtų tas 
dvi didžias, bet labiausiai, tur būt, pas mus apleistas visuomeni¬ 
nes reikmes. 

skaitant kitų, dėl kurių Skydelio buvo nuoširdžiai gai¬ 
limasi; kaip, gyvas būdamas, neturėjo nė vieno priešo 
savo pažįstamų tarpe, taip ir po mirties neatsirado nė 
vieno iš jį pažinojusių, kas su liūdesiu nebūtų jo pri¬ 
siminęs ir su nuoširdžia pagarba nebūtų jam atlikęs 
paskutinės paslaugos. Akademinė jaunuomenė irgi ne¬ 
sileido kitų pralenkiama. Buvo matyti nemaža klieri¬ 
kų, gedulingai vilkinčių ir savo rankomis laikančių prie 
katafalko karstą kunigų bernardinų bažnyčioje, kur pa¬ 
laikai iš akademijos rūmų (lapkričio 22 d., ketvirtą 
valandą po pietų) buvo atkelti. Kitą dieną (antradienį, 
lapkričio 23) vyskupas Klongevičius laikė gedulingas 

Į tuos du podėlius jis tylomis nešė beveik kiekvieną savo 
skatiką. Susikrovė tad lobį nei vandenyje skęstantį, nei ugnyje 
degantį. Jo pamokymai eis iš kartos į kartą per jo darbus, per 
jo mokinius ir jo mokinių mokinius. O bičiuliai ir tvirti dievo 
akivaizdoje gynėjai, kuriuos jis čia pagal išganytojo mokslą šio 
pasaulio turtais įsigijo, užstos prieš gailestingumo tėvą tą gai¬ 
lestingąjį žmogų ir neabejotinai išmaldaus jam pačiam pasigailė¬ 
jimą. 

Iš to, kas pasakyta, lengva susidaryti bendrą a.a. Skydelio 
vaizdą — kaip žmogaus ir kaip kunigo. Jame įsikūnijo tai, ką 
pranašas Malaehijas rodė kunigams kaip pavyzdį. Dangaus ir 
žemės mokslai susitelkė jame čia, jo buveinėje, it sau tinkamoje 
buveinėje. Jo lūpose prigludo Įstatymas. Tai buvo gyva dievo 
knyga. Žinoma, jame buvo gyvos daugelio mokslų knygos. Tai 
buvo, rodos, ne daugiau, tačiau be galo daug daugiau, nei pa¬ 
prastas žmogus. Ir jis — menkas kaip visi žmonės, ir jis — pa¬ 
valdus žmogiškoms silpnybėms kaip visi žmonės, tačiau didesnis 
nei žmonės, tikras žmogus-angelas, švietė išties angeliška gyve¬ 
nimo ir mokslo skaistybe, buvo tikras viešpaties galybių angelas 
žemėje! 

Taip, buvo tikras viešpaties galybių angelas žemėje, švietęs 
išties angeliška dvasios ir papročių skaistybe. 

Jei tuos žodžius apie jį sakyčiau kur tolimoje šalyje, jo gy¬ 
venimo bei dorybių nežinančių akivaizdoje, gal būt, mano kalba 
būtų priskirta prie tų tuščių pasakojimų, kaip buvo priskirta daug 

mišias, o garsiausias to meto pamokslininkas* apsakė 
pagirtiną jo gyvenimą. Palaidotas buvo Bernardinų 
kapinėse, ne požemyje, ne puikiame mauzoliejuje ar 
koplyčioje, tik kape, supiltame iš tos žemės, kuriai, 
būdamas gyvas, tarnavo ir kurią taip mylėjo. Nei aka¬ 
demija, nei koks giminaitis ar dvasininkas nepapuošė 
jo kapo! Tačiau atsirado žmogus, visai jam svetimas, 
svetimšalis, kitos specialybės, — tas draugiška ranka 
liepė iškalti iš akmens paminklą, į kurį panašų ne¬ 
šiojosi savo širdyje. Minėtame antkapyje yra įrašas, 
iš tiesų teisingesnis už visus kitus: 

D. O. M. 

Joanni Skidelt. Can. Cath. Viln. 

In academia Vilnensi Eccle. Prof. P. O. 

S. Th. Doctori et Eąuiti, 

Viro eruditionis, Įaudė conspicuo 
Industria animi, probitate, in Deum pietate, 
morumąue integritate, 

Muito clariori. 


kitų gyvenimo aprašymų žmonių ir j jį panašių kunigų, kurių 
kunigiškas šventumas ir angeliškas gyvenimo skaistumas prašoka 
įsitikinimus. 

Tačiau dabar aš kalbu jūsų akivaizdoje, tų, kurie jį pažino¬ 
jote, kurie jį gerbėte, kurie ir šią akimirką prieš dangų ir žemę 
paliudytumėte mano žodžių teisumą. Tegu tas paliudijimas bus 
tikėjimo laidas ir busimosioms kartoms! Tegu busimosios kartos 
žino ir gerbia jame ne tiktai mokslininką, bet ir dorą bei skaistų 
kunigą. Tegu kartoja apie jį pranašo Malachijo žodžiais: „Jo 
lūpos saugojo žinojimą... jo burnos buvo galima klausti įstaty¬ 
mo... buvo tikras viešpaties galybių angelas!..“ ir 1.1. (Kalba a.a. 
J. Skydeliui pagerbti) (autoriaus išnaša). 

* Minimas laidotuvių pamokslas, kurio čia pateikėme dvi 
ištraukas, buvo išspausdintas Varšuvoje [laikraštyje] „Pišmiennict- 
wo Krajovve“, Nr. 45 ir 46, antrame skyriuje (autoriaus išnaša). 

A. D. 1837.— XIII Cal. die extincio. 

Hoc adfectus sui perennaturum monumentum 
poni curavit 

IOSEPHUS GUERARD 

Labores manuum tuarum manducalis Ps. 127.V.2 

(Dievui Geriausiajam, Didžiausiajam 

Jonui Skydeliui, Vilniaus Katedros Kanauninkui, 
Vilniaus Dvasinės akademijos Ordinariniam 
Profesoriui, 

Šventosios Teologijos Daktarui ir bajorui, 
žymiam mokslo vyrui, 

iškilusiam nepaprastais dvasiniais sugebėjimais, 
dora, pamaldumu ir būdo nekaltumu. 

Mirusiam 1837 viešpaties metais lapkričio 20 d. 

Sj paminklą, įamžindamas savo meilę, parūpino 
Juozapas Guerardas. 

Maitinsies iš savo rankų darbo. Ps. 127.V.2) 

Nuo 1833 m. Vilniuje paplito paprotys daryti lito- 
grafinius atspaudus gyvų žmonių, kurie ne tiktai visa¬ 
me pasaulyje, bet netgi ir savo tėvynėje nesitikėjo 
savo vardo išgarsėjimo. Tas egotiškas, bemaž prievarta 
daromas atminimo palikinėjimas busimosioms kartoms 
taip plačiai paplito, kad kurie-ne-kurie netgi patys save 
liepdavo amžinai (kaip jiems rodėsi) šlovei išraižyti 
akmenyje arba varyje ir viešai pardavinėti savo atvaiz¬ 
dus. Todėl buvo pridaryta daugybė raižinių, kuriems 
pirkliai gal netgi pirkėjų neturėjo. Tačiau tarp tokios 
gausybės atvaizdų tokiu pat būdu akademijos klausy¬ 
tojai panoro tinkamai pagerbti kelis savo profesorius, 
vertus atminimo. Taigi iš Medicinos akademijos pasi¬ 
rodė Abichtas, 4 Mianovskis, 5 Feliksas Rimkevičius, 

Konstantas Porcijanka, kuris, kaip tikras Skydelio bi¬ 
čiulis, keliolika metų stiprino jo sveikatą, išsekintą 
protinio darbo, ir visai visai gęstančią gyvybę geru 
gydymu palaikė. Iš Dvasinės akademijos išvydome 
Leoną Borovskį, cenzorių ir lenkų literatūros profeso¬ 
rių buv. universitete, o vėliau — Dvasinėje akademi¬ 
joje, Kapelį (Cappelli), teisės profesorių, Fijalkovskj, 
dabartinį akademijos rektorių, ir keletą kitų. Tačiau 
Skydelis, gyvas būdamas, nesusilaukė šitokio pagerbi¬ 
mo, tuo tarsi įrodydamas, kad jo labiausiai ir teisė- 
čiausiai buvo vertas. Tiktai mirties dieną, pagauti tau¬ 
raus troškimo įamžinti bruožus veido, skelbusio jiems 
vien meilę ir gilų mokslą, liepė atspausti akmeniu jų 
lėšomis savo mistro paveikslą su šiuo parašu: „Hanc 
viri doctissimi, Praeceptoris sui carissimi, acerbissima 
rebus humanis morte, erepti, Imaginėm, suis sumpti- 
bus in lapide delineatam, Alumni academiae graviter 
moerentes, publicum pietatis, reverentiae tenerrimiąue 
amoris documentum, exstare voluerunt“ (Sį žiaurios 
mirties iš gyvųjų tarpo išplėšto gilaus mokslininko, 
mūsų brangaus Mokytojo paveikslą, kaip viešą pamal¬ 
dumo, pagarbos ir jautrios meilės įrodymą, panorėjo, 
savo lėšomis akmenyje iškaldinę, atminimui pasilikti 
giliai nuliūdę akademijos auklėtiniai). 

(Ipolitas Skimborovičius, parašė [laikraščiuij 
„Pišmiennictwo Kraįowe") 

SLOMINSKIS JOAKIMAS 
(Slominski Joachim) 

Filosofijos kandidatas, daug metų buvo lenkų lite¬ 
ratūros mokytojas Kražių gimnazijoje ir daug prisidė¬ 
jo prie savo dėstomo dalyko pamėgimo, kurį uoliai 

ir sti neeiliniu dalyko išmanymu aiškino. Dabar Pruža- 
nų (Pružany) apskritinėje mokykloje dėsto lotynų, 
kalbą. 


SMIGELSKIS BENEDIKTAS 
(Smigelski Benedykt) 

Kunigas, Bnino žemvaldys, „Laivės“ (Lodzia) her¬ 
bo, Varnių prelatas arkidiakonas, šventosios teologijos 
daktaras, vyras įvairiose mokslo šakose išsilavinęs, pa¬ 
vyzdingai išvertė (tačiau iš prancūzų kalbos) Osiano 
poemą, pavadinimu Temora, ir išspausdino [savaitraš¬ 
tyje] „Tygodnik Wilenski“ 1818 m. t. VI. 

SMUGLEVIČIUS PRANCIŠKUS 
(Smuglewicz Franciszek) 

Vienas iš žymiausiųjų Europos istorinių tapytojų, 
gimė Varšuvoje 1745 m. iš tėvų žemaičių. 1 Jaunystėje, 
vos 17 metų teturėdamas, jau pasirodė turįs neeilinį 
talentą istoriniams paveikslams. Daugiau pasitobulinti 
šiame tapybos žanre 1763 metais 2 savo tėvo (irgi pui¬ 
kaus tapytojo) lėšomis buvo išsiųstas į Romą. Kai 
mūsų tėvynainis gyveno visų menų sostinėje antrus 
metus, ten, Kapitolijuje, laisvųjų menų akademijoje, 
įvyko trimetis konkursas. Smuglevičius stojo į var¬ 
žytis panorusių gretas ir parodė savo sugalvotą piešinį. 
Apgynė jį ir parėmė dar kitu, per vieną valandą savo 
talento išbandymui padarytu. Tarp garsesnių svetim¬ 
taučių, su kuriais anuomet stojo rungtis devyniolikme¬ 
tis Smuglevičius, jo varžovu buvo vienas iš geriausių 
vėliau Europos tapytojų Davidas, 3 paveikslo Napoleono 
vainikavimas kūrėjas. Tačiau tada aukščiausioji pirmo 

laipsnio premija buvo pripažinta Smuglevičiui. Įteikė 
jam ją kardinolas Albanis, kadaisinis Lenkijos kara¬ 
lystės- protektorius krikščioniškosios bažnyčios galvos, 
sostinėje. Gyveno Smuglevičius Romoje, atsidėdamas 
tapybai, iki 1783 metų, 4 kurių pabaigoje grįžo į Var¬ 
šuvą. 

Jo šlovė dukart jį buvo atvedusi į Vilnių. Pirmą 
kartą, 5 kai vyskupas kunigaikštis Masalskis, rėmęs 
mokslus ir talentus, panoro turėti savo iš naujo at¬ 
statytoje katedros bažnyčioje jo nutapytų paveikslų, 
kurių skaičių padidino jo įpėdinis Kasakauskas; antrą 
kartą, kai ramiai šeimos prieglobstyje Varšuvoje gyve¬ 
nantį Smuglevičių tuometinis Vilniaus akademijos se¬ 
natas 1797 m. pakvietė pirmuoju joje piešimo ir tapy¬ 
bos profesoriumi. 6 Šias pareigas jis ėjo uoliai kaip reta: 
dėstė viską — ir tai, kas priklauso prie esminių šiuo 
atveju žinių, į ką reikia nedelsiant kreipti dėmesį, ir 
tai, ką privalo tapytojas žinoti, kad nebūtų prastas 
dailininkas, praktikos pažinimą tvirtindamas teorijos 
pažinimu. Pats gerai numanydamas įvairius mokslus 
(dėl tos priežasties ir čia apie jį kalbame ne kaip 
apie dailininką, bet tiktai kaip apie mokytą žmogų), 
sakydavo savo mokiniams-: juo kas daugiau atsineš 
iš kitų mokslų į tapybą žinių, šviesos ir sko¬ 
nio, juo didesnę padarys pažangą tapyboje. Kas ne¬ 
daug mokėsi, mažai žino, mažai moka, tas niekada 
netaps dideliu dailininku, labai prastu pasilikdamas. 
Mat, visi mokslai ir žmonijos žinojimai tarp savęs su¬ 
sisieja ir vieni kitus paremia. Tos paramos mes iš jų 
visuomet laukiame, kad ir mūsų darbai būtų tinkami 
perduoti iš vienos pusės istorijos, papročių ir įpročių 
panašumą, o iš antros — matematines proporcijas ir 
fizikos žinias apie spalvas, šviesą bei šešėlius, kad jie 

turėtų genialumo ir talentingumo, retorinių ir poetinių 
vaizdų žymę. Jis karštai ragino kartu su tapyba kaupti 
visas šitokias žinias ir mokytis visų šitų dalykų.* 

Tai buvo tikra to žodžio prasme garbingas vyras: 
tauriai konkuruodavo tik su jo konkurencijos vertais 
kūrėjais. Su intrigantais nekovojo. Niekino šmeižtą. 
Pavydas ir kerštas, nors iš kitų ir buvo tai patyręs, 
jo visai neužkrėtė ir buvo visai jo širdžiai svetimi. 
Niekam nepavydėjo šlovės, būdamas tikras dėl savo. 

Mirė Smuglevičius 1807 metais, 62 metų amžiaus. 
Čia ne vieta vardyti gausius darbus, mūsų tėvynainio 
nutapytus, nes jie beveik visiems žinomi, pagaliau 
smalsus skaitytojas ras apie juos pakankamai žinių 
kun. Golianskio parašytoje Smuglevičiaus biografijo¬ 
je, 7 kurią sutrumpintą čia įdėjome. Tačiau negaliu čia 
nepridurti nuomonės apie tris jo paveikslus, kurie šiuo 

* Tai, kas čia pasakyta apie tapybą, gali būti taikoma ir ki¬ 
toms meno Šakoms. Mokslai — tai tikri laisvųjų menų broliai, jie 
visada vieni kitiems padeda. Kiekvienam bet kurios srities daili¬ 
ninkui neturi būti svetimi visi mokslai, nes antraip neprieis tobu¬ 
lybės pakopos ir netaps menininku, bet liks paprastu amatininku. 
Neieškodamas čia pavyzdžių kitų meno šakų šalininkų tarpe, pa¬ 
sitenkinsiu priminęs mūsų Vilniaus muzikus: daugelis jų gerai 
apvaldė mechaninę savo meno dalį, daugelis su stebinančiu leng¬ 
vumu ir preciziškumu atlieka sunkiausius svetimus kūrinius, ta¬ 
čiau neperdėsiu, sakydamas, kad kompozicijos, skonio ir to, ką 
vadina siela, muzikos poezija, požiūriu jie visiški nevykėliai. Ko¬ 
kia to priežastis? Štai kokia —menkas pagalbinių mokslų pažini¬ 
mas. Kitokio būdami nusiteikimo, keli iš jų (išvardyčiau juos, bet 
apsišvietęs skaitytojas ir be to atspės, nes kalbu apie tikrai talen¬ 
tingo prigimimo) galėtų pelnyti pasaulinę šlovę, šitaip nusiteikę — 
jie tik vidutinybės Tačiau prie tų nepriklauso Viktoras Kažinskis, 
jaunikaitis, su visais mokslais gerai susipažinęs, grožio gerbėjas 
(z wysokim pojęciem estetyki), entuziastas, kartu ir poetas, Ir 
muzikas, kuriam jo genialus talentas leistų, daugiau tiktai padir¬ 
bėjus, atsistoti šalia didžiausių Europos muzikų (autoriaus išnaša). 

metu jau ne mūsų krašto nuosavybė. Menininkai ir 
žinovai prikiša, kad visiems Smuglevičiaus paveiks¬ 
lams trūksta taisyklingo kolorito ir kad figūroms su¬ 
teikiamas skulptūriškas dailumas, tačiau niekas negin¬ 
čija aistrų galybės ir rimto bei didingo veido bruožų 
didžiulės ekspresijos atskleidimo. Nekalbu apie Romoje 
tapytus jo paveikslus: Sv. Fulgencijų, kurs laiko tiesą 
suvokia, ir Mirštantį Hanibalą. Paveiksle, pavyzdžiui, 
kuris buvo čia daromas, bet kurio jau nėra Vilniuje, 
gražiame šv. mergelės sužadėtuvių paveiksle, figūra 
j paveikslo viršų pakelto dievo tėvo, kuris laimina tai, 
kas ant žemės šiame paveiksle dedasi, turi labai raiš¬ 
kiai atskleistą kažkokią nepaprastą ir didžiulę galią — 
dieviškąją didybę ir majestotą, — ir žiūrovas šitai vei¬ 
kiau pajunta, negu jam gali būti išaiškinta. 

Išraiškingame nukryžiuoto Kristaus paveiksle — 
figūra po kryžiumi stovinčios Marijos; nors toks di¬ 
džiulis sielvartas, nors motina sūnaus mirties bei to¬ 
kių žiaurybių akivaizdoje skęsta neviltyje, tačiau tuo 
veidu, tokiu gailiu, Smuglevičius parodo ne tik neviltį, 
juoba ne tik sielvartą, bet ir nepaprastą kenčiančios 
sielos tvirtumą, patikliai sutapusios su dievu, gilų įsi¬ 
tikinimą ir pasitikėjimą. Rodos, čia jo teptukas sako 
tai, ką jis kartą ta pačia proga, su manimi kalbėda¬ 
mas, pakartojo: kai kiti Kristaus mokiniai jo kančios 
ir mirties akivaizdoje užmiršo jo pažadėtą prisikėlimą 
ir dieviškumą, tesigailėdami savo mokytojo, kaip šven¬ 
to ir labdaringo žmogaus, Marija nė valandėlei neuž¬ 
miršo, kas yra jos sūnus, nors taip gėdingai, tačiau 
dėl amžinojo visų gyvenimo, dėl visos žmonių giminės 
išganymo mirštąs! Tai didžiulė idėja, ir kaip ji brangi 
krikščionimsl 8 



Paskutinių Chodkevičiaus gyvenimo valandų prie 
Chotimo paveiksle, rodos, beveik girdi paskutinį etmo¬ 
no žodį riteriams. 

(Golianskis) 


STANC1KEVICIUS JOKŪBAS 
(Stanczykiewicz Jakob) 

Kunigas, žemaičių kanauninkas, apie kurio gyveni¬ 
mą tikslesnių žinių negalėjome gauti. Tai buvo (kaip 
teigia kunigas Valančius) išprusęs astronomas, išleido 
Ephemerides Astronomicas (Astronomijos pastabos). 

STANEVIČIUS EMERIKAS 
(Staniewicz Emeryk) 

Kilęs iš Žemaitijos. 1 [Laikraštyje] „Tygodnik Wi- 
lehski“ išspausdino kelias dešimtis lietuvių liaudies 
dainų vertimų. 2 Kraševskis tuos vertimus labiau verti¬ 
na — tur būt, dėl turinio — nei visus kitus „Tygodnik 
Wilenski“ straipsnius, išskyrus iš tiesų vertus dėme¬ 
sio generolo Jasinskio poetinius bandymus. 3 Savo ruož¬ 
tu apie tuos vertimus jau esu savo nuomonę atspausdi¬ 
nęs prieš kelerius metus [laikraštyje] „Tygodnik Pe- 
tersburski“, tad čia tepridėsiu, kad jie labai nutolę nuo 
originalo. 4 


STANEVIČIUS MODESTAS 
(Staniewicz Modesty) 

Pijoras, paruošęs Rusų-lenkų kalbų žodyną (Dykcio- 
narz rossyjsko-polski), išleistą Vilniuje 1826 m., 1 bei, 
parašęs smulkių poetinių bandymų, kitados įdėtų 
[laikraštyje] „Dziennik Wileūski“. 

STANEVIČIUS SIMONAS 
« (Staniewicz Szymon) 

Filosofijos. kandidatas, gimė Raseinių apskrityje 
1799 metais. 1 Pradinius mokslus ėjo Raseiniuose, 2 
o aukštuosius — Vilniaus universitete. Tai žymiausias 
iš šiuo metu gyvenančių lietuvių poetas. 

1829 m. Vilniuje išleido Szeszes pasakas. Prie jų 
pridėjo kitas šešias — Kristijono Donelaičio. Stanevi¬ 
čiaus pasakėčios Ajtwaras ir Arktis yr Meszka turi ori¬ 
ginalumo, didelio talento ir tėvynės gamtos pažinimo 
bruožų. Stanevičius, siela ir širdimi lietuvis, geriausiai 
suprato tautos dvasią ir būdą. Jis visas savitas, pir¬ 
mapradis, lietuviškas. Kokia kalba, kokie palaimingi 
vaizdai! Tas Nevėžis, pro Raudondvarį genąs savo ban¬ 
gas į Nemuną, tie arklio prisiminimai (minieimas), 
tas lokys su grandinėmis, — viskas iškelta į aukščiau¬ 
sias poetines viršūnes. O štai vėl ūkininkas, rodąs 
savo kaimynui savo turtą, savo laukų darbo įrankius, 
ir sakąs: „Šitai mano aitvarai!“ Argi tai ne darbštaus 
ir pasiturinčio lietuvių ūkininko paveikslas? Tegu tik 
ponas Stanevičius nesiliauja toliau daręs pažangą savo 
darbe, kurį taip puikiai pradėjo, o savieji ir svetimieji 
tinkamai įvertins jo darbus. Mat, tokie kūriniai užtik¬ 
rina vietą visose Europos literatūrose. 

Labai taip pat esame Stanevičiui dėkingi už jo iš¬ 
leistas lietuvių liaudies dainas, kurias jis surinko Že¬ 
maitijoje, tarp Viduklės ir Eržvilko: Dajnas Zemaįcziu, 
Vilnius, 1829. Mat, senovės kultūros liekanų, kurios pa¬ 
mažu jau pradeda nykti, saugojimu tautai daroma di¬ 
džiulė paslauga. Be to, jis išvertė veikalą: Historya 
szmenta, ysz lotiniszka ližumia pardieta ant žemaj- 
tiszka, Vilnius, 1823 m. Pabaigoje yra sunkesnių posa¬ 
kių lietuvių-lenkų žodynėlis. 

STRAZDAS ANTANAS 
(Drozdovvski Antoni) 

Kunigas, kilęs, rodos, iš Telšių 1 apskrities*, dva¬ 
siškuosius mokslus išėjo Varnių seminarijoje. Tai bu¬ 
vo įžymus, įkvėptas lietuvių poetas, o kaip žmogus su 
jausmu ir talentu — visą savo gyvenimą kuo nelaimin¬ 
giausias. Keliolika metų įvairiausiose vietose ėjo para¬ 
pijos vikaro pareigas Žemaičiuose, 2 o iš čia, ieškodamas 
sau geresnės dalios, persikėlė į Vilniaus vyskupystę. 
Bet ir čia neišsipildė jo viltys: niekas jo tikro¬ 
sios vertės nepažino ir su broliška atjauta prie jo ne¬ 
priėjo; su dideliausiu vargu turėjo pelnytis kasdieni¬ 
nės duonos kąsnį, kai tuo tarpu kiti, kuriuos jis toli 
viršijo ir išsilavinimu, ir talentu, gyveno sau kuo gra¬ 
žiausiai. Kai pabodo vikaro tarnyba, 3 įsikūrė kaime 
arti Šimonių miestelio, 4 Ukmergės apskrityje, ir užsi¬ 
ėmė vien žemės darbu kelių margų ūkelyje, lankydama¬ 
sis betgi kasdien šv. mišiose. Tame senoviškame Lietu¬ 
vos nuošalyje, amžinųjų girių paunksnyje, užgimė jo 
niūrios, ilgesingos, skurdžios, poetinio įkvėpimo kupinos 
lietuviškos giesmės, paskelbtos spaudoje pavadinimu: 
Giesmies smietiszkas yr szmintas su devizu: Ecce nova 
sunt omnia , 5 kurių be ašarų nūnai skaityti neįmanoma. 
O betgi buvo žmonių tokių beširdžių, tokių akmeninių, 
jog nė truputėlio nekreipė į jį dėmesio, o tuo tarpu 
jie būtų galėję padaryti jį laimingą, bet vyrui, vertam 
kuo gražiausios dalios, davė be jokios globos, lyg el¬ 
getai kokiam, didžiausiame skurde numirti. Kažkoks 

* Negalime tikrai pasakyti, ar Žemaitijoje, ar Lietuvoje gimė 
kun. Strazdas, vienas dalykas neabejotinas, kad ilgą laiką jis 
gyveno Žemaitijoje, kur išėjo dvasiškus mokslus ir buvo į kuni¬ 
gus įšventintas. Bajoriška Drozdovskių giminė įsikūrusi Telšių 
apskrityje (autoriaus išnaša). 



žiaurus fatalizmas persekiojo jį visą gyvenimą, iš nie¬ 
kur pagalbos, iš nieko užuojautos savo reikaluose ne¬ 
galėjo sulaukti. Savo skurdo būklę labai iškalbingai 
išreiškė eilėse Ape siratas, kurios nūnai skamba mažne 
visų lietuvių lūpose, kuriems tiktai gimtoji kalba nėra 
svetima; štai pradžia: 

E j dienas mana klapatu, 

Kur pasidėsiu be turtu: 

Kur aszej nujasiu, 

Wts biedas atrasiu 
Del sawes ir 1.1. 

Tikrai, kun. Strazdas dėl įgimto savo išdidumo, 
būdingo didiesiems žmonėms, neelgetavo nei garbės, 
nei turtų, turėdamas vilties, kad kada nors pažins jį 
žmonės, laukė, laukė — laukė ilgai — ligi astuonių de¬ 
šimčių metų žilės, ligi grabo lentos,— viskas perniek; 
jei būtų prašęs ir nors vieną kartą užmiršęs save, gal 
ir būtų buvęs geriau aprūpintas; tačiau buvo išdidus, 
buvo poetas, — tad kaip poetas ir užbaigė elgeta savą¬ 
jį žemės kelią 1833 metais 6 Kamajuose. Tai buvo dide¬ 
lis paprastųjų žmonių draugas, jiems jis kūrė lietuviš¬ 
kas dainas bei giesmes, guodžiančias sunkiame gyve¬ 
nime, raginančias dirbti ir garbinti dievą. Kalbėjo su 
visais ne kitaip, tik lietuviškai, net su turtingiausiais 
dvarininkais, jei tik žinojo, kad jie tą kalbą moka; 
visada buvo linksmas, gerai nusiteikęs, retkarčiais tik¬ 
tai su baironišku sarkazmu atsiliepdavo apie nedėkin¬ 
gą pasaulį; dideliausią turėjo satyros pamėgimą ir itin 
dažnai teisingai, bet skaudžiai užliesdavo asmenį, ir 
už tai daug kas nemėgdavo, vengdavo jo. Visada va¬ 
dindavo save ir pasirašydavo Strazdeliu, nuo lietu¬ 
viško žodžio, reiškiančio strazdą (drozd), iš kurio buvo 

kilusi jo pavardė. Dainoje, pavadintoje Strazdas, taip 
save aptarė: 

...Kur asz tiktaj nukunku, 

Rejszkiu aukszcziausia runku, 

Kurs tapelejs medžius apriede. 

Rejszkiu, giedu, linksminu, 

Smutna žmogų raminu, 

Tieszidamas gražiams giesmelėms, 
Skrizdamas mirszum medžiu 
Pacziaj virszunej siedžiu. 
tejdžiu balsu par tamsės girias, 
Sparnelajs klosdamas, 

Brudnu žemiu bardamas. 

Be giesmių ir dainų, paskelbtų spaudoje, labai dar 
daug paliko rankraščiuose, kurie nežinia kur nusimetė. 
Nepaprastai lengvai sekdavosi jam sudėti dainą ir su¬ 
komponuoti gaidą: kiekvienam atsitikimui suimprovi¬ 
zuodavo eiles ir joms jau turėdavo gatavą gaidą, tik¬ 
rai lietuvišką: ilgesingą, naivią ir tyrą melodiją it 
motinos meilė tame krašte. 7 Visos jo giesmės bei dai¬ 
nos, giedamos nūnai bažnyčiose ar dainuojamos arto¬ 
jų trobelėse, yra komponuotos jo paties. Dar jo yra 
parašytas Spasabas giedoima Misziu szwentu, & atspaus¬ 
dintas Vilniuje pas kunigus misionierius. Visuose 
Strazdo kūriniuose reiškiasi didelis talentas, tačiau lie¬ 
tuvių kalba, kaip jau iš čionai duodamų fragmentų 
šviesus skaitytojas gali matyti, nėra gryna, bet mai¬ 
šyta su lenkų kalba ir su kita kažkokia barbariška 
lietuvių tarme, be jokių gramatikos taisyklių. Tiktai čia 
nėra autoriaus kaltė, — jis puikiai mokėjo gimtąją kal¬ 
bą; reikia veikiau aiškinti taip, kad jis taikėsi prie to 
Lietuvos pašalio, kalbančio sudarkyta kalba, — juk tai 
to pašalio liaudžiai poetas savo dainas kūrė. Tasai 

žmogus gyvendamas nedaug kam tebuvo žinomas ir 
nedaug kieno tebuvo vertinamas pagal savo tikrąją 
vęr.tę, tegu tad, nors ir trumpai ir netobulai paminė¬ 
dami jo gyvenimą, pilną nelaimių ir tikrai naudingų 
darbų, išreikšime pagarbą mirusiajam; tegu bent gra¬ 
be pasidžiaugia jojo kaulai, kad yra Lietuvoje žmo¬ 
nių dėkingų ir sugebančių pamatyti kiekvieną nuopel¬ 
ną bendrajam labui. Ramybė tavo palaikams, vargšas 
poete! Nepuošia marmurai tavo kuldaus kapo, bet tu 
pasistatei sau amžiną paminklą savo nemirtingomis 
giesmėmis, 9 nuo kurių nūnai skamba visos Lietuvos 
bažnyčios! Kiekvienas kunigas, žengdamas prie alto¬ 
riaus atnašauti švenčiausios aukos, išgirdęs, kaip tavo 
ištikimoji liaudis gieda Puikiem ant kielių, misi kriksz- 
czionisl nuoširdžiai pravirks ir iš dvasios gilumos at¬ 
sidūsės už tavo vėlę j viešpačių viešpatį! 

STRIJKOVSKIS MOTIEJUS 
(Stryjkowski Maciej) 

Kunigas, gimė 1547 m. Lenčicos vaivadijoje, tėvo¬ 
niniame Osostovo miestelyje, 1 nuo kurio buvo vadi¬ 
namas Osostovičiumi. 2 Iš pradžių mokėsi Bžezinose, o 
paskui Krokuvos 3 ir Leipcigo akademijose. Aplankė Vo¬ 
kietiją, kur susipažino su V. Budeušu (W. Budeusz), 
P. Manutijumi (P. Manutius), Fr. Roberteliu (Fr. Ro- 
bertel), J. Karpentarijumi (J. Karpentarius) ir kitais. 
Šešiolikos metų baigęs mokslus, tarnavo kaip kariškis 
Vitebsko pulke, vadovaujamas italo Gvaninio. 1574 m. 
kaip Žečpospolitos pasiuntinys buvo pasiųstas j Stam¬ 
bulą ir tuo metu aplankė dalį Azijos. Sugrįžęs stojo 
į dvasininkų luomą ir tapo Žemaičių kanauninku, pas¬ 
kui prelatu arkidiakonu, pagaliau karaliaus sekretoriu¬ 
mi. Mirė 1590 metais. 4 

Šis vyras, daug kalbų pramokęs ir perskaitęs beveik 
visus istorijos veikalus, kurie buvo parašyti iki jo lai¬ 
kų, daug galvoje turėjęs, kaip apie jį sako Lukoševi¬ 
čius, eidamas paskui laiko dvasią, net ir prozos daly¬ 
kus sueiliuodavo, mirdamas paliko beveik daugiau 
eilių, nei prozos. Ilgą laiką gyvendamas Varniuose, pa¬ 
rašė garsųjį savo veikalą, pavadinimu Niekad anksčiau 
šviesos nemačiusi Kronika Lenkijos, Lietuvos, Žemai¬ 
tijos ir visos Rusios Kijevo, Maskvos, Seversko, Voly¬ 
nės, Podolės, Pogorės, Palenkės ir 1.1, ir įvairūs karo 
bei namų įvykiai iš Lenkijos Karalystės ir Lietuvos 
Didžiosios Kunigaikštystės kaimyninių Prūsijos, Ma¬ 
zovijos, Pamario ir kitų kraštų gyvenimo, palyginus 
išsamiai ir nuodugniai tikrus duomenis įvairių istori¬ 
kų, ir vietinių, ir svetimųjų autorių, ir Kijevo, Mask¬ 
vos, Slavėnų, Livonijos, Prūsijos senųjų, ligi šiol tam¬ 
sios, niūrios nakties gožiamų kronikų ir metraščių rusų, 
lietuvių bei Dlugošo, Lenkų istorijos tėvo, su kitais, 
be galo stropiu ir kruopščiu darbu (ypač apie Lietuvos 
[irj Rusios istoriją, niekieno anksčiau neliestą) Motie¬ 
jaus Osostevicijaus Strijkovskio plačiai parašyta, sudėta 
ir į pirmą šviesą naujai iškelta, ištyrus savo svarsty¬ 
mais, patikimu talentu ir darbu teisingai įrodomą se¬ 
novę nuo pačių seniausių laikų iki šių 1582 metų. 
O pirmiausia parodoma visų, kiek tik jų yra, žmogiš¬ 
kųjų giminių kilmė pasaulyje. Karaliaus malone ir pri¬ 
vilegija spausdinta Karaliaučiuje, pas Jurgį Osterber- 
gerį, 1582, in folio, 43 ir 791 p. ir 4,5 lakšto abėcėlinės 
rodyklės (Ktora przedtym nigdy šwiatta nie midziala 
Kronika Polska, Litemska, Zmudzka i wszystkiej Rusi 
Kijowskiej, Moskiemskiej, Siemierskiej, Wolynskiej, Po- 
dolskiej, Podgorskiej, Podlaskiej etc. I rozmaite przy- 
padki wojenne i domowe Pruskich, Mazomieckich, Po- 
morskich i inszych krain Krolestmu Polskiemu i Wiel- 

kiemu Księstmu Litewskiemu przyleglych, wedlug istot- 
nego i griintomnego zniesienia pewnych domodom z 
rožmaitych historykom i autorėm postronnych i do- 
momych i Rijomskich, Moskiemskich, Stamiahskich, 
Liflandskich, Pruskich starych, dotąd ciemną chmurrią 
nocą zakrytych krotiik i latopiscom Ruskich, Litemskich 
i Dlugosza ojca dziejom Polskich z inszymi z mielką 
pilnošcią i męztomatą pracą (osoblimie okolo dziejom 
Litemskich [i] Ruskich od žadnego przedtytn niekuszo- 
nych) przez Macieja Osostemiciusa Stryjkomskiego 
dostatecznie napisana, ztožona i na piermsze šmiatto z 
mybadaniem pramdzimie domodnej starodamnošci wtas- 
nym mynaliezieniem, przemažnym dochcipem i nakla- 
dem nomo mydžmigniona, przez mszystki starožytne 
mieki, až do dzisiejszego roku 1582. A naprzčd mszy- 
stkich ile ich kolmiek jest ludzkich na šmiecie narodom 
gruntomne mymody. Z tašką i przymilejem Kro. J. M. 
drukomano w Krolemcu u Gerzego Osterbergera). 

Lelevelis 5 apie šį veikalą tokią reiškia nuomonę*: 
„Strijkovskis pirmas lenkų kalba parašė ir išleido kro¬ 
niką. Matyti, kad jis labai stropiai yra sklaidęs spaus¬ 
dintas ir ranka rašytas knygas — lenkiškas, lotyniškas, 
rusiškas, vokiškas ir pan., tačiau nesugebėjo susigau¬ 
dyti toje gausybėje žinių, įgytų skaitant. Nėra kitos 
kronikos, taip prastai surikiuotos. Netekęs kritinės nuo¬ 
jautos, nemokėjo nei atmesti netinkamų, nei suderinti 
prieštaringų žinių, nei pagaliau suvokti, kad du au¬ 
toriai kalbėjo nors ir kiek skirtingai, bet apie tą patį 
dalyką, neįstengė gerai suprasti ir išversti kokį rašy¬ 
toją. Todėl jo kronikoje tiek daug painiavos: tos pačios 

* Zr, Lukošiaus Golembiovskio Apie Lenkijos istorikus, ją dva¬ 
sią , privalumus ir ydas (Lukasz Gol§biowski O dziejopisach pols¬ 
kich, ich duchu, zaletach i wadach) (autoriaus išnaša). 

pavardės ir atsitikimai, aprašomi, kartojami ir minimi 
daug kartų, pritaikomi įvairiems metams ir datoms, 
išryškina daugybę anachronizmų ir iškraipytų įvykių. 
Dėl to lietuvių ir rusų istorijos, kurioms, suradęs gau¬ 
sesnių, lenkų autorių nenaudojamų šaltinių, Strijkovs¬ 
kis skyrė didesnį dėmesį, nei kiti rašytojai ir kurias 
plačiau išdėstė, taip baisiai suveltos, kad paties Strij¬ 
kovskio veikalo neužtenka išbristi iš tos painiavos, 
kurios neišnarpliosi, teturėdamas po ranka patį Strij¬ 
kovskį, — nebent tada, kai bus surasta pakankamai tų 
rusiškų kronikų, kuriomis Strijkovskis pasinaudojo, 
savo raizgalynę rašydamas. Pasigyręs, kad ėmė [me¬ 
džiagą] iš lietuvių ir rusų kronikų, nesiteikė parašyti 
ir paaiškinti, iš kokių. Žodžiu, tai nesėkmingas suma¬ 
nymas, kurio ėmėsi, pagirtinų norų skatinamas, bet 
įvykdė niekingai.“ 

Šiuo metu Strijkovskio kroniką nagrinėja ir aiškina 
mūsų genialusis J. I. Kraševskis. To darbo ištrauka 
Apie lietuvių Palemoną (O litevuskim Palemonie) buvo 
išspausdinta [laikraštyje] „Tygodnik Petersburski“, 
1839 m., Nr. 22—33. 6 

Antrą kartą tą veikalą išleido 1766 m. Varšuvoje 
kun. Bohomolcas, ir šį kartą su eilėmis,— aprašant 
žymesnius mūšius. Prie šio leidimo pridėta Lakombo 
Permainų, įvykusių Rusijos valstybėje, istorija (Histo- 
ryja odmian zaszlych w pahstmie rossyjskiem), toliau 
eina jėzuito K. Virvičiaus pastabos apie tos istorijos 
vertimą į lenkų kalbą ir Strijkovskio kronikos klaidų 
atitaisymas. Todėl Varšuvos leidimas yra vertingesnis 
už pirmąjį — Karaliaučiaus [leidimą], antra vertus, 
abu leidimai šiandien jau reti. 7 

Kitus Strijkovskio veikalus išvardysime pagal Lesla- 
vą Lukoševičių: 8 

Dorybės pasiuntinys (Goniec cnoty), Krokuva, 1574. 


6. Mokyti žemaičiai 

Čia yra skyrių apie lenkų karalius, apie lietuvių tau= 
tos kilmę, ,apiė Lietuvos kunigaikščių pradžią ir 1.1, 
(parašyta eilėmis). 

Trumpas, bet tikras svarstymas apie Lenkijos Ka¬ 
ralystės ir Lietuvos Didžiosios Kunigaikštystės laisvę 
ir sunkią priespaudą kitose karalystėse po tironišku tur¬ 
kų jungu, apie dabartinio turkų tirono Amurato ir visų 
Otomanų giminės karalių maištą (O molnošci Korony 
Polskiej i Wielkiego Księstwa Litevuskiego a o sro- 
giem zniemoleniu inszych krolestw pod tyranskiem 
jarzmem tureckiem; o rokoszu niniejszego tyrana tu- 
reckiego Amurata i wszystkich krolow domu ottomah- 
skiego, krotki a skuteczny wywod), Krokuva, 1575. 

Motiejaus Strijkovskio Lietuvos kunigaikščių ge¬ 
nealogija, atnaujinta ir Samuelio Daugirdo iš Pogovio 
vėl išleista (Genealogia ksiąžąt lilemskich, Matysa 
Stryjkomskiego, odnowiona i znomu na šwiat wydana 
przez Samuela Domgirda z Pogomia), Liubičius, 1626. 

Beveik visi [jo] eilėraščiai yra istorinio pobūdžio: 
Henriko įvažiavimas ir vainikavimas (Henrykow wjazd 
i koronacyja), Krokuva, 1574; Sarmatijos tautų ir Len¬ 
kijos karalių kilmė (Wywod narodom sarmatskich i 
krolow polskich), 1575; Raudos karaliui Žygimantui 
Augustui mirus 9 (Treny o šmierci krola Zygmunta Au¬ 
gusta); Poema apie Mikalojaus Radvilos, Lietuvos di¬ 
džiojo etmono, ir Grigorijaus Chodkevičiaus, Vilniaus 
kašteliono, pergalę prieš 30 000 moskovitų ir jų kuni¬ 
gaikštį Petrą Suiskį, Polocko vaivadą, Ivano lauke prie 
Ūlos upės (Poema o poraženiu 30000 Moskwy z knia- 
ziem Piotrem Szujskim, wojewodą potockim, w polu 
iwanskiem nad rzeką Ūlą, za spramą Mikolaja Radzi- 
willa hetmana mielkiego koronnego i Hrehora Chodkie- 
wicza, kasztelana wilehskiego), 1564 (rankraštis) ir ke¬ 
letas kitų. 10 



s 

SEMETA MERKELIS 
(Szemiot Melchior) 

Gyvenęs Žygimanto Augusto viešpatavimo metais 
Žemaičių kaštelionas, savo laiku garsus teisininkas. 
1569 m. Liublino seimo, kur įvyko Lietuvos unija su 
Lenkija, nutarimu kartu su kitais trylika seimo atsto¬ 
vų buvo karaliaus paskirtas pataisyti Lietuvos Statu¬ 
tą, kurį taisydamas Žygimantas Augustas norėjo Lie¬ 
tuvos teismų procesą priartinti prie Lenkijos (žr. Vo- 
lumina Legum, II, 1569 m., p. 723). 

SIMKEVICIUS JOKOBAS 
(Szymkiewicz Jakob) 

Kilęs iš Žemaitijos. 1 Laisvųjų mokslų, filosofijos, 
medicinos ir chirurgijos daktaras, rūmų tarėjas. Vil¬ 
niaus universiteto garbės narys, draugijų — Karališko¬ 
sios mokslo bičiulių — Varšuvoje, medicinos — Vilniu¬ 
je, medicinos akademijos, praktinės medicinos, emula- 
cijos ir galvaninės Paryžiuje — narys. 2 

Savo mokytumu ir pasišventimu visuomenės labui 
daug nusipelnė ne tik kenčiančiai žmonijai, bet ir len¬ 
kų raštijai. Mirdamas užrašė trims Vilniaus universiteto 
neturtingiems studentams kapitalą, kurio procentai su¬ 
darė 132 sidabro rublius. 3 Išleido šiuos veikalus: 

1. Teorinės ir praktinės chirurgijos mokslas (Nauka 
chirurgu teorycznej i praktycznej), Vilnius, 1806 m., 
in 8, 2 tomai, 361 ir 378 p. 

2. Vaikų ligų mokslas (Nauka o chorobach dzieci), 
Vilnius, 1810 m., in 8, 425 p. 4 

e* 

3. Veikalas apie girtavimą (Dzieio o piįahstmie), 
Vilnius, 1818 m., in 8, 348 p. be pratarmės pradžioje ir 
turinio pabaigoje. 

Smulkesnius savo raštus eilėmis ir proza labai daž¬ 
nai spausdindavo laikraščiuose, leidžiamuose Vilniuje. 

Be to. Perkūno slapyvarde (pod imieniem Perku- 
naša) buvo savo laiku garsios Vilniuje „Nenaudėlių“ 
(Szubrawcy) draugijos prezidentas. Didžiai padėjo sa¬ 
vo straipsniais, pilnais neišgalvoto sąmojo, pakelti vi¬ 
dinę vertę periodinio leidinio, kurį leido ta pati „Ne¬ 
naudėlių“ draugija, pavadinimu Wiadomošci Brukome. 

SIRVYDAS KONSTANTINAS 
(Szyrwid Konstanty) 

Jėzuitas, gimė Lietuvoje, tėvai žemaičiai. 1 Dar vai¬ 
kas būdamas, nes vienuolikos metų, įstojo į ordiną, 
1598 m. davė vienuolio įžadus. Gyveno įvairiose vie¬ 
tose, o ilgiausiai — Vilniuje, kur su nepaprastu uolumu 
ir ištvermingumu darbavosi žmonių sielų išganymui. 
Kiekvieno šventadienio ir sekmadienio rytą šv. Jono 
bažnyčioje laikydavo pamokslus lietuviškai, katedroje 
per sumą — lenkiškai, o po pietų šv. Ignoto bažnyčioje 
aiškindavo šventąjį raštą. Jo darbštaus gyvenimo gija 
nutrūko Vilniuje 1631 m. rugpiūčio 23 d. 

Jo, kaip pamokslininko, kūryba išspausdinta šiuose 
veikaluose. 

Punktai sakymų nuo advento iki gavėnios, lietuvių 
kalba išdėstyti ir išversti į lenkų kalbą (Punkty kazah 
od Admentu až do postu językietn litemskim myložone, 
z mytlumaczeniem na polskie), Vilnius, 1629 m.; ir 
Punktai sakymų gavėniai (Punkty kazah na voielki 
post), lietuvių kalba parašyti, čia pat ir vertimas į 
lenkų kalbą, Vilnius, 1644 m. 

Abu tie veikalai, didžiai vertingi, Šiuo metu yra ne¬ 
paprastai reti. Leono Rogalskio liudijimu, jie turėjo 
būti Vilniaus universiteto bibliotekoje. Aš du egzemp¬ 
liorius esu matęs Raseiniuose, tėvų dominikonų bibliote¬ 
koje. Linkėtina, kad kuris nors iš uolių mūsų lietuvių 
vyskupų įsakytų išleisti naują leidimą kaimo parapijų 
kunigams vartoti, nes jie gali būti sakomi su didele 
paprastiems žmonėms nauda. 

Kiti Sirvydo raštai yra: 

Didionarium polono-latinum (Lenkų-lotynų kalbų 
žodynas), Varšuva, Jono Trelpinskio [spaustuvėje], 
1641 m., in 8, 33 lakštai. 2 

Didionarium trium linguarum in usum studiosae 
juventutis (Trijų kalbų žodynas mokslus einančiai jau¬ 
nuomenei), Vilnius, 1677 m., in 8. Editio ąuinta (penk¬ 
tas leidimas) ten pat, 1713 m., in 8, 464 p. be pratar¬ 
mės. 3 

Pratarmėje pasakyta, kad žodynas perspausdintas 
todėl, kad visai nebeliko 1677 m. Vilniuje išspausdintų 
egzempliorių. Jo kalbos — lenkų, lotynų ir lietuvių. Abu 
tie žodynai išėjo po autoriaus mirties. Kun. Valančius, 
be to, pamini jo veikalą, pavadinimu Clavis linguae 
lithuanicae (Lietuvių kalbos raktas), išspausdintą Vil¬ 
niuje, tačiau savo papročiu neparašo, nei kuriais me¬ 
tais, nei kokio formato, nei kelių puslapių. 4 

SRUBAUSKIS PRANCIŠKUS 
(Szrubowski Franciszek) 

Jėzuitas, kilęs iš Raseinių apskrities, 1 į ordiną įstojo 
1638 m., 22 metų amžiaus. Visų buvo gerbiamas ir ver¬ 
tinamas už savo nenuilstamą darbą mokant tikėjimo 
pagrindų. Siųsdavo jį į įvairius kraštus su dvasinė¬ 
mis misijomis. Ilgiausiai išbuvo Karaliaučiuje. Kasdien 

laikė pamokslus bažnyčiose, špitolėse, stovyklose ir 1.1. 
Netgi protestantai jį gerbė, su nuostaba žiūrėdami 
į jo neišsenkantį atkaklumą ir geležinį darbštumą. Ka¬ 
raliaučiuje išleido Katalikų katekizmą (Katechizm ka- 
tolicki) Prūsų lietuvių kalba. 2 Be to, žemaičių kalba 
sudėjo P aplaidžias giesmes (Piešai nabožne). 3 Grįžęs 
į savo kraštą, veltui jas dalijo paprastiems žmonėms. 
Mirė Kražiuose 1680 metais, išgyvenęs 60 metų. 

sulcas Mykolas 

(Szulc Michal) 

Lenkas, gimęs Žemaitijoje, buvo Vilniaus universi¬ 
teto civilinės ir karinės architektūros profesorius. Jo 
talentas davė Vilniaus katedrai architektoninius vidaus 
papuošalus. Ypač verta dėmesio toje bažnyčioje jo pa¬ 
statyta choro galerija (chor muzykalny), dvylikos do- 
rėniškų kolonų remiama, virš kurių uždėjo plokščią 
skliautą iš kvadratų. Tai drąsus kūrinys, keliąs žinovų 
nuostabą savo lengvumu ir puošnumu. Mirė 1812 m. 
birželio 11 d. 1 


T 

TALACKA ADOMAS 
(Toloczko Adam) 

Pijoras, kilęs iš Žemaitijos, gyveno praėjusio šimt¬ 
mečio pabaigoje. Yra išvertęs keletą svarbių veikalų į 
lenkų kalbą: 

1. Poetiškai alegoriški žaidimai, arba eilėraščiai, 
surinkti protams palinksminti bei papročiams patobu¬ 
linti, suskirstyti trimis knygomis, arba dešimtinėmis, 
kitados jėzuitų kunigo Petro Sotelio lotyniškai išleisti. 

o dabar lenkiškai (Zabamki poetyckie allegoryczne, 
czyli miersze do rozweselenia umyslow i obyczaj6w 
mydoskonalenia zebrane, na trzy ksiąžki albo dziesiąt- 
ki podzielone, niegdyš przez ks. Piotrą Sautela S. J. w 
lacihskim, teraz w polskim języku mydane), Vilnius, 
kunigų pijorų spaustuvėje, 1776 m., in 8, 183 p. 

2. Cicerono kalbų vertimai (Mowy Cycerona, prze- 
ložone). Salimais lotyniškas tekstas. Vilnius, pijorų 
spaustuvėje, 1778 ir 1783 m., in 8, 2 tomai. Pirmame 
tome yra Cicerono gyvenimas ir trys kalbos, t. y., už 
Manlijaus įstatymą, už Marką Marcelijų ir Archijų. 
Antrame tome yra keturios kalbos prieš Katiliną. Sis 
vertimas yra tikslus, gana malonu jį skaityti. 

3. Apie vaikų lavinimą namie (O domowem čmicze- 
niu dzieci w naukach), Karolio Roleno veikalas, Vil¬ 
nius, pijorų spaustuvėje, 1784 m., in 8, 159 p. 

TALACKA JUOZAPAS 
(Toloczko Jozef) 

Jėzuitas, teologijos daktaras, Vilniaus akademijos 
tikrasis profesorius. Išvertė kunigo Martyno Bekano 1 , 
jėzuito, poleminį veikalą, pavadinimu Ginčas su Kalvi¬ 
nu ir jo mokiniais apie žmogaus skirtį ir jo pateisini¬ 
mą (Kontrowersye z Kaiminėm i uczniami jego o prze- 
znaczeniu i uspramiedlimieniu czlomieka), Vilnius, ku¬ 
nigų jėzuitų spaustuvėje, 1769 m., in 8, 2 tomai, 525 ir 
277 p. 2 


TAUJENIS JUOZAPAS 
(Towien Jozef) 

Kunigas, šventosios teologijos magistras, gimė 
1800 m. Telšių apskrityje, pradinius mokslus ėjo Kal¬ 
varijoje, o aukštuosius — Vilniaus universitete. 1 Keletą 

metų ėjo kapeliono ir mokytojo pareigas Kražių gimna¬ 
zijoje. Puikiai pažinęs visus mokslus, puošiančius ku¬ 
nigo- luomą, didžiai prisidėjo prie tikėjimo pagrindų 
stiprinimo, dėstydamas religijos mokslą mokyklose ir 
sakydamas pamokslus, tikrai jaunuomenei naudingus 
ir ją auklėjančius. Visų apgailėtas, mirė 1829 m. 

TIMINSKIS JUOZAPAS 
(Tyminski Jozef) 

Kunigas, anksčiau — Pociūnėlių altarista, dabar — 
Baisogalos klebonas. Garsėja kaip puikus religinis kal¬ 
bėtojas, gebąs paveikti ir širdį, ir nuomonę. 

TIŠKA VILHELMAS 
(Tyszka Wilhelm) 

Gimė Kražiuose 1680 m., devyniolikos metų būda¬ 
mas, persikėlė į Prūsus ir ten iš katalikų tikėjimo 
persimetė į protestantizmą. Buvo pamokslininku Gum¬ 
binėje ir Johanisburge. 1 Vertė kai kurias šventas gies¬ 
mes į lenkų kalbą, be to, išleido keletą pamokslų. Bent- 
kovskis, pasisėmęs žinių iš melagingų šaltinių, vadina 
jį buvus kilusiu iš Prūsų, bet šitai netiesa, nes dar ir 
šiandien visa Tiškų giminė, iš kurios kilęs Vilhelmas, 
tebegyvena Kražiuose ir iš jos esu gavęs šias žinias. 

TI5KEVICIUS ANTANAS 
(Tyszkiewicz Antoni) 

Grafas, Žemaičių vyskupas, „Lelivos“ (Leliwa) her¬ 
bo, gimęs 1692 m., 1 mokėsi Vilniaus akademijoje, lan¬ 
gavo šventosios teologijos daktaro laipsnį, 2 po to ap¬ 
lankė svetimus kraštus, sugrįžęs tapo Vilniaus kanau- 

ninku, šv. Kazimiero koplyčios katedroje klebonu, vė¬ 
liau—Kijevo sufraganu, Baltojo erelio ordino kava¬ 
lieriumi. Augusto III paskirtas, o šventojo tėvo Bene¬ 
dikto XIV 3 patvirtintas, 1740 m. tapo Žemaičių vys¬ 
kupu. 

Varniuose pastatė seminariją ir perkėlė ją iš Kra¬ 
žių, tai seminarijai paskyrė fundaciją — Palūkščio (Po- 
lukscie) palivarką ir Kujainių (Kujany) kaimą, jos 
priežiūrą ir mokymą joje patikėjo pijorams, bet kai 
tie vėliau atsisakė, atidavė jėzuitams. Pastatė Varniuo¬ 
se prie katedros didelę špitolę ir pavedė ją neseniai 
pakviestiems rokitams, taip pat pamūrijo varpinę. 
1743 m., sužinojęs, kad vyskupystėje klaidžioja už¬ 
draustos knygos*, paskyrė knygininkais Juozapą Stir- 

* Tai buvo kaip tik tas karštinietis, kai pasileidę sofistai , 4 jų 
prozelitų filosofais vadinami,—Volteras, Dalamberas, Didro ir visa 
šutvė,—visą laiką kurstomi savo fernejiško patriarcho Voltero 
šūkiu, kurio nė patys šėtonai nedrįstų priimti: Sunaikinkite nedo¬ 
rėlę! (Ecrasez Vinį ame!) (infame tiems pasiutėliams reiškė Kris¬ 
tus ir jo dieviškasis tikėjimas), visokiais būdais stengėsi griauti 
šio šventojo tikėjimo pagrindus, kurių nė pragaro galybės nepa¬ 
jėgs įveikti. Tarp begalės priemonių, apie kurias ne Čia vieta 
kalbėti, jų vartotų paniekinti kiekvienam žmogui švenčiausius ir 
brangiausius dalykus, buvo bedieviškos ir demoralizuojančios kny¬ 
gos. Remiami tėvynėje ministerių Suazelio (Choiseul) ir Malerbo 
(Malesherbes), jie užliejo sofizmų potvyniu visą Prancūziją; vė¬ 
liau, kai ten patyrė sunkumų spausdinti savo veikalus, paprašė 
pelkėtos ir vien apie spekuliaciją galvojančios Olandijos globos; 
taigi Amsterdamo spaustuvės visam pasauliui parūpino antikrikš- 
čioniskų knygų. Žinomas Voltero sugyvenimas ir draugystė su 
Fridrichu Didžiuoju, todėl sofistai turėjo savo paslaugoms ir Prū¬ 
sų spaustuves. Stengdamiesi padaryti savo raštus populiaresnius 
ir prieinamus įsigyti visiems, netgi patiems neturtingiausiems, jie 
parūpino visoje Europoje prekybos agentų, kurių ir pas mus ne¬ 
trūko, ir tūkstančiais egzempliorių dykai dalijo knygininkams su 
sąlyga, kad kuo pigiausia kaina pardavinėtų. Štai ką tuo klausi¬ 
mu rašo Dalamberas Volterui, rekomenduodamas jam šlykštų 



peiką ir Martyną Maulevičių, garsaus sąžiningumo ir 
pamaldumo’ žmones, o kitiems uždraudė pardavinėti. 

1^54 m. šventosios bažnyčios galvos Benedikto XIV 
reikalavimu sudarė statistinį Žemaitijos aprašymą, 5 ku¬ 
ris kažkodėl [liko] neišspausdintas. Jis, be to, į lenkų 
kalbą išvertė veikalą, lotyniškai anoniminio autoriaus 
parašytą, pavadinimu Karališkasis kelias į dangų, arba 
Lenkijos ir Lietuvos Didžiosios Kunigaikštystės kara¬ 
laičio šv. Kazimiero gyvenimas (Krolewska droga do 
nieba, albo žyde S. Kazimierza krolemica Polskiego i 
W.X.L.), Varšuva, 1752 m., in 4, 151 p., 17 nenume¬ 
ruotų puslapių. [Knygos] pradžioje yra dedikacija lo¬ 
tyniškai ir prancūziškai Augustui III, Lenkų karaliui, 
ir Marijai Juzefai, Lenkų karalienei. Sis veikalas labai 
svarbus istorijos požiūriu ir gražiai išverstas j lenkų 
kalbą. 

Antanas Tiškevičius mirė Alsėdžiuose 1762 m. 70 
metų amžiaus. 6 


TI5KEVICIUS JURGIS 
(Tyszkiewicz Jerzy) 

Grafas, Žemaičių vyskupas, Jono Eustachijaus, 
Brastos vaivados, ir Sofijos Višnioveckytės sūnus. Bu¬ 
vo Krokuvos kanauninku, Vilniaus prelatu kustošu, 
arkidiakonu ir sufraganu. 1633 m., 1 karaliui Vladislovui 
IV pritarus, tapo Žemaičių vyskupu. Tai buvo veiklus 

rašinį, pavadinimu Apie sveiką nuomonę (O zdromem Zdaniu): 
„Šio veikalo kainą būtinai reikia sumažinti iki tiek, kad tekai¬ 
nuotų dešimt sū ir kad jį galėtų pirkti ir skaityti virėjos.“ Platesnį 
paaiškinimą viso sofistų sąmokslo krikščioniškojo tikėjimo ir mo¬ 
ralės pražūčiai galima rasti kunigo Bariuelio (Barruel) knygoje, 
pavadinimu Memoires pour servir a l’histoire du Jacobinisme 
(Memuarai jakobinizmo istorijai) (autoriaus išnaša). 

jr vaidingas ganytojas: keletą kartų buvo sušaukęs 
sinodą Varniuose 2 ir sudarė vyskupystės nuostatus, 
Urbono VIII laikais 3 buvo pasiuntiniu Romoje, Jono 
Kazimiero elekcijos metais dalyvavo garsioje Torunės 
diskusijoje su kitatikiais, 4 iš šventojo tėvo gavo leidimą 
švęsti šv. Kazimiero iškilmes visoje Lietuvoje ir Lenki¬ 
joje visą savaitę su aštuntadieniu. Linkuvoje įkūrė kar¬ 
melitų vienuolyną, Raseiniuose — dominikonų. Garduo¬ 
se, dabar Kalvarija vadinamuose, įsteigė kalvarijas, 
arba viešpaties Kristaus kančios atminimą. 1649 m. 
persikėlė į Vilniaus vyskupystę. Mirė tremtyje Kara¬ 
liaučiuje 1656 m. Jo palaikai ilgai ilsėjosi Domnuvoje, 
Prūsijoje (Domnau yra tuojau pat už Fridlando), pa¬ 
galiau buvo perkelti į Kalvariją. Velionis vyskupas 
nominatas kunigas Mirskis turėjo keliolikos lakštų 
Tiškevičiaus lotyniškų eilėraščių rankraštį, kuriuos ke¬ 
tinęs paskelbti spaudoje, tačiau, diena iš dienos atidė¬ 
liodamas, neįvykdė savo sumanymo. Gaila!.. 


U 

UVAINIS LEONAS 
(Uwojn Leon) 1 

Raseinių apskrities dvarininkas (miręs 1828 m.), 
žmogus mokytas, turėjo nemažą biblioteką. Rankraščiu 
paliko savo parašytą labai svarbų krašto istorijai vei¬ 
kalą, pavadinimu Lietuvos numizmatika (Numizmatyka 
Litewska), 157 p., in 4, su trimis lentelėmis piešinių, 
vaizduojančių Lietuvos pinigus ir medalius 2 . Tas veika¬ 
las šiuo metu priklauso dvarininkui Einikiui 3 . Vertėtų 
kuriam mūsų knygininkui susižinoti su juo ir, savo lė¬ 
šomis išspausdinus, atiduoti į tėvynainių rankas tą 
tokį svarbų ir krašto istorijai naudingą darbą. 

VAITIEKUS IS NAUJAMIESČIO 
v. (Wojciech z Nowego miasta) 

T. y., iš kitaip Vladislavovu vadinamo, esančio Še¬ 
šupės ir Širvintos upių santakoje, Žemaitijoje, prie Prū¬ 
sų sienos. Prižiūrimas Jono Sekliucijono 1 , išvertė j 
lenkų kalbą Erazmo Roterdamiečio veikalą Milės chris- 
tianus, t. y., Krikščioniškoji riterija (Rycerstwo chrzešci- 
janskie), Karaliaučius, 1558 m., in 4. 


VAIZGELA PRANCIŠKUS 
(Wojžgiallo Franciszek) 

Kilęs iš Raseinių parapijos, mokėsi Kražių gimna¬ 
zijoje ir Vilniaus Medicinos-chirurgijos akademijoje. 
Sis šaltas Eskulapo šalininkas neniekina kartkartėmis 
ir mūzos šypsnio. Parašė fantastinę poemą, pavadini¬ 
mu Ligonio paguoda (Pociecha chorego). Reikėtų ją 
paskelbti spaudoje, nes ji to verta. 


VALANČIUS MOTIEJUS 
(Wolonczewski Maciej) 

Kunigas, kilęs iš Žemaitijos, 1 šventosios teologijos 
magistras. 2 Iš pradžių ėjo religijos mokytojo ir kape¬ 
liono pareigas Kražių gimnazijoje 3 , šiuo metu -— ad¬ 
junktas Romos katalikų Dvasinėje Vilniaus akademi¬ 
joje. 4 Jau sukaupė daugybę medžiagos Žemaičių bažny¬ 
čios istorijos klausimais — labai įdomios, ligi šiol arba 
mažai kam, arba visai niekam nežinomos. Reikia tad 
iš visos širdies palinkėti, kad ją kuo greičiausiai pa- 

rodytų visuomenei. Jo rankraščiais, kuriuos maloniai 
teikėsi mums duoti peržiūrėti, pasinaudojome, papildy¬ 
dami keliomis detalėmis religinių rašytojų biografijas. 

VALATKAVICIUS MIKALOJUS 
(Wolodkowicz Mikola j) 

Kilęs iš Ugionių, Raseinių apskrities. Yra išspaus¬ 
dintas jo veikalas Auka. Pastabos prie Naujojo testa¬ 
mento (Ofiara. Annotacyi Norvego Testamentu), išleis¬ 
tas 1601 m. kovo 14 d., in 4, 55 nenumeruoti puslapiai 
ir 4 — pradžioje. Titulinio lapo kitoje pusėje: Vilniuje, 
Jono Karcano 1 spaustuvėje. Šių knygų autoriaus lėšo¬ 
mis. Autorius desidentas. Veikalas, L. Sobolevskio 2 tei¬ 
gimu,— retas. 


VALIŪNAS SILVESTRAS 
(Walenowicz Sylwester) 

Filosofijos ir šventosios teologijos magistras, 1 gimė 
apie 1789 m. 2 Raseinių apylinkėse. Jo tėvai buvo vals¬ 
tiečiai. Žemaitijoje yra toks pagirtinas paprotys, kad 
artojų luomo žmonės, net ir mažiau pasiturintys, sten¬ 
giasi duoti savo vaikams išsilavinimą — jei ne patį 
puikiausią, tai bent galintį jiems užtikrinti geresnį 
ateities gyvenimą, nei tas, kurį jiems patiems apvaizda 
lėmė. Tad ir jaunas Valiūnas buvo atiduotas į mo¬ 
kyklą, 3 o išėjęs mokslų kursą, pasirinko dvasišką luo¬ 
mą ir įstojo į vyskupystės dvasinę seminariją Varniuo¬ 
se, 4 iš kur išvyko į vyriausiąją seminariją prie buv. 
Vilniaus universiteto toliau eiti mokslų, puošiančių 
kunigo luomą. 

Atėjo atmintini istorijoje 1812 melai, 6 Valiūnas bu¬ 
vo iš tų, kurie davėsi suviliojami iki tam laikui puikios 
prancūzų ciesoriaus šlovės. Metė tylų pamaldumo ir 

mokslų, prieglobstį ir stojo po jo vėliavomis. Tačiau ne¬ 
trukus, nusivylęs dėl nepasisekimų, pasitraukė iš ka¬ 
riuomenės. Apsigyveno tad nuošalioje gimtinėje, 6 kur 
ir jo tėvai, ir jis pats buvo gimęs. 

Veikiai susipažino su daugeliu dvarininkų šeimų ir 
tapo jų namų bičiuliu. 7 Visur, kur tik pasirodydavo, 
buvo laukiamas svečias. Dėl savo mokytumo, linksmu¬ 
mo ir tam tikru laipsniu įgimto sąmojingumo buvo 
visų draugijų pažiba, siela ir paguoda. Po Žemaitiją 
klajoja tūkstančiai jo anekdotų. Sąmojo šmaikštumu ir 
taikliu susivokimu bet kuriuo atveju nebent pats Zol- 
kovskis 8 galėtų su juo lygintis. Visada pilnas naujų 
pajuokavimų, visada pasirengęs kiekvienam atsakyti, 
Valiūnas nežinojo, kas tai yra nuvalkioti sąmojai. 

Po kelių metų, pragyventų nerūpestingai, triukš¬ 
mingai ir linksmai, gerokai persimainė žemaičių poeto 
charakteris. Pasidarė liūdnas, niūrus, pamėgo vienat¬ 
vę, ėmė neapkęsti draugijos. Sunku pasakyti, dėl ko 
taip atsitiko. Gal meilė, karšta ir perdaug drąsi, užtat 
beviltiška, 9 gal kad geriau pasaulį pažino, iš arčiau 
prisižiūrėjo į žmones — gal tatai jį taip pakeitė? 

Valiūnas iš prigimties buvo geras, turėjo jautrią 
širdį, linkusią į tikrą meilę ir draugystę, tačiau, likimo 
atiduotas į tą luomą, į kurį žmonės (labai neteisingai) 
žiūri su tam tikra panieka, o, be to, turėdamas išsila¬ 
vinimą ir didesnį reiškinių išmanymą už tuos, kurie jį 
niekino, negalėjo į juos nežiūrėti iš aukšto. Maišyda- 
masis tarp šiokiadienio protelio sutvėrimų, pasipūtusių 
kaip vėjo pripūstos kvailumo ir išdidumo pūslės, anks¬ 
čiau ar vėliau turėjo priprasti prie užsidarymo savyje, 
prie vienatvės. 

Žmogui beturčiui, neturinčiam dvaro, apdovanotam 
ugninga vaizduote, švelnia širdimi, norinčiam pasida¬ 
lyti savo likimu su turtinga asmenybe, lieka tik arba 

likti stoiku, arba eiti į beprotnamį. Valiūnas buvo ku¬ 
pinas aukšto poetinio entuziazmo, bet jį slėgė neturtas; 
į ką tik jis savo mintis kreipė — niekame negalėjo su¬ 
kelti sau atjautos: kiekvienam rūpėjo turtingumas, tar¬ 
nyba ir panašūs pigūs blizgučiai, o protas, mokslas ir 
sielos ypatumai tiek žmones tedomino, kad valandėlę 
paplodavo katučių. Tad mūsų poeto širdis verste buvo 
priversta visiems laikams užmiršti bet kokius švelnius 
jausmus, pasiduoti melancholijos jungui ir tapti viskam 
atšalusia, o nepasitikėjimas, patirties išaugintas, užge¬ 
sino jame paskutinę noro būti draugijose kibirkštėlę. 

Tad pasitraukė iš savo bičiulių namų, su kuriais 
betgi nesutraukiojo visai ryšių, ir įsikūrė kaime, kur 
jis pats ir jo tėvai buvo gimę. Gyveno ten sau pačiam, 
atsiskyręs nuo žmonių, tirdamas juos ir stebėdamas 
įžvalgaus gamtos tyrėjo akimis, kuris, saugioje vietoje 
būdamas, mokosi pažinti nuodingus šliužus. Vengdavo 
žmonių, ne dėl to, kad juos būtų niekinęs, bet (kaip 
pats dažnai sakydavo) kad jų bijojo. 

Gyvendamas vienas tyliame kaimo nuošalyje, nieko 
daugiau nebeveikė, tik skaitė knygas ir rašė veika¬ 
lus, kurie jam teikia tikrą garbę. Pirmutinis jo veika¬ 
las yra dvidešimt keturių giesmių poema iš didvyriškų 
karaliaus Jono III laikų. Toji poema, be paties pava¬ 
dinimo Sobeskiada, jokio daugiau neturi ryšio su senąja 
poezijos mokykla Lenkijoje. 10 Valiūnas savo genia¬ 
liame kūrinyje, tariant žodžiais, pasiskolintais iš vie¬ 
no didžio mūsų esteto, „pakilo aukščiausiam skry¬ 
džiui. Įtempė stygą aukščiausiam balsui, puikiausiems 
tonams, gražiausiems akordams“. 11 

Galima drąsiai pasakyti, kad jis pirmas nujautė 
laiką, kada pas mus turėjo kisti poetinis skonis, pir¬ 
mas nujautė tą ryžtingą epochą, kurioje mūsų jaunieji 
rašytojai išdidžiai turėjo savo tėvynainiams pasakyti, 

„kad praėjo laikas, kada pas mus buvo rašomi eilėraš¬ 
čiai pagerbti’ dailioms moterų kojoms ir išmoningai 
susuktoms garbanoms. Sklandus, tikslūs vertimai iŠ 
svetimų kalbų, nuolatinis stengimasis padaryti kalbą 
elegantišką, patrauklią ir švelnią atgraso nuo sekimo. 
Šitokių privalumų laikai, gal būt, visai praėjo. Dabar 
sunkiau, nei anksčiau, įsigyti pas mus poeto, rašytojo 
šlovę: žaismingas pataikavimas nepakeis žmonių nuo¬ 
monės.“ 

Valiūnas, drąsiai sakau, buvo pirmasis iš tų, kurie 
visų geriausiai suprato savo šalies poeziją. Jo poemo¬ 
je nėra sekimo, nėra svetimybių; viskas sava, prigimta, 
brandu, vyriška. Paveikslai, charakteriai, papročiai ir 
amžiaus dvasia — meistro ranka perteikti. Skaityda¬ 
mas jo Sobeskiadą, pasijunti tarytum persikėlęs į 
anuos didvyrių laikus, kada buvo kovojama dėl tikėji¬ 
mo ir krikščionybės išlikimo; atrodo, jog esi atsidūręs 
tarp anų pamaldžių, nesuteptos garbės, nepalaužiamos 
valios riterių, j kurių plienines krūtines sudužo didžiu¬ 
lė Otomanų galybė. Teisingai apie Sobeskiadą galima 
pasakyti tą patį, kas yra pasakyta apie Gražiną: „Kie¬ 
tas tos sakmės stilius it geležies šarvai, šaižus it to 
ginklo džeržgėjimas, kada jį stiprios rankos kelia, ir 
aštrus it riterių veidai senuose paveiksluose. Sektina 
tos kalbos, savito žavesio pilnos, harmonija skaitytojo 
mintį nuneša į tuos laikus, kada vyko poemos veiks¬ 
mas. Ar yra kas originalesnio mūsų poetinės literatū¬ 
ros sistemoje, ar yra kas glaudžiau susiję su tolima 
praeitimi, kurios aidai taip raiškiai, taip aiškiai griau¬ 
džia, skamba, atsiliepia pačiame stiliuje?“ 

Kitas nemažiau svarbus Valiūno darbas Pomirtinio 
laiškai (Listy Pošmierckiego), rašyti eilėmis. Gerai pa¬ 
sakė giminingos tautos poetas, kad yra atsiminimų — 
gėlių ir atsiminimų — žaizdų. Yra atsiminimų — gėlių, 

bet tos gyvos, kvapios gėlės, mielų jaunystės pamišimų 
ir nekaltų paklydimų kūdikiai, auga ant širdies. Užtat 
išraudami jas su visomis šaknimis ir persodindami j 
popierių, tik širdį draskome; tačiau nei mūsų pačių, 
nei kieno kito ašaros negali duoti gyvybės tiems krašto 
augalams, persodintiems į speiguotą išoriško padorumo 
ir šeimyninių kombinacijų klimatą. Buvo stebimasi poe¬ 
to talentu, daug, labai daug kalbėta apie kraštą, drau¬ 
gus, šlovę ir 1.1. Tačiau apie tai, ko poetas visų labiau¬ 
siai troško, ko ilgėjosi, dėl ko sielvartavo, nė neužsi¬ 
minta nebuvo. Galėjo tad jis pasakyti: 

„Bepigu buvo Pigmalionui marmurą atgaivinti, bet 
tegu jis būtų pamėginęs ką padaryti su šituo šalto ledo 
luitu! Šiuo metu nieko daugiau nereikia, kaip spiaudyti 
žmonėms į akis, bet spiaudyti tik auksu; o tada — vis¬ 
kas bus tavo paslaugoms!“ 

Valiūno raštai lietuvių kalba taip pat yra didelio 
talento, o ypač eilėraštis, pavadinimu Birutė. Prieš ke¬ 
letą metų esu jį nusiuntęs a.a. Kazimierai Brodzinskiui. 
Jis laiške, rašytame man, šitokią apie tą poetą nuomo¬ 
nę išreiškė: „Jūsų poetas (Valiūnas), net jei nieko 
daugiau nebūtų parašęs, kaip tik šį nedidelį eilėraštu¬ 
ką, vertas garbingos vietos tarp devynioliktojo am¬ 
žiaus literatūrinių įžymybių.“ 

I gyvenimo pabaigą Valiūnas buvo didžiausiame 
skurde. Mirė 1831 m. gegužės 19 dieną. Apie jo laido¬ 
tuves galima pasakyti Brodzinskio žodžiais: 

...Niekas nesispaudė, 
Nešvietė lempos, negriozdė karietos, patrankos nešaudė, 
Tyli triukšmingi poetai, pamokslininkai garsieji, 

Švelnios gražuolės neliūdi ir ašarų graudžių nelieja.* 

* K. Brodzinskio ketureilio vertimas — iš knygos: L. A. Juce¬ 
vičius, Raštai, Vilnius, 1959, p. 558 (red.). 

Tik keli pamaldūs sodžiaus žmones atidavė jam 
paskutinį patarnavimą. Valiūno vardą galima palyginti 
su švytruojančia skęstančio laivo vėliava, sklendžian¬ 
čia virš bedugnės: švystelėjo — nebėri Tas vardas ne¬ 
įrašytas atminimo plunksnos į amžinybės knygą, jo 
netgi nėra pakartojusios skambios jam mielos būtybės 
lūpos. Genijus nušmėseliavo nežinomas, it šešėlis nesu¬ 
šlamėjęs! Mes tad paskirkime jam nors kelias ašaras 
ir uždėkime antkapį Sobeskiados AUTORIUI! 


VALIUSEVICIUS TAMOŠIUS 
(Waluszewicz Tomasz) 

Kunigas, gyvenęs praėjusio amžiaus pabaigoje, 1 vy¬ 
ras nepaprasto mokytumo ir uolaus pamaldumo, Žemai¬ 
čių katedros kanauninkas ir pamokslininkas, Pašvitinio 
klebonas, šventosios teologijos ir filosofijos daktaras. 
Išvertė į lenkų kalbą šiuos veikalus: 

1. Filosofijos katekizmas, arba surinkimas įrodymų, 
ginančių krikščionių tikėjimą nuo jo priešų. Veikalas 
naudingas tiems, kurie nenori užsikrėsti nuo šių dienų 
netikėlių, būtent — dvasininkams, kuriems iš pareigos 
reikia išsaugoti brangią šv. tikėjimo sandorą. Prancū¬ 
ziškai parašė kun. Fleksjeras (Flexier) de Revalis su 
motto „Filosofija — katekizmas tikėjimui", Kirilas iš 
Aleksandrijos (Katechizm filozoficzny, czyli zbior do- 
woddw služących na obronę Wiary Chrzešcianskiej prze- 
ciwko nieprzyjaciolom jej. Dzieto požyteczne dla tych, 
ktorzy chcą uniknąč zarazy od niedowiarkow teraž- 
niejszych, a mianomicie dla duchomnych, ktorym z 
obomiązku naležy drogi sklad Wiary šw. w calošci do- 

chowač. W języku francuskim napisana przez ks. Fle- 
xier de Rėvai, z godlem: Philosophia, Catechismus ad 
fidem, Cyrill. Alex.) Pradžioje — dedikacija Upytės 
apskrities karūžui ir karūžienei, Upytės seniūnui ir se- 
niūnienei Benediktui ir Karolinai Karpiams. Vilnius, 
1784, in 8, 2 tomai, 288 ir 376 p. 

2. Dogmatinis ir moralinis mokymas apie keturias 
krikščionių katekizmo dalis, tai yra, apie apaštališkąją 
sudėtį, sakramentus, dievo ir bažnyčios įsakymus, apie 
visuotinę maldą, o ypatingai apie viešpaties maldą ir 
angelo pasveikinimą su pridėtu mokymu apie nuodėmę, 
apie sunkiąsias nuodėmes, apie nuodėmes prieš šv. 
dvasią, apie nuodėmes, šaukiančias keršto, apie gerus 
darbus. Klebonų ir kitų parapijose dirbančių dvasininkų 
patogumui kun. Petro Juozapo Henrio parašyti ir 1.1., 
4 tomai (Nauki dogmatyczne i moralne o czterech 
częšciach katechizmu chrzešcijanskiego, to jest: o 
Skladzie Apostolskim, Sakramentach, przykazaniach 
Boskich i Košcielnych, o Modlitmie w powszechnošci, 
a w szczegolnošci o Modlitwie Panskiej i Pozdrowieniu 
Anielskiem, z dodaniem nauk grzechu, o grzechach 
glownych, o grzechach przeciw Duchomi Š., o grze¬ 
chach, o pomstę tvolających, o uczynkach milosiernych, 
ku mygodzie plebanow oraz innego duchowiehstwa po 
parafijach osiadlego. Napisane od ks. Piotrą Jozefą 
Henry i t. d.). 

Pradžioje įdėta Sermo ad pastorės animarum (Žo¬ 
dis sielų ganytojams). Sis veikalas labai naudingas ir 
pagrįstai vertinamas, jau tris kartus išleistas, pirmo 
[leidimo] 2 neteko man matyti, antras išleistas 1783 m., 
trečią pagaliau 1825 m. savo lėšomis išleido Žemaičių 
kanauninkas, Gruzdžių klebonas Jurgis Vaitkevičius. 
Visi leidimai in 8, išleisti Vilniuje. 3 

VALMIKAS VINCENTAS MARTINI JONAS 

(Walmik Wincenty Martynian) 

Iš Valmų, kitaip—Vilmikų (z Walmusow alias 
Wilmik), ] kunigas, kilęs iš Žemaitijos, Vilniaus ka¬ 
tedros viceprelatas, 2 kantorius ir vikaras. Šiuo metu 
klebonas Lenkų karalystėje. 3 Jis išleido lietuviškų gies¬ 
mių rinkirij, pavadinimu: Katityczkas Zemajtyszkas 
arba giesmes nabažnas ir 1.1., Vilnius, 1820, 4 kur yra 
įdėjęs labai daug ir savo kūrybos giesmių. 

VARKALEVICIUS JUOZAPAS 
(Warkolewicz Jozef) 

Kunigas, šventosios teologijos magistras, Skaudvi¬ 
lės klebonas, miręs prieš kelerius metus. Žemaitijoje jis 
žinomas kaip mokytas žmogus ir talentingas lietuvių 
poetas. Aš turiu — ir turiu rankraščiu — jo poemą, pa¬ 
vadinimu Szmejsk boba ridiką. 

VAZINSKIS ALEKSANDRAS 
(Wažynski Aleksander) 

Kunigas, šventosios teologijos ir civilinės teisės 
kandidatas, gimė 1812 m. Upytės apskrityje, 1 pradinius 
mokslus ėjo Kražių gimnazijoje, 2 o aukštuosius — Vil¬ 
niaus universitete ir Romos katalikų Dvasinėje akade¬ 
mijoje. 3 Buvo tikybos mokytoju ir kapelionu pirmojoje 
Vilniaus gimnazijoje, o dabar yra adjunktas ir dėsto 
moralinę teologiją bei homiletiką Dvasinėje akademi¬ 
joje. 4 Dėl mokytumo, didelių gabumų ir labai reto peda¬ 
goginio talento pagrįstai ir neperdedami jį laikome Vil¬ 
niaus vyskupystės dabartinės jaunosios dvasininkijos 



pirmūnu. Be to, jis yra apdovanotas išties neeiliniu 
rašytojo talentu: dirba filosofijos ir religijos srityje. 
Tikimės sulaukti iš jo ateityje didelio rašytojo, verto 
atsistoti šalia žymiausių mūsų šios rūšies religinių 
darbuotojų. 


VELBUTAS SILVESTRAS 
(Wialbutt Sylwester) 

Kunigas, iš Žemaitijos, nusipelnęs pijorų ordino 
mokyklų provincijolas, įvairiose vietose ėjo retorikos 
ir prancūzų kalbos mokytojo pareigas su uolumu, bū¬ 
dingu visiems kunigams pijorams, ir nepaprastu savo 
dėstomų dalykų išmanymu. 

VINCĄ JONAS 
(Wincza Jan) 

Jėzuitas, kilęs iš Raseinių apskrities, keliolika metų 
Vilniaus akademijoje buvo vokiečių kalbos ir literatūros 
profesoriumi. 1 


VIRVIČIUS KAROLIS 
(Wyrwicz Karol) 

Kunigas, gimė 1717 m. Žemaitijoje, Raseinių apskri¬ 
tyje. Pradinius mokslus išėjo Kražiuose ir ten pat 
įstojo į kunigų jėzuitų ordiną. įvairiose vietose buvo 
savo ordino mokyklų mokytoju, mokė Juozapą Hilzeną 1 
ir su juo lankė svetimus kraštus. 2 Vėliau buvo Varšu¬ 
vos jėzuitų konvikto vedėjas, 3 kuriame ir tinkamų žmo¬ 
nių sutelkė, ir mokymui stengėsi suteikti tauresnį 
pobūdį, už tai 1772 metais iš karaliaus Stanislovo Au- 

gūsio gavo medalį 4 su specialiu įrašu. Panaikinus 
jėzuitų* ordiną, gavo klebono vietą Varšuvoje, paga¬ 
liau buvo nominuotas Hebdovo abatu ir šv. Stanislovo 
ordirfo kavalieriumi. Mirė 1793 m. gruodžio 20 d. Var¬ 
šuvoje. Jo veikalai —be smulkių rašinių politinio tu¬ 
rinio — yra šie: 

1. Šių laikų geografija, arba gamtiškas ir politiškas 
karalysčių, valstybių, visokių luomų, jų santvarkos , 
teisių, amatų, prekybos, pramonės, būdo, papročių ir 11, 
aprašymas, išleistas tautos jaunuomenės naudai (Jeo- 
grafija czasow teražniejszych albo opisanie naturalne i 
polityczne krolestw, panstw, stanow wszelakich, ich 
rządu, praw, rzemiosl, handlu, przemyslu, przymiotom, 
obyczaįom et c. ku pozytkomi narodowej mlodzi wyda - 

* Tą didelį ordiną, turėjusį daugiau kaip dvidešimt tūkstančių 
narių, mūsų pamaldiems tėvams svarbiausią, pavyzdingą ir išties 
apaštališką, panaikino popiežius Klemensas XIV, gimęs Ganianelis. 
Daugelis tų, kurie patikliai priima svetimas kalbas, išsijuosę šmei¬ 
žia tą ordiną, kaltindami jį negirdėtomis piktadarystėmis, gudriu 
kišimusi į rūmų intrigas bei kabinetų veiklą, tačiau iš arčiau į 
reikalą pažiūrėjus, iš pagrindų pažinus tautų istoriją, aiškiai gali¬ 
ma pamatyti, kad ne piktadarystės, ne intrigos bei gudri veikla 
buvo tų nekaltų vienuolių žlugimo priežastis, bet kad jie tapo 
auka bedievystės, kuri praėjusiame amžiuje niokojo Kristaus baž¬ 
nyčią . 5 Toji tatai bedievystė, pagavusi Suazelio (Choiseul), Aran- 
dos, Karvaljo (Carvalh), ponios Pompadur ir kitų į juos panašių 
intrigantų nedoras širdis, grasindama savo tautų apostaze, kurių 
tie jos šalininkai buvo ministeriais, prievarta išgavo iš GanianeKo 
šios bendruomenės, taip kitų popiežių mėgstamos, panaikinimo dek¬ 
retą. Tačiau šis aukščiausiasis ganytojas žinojo ir visi krikščio¬ 
nys žino, kad evangelija remiasi ne jėzuitais, bet pačiu dievu, 
kuris teisia ir jėzuitus, ir sofistus, ir ministerius, ir net pačius 
popiežius. Ne dėl piktadarysčių, bet dėl savo uolaus rūpinimosi 
šv. katalikų tikėjimu žlugo šv. Ignoto ordinas, palikęs po savęs 
šlovingiausią atminimą visų teisiųjų dievo garbintojų širdyse (au¬ 
toriaus išnaša). 

na), t. I, Varšuva, jo karališkosios didenybės ir Žečpos¬ 
politos spaustuvėje, jėzuitų kolegijoje, 1768, in 8, 46 ir 
592 p. 

Svarbiausias Virvičiaus ketinimas, sako Bentkovs- 
kis, buvo šiame veikale parodyti, kas yra gera kitose 
šalyse ir iš kur tas imasi, taigi išnagrinėti aprašytų 
kraštų santvarką, teises, papročius, pramonę ir 1.1. 
Pridėta, be to, dažnai nuodugni tų institucijų bei pa¬ 
pročių istorinės kilmės apžvalga prierašuose, teksto 
apačioje atspausdintuose. Visa tai, kaip ir lenkų kal¬ 
ba — gryna ir aiški,— yra didelis veikalo privalumas. 

Antras tomas neišėjo j viešumą, netgi ir to pirmo 
tomo pardavinėjimas knygynuose buvo pristabdytas, 
pareikalavus pasiuntiniui vienos didelės valstybės, kuri 
šiame tome tariamai buvusi įžeista. Antras šios geo¬ 
grafijos leidimas išėjo Vilniuje, jo karališkosios dide¬ 
nybės spaustuvėje prie akademijos, 1794 m., in 8. 
Pratarmės ir antraščių turinio—12 nenumeruotų pus¬ 
lapių, veikalo — 609 p., prie to pridėjus dalykų rodyklę, 
prasidedančią p. 594. Sis leidimas tuo patogesnis, kad 
priedas, pirmajame, Varšuvos leidime, atskirai knygos 
pabaigoje atspausdintas, čia buvo įjungtas į patį vei¬ 
kalą. 

Kai tokio nesėkmingo likimo susilaukė Virvičiaus 
„Politinės geografijos“ pirmas tomas, parašė jis kitą 
[geografiją], pavadinimu: 

2. Šių laikų visuotinė geografija, arba trumpas ap¬ 
rašymas visų pasaulio šalių, jų padėties, ribų, žemės 
vaisiaus, gyventojų polinkių, prekybos, papročių ir 1.1., 
iš naujausių geografų ir keliautojų žinių surinkta, iš¬ 
leista viešosioms mokykloms, tautos jaunuomenės nau- 

dai (Jeograįija pomszechna czasčw teražniejszych albo 
opisąnįę krotkie krajom calego šwiata, ich položenia, 
granic, plodu ziemnego, sklonnošci obywateldw, handlu, 
obyczajom etc. z najšmiežszych wiadomošci krajopi- 
sarzow i wędrownikow zebrana, ku požytkomi mtodzi 
narodomej na szkoly publiczne vvydana), Varšuva, jo 
karaliaus didenybės ir Žečpospolitos spaustuvėje, jėzuitų 
kolegijoje, 1773 m., in 8, XVI ir 736 p. 

Siame veikale, dedikuotame kunigaikščiui Mykolui 
Cartoriskiui, yra mums ypatingai įdomių dalykų. Štai 
p. 254—395 autorius kalba apie Lenkų karalystės vals¬ 
tybes, nuo p. 720 — apie monetas, daugiausia — apie 
lenkiškas; nuo p. 730 — apie krašto kariuomenę ir 1.1. 

3. Abrėgė raison de l’histoire universeile sacrėe 
et profane d l’usage dės pensionnaires du collėge dės 
nobles de Varsovie de la compagnie de Jėsus (Visuo¬ 
tinės šventosios ir pasaulietinės istorijos santrauka, ski¬ 
riama jėzuitų laikomos Varšuvos kilmingųjų kolegijos 
auklėtiniams), Varšuva, karališkoje jėzuitų kolegijos 
spaustuvėje, 1766 m., in 8, t. 1, 336 p. ir 2 lakštai 
prierašų. Antras tomas — 1771, ten pat, 574 p. Pra¬ 
džioje dedikacija kunigaikščiui Adomui Cartoriskiui. 
Pirmas to veikalo tomelis su kuriomis-ne-kuriomis skir¬ 
tybėmis išėjo ir lenkų kalba, pavadinimu: 

4. Trumpa visuotinė istorija, jo šventenybės kunigo 
Karolio Virvičiaus, Hebdovo abato, šv. Stanislovo or¬ 
dino kavalieriaus ir 1.1, parašyta. T. 1, kuriuo baigia¬ 
ma dievo tautos istorija (Historyja powszechna skro- 
cona, przez J. \V. J. Ks. Karola Wyrwicza opata ko- 
mendat. hebdow. kam. ord. S. Stanislama etc. napisana. 
Tom 1, w ktorym się zamyka historyja ludu Boiego). 
Varšuva, rūmų spaustuvėje, 1787 m., in 8, 445 p. 

5. Pastabos apie Lukombo istoriją, išverstą į lenkų 
kalbą, rusų monarchų chronologija nuo 879 krikščioniš¬ 
kosios eros metų iki 1762 ir Strijkovskio kronikos klai¬ 
dų pataisymas (Umagi nad historią Lukomba na polski 
język przetlumaczoną, chronologija monarchom ruskich 
od r. 879 ery Chrz. do 1762 i sproslomania pomytek w 
Kronice Stryjkomskiego). 

Tos pastabos atspausdintos su Strijkovskio kronika, 
kurią išleido 1766 m. Varšuvoje kun. Pranciškus Bo- 
homolcas. 

6. Pro memoria Svitkovskio išleistiems istoriniams 
ir politiniams atsiminimams 6 (Pamiętnikomi historycz- 
nemu i politycznemu, myd. przez Smitkomskiego, pro 
memoria), Varšuva, rūmų spaustuvėje, 1783 m., in 8, 
73 p. 

Įdomus tatai dalykas, parašytas išmanančio ir beša¬ 
liško žmogaus, tačiau perdaug kandžiai. Svitkovskis 
atsakė j tas pastabas, o tada Virvičius išleido tų Pro 
memoria antrą ir trečią dalį, Varšuva, rūmų spaustu¬ 
vėje, 1785, in 8, 168 ir 220 p. 

Jo taip pat: 

7. Pamokslas apie seimo valdžios teisėtumą ir tiks¬ 
lingumą, laikytas 1780 m. spalio 2 dieną karališkosios 
Varšuvos kolegijos bažnyčioje visuotinio šešių savaičių 
seimo atidarymo proga (Kazanie o pramdzie i celu 
mladzy sejmomej na zaczęciu sejmu malnego szešcio- 
niedzielnego dnia 2 Paždziernika roku MDCC LXXX w 
Košciele Kollegiaty Krolemskiej Warszawskiej miane). 
Varšuva, in 4, nenumeruotų puslapių — 26. Pradžioje 
yra dedikacija St. Aug. Poniatovskiui, tuometiniam 
seimo maršalkai. 

VISOCKIS ANTANAS 
(Wysocki Antoni) 

Kunigas, šventosios teologijos kandidatas, jo švie¬ 
sybės kunigaikščio vyskupo sekretorius, Varnių arki- 
presbiteris. Gimė 1810 m. Kražiuose ir ten išėjo 
pradinius mokslus, o aukštuosius mokslus — Vilniaus 
universitete. 1 Sis šviesus kunigas apdovanotas nepa¬ 
prastais rašytojo sugebėjimais: tad turime vilties, kad 
nenorės savo talento slėpti, o panaudos jj krašto raš¬ 
tijos labui ir garbei. 


VIZGIRDA STANISLOVAS 
(Wizgird Stanislaw) 

Filosofijos daktaras, kilęs iš Raseinių apskrities, re¬ 
gis, Šiluvos parapijos. Jis parengė įdomų veikaliuką, 
pavadinimu Sokrato gyvenimas (Zycie Sokratesa), Vil¬ 
nius, J. Zavadzkio spaustuvėje, 1806, in 12, 70 p. Šią 
brošiūrą žydai dėl spekuliacijos daug kartų yra per¬ 
spausdinę netgi be autoriaus žinios, Maneso Romo 
[spaustuvėje] Vilniuje, pridėję tituliniame puslapyje 
[įrašą] garsaus filosofo, tur būt, dėl didesnės paklau¬ 
sos. 


VOLMERIS EDVARDAS 
(Wolmer Edward) 

Gimė Raseinių apskrityje apie 1810 m., pradinius 
mokslus ėjo Kražiuose, o aukštuosius — Vilniaus uni¬ 
versitete, kur gavo filosofijos magistro laipsnį. Šiuo 
metu karštai atsidėjo filologijai ir Lietuvos senienų ty¬ 
rinėjimams. 

ZAT0RSK1S PRANCIŠKUS 
(Zatorski Franciszek) 

Filosofijos magistras, gimė Raseinių apskrityje, 
Kelmės parapijoje, pradinius mokslus ėjo Kražiuose, o 
aukštuosius — Vilniaus universitete. Dabar eina moky¬ 
tojo pareigas Lenkų karalystėje. Turi jis, nors ir ne pir¬ 
mos eilės, tačiau neginčytiną poetinį talentą. 

Išleido šiuos veikalus: 

1. Medžioklė, keturių giesmių aprašomoji poema bei 
lengvo turinio eilėraščiai (Polowanie, poema opisoma 
we czterech piešniach, oraz ulotne miersze w lekkich 
rodzajach), Vilnius, 1829, in 8. 

2. Trioletai (Tryolety), Vilnius, 1830, in 4. 

3. Labdarybė. Odė (Dobroczynnošč. Oda), Vilnius, 
1831, in 8. 

4. Lyrinės ir religinės giesmės (Pienia liryczne i 
religijne), Varšuva, 1833, in 12. 

Be to, išvertė iš rusų kalbos į lenkų kalbą: 

5. Trumpa Kaidanovo visuotinės istorijos apybraiža 
(Krotki rys historyi povvszechnej Kajdanoma), Varšu¬ 
va, 1828, in 8. 

Smulkesnius savo poezijos kūrinėlius taip pat spaus¬ 
dino įvairiuose laikraščiuose. 

ZDANAVIČIUS LIUDVIKAS 
(Zdanowicz Ludvvik) 

Kunigas, kilęs iš Raseinių apskrities, šventosios teo¬ 
logijos kandidatas, buvo vikaru Vydžiuose, auklėjo gra¬ 
fo Mostovskio sūnus, dabar yra Vilniaus Romos katali- 

kų Dvasinės akademijos adjunktas. Puikiai įsisavino 
dvasinius mokslus, labai gabus filologijai. \ jį sudėtos 
mūsų viltys, kad kada nors mums atlygins a. a. kunigo 
Skydelio netekimą, taip anksti mirusio religijos moks¬ 
lams. 


ZDANAVIČIUS MIKALOJUS 
(Zdanowicz Mikolaj) 

Dominikonų ordino kunigas, iš Žemaitijos. Mokyto¬ 
javo įvairiose vietose, išleido veikalą, pavadinimu Chro¬ 
nologinė, istorinė pasaulio įvykių ir valdžių lentelė, 
kas įvyko nuo visuotinio tvano iki mūsų laikų, pono 
Lesažo istorijos atlaso pavyzdžiu parašyta ir sudaryta 
(Tablica chronologiczna, historyczna, dziejow i rządow 
šwiata, ktore się od pomszechnego potopu až do na- 
szych czasow zdarzyty, wzorem atlasu historycznego 
pana Lesaž napisana i uložona), Vilnius, 1808. 


ZGERSKIS JONAS 
(Zgierski Jan) 

„Dambravos“ (Dąbrowa) herbo, iš pradžių Vilniaus 
prelatas, dekanas ir sufraganas, vėliau — Smolensko 
vyskupas, 1 pagaliau nuo 1710 m. — Žemaičių vysku¬ 
pas. Labai išrankiai priiminėjo žmones į kapitulos na¬ 
rius, iš dvasininkų reikalavo taurumo ir ypač mokytu¬ 
mo. Jam valdant, Žemaitijoje baisiai siautė maras, 
rūpestingas ganytojas įsakė teikti mirštantiesiems 
visokeriopą dvasinę paslaugą. Jo gyvenimas nutrūko 
1713 m. 2 

ZABICKIS JOKOBAS 
(Zabicki Jakob) 

Bernardinas, gimė 1801 m. Volynėje. Keliolika me¬ 
tų labai uoliai eidamas mokytojo pareigas Dotnuvos 
apskritinėje mokykloje, didžiai prisidėjo prie tenykštės 
jaunuomenės švietimo. Vėliau buvo Troškūnų apskriti¬ 
nės mokyklos kapelionu, o dabar tas pačias pareigas 
eina neseniai atidarytoje bajorų mokykloje Panevėžyje. 


ŽICKIS TAMOŠIUS 
(Zycki Tomasz) 

Filosofijos ir laisvųjų mokslų daktaras, valstybės 
tarėjas. Gimė Raseinių apskrityje, 1 paveldimame dvare, 
vardu Zičkiškiai. Sis vyras daug nusipelnė kraštui savo 
darbais jaunuomenės švietimo srityje: iš pradžių dėstė 
matematiką ir logiką to meto paapygardinėje Vilniaus 
mokykloje, 2 paskui buvo Vilniaus gubernijos mokyklų 
direktoriumi, aukštosios matematikos profesoriaus ad¬ 
junktu, 3 pagaliau beveik trisdešimt metų Vilniaus uni¬ 
versiteto viešuoju ordinariniu elementarinės matema¬ 
tikos profesoriumi ir fizikos-matematikos fakulteto de¬ 
kanu. 4 Parašė: Norvaišos gyvenimą, išspausdintą 
[laikraštyje] „Dziennik Wileiiski“. Sulaukęs gilios se¬ 
natvės, mirė Vilniuje 1839 m. lapkričio 17 d. 

ZORZAS PETRAS 
(George Piotr) 

Prancūzų emigrantas, likęs po 1812 m., daugelį me¬ 
tų buvo mokytoju apskritinėje mokykloje prie Kražių 
gimnazijos, kur labai naudingai dėstė pradedantiesiems 
prancūzų kalbos taisykles. 1834 m. perkeltas į Drohi- 
činą. 


PABAIGA 



PAAIŠKINIMAI 



SANTRUMPOS 


BA — V. Biržiška, Aleksandrynas, t. 1—2, Čikaga, 1960—1963. 

BE — K. Estreicher, Bibliografia Polska XIX stolecia, t. 1—4, 

Krak6w, 1870—1878. 

BSVU — M. Biržiška, Senasis Vilniaus universitetas, V., 1940. 

BUW — J. Bieli&ski, Uniwersytet Wilenski, t. 1—3, Krak6w, 

1899—1900. 

EP — Encyklopedia powszechna (Orgelbranda), t. 1—28, 
Warszawa, 1859—1868. 

JSB — L. Janowski, Stownik biobibliograficzny dawnego Uni- 
wersytetu Wilenskiego, Wilno, 1939. 

KPZ — A. Kayny>K, HeKOTopbie aonojiHHTejibHHe cBe^eHHH o 

jihtobckhx &eHTejiHx KyjibTypbi na^ajia XIX Bena b 
nncbMax npoc}). pyccKofi cJioBecHOCTH BnjreHCKoro yHH- 
BepeHTeTa M. H. JIoOohko, — Literatūra, VI, V., 1963. 

LĖK — Lietuviškoji enciklopedija, t. 1—10, K., 1933—1941. 

LS — J. Lebedys, Simonas Stanevičius, V., 1955. 

LŠB — M. Lukšienė, Lietuvos švietimo istorijos bruožai XIX a. 
pirmoje pusėje, K., 1970. 

LTB — Lietuvos TSR bibliografija, t. 1, V., 1969. 

MLS — V. Maciūnas, Lituanistinis sąjūdis XIX amžiaus pradžio¬ 
je, IC., 1939. 

MLTE — Mažoji lietuvių tarybinė enciklopedija, t. 1—3, V., 
1966—1971. 

NK — Bibliografia literatury polskiej „Nowy Korbut“, t. I—6, 
Warszawa, 1963—1972. 

Posz. — J. Poszakowski, De viris iilustribus Provinciae Lithuanae 
S. J. (rankraštis, Krokuva, Jėzuitų archyvas). 

PSB — Polski stownik biograficzny, Krakow, t. 1—16, Wroc- 
law—Warszawa—Krakow—Gdansk, 1935—1971. 

VR — M. Valančius, Žemaičių vyskupystė, kn.: M. Valančius, 
Raštai, t. II, V., 1972. 

WEPI — Wielka encyklopedia powszechna iIustrowana, t. 1—47, 
Warszawa, 1890—1911. 


7. Mokyti žemaičiai 

TEKSTE MINIMA PERIODIKA 


Balamut —1830—1836 m. Peterburge lenkų kalba leistas savait¬ 
raštis. 

Dzieje dobroczynnošci krajomej i zagranicznej —1820—1824 m. 
Vilniuje leistas žurnalas. Redagavo jį K. Kontrimas, paskui-* 
L. Rogalskis ir A. E. Odincas. 

Dziennik Wilenski— 1805—1806 m. ir 1815—1830 m. Vilniuje leis¬ 
tas kultūros ir literatūros žurnalas. 

Gazeta literacka Wilenska —1806 m. E. Grodeko ir K Kontrimo 
redaguojamas žurnalas. 

Gazeta poranna — 1837—1841 m. leido literatūrinį priedą „Piš- 
miennictwo krajowe“. Nuo 1839 m. „Gazeta poranna“ leidė¬ 
jas — I. Skimborovičius. 

Kurjer litewski — 1761—1840 m. Vilniuje ėjęs informacinis laikraš¬ 
tis lenkų kalba. 

Magazyn povuszechny — 1834—1846 m. leistas kultūros žurnalas, 
redagavo K. Brodzinskis, nuo 1835 m. L. Rogalskis. 

Pamiętnik magnetyczny Wilen$ki — 1816—1818 m. I. E. Lachnickio 
leistas Vilniuje žurnalas. 

Pamiętnik Warszawski — 1809—1823 m. Varšuvoje ėjęs literatūros 
žurnalas. 

Tygodnik Petersburski — 1830—1858 m. Peterburge leistas kultūros 
ir literatūros savaitraštis (nuo 1832 m.— du kartus per sa¬ 
vaitę). Jo bendradarbiai — J. I. Kraševskis, T. Narbutas, L. Ju¬ 
cevičius ir kt. 

Tygodnik Wilenski— 1804 m. ir 1815—1822 m. leistas literatūros 
ir mokslo žurnalas, kurį redagavo J. Lelevelis, M. Balinskis 
ir kt. 

Wiadomošci brukowe —1816—1822 m. „Nenaudėlių“ draugijos Vil¬ 
niuje leistas satyrinis žurnalas, redaguojamas K. Kontrimo, o 
vėliau —J. Richterio. 

Wizerunki i roztrząsania natikowe — 1834—1843 m. Vilniuje leistas 
žurnalas. 

AFRAMOVICIUS TEOFILIS 
(Aframowicz Teofil) 

1. Rkr. lapas su jo biografija išplėštas. 

t. * * 

Tur būt, tas pats Aframovičius, kurį mini M. Valančius — bu¬ 
vęs mokytojas (Kolainiuose?), kunigas, suteikęs jam žinių apie 
Kolainių vienuolynų Šiaulių apskrityje. Jis turėjo gyventi XIX a. 
pirmoje pusėje (VR, t. 2, p. 310). 


BARTOŠEVIČIUS ZIGMANTAS 
(Bartoszewicz Zygmunt), 1798—1870 

1. Rkr. trūksta šios biografijos pradžios. Pagrindiniai Barto¬ 
ševičiaus gyvenimo faktai šie: gimė Jordanu dvare Vilniaus aps., 
baigė Vilniaus gimnaziją, studijavo literatūrą Vilniaus universitete, 
A. Mickevičiaus studijų draugas. 1820 m. skiriamas graikų ir loty¬ 
nų kalbų mokytoju į Kražius (PSB, I, p. 328, pagal J. Lebedį — 
1821 m., LS, p. 67), iš kur 1825 m. keliamas į Kauną, 1825 m.— 
į Vilniaus gimnaziją, kur dirbo ligi 1849 m. Išleido daug kompi¬ 
liacinio pobūdžio pedagoginių raštų (PSB, I, p. 328). 

Originale trūksta knygos pavadinimo pirmojo žodžio dalies, 
ji atstatyta pagal BE, t. III, p. 617. 

2. Rankraštis apie lenkų tikybinius oratorius neišspausdintas. 

* * * 

Jucevičius nemini, be kitų darbų, Bartoševičiaus lenkų lite¬ 
ratūros vadovėlio, kuriuo naudojosi Lietuvos mokyklos (Historja 
literatury polskiej podlug dziel Bentkomskiego , Juszynskiego, 
Ossolinskiego i Soltykomicza, w krdtkim rysie wystawiona, Vil¬ 
nius, 1828). 



BARTOSINAS 

(Bartoszyn) 

1. M. Valančius vadina Jį Bartošinu Paliatsa, bajoru. Matyt, 
tai buvo vienas iš labiau apsišvietusių to meto žmonių. Tauragės 
mokykla laikoma pirmąja Žemaitijoje. Antroji mokykla įsteigta 
1530 m. Joniškyje, o trečioji — 1557 m. Jurbarke. Gyveno, tur būt, 
XV a. antroje —XVI a. pirmoje pusėje (VR, t. 2, p. 70, 220, 232). 

BERNACICIS ALEKSANDRAS 
(Bernacki Aleksander) 

1. Mokytojavo Kėdainiuose 1813 m. (VR, t. 2, p. 260). 

BIALOZORAS JONAS 
(Biallozor Jan) 

1. Bialozorai — Lietuvos bajorų Sakų giminė, pasivadinusi 
XV a. Bialozorais. Daugiau reikštis valstybiniame gyvenime pra¬ 
dėjo nuo XVI a. pabaigos. 

2. Mokydamasis Vilniaus universitete, jis 1826 m. aprašė Upy¬ 
tės apskritį. 

(M. Biržiška, Iš mūsų kultūros ir literatūros istorijos, II, K., 
1938, p. 182—184.) 


BIALOZORAS JUOZAPAS 
(Biallozor Jozef) 

1. Tur būt, seimo atstovas. 

2. Po 1812 m. jis kartu su Capskiu rėmė materialiai ir globo¬ 
jo Kėdainių mokyklą. Be to, 1785 m. pastatė Vosiliškyje naują 
koplyčią ir jai išlaikyti užrašė žemės sklypą (VR, t. 2, p. 180, 
260). 


BOGUSAS KSAVERAS 
(Bohusz Ksawery), 1746—1820 

1. Lietuvių istoriografijoje jo pavardė buvo rašoma ir kitaip: 
Bauža, Bagužis ; Bohušas, tarybinėje lietuvių literatūroje nusi¬ 
stovėjo Bogušas . 

2. Bogušas gimė Rytų Lietuvoje, Ukmergės aps. Dėl jo kilmės 
nesutariama: V. Biržiška, remdamasis metrikais, kildina B. iš var- 



gingų valstiečių (BA, II, p. 162), tačiau metrikai nėra pakanka¬ 
mai identifikuoti. Visi kiti — ir amžininkai, ir vėlesni tyrinėtojai — 
kildina jį iš bajorų šeimos: tėvas Juozapas Antanas — Vilniaus 
kardininkas, o brolis Ignotas— Vilniaus pavaivadis, Baro konfe¬ 
deracijos sekretorius. 

3. Tai ne vien kelionių po Italiją, bet ir po kitas Vakarų Eu¬ 
ropos šalis aprašymas. A. Krausharas išleido B. keliones, klaidin¬ 
gai priskirdamas jas žinomam lenkų Švietėjui S. Stašicui (Dziennik 
podrožy Ks. Stanistawa Staszyca, 2 t., Warszawa, 1903). Ilgainiui 
lenkų bibliografai nustatė, kad dalis tų atsiminimų priklauso 
K. Bogušui, o 1961 m., suradus Lenkijos archyvuose B. kelionių 
rankraščio nuorašą, I. Turovska-Bar įrodė, kad visas šis veikalas 
parašytas B. (žr. I. Turowska-Bar, „Franciszka Ksa\vera Bogusza 
Diariusz podrožy i dwa listy do krola“, Ieid. „Rocznikt biblio- 
teczne“, Warsza\va, rok V., z. 1—4, 1961). 

4. Pilna antraštė: Summaryjny wypis protokoiow aktow kapl¬ 
iui y kathedralnej Wilehskiej od r. 1501 do r. 1583 Paždziernika 
przez... leidinyje: «OnncaHHe pyKonHCHoro OTflejieHHH BmieHCKoft 
nyČJiHHHoft 6H6jmoTeKn», Bwn. I, 1895, ripHJio^eHHn, p. 52—144. 

5. Revoliucija— tai sukilimas, bruzdėjimas. Šiuo atveju turi¬ 
ma galvoje 1794 m. T. Kosciuškos vadovaujamas sukilimas. 

6. Tiksli antraštė: Kodeks Napoleona księstwu Warszawskie - 
mu t artykulem 69-tym ustamy konstytucyjnej roku 1807 dtiia 
22 lipca za prawo cymūtie podany... Warszawa, 1810 (NK, t. IV, 
p. 285). 

7. Tiksli antraštė: Wspominka o Antonim Tyzenhauzie tiapi- 
sana dla J. U. Niemcemicza„Tygodnik Wilenski“, 1820 , Nr. 61, 
163, 

8. Tiksli antraštė: Prošba za ubog'uni do žebractma przy- 
miedzionymi, aby ich nie zamykano, Warszawa, (817. 

9. Tiksli antraštė: Dodatek (o gramatyce i języku polskitn) 
do ksiąžki Kopczynskiego p. t. Poprama blędom w usttiej i pisanej 
mowie polskiej, 1808. 

10. Darbas skaitytas Varšuvos mokslo bičiulių draugijos po¬ 
sėdyje 1812 m., atspausdintas „Rocznik Warszawskiego Towarzyst- 
wa Przyjaciot Nauk“, IX, 1816. 

11. Tiksli antraštė: Pochmala pogrzeboma Joachimą Chrepto - 
micza, atspausdintas „Rocznik Warszawskiego Towarzystwa Przy- 
jaciot Nauk“, X, 1817. 

12. Jucevičiaus pateikta žinia apie Bogušo verstas Vergilijaus 
„Bukolikas“—vienintelė. Rankraštis yra dingęs. V. Biržiška spėja, 
kad verte''ne B., o Tadas Jurevičius (BA, II, p. 166). 

* * * 

Jucevičius nėra suminėjęs B. straipsnio: Zdanie spramy przez ... 
o probie uczynionej w Wilanowie co do nomego sposobu budo - 
w ania (z cegiy surowej) t „Rocznik Warsz. Tow. Przyj. Nauk“, IX, 
1816 ir atspaudas. Nemini taip pat ir Bogušo testamento, paskelbto 
1820 m. Vilniuje ėjusiame žrn. „Dzieje Dobroczynnošci krajowej i 
zagranicznej“, t. 1, p. 452. 

Nieko taip pat nežinojo Jucevičius apie K. Bogušo paliktą 
Lietuvos mokyklų 1803 m. vizitavimo aktą, išlikusį šiandien Vil¬ 
niaus universiteto bibl. rankraštyne, F. 13—18. 

BOGUSAS TAMOŠIUS 
(Bogusz Tomasz), 1723—1783 

1. Pagal J. Belinskį gimė 1723 m. gruodžio 20 d. Palenkėję, 
o mirė 1783 m. Krokuvos vyskupystėje. 

2. Baigęs Vilniaus universitetą laisvųjų mokslų ir filosofijos 
magistro laipsniu, dėstė Drohičine ir Slonime gramatiką, o Pultus- 
ke, Vilniuje ir Varšuvoje — poeziją. Vėliau Pinske skaitė filosofiją 
ir teologiją. 

3. J. D. Janozki, Lexicon derer itzt lebenden Gelehrten in 
Polen, t. 2, Bresslau, 1755. 

(BUW, t. 3, p. 132; PSB, t. 2, p. 216) 

BRONISAS MYKOLAS 
(Bronisz Michat), 1654—1715 

L Inocentas XI buvo popiežiumi 1676—1689. 

2. Jonas III Sobeskis 1674—1696 m. buvo Lenkijos karaliumi 
ir Lietuvos didžiuoju kunigaikščiu. 1683 m. jis vadovavo jungti¬ 
nėms Lenkijos—Austrijos pajėgoms, kurios sumušė (rugsėjo 12 d.) 
prie Vienos daugtukstantinę Turkijos kariuomenę. 

* * * 

Gimė 1654 m. rugpjūčio 6 d. Aštuoniolikos metų įstojo į jė¬ 
zuitų ordiną. Išgyvenęs 61 m., mirė Kražiuose 1715 m. gegužės 
16 d. (Posz., p. 87). 



BUKOTA KAZIMIERAS ALOIZAS 
(Bukaty Kazimiera Aloizy),?—1793 

L K. Estreicheris surado dar vieną laidotuvių pamokslą, iš¬ 
leistą 1783 m. (BE, t. XIII, p. 439). 

* * * 

Tado Juozapo Bukotos brolis, eksjėzuitas, Šiaulių klebonas, 
1787 m. Žemaičių prelatas (BA, II, p. 145). 

BUKOTA TADAS JUOZAPAS 
(Bukaty Tadeusz Jozef), 1740—1795 

1. Teisių daktaras (LTB, I, p. 68). 

2. Jucevičius supainiojo su broliu Pranciškumi (1747—1797), 
ėjusiu tas pareigas (BA, II, p. 145). 

3. Jucevičius čia perdeda, o savo ruožtu nepamini, kad ir 
pats T. J. Bukota dalyvavo 1794 m. sukilime. 

4. Sis T. J. Bukotos darbelis bibliografijoje žinomas antrašte 
Vera effigies Augustissimae Virgirtis Mariae in Ecclesia Szydlo- 
viensi ... Atino 1786 die 8 Septembris coronata . 

* * * 

Jucevičius nepaminėjo šiandien T. J. Bukotai priskiriamo lie¬ 
tuviško leidinio Knigiale, apraszanti broctvva pamoksią krikscio - 
niszka po wardu families szwentos... t Vilnius, 1773. Spėjama, kad 
T. J. Bukota vertęs iŠ jo paties paruošto lenkiško originalo (LTB, 
I, p. 68). 


CHLEVINSKIS MYKOLAS 
(Chlewinski Michat), apie 1793—1831 

1. Kaip rašo M. Brenšteinas, gimė apie 1793 m. (PSB, t. 3, 
p. 298). 

2. Pasiuntiniu Turkijoje negalėjo būti, nes gyveno po Lietu¬ 
vos ir Lenkijos padalijimo. 

3. Chlevinskis buvo išrinktas mokyklų garbės globėju 1819 m. 
(PSB, t. 3, p. 299). 

4. Mokyklų vizitatoriais būdavo paprastai skiriami Vilniaus 
universiteto dėstytojai, kartais — žinomesni visuomenės veikėjai. 
Chlevinskis vizitavo Lietuvos mokyklas 1823 m. (LSB, p. 46), o 

Baltarusijos — 1824, palikdamas įdomų vizitavimo aktų (saugomas 
V VU rankraštyne)/ 

5. 182Ž' m. Chl. užrašė 200 sidabro rublių Kražių mokyklai, 
iš jų tam tikras procentas būdavo kasmet skiriamas medaliams 
keturiems geriausiems mokiniams. Perkėlus Kražių gimnaziją į 
Kauną, ši tradicija išsilaikė ligi 1914 m. (PSB, t. 3, p. 299). 

* * * 

Chl. domėjosi ir lietuvių raštija — per jį Uvainis perdavė 
(apie 1823 m.) prof. J. Loboikai savo studijas apie lietuvių kalbą 
ir etimologiją, kurios ligi Šiol nerastos (KP2, p. 221). Chl, D. Poš¬ 
kos liudijimu, gerai mokėjo lietuviškai (LS, p. 92). 


CHMELEVSKIS ALEKSANDRAS 
(Chmielew$ki Aleksander), 1814—1882 

1. Rkr.—1812 m. Visuose kituose šaltiniuose nurodoma, kad 
gimė 1814 m. Daubališkių km. Šiaulių aps. 

2. Encyklopedia Powszechna 3 zbidr wiadomošci najpotrzeb- 
niejszych dla wszystkich stančw (A-Czy), t. 1 — 4, 1836—1840 m. 
Enciklopedija buvo leidžiama brolių A. ir T. Gliuksbergų inicia¬ 
tyva. A. E. Odincas (1804—1885) suredagavo du šios enciklope¬ 
dijos tomus, išleistus 1838—1839 m. 

3. Tur būt, «Cbo& 33kohob Pocchhckoh HMnepHH, t. X. h. I: 
3aKOHibi rpa2K;iaHCKHe». Šio sąvado buvo keli leidimai. 

* * * 

Baigęs 1830 m. Kražių gimnaziją, dalyvavo 1831 m. sukilime. 
Po sukilimo numalšinimo, neturėdamas lėšų toliau tęsti mokslą, 
dirbo įstaigose: buvo Šiaulių aps. bajorijos sekretoriumi, Vilniaus 
gubernijos teismo sekretoriumi ir valdininku ypatingiems reika¬ 
lams. 1855 m. Kauno bajorų išrinktas gubernijos teismo civilinių 
rūmų pirmininku. Prasidėjus 1863 m. sukilimui ir sudarius „bal¬ 
tųjų“ vadovybę, buvo paskirtas Kauno gub. vaivada. 1864 m. 
buvo nuteistas mirti, bet dėl įkalčių stokos bausmė buvo sušvel¬ 
ninta— apsiribota teisių atėmimu, turto konfiskavimu ir ištrėmimu 
į Sibirą. 1873 m. Chmelevskiui leista grįžti į Lietuvą. Apsigyveno 
žmonos dvare Borkuose prie Kauno, kur 1882 m. balandžio 3 d. 
mirė (LEI<, t. 5, sklt. 329; PSB, t. 3, p. 323—324). 


200 



chodkevicius jonas karolis 

(Chodkiewicz Jan Karol), 1560—1621 

1. Baigęs Vilniaus universitetą, studijavo Ingolštato ir Pa¬ 
duvos (1589) universitetuose. 

2. Patikimų žinių apie kelionę po užsienio šalis nėra, todėl 
istorikai šiuo klausimu laikosi skirtingų nuomonių. 

3. Zigmantas III Vaza — 1587—1632 m. Lenkijos karalius ir 
Lietuvos didysis kunigaikštis. 

4. A. Naruszemicz, Historia J. K- Chodkiemicza, t. 1—2, kar¬ 
stama, 178L Vėliau buvo išleisti keli pakartotiniai leidimai. 

5. 1609 m. kautynės ties Saliu (Salacgryva, Latvijos uostas), 
kur buvo nugalėtas švedų laivynas ir priversta trauktis jų ka¬ 
riuomenė. 


* * * 

Manoma, kad, keliaudamas po Vakarų Europą, dalyvavo 
įvairiuose karo žygiuose. Grįžęs Lietuvon, atsidėjo istorinei bei 
karo literatūrai, mūšių planų bei schemų sudarinėjimui ir praktiš¬ 
kam savo rūmų kariuomenės kariniam mokymui. 

Nuo 1595 m. nuolatinėje karo tarnyboje. 1596 m. malšino 
kazokų sukilimą Ukrainoje. 1599 m. paskiriamas Žemaičių seniū¬ 
nu, po metų, kai pasižymėjo mūšiuose prieš moldavus,— Lietuvos 
lauko etmonu. 1600—1610 m. kariavo prieš švedus Livonijoje, 
tapdamas 1602 m. vyriausiuoju ten kovojančios kariuomenės va¬ 
du. 1605 m. paskiriamas didžiuoju Lietuvos etmonu. Viena įspū¬ 
dingiausių jo pergalių— 1605 m. rugsėjo 27 d. prie Kirchholmo 
(Salaspilio, 15 km nuo Rygos), plačiai nuskambėjusi visoje Eu¬ 
ropoje. 

Buvo priešingas Lietuvos-Lenkijos feodalų žygiams į Mask¬ 
vos žemes. 1611 m. pasiųstas į pagalbą Maskvoje apsuptai Lietu¬ 
vos-Lenkijos kariuomenei. 1616 m. paskiriamas Vilniaus vai¬ 
vada. 1621 m. vadovavo jungtinei kariuomenei, išžygiavusiai prieš 
turkus. Turėdamas apie 70 000 karių, sumaniai organizavo Choti- 
mo (prie Dniestro) gynybą nuo 2—3 kartus didesnės turkų—totorių 
kariuomenės. 

J. K. Chodkevičius — vienas žymiausių Lietuvos ir Lenkijos 
karo vadų. Energingas, griežtas, reikalavo geležinės drausmės 
ir iš savo karių, puikus strategas ir organizatorius, sugebėdavęs 

atspėti priešo planus ir užbėgti jiems už akių (LĖK, t. 5, sklt. 
*354—362^ W. Więekowska-Mitzner, „Karol Chodkiewicz“, Warszawa, 
1965, 322 p.). 


. CHOMINSKIS ANTANAS 
(Chominski Antoni), apie 1790 —? 

1. Ch. yra išspausdinęs ir originalią dramą „Loldiu“ 1829 m. 
(BE, II leid., t. 3, p. 171). 

2. K. Estreicheris nemini šio vertimo. 

3. Pranciškus Ksaveras Chominskis (mirė 1809 m.) — Mstislav- 
lio vaivada, bajorų veikėjas. Be minėto kūrinio, yra vertęs į lenkų 
kalbą Rasino ir Kornelio dramas. 1784 m. išleido seimo kalbų rin¬ 
kinį (PSB, t 3, p. 416—417). 


* * * 

A. Chominskis yra vertęs iš prancūzų kalbos ir daugiau kū¬ 
rinių, atspausdintų Vilniaus periodikoje, kurių Jucevičius nemini. 

CHRAPOVICKIS ANTANAS 
(Chrapowicki Antoni) 

* * * 

Caro kariuomenės poručikas, 1812 m. perėjęs j Napoleono 
pusę ir tapęs žandarmerijos pulkininku Vilniuje, Napoleonui pra¬ 
laimėjus, greit persiorientavo į Rytus, per trečiąją žmoną įgijo 
užtarėjų net caro rūmuose Peterburge. Buvo Vilniaus baudžiamojo 
teismo rūmų pirmininku, masonų draugijos garbės nariu (1820— 
1821 m.). Vėliau vertėsi ūkininkavimu ir plačių savo valdų (Baiso¬ 
gala, Dotnuva, Terespolis ir kt.) supramoninimu. Daugelis jo su¬ 
manymų nebuvo įgyvendinti, ir jis buvo laikomas fantastu, pana¬ 
šiu į garsųjį XVIII a. reformų sumanytoją Antaną Tyzenhauzą 
(1733—1785) (PSB, t. 3, p. 436). 

CERSKIS STANISLOVAS 
{Czerski Stanistaw), 1777—1833 

1. C. lankėsi studijų tikslais ir Anglijoje. 

2. Prof. G. E. Grodekas recenzijoje džiaugiasi, kad Cerskis, 
komentuodamas antikinių? tekstus, nesiriboja žodžių prasmės aiš- 



kinimu, o atskleidžia kartu su moraline ir estetinę pasakėčių ver¬ 
tę, C. paruoštas leidinys įrodąs, kad antikinės kalbos ne tik la¬ 
viną atmintį, bet formuoją ir žadiną jaunimo protą ir skonį 
(„Dziennik Wilenski“, 1815, t. I, p. 483). 

3. Leidinys pasirodė Poznanėje, 3 t., 1761—1763. 

4. Vilniaus planas paimtas iš 1549 m. Brauno atlaso (BA, II, 
p. 350). 

5. Rkr. klaidingai — 1831 m. 

* * * 

Dėl ano meto politinių sąlygų Jucevičius negalėjo pažymėti, 
kad Č. aktyviai dalyvavo 1831 m. sukilime, vėliau buvo kalina¬ 
mas. Mirė C. ne Salantuose, o Varniuose. Buvo įsteigęs Salan¬ 
tuose medžio raižyklą, kur gamino iliustracijas savo knygoms 
bei šventųjų paveikslėlius (BA, II, p. 349; PSB, t. 4, p. 347-—348). 

Cerskis buvo pramokęs ir lietuviškai (VR, II, p. 273). 

i DAUGIRDAS ANGELAS 

(Dowgird Aniot), 1776—1835 

1. Pastraipoje atsispindi polemika tarp švietėjiškų ir reakcinių 
pažiūrų į mokslo ir etikos santykį. Pažymėtina, kad Jucevičius 
Daugirdo pavyzdžiu remia mintį, jog mokslas negriauna žmogaus 
dorovės. 

2. A. Fijalkovskio straipsnyje spaudos klaida: 1801 m., kurią 
atitaiso S. Kačmarekas ir E. K. Doroševičius — į 1807 m. Jucevi¬ 
čius tą klaidą, matyti, buvo pastebėjęs ir atitaisęs. 

3. T. y., prof. J. Goluchovskiui (1797—1858). 

4. Pilna veikalo antraštė sako, kad tai buvo universiteto 
1820 m. paskelbta konkursinė tema. 

5. Šio veikalo tepasirodė tik I dalis. 

6. Tiksli antraštė: F, JĮaronskio] veikalo „ Apie filosofiją" 
analizė ir pastabos dėl jo (Rozbior dziela p. t. O filozofii przez 
F . JĮaronskiego], z uwagami nad nimi), „Dziennik Wiledski‘\ 
1817, t. 6. 

7. Tiksli antraštė: Autoriaus atsakymas į jo veikalo... recen¬ 
ziją (Odpomiedz autora na recenzįę jego dziela...), „Dziennik 
Wilenski M , 1830, t. 9. 

8. Pamokslai išleisti dviem leidimais: pirmas —1824 m. Po¬ 
locke, antras — 1826 m. Vilniuje. 

9. A. "-Daugirdo pamokslas prof. P. N. Golianskiui pagerbti 
buvo atspausdintas drauge su kitomis ta proga pasakytomis kal¬ 
bomis. 

10. Antraštės* pradžia: Inauguracinė dogmatinės teologijos 
disertacija apie stebuklus, kurioje nagrinėjama, kas tai yra ste¬ 
buklai ... (Dissertatio inauguralis theologica-dogmatica de miraculis, 
iti qua dicetur: quid sunt miracula...), Vilnius, 1826 (NK, t. 4, 
p. 438). 

11. A. Fijalkovskio pateiktos, o Jucevičiaus pakartotos žinios 
apie Daugirdo rankraščius yra pagrindinis šaltinis besidomintiems 
žymiuoju Vilniaus universiteto filosofu. Iš Daugirdo palikimo 
Fijalkovskis išleido šiuos rankraščius: „Wyklad Ewanielii i Listow 
apostolskieh...“, t. 1—2, Vilnius, 1836; „Konferencje duchowne“, 
t. 1—3, Vilnius, 1837; „Rzeczywistošč poznan ludzkich“— sutrum¬ 
pintas— žrn. „Wizerunki i Roztrząsania Naukowe“, t. 5, 1839 
(NK, t. 4, p. 438). 

Daugirdo rankraščiai išsisklaidė, dalis gal ir dingo. Tarybi¬ 
nis baltarusių tyrinėtojas E. K. Doroševičius (kn. «Ahhoji J\ ob- 
rupA — MbicjiHTejib anoxH npocBemeHH5i», Mhhck, 1967, c. 60—69, 
239) yra suregistravęs šiuo metu žinomus Daugirdo filosofinio 
turinio rankraščius: Kurs filozofii (VVU MB, R. s., f. III, b. 625); 
Logika (Ukrainos TSR MA CM bibl., R. s., A. 2, b. 4432); Krot- 
kie uwagi nad duszą zmierząt i rožnicą jej od duszy ludzkiej 
(Ukr. TSR MA CM bibl., R. s., A. 2, b. 4573 ir 4616 bei VVU 
MB, R. s., f. III, b. 625); Teologių przyrodzona (Ukr. TSR MA 
CM bibl., R. s., A. 2, b. 4416 ir 4673) — tai vis Daugirdo skaitytų 
paskaitų užrašai. 

12. Fijalkovskio str. spausdintas žrn. „Wizerunki i Roztrzą- 
sania Naukowe“, 1835 m., t. 11. 

* * * 

Daugirdas — vienas iš paskutiniųjų švietėjiškos filosofijos 
atstovų Lietuvoje, Baltarusijoje ir Lenkijoje, kritikavęs subjekty¬ 
vųjį idealizmą ir E. Kanto transcendentalizmą, gynęs žmogaus 
pažinimo realumą (E. Doroševičius, p. 231). 

DAUJOTAS IGNOTAS 
(Do\viatt Ignaey) 

* * * 

Kilęs iš Žemaičių, mokėsi Padubysio mokykloje, 1807 m. baigė 
Vilniaus universitetą magistro laipsniu. Mokytojavo — be Bobruis- 
ko — Molodečne ir Gardine. Kražiuose, kur dirbo gimnazijos ve¬ 
dėju, pasižymėjo kaip uolus carizmo tarnas. Rašė Kražių mokyk¬ 
los istoriją, kuri liko neišspausdinta (LS, p. 66). Dėl mokinio 
išsišokimo 1833 m. prieš mokyklos vadovybę buvo atleistas iš 
pareigų, bet jas ėjo dar 1836 m. (L5B, p. 460, 267). 

DAUKANTAS SIMONAS 
(Dowkontt Szymon), 1793—1864 

1. Jucevičius klaidingai rašo vardą — Ignotas. 

+ * * 

Ligi 1840 m. Daukantas buvo išleidęs Prasmę lotynų kalbos , 
1837, Epitome historiae sacrae, 1838, Buvo parašęs: Lenkų-lietuvių 
kalbų žodyną (po 1820), Darbus senųjų lietuvių ir žemaičių (prieš 
1831), Pasakas masių, surašytas 1835 metuose ir Jucevičiaus mini¬ 
mą Istoriją žemaitišką, 1838 m. (LTB, p. 500). 

DAUKŠA MIKALOJUS 
(Dauksza Mikola j), tarp 1527 ir 1538—1613 

1. Gimė, atrodo, Babėnuose (J. Lebedys, „Mikalojus Daukša“, 
V., 1963, p. 59). 

2. Apie Daukšos lietuviškus pamokslus Jucevičius galėjo su¬ 
žinoti iš K. Neseckio: jau Valančius „Žemaičių vyskupystėje“ tuo 
suabejojo (BA, I, p. 131); J. Lebedžio tyrinėjimai Neseckio teigi¬ 
nio nepatvirtino (LTB, I, p. 84). 


* * * 

Apie Daukšos J. Ledesmos katekizmo vertimą (1595 m.) ne* 
žinojo nei Kaj. Nezabitauskis, nei L. Rogalskis. 

« DEMBINSKIS JOAKIMAS 
(Dębinski Joachim), 1800—1869 


1. Tikrasis vardas — Ignotas, bet pasirašydavo vienuolio var¬ 
du Joakimas (BE, II leid., t. IV, p. 60). 

2. Jucevičius'praleido antraštėje nuorodą, kad versta iš pran¬ 
cūzų Geno (Guenot) vertimo. Veikalas buvo išleistas 2 tomais. 

3. Pilnas leidinio pavadinimas: „Wizerunki i Roztrząsania 
Naukowe“. 


DOMANEVSKIS JONAS 
(Domaniewski Jan), apie 1500—1563 

1. Kartais vadinamas ir Domanovskiu, nes kilęs iš Domanovo. 

2. Žygimantas Augustas — paskutinis Gediminaičių dinastijos 
atstovas, 1530 m. paskelbtas Lietuvos didžiuoju kunigaikščiu, bet 
pradėjęs valdyti tik 1548 m. Mirė 1572 m. 

3. M. Valančiaus duomenimis, Mosėdžio bažnyčią įkūrė 
1551 m. vysk. Vaclovas Vežbickis (VR, t. 2, p. 212). 

* * * 

Gimė apie 1500 m. Lenkijoje. Studijavo Krokuvos ir Itali¬ 
jos universitetuose teisės ir teologijos mokslus. Atvykęs Lietuvon, 
1521 m. tapo Vilniaus vyskupo kancleriu, 1533 m. — Vilniaus ka¬ 
pitulos kanauninku, o po trejų metų — oficiolu ir katedros klebonu. 
1556 m. nominuotas Žemaičių vyskupu. Kaip išsilavinęs žmogus 
ir geras teisės žinovas, ne kartą buvo panaudojamas svarbiems 
politiniams ir teisiniams reikalams spręsti. Nuo 1558 m. vadovavo 
komisijai, kuri seimo pavedimu ruošė Antrąjį (1566 m.) Lietuvos 
Statutą. Rūpinosi vyskupystės teisiniu administravimu ir kunigų 
moralinio lygio kėlimu (LĖK, t. 6, sklt. 1203—1204; PSB, t. 5, 
p. 298—299). 


ELIJASEVICIUS MERKELIS 
(EIiaszewicz Melchior), apie 1570—1633 


m 


1. Kražių klebonu tapo apie 1595 m. 

2. 1622 m. 

3. 1620 m. po Stanislovo Kiškos, 



4. Vladislovas IV Vaza (1595—1648) tuvo išrinktas Lenkijos 
karaliumi ir Lietuvos didžiuoju kunigaikščiu 1632 m. seime, mirus 
jo tėvui Zigmantui III Vazai. 


* * * 

Gimė apie 1570 m. Žemaičiuose. Mokėsi prie vysk. M. Gied¬ 
raičio, kuris jį 1595 m. įšventino į kunigus. Vėliau Vilniaus uni¬ 
versitete studijavo filosofiją. £jo įvairias bažnytines pareigas. 

1607 m. buvo deleguotas į Piotrkovo bažnytinį susirinkimą. Daly¬ 
vavo 1614 ir 1615 m. Lietuvos seimuose. Mirė 1633 m. sausio 28 d. 
Viržuvėnuose (LĖK, t. 7, sklt. 757—758; PSB, t. 6, p. 233—234). 

GADONAS JONAS KAZIMIERAS 
(Gadon Jan Kazimierz) 

* * * 

D. Poškos giminaitis, kurio motinos Barboros Lopataitės mo¬ 
tina buvo Joana Gadonaitė (BA, II, p. 229). 

GADONAS VLADIMIRAS 
(Gadon Wiodzimierz), 1775-1842 

1. Straipsnis Apie eksdiviziją pasirodė „Dziannik Wilenski“, 
1816, t. IV, p. 506—518. Tai vienas iš daugelio pasisakymų opiu 
anuo metu klausimu (eksdiviziją — turto padalijimas skolinin¬ 
kams), pasirodžiusių po J, Chodzkos straipsnio „O eksdywizyach 
czyli o podziale majątku dlužnika dla wierzycielow“ („Dziennik 
Wileūski M , 1816, Nr. 21). Viename iš vėliau atspausdintų anoni¬ 
minių straipsnių pasakojama apie Baltijos jūroje pasirodžiusią 
eksdivizijos šmėklą, kuri prabilusi į žveją lietuviškai: „Baysi ne- 
laymel Argi nedaleydy prapulty mun? Argi muna myslos eynuntes 
diel giera tiewyszkies tur palykty be užgana?“ („Dziennik Wi- 
lenski“, 1817, t. V, p. 178). 

2. IŠ Gadono eilėraščių pažymėtinas vienas — apie pasimokiusį 
valstietį, kurį ponas laiko savo vergu („Tygodnik Wileūski“, 1818, 
t. VI). 


* * * 

Jucevičius labai šykščiai rašo apie V. Gadoną — šis tuo metu 
buvo politinis emigrantas. V. Gadonas mokėsi Kražiuose, Vilniaus 
Vyriausioje mokykloje, dalyvavo 1794 m. Kosciuškos sukilime, 

1808 m, išrinktas Telšių apskrities bajorų maršalka, 1818 m. įstoja 
į* masonus, 1831 m’ sukilimo metu — civilinės valdžios Žemaičiuose 
pirmininkas. Emigravęs į Prancūziją, ten rūpinosi mokyklomis eini- 
grantams. Palaikė ryšius su rašytoju Kipr. Nezabitauskiu. Emigra¬ 
cijoje išleido: 

1. O usilomatiiu i dąžnošci szlachty polskiej do nadania swo~ 
body wiošcianom i do uposazenia tej klasy ludu rvolnošcią oso- 
bistą i wtasnoscią ziemtią, szczegolniej w Ks. Litewskim i 
W. Ks. Zmudzkim 1776—1831 , Paryžius, 1838, t. L 

2. Statystyka Księstwa Zmudzkiego, Paryžius, 1839. 

3. Zbior ustaw i obrzędow mymagających najrychlejszej re - 
formy Izraeliidw osiadlych w prowincjach do Polski nalezącyck, 
Paryžius, 1835 (MLTE, t. I ir PSB, t. VII, p. 204-205). 

Liko rankraščiuose Gadono (1836) surašyti pasakojimai apie 
druskų ir metalų buvimą Žemaičiuose ir Kurše (MLS, p. 38). 

GAILEVICIUS BONAVENTŪRA 
(Gojlewicz Bonawentura), 1752—1834 

1. Jucevičius klysta: mokėsi Raseiniuose, 1773 m. įstojo į Lie¬ 
tuvos Vyriausiąją mokyklą, kurią baigęs, gavo daktaro laipsnį, 
nuo 1781 m. mokėsi Varnių seminarijoje (LTB, p. 99). 

2. Netikslu: Gailevičius žiūrėjo ir tvarkė J. A. Giedraičio ver¬ 
timą (BA, II, p. 183). 

3. Originale klaidingai nurodomi 1835 m. 

* * * 

Jucevičius nežinojo šių lietuviškų Gailevičiaus leidinių: At¬ 
minimas metus szmiętn. Giesmie jubileuszo, Vilnius, 1826; Metay 
sziuenti aba Jubileuszas Didis , Vilnius, 1826; Atmintine jubileuszo t 
aba Pamokslas ape pakuta, Vilnius, 1828. 

GIEDRAITIS JUOZAPAS ARNULPAS 
(Giedroje Jozef Arnolf), 1754—1838 

L įšventintas į kunigus 1781 m., tais pačiais metais išvyko 
į Romą, kur neilgai užtruko. Be minėtų kraštų, lankėsi Olan¬ 
dijoje. 

2. Egzaminus laikė Varšuvoje, o į Vilnių siuntė rezultatus. 

3. Gavęs iš vysk. Stepono Giedraičio parašą in blanco, kad, 
reikalui esant, šis atsisakąs vyskupystės, J. A. Giedraitis tuo pa¬ 
sinaudojo. 

4. Ordiną gavo už 1789 m. Žemaitijoje gerai pravestą rinklia¬ 
vą kariuomenės algoms. 

5. Abu šie darbai ligi šiol nesurasti. Dėl G. Milkės grama¬ 
tikos — abejojama. Gal būt, turima galvoje Milkės žodynas (BA, 
II, p. 212—213). 

6. Nežinodamas gimimo metų, Jucevičius apsirinka. 


Jucevičius nemini nei J. A. Giedraičio išleistų 1812 ir 1831 m. 
atsišaukimų, nei jo aplinkraščių dėl parapinių mokyklų 1820 ir 
1821 m., nei jo vertimo (1809) Torkvato Tašo Kupidynas Piemienu 
rubose (LTB, 507). 


GIEDRAITIS MERKELIS 
(Giedroje Melchior), apie 1536—1609 

1. Henrikas Valua (1551—1589) buvo išrinktas 1573 m. Len¬ 
kijos karaliumi ir Lietuvos didžiuoju kunigaikščiu, bet, sužinojęs 
apie savo brolio Karolio IX mirtį, 1574 m. pabėgo į Prancūziją 
užimti jo sosto. 

2. Kituose šaltiniuose sakoma, kad buvo likę apie 20 kunigų. 

3. Steponas Batoras — energingas Lietuvos ir Lenkijos valdo¬ 
vas'1576—1586 m. 

4. Naramovskio originale (t. 2, p. 538) kiek kitaip: ten nesa¬ 
koma, kad miręs Giedraitis butų meldęsis už Lenkiją. Matyt, Juce¬ 
vičius bus paėmęs citatą su papildymais iš kito šaltinio. 

* * * 

Gimė apie 1536 m. Studijavo Karaliaučiaus (1550), Vitenber- 
go bei Tiubingeno (1560) ir Leipcigo (1563) universitetuose. 
1571 m. įšventintas į kunigus, po metų paskirtas Vilniaus kapitu¬ 
los prelatu kustošu, 1576 m. konsekruotas Žemaičių vyskupu. Rū¬ 
pinosi lietuvių kalbą mokančių kunigų rengimu, pats sakė lietu¬ 
viškai pamokslus. Globojo M. Daukšą, savo lėšomis išleido jo 
verstą „Postilę“ (1599), tur būt, ir katekizmą (1595). Lietuvos 
valstybinio savarankiškumo Šalininkas, buvo senato narys, ne kar¬ 
tą ėjo svarbias valstybinės reikšmės pareigas. Globojo rašantį 

afne Lietuvos praeitį M. . Strijkovskį, buvo paskyręs jį Žemaičių 
kanauninku. Gerokai 1 aptvarkė pakrikusius Žemaičių vyskupystės 
reikalus (ML-TE, t. 1, p. 556; PSB, t. 7, p. 430—431). 


# GIEDRAITIS MYKOLAS 
(Giedroje Michal), apie 1425—1485 

1. Jurgio iš Giedraičių sūnus. 

2. Krokuvos universitetan įmatrikuliuotas 1461 m., 1465 m. 
gavo filosofijos bakalauro laipsnį. 


* * * 

Gimė apie 1425 m. Dėl fizinių trūkumų (raišumo ir mažo 
ūgio) vengė žmonių ir „pasaulio tuštybių“. Įstojęs į vienuolyną, 
gyveno Krokuvoje, pasižymėjo dideliu pamaldumu. Nuo 1544 m. 
laikomas palaimintuoju (PSB, t. 7, p. 431—432). 

GIEDRAITIS SIMONAS MYKOLAS 
(Giedroje Szymon Michal), 1761 ar 1764—1844 

L Ordinus S. Giedraitis gavo už pagalbą caro vyriausybei 
malšinti 1831 m. sukilimą. 

2. Jucevičius teisus, pažymėdamas S. Giedraičio rūpinimąsi 
liaudies švietimu. Susirašinėdamas su carine valdžia dėl pradinių 
mokyklų Lietuvoje, Giedraitis pabrėžia reikalą jose mokyti lietuviš¬ 
kai. Vidaus reikalų ministerijos 1841.V.23 raštu Nr. 1300 buvo 
leista Žemaičių vyskupystėje lietuviškai mokyti liturgijos ir skaityti 
bei rašyti prie parapinių bažnyčių su sąlyga kartu mokyti ir rusų 
kalbos (plačiau žr. LSB, p. 234, 235). 

* * * 

Jucevičius nežinojo apie S. Giedraičio vardu išleistą atsišau¬ 
kimą prieš 1831 m. sukilimą. 

GINKEVICIUS MYKOLAS 
(Ginkiewicz Michal), 1594—1663 

L Rektoriaus pareigas ėjo 1660—1663 m. 

2. Tai ne vienas, o du leidiniai: 1) Itinerarium albo pielgrzy- 
momanie losu szczęėliwego. Kazanie na pogrzebie p. J ana Koš- 

cialkomskiego , Vilnius, 1648, 44 p. ir 2) Kazanie na pogrzebie 
p . Zofii Pawlowej z Druckich Laskomskiej, Vilnius, 1649, 38 p. 

3. Rationes septem quibus ostenditur , quantopere sacerdotibus 
o rumbus, praesertim in aliqua dignitate ecclesiastica onerosa consti- 
tutis, Vilnius, 1651, 87 p. 

4. Zodiaci siellarum XII series ambientis Mariam seu com- 
mentariorum in salve Regina, Gdanskas, 1707, 772, 12 p. 


* * * 

Baigęs Vilniaus universitetą, dėstė jame retoriką ir poetiką. 
Vėliau išvyko tęsti mokslų į Romą, kur gilino filosofijos ir teolo¬ 
gijos žinias. Grįžęs skaitė Vilniaus universitete filosofiją ir teolo¬ 
giją. Tapęs 1641 m. Nesvyžiaus kolegijos rektoriumi, įvedė joje 
trimetį filosofijos kursą. 1662—1663 m. ėjo Vilniaus universi¬ 
teto rektoriaus pareigas. Dideliu jo nuopelnu laikoma tai, kad 
atnaujino 1660—1661 m. karo nutrauktas universitete studijas. 
Mirė 1663 m. rugpjūčio 4 d. (PSB, t. 7, p. 473; BUW, t. 3, 
p. 32). 


GINTILA JONAS CHRIZOSTOMAS 
(Gintytto Jan Chryzostom), 1788—1857 

1. Originale— 1789 m. (šiuos gimimo metus pateikia PSB, 
t. 7, p. 474 ir BUW, t. 3, p. 175). 

2. 'Šitokia tematika Gintilos rankraščių nėra išlikę. Daug liko 
jo rankraščių hebrajų kalba. Jos padedamas, norėjo platinti ka¬ 
talikybę žydų tarpe. Salia prof. S. Žukovskio jis buvo laikomas 
orientalistikos pionieriumi universitete. Projektavo išleisti arabišką 
maldaknygę Lietuvos ir Lenkijos totoriams. 

* * * 

1820—1821 m. Gintila — Vyriausiosios seminarijos Vilniuje 
prefektas. 1817—1821 m. dėstė kaip profesoriaus pavaduotojas šv. 
raštą (BUW, t. 3, 175). 1842—1844 m., būdamas Peterburgo Maltos 
bažnyčios kapelionu, palaikė artimus santykius su S. Daukantu 
ir apie jį susispietusių lietuvių būreliu: Antanu Gabonskiu, Antanu 
Lendzevičiumi ir M. Valančiumi (V. Merkys, „Žemaičių vysku¬ 
pystė“, kn.: VR, t. II, p. 9). Nuo 1844 ligi 1850 m. valdė Žemaičių 
vyskupystę, carinė valdžia norėjo jį matyti vyskupu, bet Vatikanas 



nesutiko. Amžininkų ,nemėgstamas už taikstymąsi su carine val¬ 
džia. ... 

Gintila turėjo didžiausią XIX a. privačią biblioteką Lietu¬ 
voje—beveik 20 000 tomų, palaikė ryšius su J. Pabrėža, padėjo 
S. Daukantui leisti raštus (MLTE, I, p. 565), vertė kunigus steigti 
mokyklėles parapijoje (LŠB, p. 238). 


GODLEVSKIS JUOZAPAS 
(Godlewski Jozef), 1773—1867 

1. Naujesniais duomenimis J. Godlevslds mokėsi Kražių mo¬ 
kykloje, 1794 m. dalyvavo sukilime. 1795 m. persikėlė į Marijam¬ 
polės apskritį, kur nusipirko keletą dvarų. Jam priklausė Garliava 
(lenkiškai — Godlewo). Pastatydino bažnyčias Garliavoje ir Vei¬ 
veriuose. 

2. 1809 m. jis —Marijampolės seimelio pirmininkas. Būdamas 
Varšuvos kunigaikštystės seimo atstovu, palaikė ryšius su kairiai¬ 
siais,— vadinamaisiais jakobinas, kuriems vadovavo žymus Lenkijos 
visuomenininkas, demokratas H. Kolontajus. Godlevskis gynė seime 
valstybinių dvarų valstiečių reikalus. 

* * * 

1812—1813 m. buvo Marijampolės aps. maršalka. Ar dalyvavo 
1831 m. sukilime, neišaiškinta, bet jo brolis Mykolas žinomas 
kaip aktyvus sukilėlis. Po 1831 m. J. Godlevskis nuo visuomeninės 
veiklos pasitraukė. Mirė Fredoje prie Kauno (PSB, t. 7, p. 177— 
178). 


HORAINAS ALEKSANDRAS 
(Horain Aleksander), 1685—1774 

1. Antras vardas Mikalojus. 

2. Ne Sšeniavitų giminės, o Sreniavos herbo. 

3. Smolensko vyskupo pareigas ėjo 1710—1716 m. 

4. M. Valančius teigia, kad ši knyga buvo A. Horaino pa¬ 
rašyta ir 1734 m. išspausdinta Vilniuje. Kas teisus, sunku pasa¬ 
kyti, nes ir šio leidimo egzemplioriai, ir 1749 m. nėra žinomi 
(LTB, t. I, p. 208-209; VR, t. 2). 

5. Rkr. klaidingai — 1735 m. 

HURCINAS VINCENTAS 

(Hurczyn Wincenty) 

* * * 

D. Poška (1824) siūlė universitetui sudaryti gerai mokančių 
lietuvių kalbą mokytojų komisiją, kuri turėtų nuspręsti, kokia 
lietuvių tarmė gryniausia. J tą komisiją buvo pasiūlytas V, Hur- 
činas. Jis, rodos, mokė Lietuvos istorijos Kražiuose (LS, p. 92). 

Kražių mokinių, vadinamųjų „Juodųjų brolių“, byloje Hurči- 
nas buvo paskirtas padėti tardytojams. Vėliau buvo pats tardytas 
(A. Janulaitis, „Juodieji broliai Kražiuose“, „Praeitis“, t. 1, K„ 
1930, p. 236, 238—240). 

JACEVIČIUS JOKŪBAS 
(Jacewicz Jakob) 

* * * 

1791 m. Edukacinė komisija jam buvo paskyrusi nedidelę 500 
auksinų pensiją („Protokoly posiedzen Komisji Edukacji Narodowej 
1786—1794“, Wroclaw—Krakow, 1969, p. 255). 

JANKEVIČIUS JONAS 
(Jankiewicz Jan) 

1. Ėjo šias pareigas ir 1777 m. (BUW, t. 3, p. 204). 

JARUDAS ANTANAS 
(Jarud Antoni) 

1. Lenkų bibliografijoje žinomi du Minasovičiai: Juozapas Epi- 
fanas (1718—1796) ir Juozapas Dionizas (1792—1849). Abu yra 
daug vertę grožinės literatūros į lenkų kalbą (NK, t. 5, p. 317— 
328). 

JAUGELIS TELEGA 
(Jawgii Stefan Telega), 1600 — po 1666 

L Pirmasis miestietis lietuvių raštijoje. Kėdainių burmistras 
1631—1666 m., 1648 m. — Kėdainių gimnazijos rektorius. 

2. Psalmės ir giesmės verstos iŠ J. Kochanovskio, M. Rėjaus, 
M. Rtbinskio ir kt. lenkiškų giesmynų, be to, šis tas paimta — 
paredagavus — iš M. Petkevičiaus (1598) ir S. Slavočinskio (1646) 
knygų. 

* * * 


• Psoltnay £>owida szwenta išspausdinti kartu su Summa abu 
Trumpas išžguldimas ewaneliu ir su Maldos krikscioniszkos vie¬ 
nu leidiniu: Kniga nobažnistes krikscioniszkos (1653, 1684) (LTB, 
t. I, p. 153-154). 

' JUCEVIČIUS GERARDAS 
(Jucewicz Gierard) 

1. Vosiliškyje jis minimas ir 1841 m. Žemaičių bažnyčių sura¬ 
šyme (VR, t. 2, p. 221). 

JUCEVIČIUS JONAS 
(Jucewicz Jan), ?—1807 

* * * 

Kitų žinių, be L. Jucevičiaus pateiktųjų, tuo tarpu neturime. 
Minėtos „Kronikos“ L. Jucevičiaus tėvas neišspausdino. 

JURKOVSKIS ALEKSANDRAS 
(Jurkowski Aleksander), 1790—? 

1. Gimęs Mstislavlyje. 

2. Iš Kėdainių iškeltas į Vilnių, vėliau į Telšius (EP, t. 13, 
p. 543—544). Kėdainiuose stebėjo ir fiksavo mokinių pasirenka¬ 
mas profesijas, konstatavo, kad žemaičiai stengiasi neįsileisti žmo¬ 
nių iš kitų gubernijų (LSB, p. 477, 482). 

3. Tokio pavadinimo nežino nei K. Estreicheris, nei „Encyklo- 
pedia powszechna Orgelbranda“, veikiausiai turima galvoje Histo - 
ryja początku i postępow poezyi w rozmaitych jei rodzajach przez 
Bromna, Vilnius, 1823. 


* * * 

Be vertimų, A. Jurkovskis yra rašęs jau po 1841 m. ir istori¬ 
jos veikalų. 


JUZUMAS TADAS 
(Juzumowicz Tadeusz), 1810—1851 

* * * 

Gimė Rubikų km. 1833—1834 m. buvo Sedos mokyklos moky¬ 
tojas. Rūpinosi parapinių mokyklų steigimu. Lietuvių raštijoje 
žinomas vėliau (LTB, t. I, p. 159). 

KAREIVA JONAS 
(Korejwa Jan), XVII a. I p. 

I. Antras vardas Aleksandras. 

* * * 

Poetas panegiristas, gyvenęs XVII a. pirmoje pusėje. Be nu¬ 
rodytos elegijos, dar žinomas jo eilėraštis Jo triamfalne na szczę - 
šliwą koronacyię Wladyslawa Zygmunta IV , Krokuva, 1633 (NI\> 
t. 2, p. 392). 


KARPIS IGNOTAS 
(Karp’ Ignaey), 1780—1809 

* * # 

Karpiai —sena Lietuvos bajorų giminė, turėjusi daug dvarų 
Žemaičiuose, šiaurės Lietuvoje, Palenkėję ir kitur. Valstybiniame 
gyvenime pradėjo daugiau reikštis nuo XVIII a, pabaigos. 

Ignotas gimė 1780 m. Turėdamas vos 14 m., dalyvavo 1794 m. 
sukilime. Vėliau studijavo Vilniaus universitete, aplankė daug Eu¬ 
ropos šalių. Buvo susipažinęs su pažangiausiomis to meto Europos 
idėjomis. Garsėjo savo filantropine veikla. 1808 m. šelpė valstie¬ 
čius bado metu. Testamentu užrašė 400 000 auksinų valstiečių 
mokyklai ir ligoninei įsteigti ir 40 000 auksinų paskyrė Vilniaus 
universitetui. Be to, dovanojo savo valstiečiams visas skolas ir 
atleido juos — apie 700 vyriškos lyties asmenų — nuo baudžiavos. 
Tiesa, savo baudžiauninkus jis atleido be žemės, todėl dalis jų ir 
toliau pasiliko jo žemės nuomininkais. Išlaisvinimas valstiečių 
nuo baudžiavos plačiai nuskambėjo to meto visuomenėje. Šį I, Kar¬ 
pio poelgį mini A. Mickevičius poemoje „Ponas Tadas“. Mirė 
1809 m. (PSB, t. 12, p. 93). 

KARPIS JUOZAPOTAS 
(Karp’ Jozafat), 1679—1739 

1. Antras vardas — Mykolas. 

2. 1719 m. 

3. Bulėje galima rasti duomenų ir apie žemaičių kultūrą bei 
papročiust 

4. Kitais duomenimis jis mirė 1739 m. gruodžio 10 d. Tra* 
kuose. M. Valančius sako, kad mirė Bezdziešiškėse Trakų aps, 
(VR, II, p. 157). 

• * * * 


Gimė 1679 m. Rekyvos dvare Šiaulių aps. Mokėsi Vilniaus 
universitete, kur 1697 m. gavo filosofijos daktaro laipsnį. Buvo 
Smolensko pastalininkiu, ‘kelerius metus ėjo Lietuvos valstybės 
sekretoriaus pareigas. Atsisakęs pasaulietinės karjeros, nuo 1716 m. 
studijavo Vilniaus universitete teologiją. Po to ėjo įvairias baž¬ 
nytines pareigas. Aktyviai dalyvavo politiniame valstybės gyveni¬ 
me (PSB, t. 12, p. 94—95). M. Valančius pažymi, kad Karpio 
vyskupavimo metu buvo išvestos tikslios ribos tarp Žemaičių ir 
Vilniaus vyskupysčių (VR, II, p. 157). 

KARPIS MAURIKIS PRANCIŠKŲ S 
(Karp* Maurycy Franciszek), 1749—1817 

1. Rkr. Karp* Piotr. 

2. Stanislovas Augustas Poniatovskis 1764—1795 m. buvo 
Lenkijos karaliumi ir Lietuvos didžiuoju kunigaikščiu. 

* * * 

Gimė 1749 m. Žemaitijoje. Manoma, kad studijavo Krokuvos 
universitete. Vėliau keliavo po Angliją, Italiją ir Prancūziją. Ak¬ 
tyviai dalyvavo politiniame gyvenime. 1790 m. Žemaičių pasiun¬ 
tinys į Ketvermetį (1788—1792) seimą ir vienas jo tribūnų. Ypač 
aštriai kritikavo seimų ir seimelių darbą. Buvo valstybės reformų 
ir jos stiprinimo šalininkas. Karštai rėmė 1791 m. gegužės 3 d. 
konstituciją ir jos numatytas valstybės reformas. Dalyvavo 1794 m. 
sukilime, būdamas Lietuvos Aukščiausiosios tautinės tarybos na¬ 
riu. 1797 m. buvo įtrauktas į Lietuvos Edukacinę komisiją. Mirė 
1817 m. Rekyvos dvare. 

Rašyti pradėjo anksti, turėdamas 17 m. Daug rankraščių buvo 
likę Karpių archyve. Kūryboje vyrauja politinė tematika. Išvertė 
ir išleido 2. 2. Ruso veikalą Pastabos dėl Lenkijos valdžios (Uwa~ 
gi nad rządem polskitu) — 1789 ir 1799 m. Išsami jo darbų biblio¬ 
grafija ir literatūra apie jį pateikta leidinyje „Nowy Korbut“, t. 5^ 
Warszawa, 1967, p. 74—76 (PSB, t. 12, p. 95-97). 

KASAICAUSKIS KALIKSTAS 
(Kosakowski Kalikst), 1794—1866 

1. Tikrai mokėsi Kražiuose 1808—1814. 

2. Universitete studijavo, jau kunigu būdamas,— 1826—1831 m., 
gavo ne teologijos daktaro, o magistro laipsnį. 

* * * 


K. Kasakauskis mirė Akmenėje. Dar yra išleidęs dvi lietuviškas 
knygeles: Gyrtibe yr blajmiste, Vilnius, 1859 ir Pasaka apej pasz~ 
nekiesni tarp melnia yr szinkorju, Vilnius, 1861 (LTB, t. I, 
p. 189—191). 


KAUNACKIS TEODORAS POVILAS 
(I<ownacki Teodor Pawel), XVII a. II pusė 

1. Jonas Kazimieras buvo Lenkijos karaliumi ir Lietuvos 
didžiuoju kunigaikščiu 1648—1668 m. 

2. Jonas III Sobeskis 1674—1696 m. buvo Lenkijos karaliu¬ 
mi ir Lietuvos didžiuoju kunigaikščiu. 

3. Tur būt, buvo Mažųjų Dirvėnų tijūnas. 

KAZAKEVIČIUS SMOLKA JONAS 
(Kozakiewicz Smolka Jan), apie 1582—1646 

1. Stanislovas Kiška—Žemaičių vyskupas, gyvenęs 1584— 
1626 m. 

2, 1643—1646 m. 


# * * 

Gimė apie 1582 m. Daustarų dvare, Raseinių aps. Manoma, 
kad iŠ pradžių mokėsi Varniuose ar Alsėdžiuose, o aukštuosius 
mokslus ėjo Vilniuje ir Braunsberge. 1604 m. įšventintas kunigu. 
Vienas iŠ vysk. Merkelio Giedraičio auklėtinių, vėliau — pagalbi¬ 
ninkas ir artimas žmogus. Garsėjo savo pamokslais lietuvių kal¬ 
ba. Mirė 1646 m. Varniuose (VR, t. 2). 

KELPŠA MYKOLAS 
(Kielpsz Michal), 1718—1765 

1. Žinomos ir kitos jo pavardės formos: Kielbsz , Kiettpsz, 
Kilpsz. 

2. Kitur nurodoma, kad gimė Baltarusijoje, bajorų šeimoje. 

3. Rkr. klaidingai — 1710 m. 

* * * 

1738—1741 m. studijavo Vilniuje filosofiją. Baigęs studijas, 
pradėjo mokytojauti — iš pradžių Vilniuje, paskui Žemaitijoje. Ne¬ 
trukus vėl sugrįžo į Vilnių studijuoti teologijos, 1747 m. pasiųstas 

gilinti žinių į Romų. Po trejų metų grįžęs, apsigyveno Varšuvoje, 
kur dėstė v retoriką, istoriją ir teologiją. Jėzuitų ordine ir jų kole¬ 
gijose ėjo įvairias vadovaujančias pareigas. Garsėjo kaip pamoks¬ 
lininkas ir buvo laikomas vienu iš geriausių to meto oratorių. 
Mirė 1765 m. birželio 5 d. Varšuvoje (PSB, t. 12, p. 413—414). 

KYBARTAS AUGUSTINAS 
(Kibortt Augustyn), 1795—1860 

* * * 

Gimė 1795 m. Joniškyje. Mokėsi Joniškyje, Padubysyje, Že¬ 
maičių ir Vilniaus seminarijose, o 1819—1823 m. — Vilniaus uni¬ 
versitete, kur gavo magistro laipsnį. 1823 m. grįžo Žemaitijon, 
pradėjo kunigauti. 1826 m. pakviestas Žemaičių seminarijon pro¬ 
fesoriumi ir katedros pamokslininku. Šias pareigas ėjo neilgai, 
nes buvo silpnos sveikatos. Išvyko kunigauti į Šiaulėnus. Ten 
pat ir mirė 1860 m. sausio 25 d. Uolus blaivybės platintojas, vie¬ 
nas iš pirmųjų pradėjęs 1846 m. Žemaičiuose šią akciją ir įsteigęs 
parapijoje kelis skyrius („Pamiętnik religijno-moralny“, ser. 2, t. 6, 
Warszawa, 1860, p. 46—58). 

KITKEVICIUS ANTANAS 
(Kitkiewicz Antoni), 1805—1857 

1. Gimė ne Upytės, o Ukmergės aps„ AnČiūnų km M Šešuolių 
v.— taigi ne žemaitis. 

* * * 

1842—1851 m, buvo Vilniaus kunigų seminarijos rektorius. Pa¬ 
rašė lietuviškai Hytnny litemskie, 1848. 

KONTRIMAS KAZIMIERAS 
4 (Kontrym Kazimierz), 1772—1836 

1. Jucevičius klysta; gimė Vileikos’ aps. Bohdanove. 

2. Mokėsi Vilniuje, ne Kražiuose. 

3. Prof. Gotfridas Ernestas Grodekas (1762—1825) buvo ne 
tik Vilniaus universiteto bibliotekos direktorius, bet ir žymus anti¬ 
kinių kalbų ir kultūros žinovas. Universiteto bibliotekoje dirbo 
nuo 1803 m. ligi 1825 m.— su 1808—1814 m. pertrauka, kada ėjo 
universiteto sekretoriaus pareigas (Z. Skwarczyriski, „Kazimierz 
Kontrym. Towarzystwo szubrawcow“ t Lodž, 1961, p. 19). 

4. Si draugija literatūroje žinoma pirmosios Filomatų (mokslo 
mylėtojų) draugijos vardu. įsteigta 1806 m. Jos narių tarpe buvo 
žinomas istorikas J. Lelevelis. Jos garbės pirmininku buvo prof. 

S. Stubelevičius (1762—1814); Pr. Godlevskis — Vilniaus gimnazi¬ 
jos kapelionas; J. Tvardovskis — tuo metu studentas, 1823— 
1829 m. Vilniaus universiteto rektorius; L. Borovskis — literatūros 
profesorius. 

5. Kontrimas tik bendradarbiavo laikraštyje „Gazeta iiteracka 
Wilenska“, padėjo redaguoti ar redagavo „Dziennik Wilenski“ 
(1815—1818), „Wiadomošci Brukowe“ (1816—1822), „Dzieje Dobro- 
czynnošci krajowej i zagranieznej 14 (1820—1822). 

6. Parašyti Vilniaus universiteto istoriją Kontrimui buvo pa¬ 
vesta paties universiteto. Rankraščio likimas šiuo metu nežino¬ 
mas. 

7. Originale klaidingai — 1829 m. 

* * * 

Nors ir nebaigęs universiteto, Kontrimas buvo įtakinga figūra 
Vilniaus intelektualų tarpe. Jis buvo „Nenaudėlių“ (Szubrawcy) 
draugijos aktyvus narys, vienas iš Tipografijos (1817) ir Netur¬ 
tingų mokinių rėmimo draugijų steigėjų. Jis pateikė 1822 m. uni¬ 
versitetui memorandumą dėl lietuvių kalbos pradinėse mokyklose, 
teisme ir apskritai viešame gyvenime. Jis norėjo, kad Vilniaus uni¬ 
versitetas taptų orientalistikos centru. Stengdamasis padėti liau¬ 
džiai nederliaus ir bado metais, jis buvo surinkęs iš įvairių javų 
pakaitalų kepamos duonos kolekciją, kad dvarininkai žinotų, kuo 
minta jų valstiečiai, išvertė iš rusų kalbos į lenkų C. Branden¬ 
burgo knygelę (Z. Skwarczynski, p. 47—48), kurią netrukus 
lietuviškai išleido S. Stanevičius (Apey darima walge ysz kiarpiu 
islandu, Vilnius, 1823). 

Kontrimas dalyvavo 1794 ir 1831 m. sukilimuose. Amžininkų 
buvo laikomas radikaliu demokratu, šlėktų priešu, taip pat įžiūrėta 
kai kuriuose jo raštuose vadinamojo „lietuviško separatizmo“ pėd¬ 
sakų. 

« 

KRISPINAS-KIRSENSTEINAS JONAS JERONIMAS 
(Kryszpin-Kirszensztein Jan Hieronim), apie 1654—1718 

1. Rkr.— Kirchstein Kryszpin Jan. 

2. 1681 m. 

3. 1687 m. 

4. 1695 m. 

, 5. Augustas II — Lenkijos karalius ir Lietuvos didysis kuni¬ 
gaikštis (1697—1706 ir 1709—1733). 

6. Karolis XII — nuo 1697 m. Švedijos karalius, pripažintas 
karo strategas. Siaurės karo metu (1700—1721) Žemaičių kraštas 
ne kartę buvo niokojamas švedų ir rusų kariuomenių. 

7. Stanislovas Leščinskis (1677—1766)—Augusto II priešas. 
Remiamas švedų, 1704 m. buvo išrinktas Lietuvos ir Lenkijos 
valdovu, bet valdė neilgai. 1733—1736 m. išrinktas antrą kartą, 
bet taip pat buvo priverstas atsisakyti sosto. 

8. Rkr. klaidingai — 1710 m. 

* * * 

Vokiečių kilmės giminė, gavusi XVI a. viduryje Raudonės 
dvarą ir įsikūrusi Žemaičiuose. Jonas Jeronimas gimė apie 1654 m. 
Žemaitijoje. Baigęs aukštuosius mokslus Vilniuje, tęsė studijas 
Krokuvos (1674) ir Paduvos (1677) universitetuose. 1678 m. 
įšventintas kunigu, ėjo Vilniuje įvairias bažnytines pareigas. 
Būdamas nuo 1695 m. Žemaičių vyskupu, pasižymėjo ne tiek ga¬ 
nytojiška, kiek politine veikla. Aktyviai dalyvavo seimų ir sei¬ 
melių intrigose, kovojo prieš Sapiegų ir jų šalininkų įsigalėjimą 
(VR, t. 2; PSB, t. 15, p. 498-500). 

KRUAZĖJUS JONAS 
(Croisey Jan), 1790—1841 

1. Antras vardas Pranciškus. 

2. Nuo 1821 m. kovo 19 d. 

3. Nuo 1835 m. 


* * * 

Gimė 1790 m. Prancūzijoje, kur išėjo ir aukštuosius mokslus. 
1812 m. su prancūzų kariuomene buvo nužygiavęs iki Maskvos. 
Besitraukiantį atgal, prie Kauno alkaną ir apšalusį priglaudė jį 
vietos gyventojai. Vėliau kelerius metus privačiai mokė prancūzų 
kalbos, o 1818 m. išlaikė mokytojo egzaminus ir pradėjo dėstyti 
prancūzų kalbą mokyklose (Kražių ir Gardino). 1835 m. persikėlė 
į Gardiną, kur 1841 m. sausio 18 d. ir mirė. Rankraščiais paliko: 
1) Prancūzų k. gramatiką (Gramatyka francuska), 2) Chresto¬ 
matiją (Wyptsy) ir 3) Prozos ir poezijos rinkinį su prancūzų- 
rusų-lenkų kalbų žodynu, su istorijos, geografijos, mitologijos žo- 

dynėliu bei pastabomis apie cituojamus autorius (Recueil de prose 
et de poėsie, suivi d’un Vocabulaire frarięoise-russe-polonois ; d’un 
petit Dictionnaire historique, geograptiique, mytologique et d*utį 
Notis sur les auteurs cites) (PSB, i 4, p. 105—106). 

KŠIZANOVSKIS JUOZAPAS 
(Krzyžanowski Jozef), XIX a. I pusė 

* * * 

Kilęs iš Žemaitijos, 1816—1820 m. mokėsi Vilniaus universi¬ 
tete. M. Valančius sako, kad 1841 m. jis dar buvo Varnių prelatu. 
1831 m. palaikė sukilėlius *(A. Janulaitis, „Kunigai ir 1831 m. 
revoliucija“, K., 1923, p. 25). 

KSIZANOVSKIS PRANCISICUS 
(Krzyžanowski Franciszek), XIX a. I pusė 

* * * 

Tur būt, vyresnysis Juozapo brolis, nes taip pat kilęs iš Že¬ 
maitijos, 1828—1832 m. mokėsi Vilniaus universitete. 

KUJAVSKIS ADOMAS 
(Kujawski Adam), XIX a. I pusė 

* * * 

Kilęs nuo Minsko, baigė Slucko mokyklą, dvejus metus studi¬ 
javo Karaliaučiuje, paskui Marburge ir Frankfurte. Mokytojavo 
Kėdainiuose. Universitetui raginant, Kujavskis rinko žinias apie 
Kėdainių apylinkes (1830). Po Kėdainių mokinių bylos (1823—1824) 
jis kartu su kitais dviem mokytojais buvo atiduotas policijos 
priežiūrai. 

1846 m. Kujavskis dirbo Ukmergėje, ten parašė poleminę 
studiją, ginančią E. Kanto filosofijos sistemą nuo J. Sniadeckio 
ir kt. jos kritikų (LSB, p. 382, 400, 402, 453). 

LAURINAVIČIUS JONAS 
(Lawrynowicz Jan), XVIII a. 

1. J. Belinskis teigia, kad jis profesoriavo Vilniaus universitete 
1777 m, 

2. Adomas Jochęris (1791—1860)—Vilniaus bibliotekininkas 
ir bibliografas. Reikšmingiausias jo darbas Obraz bibliograficzno - 
historyczny literatury i nauk w Polsce od wprowadzetiia do niej 
draku po r. 1830 volącznie, t. 1—3, Vilnius, 1840—1857). 

(BUW, t. 3, p. 251; N K, t. 7, p. 514—516). 


LAURINAVIČIUS SIMONAS 
(Ląwrynowicz Szymon), 1766—1839 

1. Universitetui paraginus mokytojus įsijungti į mokslinį dar¬ 
bą, Laurinavičius parašė etnografinį straipsnį Apie Kauno apskri¬ 
ties žemdirbystę (O rolnictmie pomiatu kowiehskiego) t „Dziennik 
Wilenski“, 1819, t. I, p. 647—668. Straipsnyje aprašomi žemės 
darbo įrankiai, darbo jėgos ir produktų kainos, baudžiavinio dar¬ 
bo nenašumas, Kauno miesto gyventojų tikybinis pasiskirstymas,— 
apie nacionalinius santykius nutylima. 

* * * 

Studijavo Vilniuje, 1790 m. gavo filosofijos daktaro' laipsnį. 
Ilgametis Kauno apskritinės mokyklos vedėjas (JSB, p. 261—262). 


LENARTAVICIUS KAZIMIERAS ALEKSANDRAS 
(Lenartowicz Kazimierz Aleksander), 1790—1841 

L Kitur teigiama, kad gimė 1796 m. 

* * * 

Mokėsi pijorų mokyklose, paskui Vilniaus universitete, kur 
1823 m. gavo filosofijos kandidato laipsnį. Mokytojavo pijorų kon- 
vikte Polocke, po to išvyko į Vokietiją ir Prancūziją susipažinti 
su mokymo sistema. Grįžęs Vilniun, dirbo bibliotekininku. 1835 m., 
mirus A. Daugirdui, pakviestas į Dvasinę akademiją profesorium. 
Joje profesoriavo iki savo mirties 1841 m. 

Paskelbė Urządzenie konwiktu s.zlachetnej mlodzi przy szkole 
myzszej polockiej (anoniminis leidinys, be išleidimo vietos ir metų, 
10 p.), perspausdintą periodiniame leidinyje „Wizerunki i roztrzą- 
sania naukowe“, poczet 2, nowy, Wilno, 1841, t. XX, p. 85—95. 
Rankraščiu paliko Historia promincji pijarom Utemskich (JSB, 
p. 252; WEPI, t. 43, p. 206). 

Liauksminas zygimantAš 

(Lauksmin Zygmunt), 1597—1670 

L 1638 m. filosofijos magistras, 1642 m.—teologijos daktaras. 

2. Pirmas leidimas 1643 m. 

3. Prie „Praxis oratoria...“ dar pridėtas trumpas dialektikos 
kursas (Medulla dialecticae) ir panegirika karaliui Vladislovui IV 
(Panegiricus Vladislao IV Regi Poloniae ex beito Moscovitico 
redeunti, 1634). Europoje ligi 1732 m. pasirodė 13 „Praxis orato¬ 
ria“ leidimų, be to, daugelyje retorikos vadovėlių randame ištisas 
Liauksmino „Iškalbos“ pastraipas (J. Tijūnėlytė, „Žygimantas 
Liauksminas“, „Literatūra“, t. V, p. 86—87; PSB.t. 16, p. 578—579). 

4. „Muzikos menas ir praktika“ išėjo Vilniuje 1667 m., knyga 
skirta neturtingiems studentams, kad jie, pasimokę muzikos, galėtų 
užsidirbti pinigų ir tęsti studijas. Dar buvo parengęs plačiai var¬ 
tojamus menzūrinio giedojimo pagrindus ir bažnytinių melodijų 
rinkinį. 

5. Tikslus šio leidinio pavadinimas: Pamokslas St . Dzieval - 
tovskio, Kauno stalininko , laidotuvėse (Kazanie na pogrzebia 
St. Dziewaltowskiego , Stolnika komiehskiego), Vilnius, 1653. 

6. „Bažnytinės teologijos“ tepasirodė 1675 m. I dalis, ji skir¬ 
ta kunigams, 4 dalys liko rankraščiu. 


* * * 

Liauksminas įstojo į jėzuitų ordiną 1616 m. Polocke klausė 
graikų kalbos kurso. 1619—1622 m. studijavo filosofiją Vilniaus 
akademijoje, 1631—1635 m. mokytojavo ordino mokytojų seminari¬ 
jose. Ten sudarė naują iškalbos mokymo metodiką, paremtą kal¬ 
bos prigimtimi, pavyzdžių ėmėsi iš Cicerono, Demosteno ir Ver¬ 
gilijaus; smerkė makaronizmus, pabrėžė, kad geros iškalbos pa¬ 
grindas— išmintis. 1635 m.— Vilniaus akademijos filosofijos, o 
1638 m —teologijos profesorius (J. Tijūnėlytė, p. 85—93), 

LOPACINSKIS JONAS DOMINYKAS 
(Lopacinski Jan Dominik), 1708—1778 

1. Rkr.— 1706 m. Kituose šaltiniuose — 1709 m. Romos ar¬ 
chyvų duomenimis gimė 1708 m. gegužės 9 d. Lopaeino dvare 
Mstislavlio vaivadijoje. 

2. Baigęs Vilniaus universitetą, mokėsi Varšuvoje. 

3. 1756 ra. Vilniaus universitete gavo abiejų teisių, t. y., baž¬ 
nytinės ir pasaulietinės, daktaro laipsnį. 

4. Dvasiniu sekretoriumi paskirtas 1755 m. 

5. Klemensas XIII buvo popiežiumi 1758—1769 m. 

6. Jėzuitų ordinas buvo panaikintas 1773 m. Plintant pažan¬ 
gioms idėjoms, reakcinių sluoksnių 1814 m. jis vėl buvo atgai¬ 
vintas. 

7. Rkr —1716 m. Ištaisyta, nes 1716 m. jam dar nebuvo ir 
20 metų, be to, Pijus VI buvo popiežiumi daug vėliau, 1775—1799 m. 

8. Knygelės autorius T. J. Bukota. 

9. Cerskis Stanislovas (1777—1833) paskelbė 1830 m. Vilniuje 
Žemaičių vyskupystės aprašymą (Opis žmudzkieį diecezji). 

* * * 

Kelių seimų ir seimelių (1739, 1746, 1750 ir kt.) dalyvis. Jo 
rūpesčiu išleista ir kita lietuviška knygelė: Meiay szvvęti, Vilnius, 
1776, 72 p. Išvertė iš prancūzų kalbos į lenkų kalbą ir išleido: 
1) Zbior krotki historii košcielnej, Vilnius, 1752 ir 2) Historia 
rewolucji portugalskiej, Vilnius, 1753, 288 p. 

Be to, parašė du išsamius pranešimus apie 2emaičių vysku¬ 
pystės padėtį 1767 ir 1773 m. ir pasiuntė juos Romai (VR, t. 2; 
LTB, t. I, p. 68-69, 252). 


MALEVSKIS PRANCIŠKUS 
(Malewski Franciszek), 1800—1870 

1. Kitur sakoma, kad gimė 1799 m. 

2. Studijavo Vilniaus universitete teisę. 

3. Gilino žinias Berlyne (1822). 

4. Lietuvos metrikos archyve dirbo nuo 1829 m. Paruošė 
kartu su I. DanilaviČiumi (1787—1843) galiojusių Lietuvoje civi¬ 
linių įstatymų sąvadą, kuris 1837 m. paskelbtas Peterburge, 

* * * 

Aktyvus filomatų draugijos Vilniaus universitete veikėjas, vė¬ 
liau suimtas ir ištremtas į Rusiją. Vienas iš žurnalo „Tygodnik 
Petersburski“ steigėjų ir leidėjų. Rašė ir pats į tą žurnalą. Raštų 
paliko nedaug. Vienas iš artimų Adomo Mickevičiaus draugų. 
Mirė 1870 m. (MLTE, t. 2; JSB, p. 267; BUW, t. 1-3). 

MALEVSKIS SIMONAS 
(Malewski Szymon), 1759—1832 

1. Gimė 1759 m. 

2. 1816—1822 m. Vilniaus universiteto rektorius. 

3. Rkr.— 1831 m. 

(LMTE, t. 2; JSB, p. 267—269; BUW, t. 1—3). 
MARTYNAS III 

(Marcin III), apie XV a. vid.—1515 

1. Spėjama, kad gimė Vilniuje. 

2. Kai kurie tyrinėtojai mano, kad, prieš išvykdamas į Italiją, 
jis studijavo Lenkijoje, nors Krokuvos universiteto matrikulose jo 
pavardė nerasta. 


* * * 

Gavo puikų išsilavinimą Italijos universitetuose. Buvo išrink¬ 
tas Poznanės ir Luveno katedrų kanauninku. Grįžęs Lietuvon, tapo 
Vilniaus katedros arkidiakonu. 1492 m., mirus Martynui II, pa¬ 
skirtas Žemaičių vyskupu. Skatino lietuvių kalbos vartojimą baž¬ 
nyčiose. Turėjo planą įsteigti atskirą, nuo Lenkijos metropolijos 
nepriklausomą Lietuvos bažnytinę provinciją. Buvo Lietuvos vals¬ 
tybinio savarankiškumo šalininkas. Parašė pirmąją Lietuvos knygą 
(Agenda arba Dievo sakramentų teikimo knyga), kuri 1499 m. 
buvo išspausdinta Gdanske lotynų kalba. Mirė 1515 m. (VR, II; 
M. Ročka, „Pirmoji Lietuvos knyga 11 ,—„Mokslas ir gyvenimas“, 
1973, Nr. 5, p. 10-12). 


MARUŠEVSKIS FELIKSAS 
(Maruszewski Feliks), ?—1853 

1. Galimas dalykas, kad tai Antanas Kasparas (Gaspar) Ko- 
panskis. 


* * * 

L. Janovskis teigia, kad po 1831 m. privačiai mokė lenkų kal¬ 
bos, po to, iki 1837 m., mokytojavo Kražiuose. Mirė 1853 m. 
(JSB, p. 272). 


8. Mokyti žemaičiai 

’ MEDEKŠA PETRAS 

(Medeksza Piotr), apie 1800 —XIX a. II pusė 
* * * 

Medekšos poezija nepasižymėjo nei turiniu, nei forma. 

MICKEVIČIUS JUOZAPAS 
(Mickiewicz Jozef), 1744—1817 

1. J. Mickevičius gimė Gardino aps., prie žemaičių priskir¬ 
tas todėl, kad buvo gavęs beneficinę Žemaičių kanoniją. 

2. Rektorių pavadavo 1794 m. 

* * * 

Mickevičius globojo savo bendrapavardį poetą Adomą. Žy¬ 
mesnių mokslo darbų nepaliko. 

MINVYDAS SAMUELIS 
(Minwid Samuel), 1602—1660 

1. Knygoje trys dalys — atskiros knygos: 1) S. Minvydo ir 
J. Božimovskio išversta Gžegožo iš Zarnovco Siutimą aba Trum¬ 
pas iszguldimas ewanieliu szmentu per misus meatus dienomis 
nedelos, 2) Jaugelio Telegos Psohnay Domida szwenta ir 3) Min¬ 
vydo ir Božimovskio sudarytos Maldos krikszczioniszkos. Pasta¬ 
rųjų dviejų parengtas Katechizmas aba trumpas pamokslas wieros 
krikszczioniszkos dėl voaykialu mažu įdėtas „Knygos nobažnystės“ 
leidinyje kaip „Maldų..." tęsinys. Atskirai „Katekizmas“ su „Mal¬ 
domis...“ išleistas Karaliaučiuje 1684 m. 

2. Tai ne D. Poškos straipsnis, o L. Rogalskio verstas P. Ke- 
peno darbas „O początkach, języku i literaturze narodow litew$- 
kich...“, kuriame minima D. Poškos nuomonė. 

* * * 

Minvydas mokslus, atrodo, baigė užsienyje. Dirbo Šiluvoje, 
Seirijuose, Biržuose. Mirė Liubče (LTB, t. I, p. 262—263). 

MOGĖNAS DOMINYKAS 
(Mogieri Dominik), 1745 — apie 1826 
* * * 

1775 m. gavo teologijos daktaro laipsnį. Parapinių mokyklų 
vizitatorius. Parašė lietuvių kalbos gramatiką (neišliko). 

Jucevičiaus minimas leidinys, sprendžiant iš B. Gailevičiaus 
aprobatos, parengtas kelių kunigų, kurių pavardės nenurodytos 
(LTB, i I, p. 226, 519). 

MOLESONAS JONAS 
(Molleson Jan) 

* * * 

Paskutinis Kėdainių apskritinės mokyklos vedėjas, kurią ca¬ 
rinė valdžia dėl mokinių bruzdėjimo uždarė 1824 m. Molesono 
sūnus, taip pat Jonas,— vienas iš nuteistų mirti mokinių (nuo¬ 
sprendis pakeistas katorga). A. Mickevičiaus „Vėlinių“ Rolisonie- 
nės personažas — apibendrintas nuteistųjų mokinių motinų — jų 
tarpe ir Kėdainių mokyklos vedėjo žmonos Molesonienės — pa¬ 
veikslas. 

J. Molesonas kilęs iš Upytės aps., baigė Kėdainių mokyklą, 
mokėsi 3 metus Berlyno universitete ir 3 metus Marburgo aka¬ 
demijoje. Nuo 1803 m. ligi 1824 m. — Kėdainių mokyklos rektorius 
(LSB, p. 382). 


MORAS ALEKSANDRAS 
(Moro Aleksander), 1813 — po 1900 
* * * 

Baigęs Kražių gimnaziją, mokėsi Vilniaus universitete (1830). 
Dalyvavo visuomeniniame gyvenime (JSB, p. 289; Morų fondas — 
Lietuvos TSR MAB, f. 201). 

NAINEVICIUS ALEKSANDRAS 
(Najniewicz Aleksander), XVIII a. pab. — XIX a. I pusė 

1. Kelmę nurodo ir 1841 m. Žemaičių vyskupystės surašymas. 

2. Voroničius Jonas Povilas (1757—1829) — poetas, pamoksli¬ 
ninkas, oratorius. 


NARKEVIČIUS JUOZAPAS 
(Narkiewicz Jozef) 

L Jucevičius čia taikliai pastebi vieną iš pagrindinių švietimo 
vadovybės — Vilniaus švietimo kuratoriaus ir Vilniaus universi¬ 
teto — kultūrinės politikos tendencijų 1803—1831 m. laikotarpiu — 
pastangas suniveliuoti nacionaliniu atžvilgiu priaugančią inteli¬ 
gentiją. 


8 * 

2. Konstatavus , visuotinį — ypač Žemaičiuose — reiškinį, kad 
pirmųjų klęsių mokiniai vidurinėse mokyklose dar nemoka lenkų 
kalbos, čia pažymima ir kitkas — kova prieš gimtosios kalbos pėd¬ 
sakus. Kovos būdai buvo įvairus: ir pajuoka, kaip pažymi Juce¬ 
vičius, ir užkabinama gėdos lentelė („nota Iinguae“— liaudiškai 
„metalingė“, dar praktikuojama net XIX a. viduryje). 

NEMCEVSKIS ZAKARIJUS 
(Niemczewski Zacharijasz), 1766—1820 

1. Šį vertimą išspausdino M. Polinskis, antrašte Trakiai po- 
czątkowy rachunku. rčžniczkowego i caikowego przez Lacroix. 
Przeložony z drugiego wydania r. 1806 przez Niemczewskiego t 
popramiony i mydany przez M. Poliuskiego , Vilnius, 1824. Prie 
šios knygos M. Polinskis, perėmęs po Nemčevskio mirties aukšto¬ 
sios taikomosios matematikos katedrą Vilniaus universitete, pridėjo 
ir velionio biografiją. 

2. Maltebruno (Malte-Brun) knygos XIII-tas ir XIV-tas skyriai 
„Lietuvos aprašymas“ ir „Apie lietuvių kalbą“ su trumpu pran- 
cūzų-lietuvių kalbų žodynėliu buvo parašyti paties Nemčevskio, 
jam viešint Paryžiuje. Šie du skyriai liko ir antrame, Leonardo 
Chodzkos paruoštame leidime (1830), kuris buvo išverstas į italų, 
vokiečių ir anglų kalbas. 


* * * 

1811 m. Nemčevskis buvo parašęs universitetui atsiliepimą 
apie A. Butkevičiaus lietuvių kalbos gramatiką, vėliau dingusią 
(A. Kaupuž, L Lukšaitė, „A. Butkevičiaus byla“,—„Kalbotyra“, t. V, 
p. 123). Be to, jis yra spausdinęs straipsnių iš matematikos ir 
vertimų pramonės bei technologijos klausimais Vilniaus periodikoje 
(BA, II, 293, 294). 

NEZABITAUSKIS KAJETONAS 
(Niezabitowski Kajetan), 1800—1876 

L Gimė Baidotų km. Salantų v. 

2. I Varšuvą persikėlė 1825 m. 

3. Matyt, Jucevičius lietuviškų Nezabitauskio raštų tiksliai ne¬ 
žinojo, nes tas jų išleido tik vieną: Naujas mokslas skaytima 
diel mažu waykū Zemaycziu yr Lietuwos , Vilnius, 1824, o lietuvių 
kalbos gramatika, likusi rankraščiu, ir šiandien nesurasta. (Dar 

priskiriamas jam lietu vių-žemaičių-Ienkų žodynas, bet J. Loboikos 
laiškuose sakoma, kad jis buvo brolio Kiprijono parašytas.) 

4. IŠ Kaj. Nezabitauskio straipsnių pažymėtinas Wiadomošč 
o literaturze litewško-žmudzkiey („Dziennik Wilenski“, 1824, t. I, 
t. II), kur kartojama jo elementoriuje išspausdinta pirmoji lietu¬ 
vių bibliografija, tačiau, tur būt, Jucevičius ja nesinaudojo (LTB, 
t. I, p. 286—287, 519—520). 

NEZABITAUSKIS KIPRIJONAS JUOZAPAS 
(Niezabitowski Cyprian Jozef), 1779—1837 

1. Jucevičius klaidingai nurodo 1829 m. Apie kitus K. Neza¬ 
bitauskio vertimus (iŠ A. Mickevičiaus ir prancūzų H. Lamene) 
Jucevičius negalėjo nieko žinoti, nes jie buvo padaryti emigra¬ 
cijoje, Prancūzijoje. 

NORVAIŠA PRANCIŠKUS VIKTORAS 
(Narwojsz Franciszek Wiktor), 1742—1819) 

1. Gimė Adutiškio v. 

2. Lankėsi Olandijoje, Anglijoje, Vokietijoje, kur susipažino su 
pramonės įrengimais, taip pat jam buvo pavesta nupirkti prietaisus 
Gardine projektuojamai astronomijos observatorijai. 

3. Nuo 1780 m. Norvaiša — aukštosios matematikos profeso¬ 
rius Vilniuje. Dirbo ligi 1811 m., nors jau nuo 1804 m. buvo pen¬ 
sininkas. 

4. T. 2ickio nekrologas spausdintas ,,Dziennik Wilenski“, 
1820 m. 

(ML.TE, t. 2; BUW, t. 3, p. 271—273). 

ODACHOVSKIS ADOMAS 
(Odachowski Adam), XVI a. 

1. Tai įvyko apie 1552—1553 m. 

2. Carnkovskis Stanislovas — lenkų teisininkas ir politikas, gy¬ 
venęs 1526—1602 m. 

ODACHOVSKIS STANISLOVAS 
(Odaehowski Stanislaw), 1772—1808 

* * * 

Gimė 1772 m. Studijavo filosofiją, gavo 1794 m. filosofijos 
daktaro laipsnį. Buvo Edukacinės komisijos, vėliau — Vilniaus uni¬ 
versiteto sekretorium. Mirė 1808 m. (JSB, p. 306). 

OLESKEVICIUS JUOZAS 
(Oleszkievvicz Jozef), 1777—1830 

i 

1. Šiluvos parapijoje. 

2. Chodkevičius Aleksandras (1776—1838) — litografijos pra¬ 
dininkas, didelės bibliotekos (apie 25000 knygų) Volynėje savinin¬ 
kas, visuomenės veikėjas ir mecenatas. 

* * * 

Dailininkas, kilęs iš neturtingos bajorų šeimos. Jaunystėje 
persikėlė į Vilnių ir Čia vertėsi piešimo pamokomis. Grįžęs iš už¬ 
sienio studijų, apsigyveno Vilniuje, vėliau — Peterburge. Sukūrė 
daug portretų ir kitokių istorinio ir religinio turinio kūrinių. Už 
paveikslą „Našlaičių globa“ Peterburgo Meno akademija 1812 m. 
jam suteikė akademiko vardą. Kūryboje jaučiama įžymių Europos 
dailininkų įtaka. Jo kūriniai saugomi Tarybų Sąjungos ir Lenkijos 
muziejuose (MLTE, t. 2). 

OLŠEVSKIS MYKOLAS 
(01szewski Michat) 

• 1. Jucevičius klydo, priskirdamas „Bromą...“ šiam autoriui; tą 

pagarsėjusį leidinį parengė kitas Mykolas Olševskis (apie 1712— 
1779), taip pat žemaitis, teologijos daktaras. 

PABRĖŽA JURGIS 
(Pabrež Jerzy), 1771 (?)—1849 

1. Rkr. —apie 1768 m. 

2. Pabrėža įstojo į bernardinų, o ne į pranciškonų ordiną. 

3. Tur būt, turima galvoje Tayslos atigumyynis ..., paruoštas 
spaudai 1843 m., bet neišleistas veikalas. 

4. Pabrėža bendradarbiavo ne tik su prof. S. Jundzilu, bet ir 
su prof. J. Volfgangu. 

5. Nė vienas Pabrėžos darbas, jam gyvam esant, nebuvo iš¬ 
leistas. Tarybinė lietuvių bibliografija jų priskaito 23, taigi Juce¬ 
vičiaus informacija gana tiksli. 

* * * 

Jucevičius nieko nežinojo apie Pabrėžos lietuvišką poeziją. 

PACAS KAZIMIERAS 
(Pac Kazimierz), ?—1695 

1. 1664 m. buvo paskirtas Smolensko vyskupu, o 1666 m.— 
Žemaičių. 

2. Collectanea constitutionum synodalium dioecesis Samogi - 
tiensis, Vilnius, 1690, 151 p. 

3. Sudegus 1680 m. Varniuose katedrai, jos vietoje 1691 m. 
buvo pastatyta mūrinė katedra, bet ir ši 1817 m. sudegė. 

X! * * 

Studijavo Vilniaus universitete, kur 1644 m. parašė panegiri¬ 
ką Žemaičių seniūnui J. A. Lackiui jo pirmo atvykimo į Vilnių 
proga (Fastigium triplex familiae, v ir t utis, honoris iti gentilitris 
I. D . D. Joannis Alphonsi Lacki). Kunigavo Slonime 1643 m., nuo- 
1654 m. — Balstogėje, 1657 m. išrinktas Vilniaus katedros kanau¬ 
ninku. Aktyviai dalyvavo politiniame valstybės gyvenime, važinėjo 
į seimus (1670, 1676, 1678 ir vėliau). Vyskupystės reikalus tvarkė 
per savo pavaduotojus. Kunigus skatino mokytis lietuvių kalbos. 
Uždraudė vyskupystėje elgetauti tiems, kurie gali dirbti (VR„ 
12 ). 


PARCEVSKIS PETRAS 
(Parczewski Piotr), ?—1659 

1. Vilniaus universitetą baigė 1622 m. 

2. Jam esant vyskupu, 1651 m. buvo sušauktas Žemaičių vys¬ 
kupystės sinodas. 


PAULAVIČIUS MIKALOJUS 
(PawIowicz Mikola j) 

* * * 

Gimė Žemaitijoje, 1819 m. studijavo Vilniaus universitete. 
1825 m. buvo lotynų ir graikų kalbų mokytoju Gardino gimna¬ 
zijoje (LŠB, p. 308; BUW, t. 1—2). 

PETKEVIČIUS JURGIS 
(Pietkiewicz Jerzy), apie 1530—1574 

L Žinomos ir kitos jo pavardės formos: Petkus, Petkūnas, 
Petkoms. 

2. Visuotinis vyskupų suvažiavimas, įvykęs 1563 m. Italijos 
mieste Tridente, gavo Tridento suvažiavimo vardą. Šio suvažia¬ 
vimo, nutarimus Žemaitijoje pirmasis ėmė vykdyti vysk. J. Petke¬ 
vičius. . v- 

3. Piaseckis Povilas .(1579—1649)—lenkų istorikas ir teisi¬ 
ninkas. 

4. Kojelavičius-Vijūkas Albertas (1609—1677) —Vilniaus uni¬ 
versiteto profesorius ir rektorius, Lietuvos istorikas. 

♦ * * 

Gimė apie 1530 m. netoli Eišiškių. Studijavo Vilniuje, paskui 
daug metų Italijoje — Paduvos ir Feraros universitetuose, kur 
1556 m. gavo medicinos mokslų daktaro laipsnį. Grįžęs į Lietuvą, 
kunigavo, 1560—1561 m. buvo išrinktas kanauninku, o 1567 m. 
paskirtas Žemaičių vyskupu. P. Roizijus savo eilėraščiuose sako, 
kad jam rūpėjusi daugiau medžioklė, negu vyskupystės reikalai. 
Jo vyskupavimo metais Žemaičiuose buvo likę nedaug kunigų, to¬ 
dėl buvo pradėjęs smarkiai plisti protestantizmas, gaji tebebuvo 
pagonybė. Mirė 1574 m. Varniuose (VR, t. 2). 

PLIOTERIS JURGIS 
(Plater Jerzy), 1810—1836 

1. Tur būt, turima galvoje S. Daukanto Darbai senųjų lietu¬ 
vių ir žemaičių (1822). 

* * * 

Jucevičiui nebuvo žinomi originalieji J. Plioterio darbai, likę 
rankraščiais: Trumpa žinia apei ta iszdawima Uetumiszkos Bibli¬ 
jos Londone, Materyaly do historii literatury języka litewskiego, 
be to, mūsų bibliografijoje aprašyti pagal šaltinius darbai: Apie 
lietuvių kalbos akcentą ir muzikalumą, Lietuvių kalbos etimologi¬ 
jos lentelės ir Lietuvių kalbos gramatika (LTB, t. I, p. 526). 

POŠKA DIONIZAS 

(Paszkiev/icz Dyonizy), apie 1757—1830 

1. Gimimo data ligi šiol tiksliai nenustatyta. 

2. Dėl Poškos gimimo vietos ne visai sutariama: jis galėjęs 
tik vėliau apsigyventi Bardžių dvare, o gimęs, tur būt, Pilsūdžiuo- 
se-Pavarčiuose ar Visbaruose (BA, II, 232). 

3. Kaj. Nezabitauskio str. Wiadomošč o literaturze lUewsko• 
žmudzkiej , atspausdintas „Dziennik Wilenski“, 1824, t. I, t. II. 

4. Anoniminis recenzentas („Magazyn Powszechny“, 1837. 
Nr. 29—30) plačiai atpasakojo Jucevičiaus pratarmę jo leidiniui 
„Ištraukos iš naujųjų lenkų poetų“, o redakcija prieraše pažy¬ 
mėjo, kad Poškos žodynas 1830 m. turėjęs būti persiųstas Kaj. 
Nezabitauskiui į Varšuvą, bet rankraštis užkliuvęs Kaune. 

5. Pilna antraštė: Stownik Języka Litewskiego, Polskiego i 
tacinskiego przez Dionizego Paszkiewicza } Zmuydzina (1825— 
1830). Rankraštis saugomas Lietuvių kalbos ir literatūros instituto 
rankraštyne, Poška testamentu buvo užrašęs šį rankraštį Kaj. Ne- 
zabitauskiui. 

• 6. Ši žinia kartojama lietuvių literatūroje: remiamasi Jucevi¬ 
čiumi. Rankraštis dingęs. 

7. Poška išspausdino šiuos savo straipsnius: \Vyjątek z listu 
Pana Dyonizego Paszkiemicza do Pana K. D. („Tygodnik Wi- 
lenski“, 1818, Nr. 113), O dębie maiącym przeszlo lai tysiąc zwa- 
nym Baublis („Dziennik Warszawski“, 1826, Nr. 4), Rozmyšlania 
miešniaka rolnika („Dziennik Warszawski“, 1829, Nr. 44, 45, 46). 

8. Poškos mirties datos Jucevičius nežinojo, rašė 1832 m. 

* * * 

Apie Poškos poeziją Jucevičius neturėjo žinių. 


PREKERIS JONAS 
(Prekier Jan), 1807 — po 1874 

1. Rkr, Stanislovas. Turėjo antrą vardą— Jurgis. 

* * * 

Gimė 1807 m. vasario 8 d. Žemaitijoje. Tėvas Mykolas — be¬ 
žemis bajoras. Baigęs Padubysio mokyklą, pradėjo dirbti 
tarnautoju, per daugelį metų ne kartą keisdamas savo pareigas 
1825 m. pabaigoje buvo paskirtas Šiaulių žemės teismo raštinės 
vedėju, o nuo 1831 m. ėjo Joniškio policijos viršininko pareigas. 
Po metų buvo paskirtas tarėju į Šiaulių žemės teismą, o vėliau 
dirbo ir Panevėžio teisme. Kelerius metus (1846, 1853, 1857) ėjo 
ypatingų pavedimų prie Kauno gubernatoriaus tarnautojo parei¬ 
gas, be to, vadovavo gubernatoriaus kanceliarijai. Nuo 1865 m. 
dirbo Telšių dvasinės katalikų konsistorijos sekretoriumi. Ištarna¬ 
vęs daugiau kaip 47 metus, 1873 m. lapkričio 22 d, išėjo į pensiją. 

J.. Prekeris domėjosi krašto praeitimi, rinko senienas, komplek¬ 
tavo biblioteką,'kaupė rankraštinę medžiagą Lietuvos istorijai, ypač 
jos miestų ir miestelių istorijai. Paskelbė tris straipsnius iš Kauno 
gubernijos praeities (žr. naMHTHaa kh. KoBeHcicoii rydepHHH aa 
1861 h 1862 r.). Tačiau didesnė dalis darbų liko nebaigti ir 
išblaškyti rankraščiais TSRS ir Lenkijos bibliotekose. 

Didelė J. Prekerio biblioteka ir rankraščių kolekcija po jo 
mirties giminaičių buvo išgabenta Liepojon ir 1884 m. parduota 
Mintaujos klebonui P. K. Kriškijonui (1845—1928). Sis, persikel¬ 
damas 1896 m. profesoriauti j Kauno kunigų seminariją, per¬ 
gabeno į Kauną ir biblioteką. 1919 m. gaisro metu dalis Prekerio 
bibliotekos, kuri buvo sukrauta benediktinų vienuolyne, sudegė 
arba buvo išgrobstyta. Likusias knygas kun. Kriškijonas išpardavė 
(Lietuvos TSR Centrinis valstybinis istorijos archyvas, f. 669, 
apr. 3, b. 1496). 


PSECISEVSKIS KAJETONAS 
(Przeciszewski Kajetan) 

1. Rkr. — Sčensno sūnus. M. Brenšteinas teigia, kad tėvas — 
Rokas, o motina Aloiza Zinkevičiūtė. 

* * * 

Priklausė nelegaliai anticarinei Vilniaus universiteto studentų 
draugijai, veikusiai 1820—1824 m. 1823 m. draugija buvo susekta, 
prasidėjo jos narių areštai. 1823 m. spalio 26 d. savo tėvo dvare 
•Gruzdiškėse (netoli Raseinių) nusišovė (M. Brensztejn, „Filomatą 
w Krožach“, Kn.: „Księga pamiątkowa ku uczczeniu CCCL roczni- 
cy založenia i X wskrzeszenia uniwersytetu Wilenskiego“, Wilno, 
1929, t. II, p. 352-353). 


RENĖ ANTANAS 
(Rdnne Antoni) 

* * * 

Renės pažiūros į liaudies švietimą buvo ribotos: jis kovojo 
su plačiai lietuvių valstiečių tarpe paplitusiomis kaimo mokyklė¬ 
lėmis — bakalorijomis, iš universiteto reikalaudamas (1821, 1823) . 
įgaliojimų jas naikinti (LSB, p. 89). 

RETAS JURGIS 
(Retas Jerzy) 

* * * 

Gimimo ir mirties metai nežinomi, Gdansko spaustuvininko 
Jurgio sūnus. 1651 m. atvyko į Kėdainius ir, finansiškai remiamas 
Vilniaus vaivados Jonušo Radvilos, įsteigė spaustuvę bei pradėjo 
leisti knygas. 1653 m. išleido lietuvių kalba „Knigą nobažnystės 
krikščioniškos“. Spaustuvė turėjusi spausdinti daugiausia gimnazi¬ 
jai reikalingas knygas. Jos produkcija kol kas dar ne visa išaiš¬ 
kinta. Knygos buvo spausdinamos lietuvių, lenkų, lotynų ir vokie¬ 
čių kalbomis. Apie 1656 m. spaustuvės veikla nutrūko. Tolesnis 
Reto likimas nežinomas. 


RIMKEVIČIUS FELIKSAS 
(Rymkiewicz Feliks), 1799—1851 

1. Gimė 1799 m., tikriausiai, Baltarusijoje, Mogiliovo gub., 
nors kitur sakoma, kad gimė Balstogėje. 

2. 1821 m. apgynė medicinos daktaro disertaciją apie difteritą. 

* * * 

Mediciną studijavo Vilniaus universitete, kurį baigė 1817 m. 
Apgynęs disertaciją, 1821—1824 m. dirbo akušerijos klinikoje, 
1824 m. pradėjo adjunkto teisėmis dėstyti Vilniaus universitete. 
Po kelerių metų buvo pakeltas į profesorius. Uždarius universitetą, 
iki 1837 m. dėstė Vilniaus Medicinos-chirurgijos akademijoje. Be 
to, dirbo ligoninėje vyr. gydytoju, 1838—1842 m. vadovavo terapi¬ 
jos klinikai. Tyrė venerines ligas. 1831 m. kovojo su choleros epi¬ 
demija ir buvo apdovanotas už pasiaukojimą. Mirė 1851 m. Vil¬ 
niuje. 

Garsėjo kaip mokslininkas ir gydytojas praktikas. Vienas pir¬ 
mųjų Lietuvoje ėmė vartoti auskultaciją ir perkusiją. Paskelbė 
daugiau kaip 40 mokslo darbų apie plaučių uždegimą, rachitą, 
širdies ligas ir kt. medicinos klausimais. Buvo laikomas vienu 
geriausių diagnozuotojų. Neturtingus gydydavo nemokamai, pirk¬ 
damas jiems net vaistų (MLTE, t. 3; BUW, t. 1—3). 

ROIZIJUS PETRAS 
(Roizjusz Piotr), apie 1500—1571 

1. Bolonijos universitetas — vienas seniausių Europoje. 1119 m. 
Čia buvo įkurta garsi teisės mokykla, kuri 1200 m. buvo pavadinta 
universitetu. Paduvos universitetas įkurtas 1222 m. Abu šie mokslo 
centrai viduramžiais sutraukdavo daug įvairių šalių studentų. Nuo 
XVI a. juose užtinkame iš Lietuvos kilusių jaunuolių. 

2. Imperatorius Ferdinandas I Habsburgas (1503—1564) kvie¬ 
tė Roizijų profesoriauti į Vienos universitetą 1550—1551 m. 

3. Į Vilnių Roizijus atsikėlė 1551 m. 

4. Ir spausdintą, ir rankraščiais likusią Roizijaus poeziją su¬ 
rinko ir paskelbė B. Kručkevičius leidinyje Petri Royzii Maurei 
Alcagnicensis Carmina , t. 1—2, Krokuva, 1900. 

5. Ožechovskis St. (1513—1566)—lenkų politinis rašytojas, 
istorikas, polemistas ir oratorius. 

6. Gurnickis L. (1527—1603) — lenkų istorikas, poetas ir ver¬ 
tėjas. 

7. 1561 m. Roizijus parengė Žemaičių vyskupystės nuostatus 
Constitutiones ecclesiae Mednicensis , o po metų jų papildymus — 
Novellae Constitutiones ecclesiae Mednicensis. 

* * * 

Tiksli gimimo data nežinoma, bet manoma, kad gimė XV— 
XVI a. sąvartoje, Ispanijoje, bajorų šeimoje. Iš pradžių mokslus 
ėjo gimtojoje Aragonijoje, paskui, pasirinkęs romėnų teisę, — Le- 
ridos akademijoje. Mokslus tęsė Italijoje, kur praleido penkerius 
metus (1537—1542), studijuodamas teisę, poetiką ir retoriką pas 
geriausius Bolonijos, Paduvos, Romos ir kt. universitetų profeso¬ 
rius. Apie 1539 m. gavo abiejų teisių (bažnytinės ir pasaulietinės) 
daktaro laipsnį. 

Nuo 1542 m. dėstė romėnų teisę Krokuvos universitete, po 

dešimties metų atsikėlė į Lietuvą ir čia išgyveno iki mirties, sėk¬ 
mingai reikšdamasis kaip poetas ir teisininkas. Šiuo laikotarpiu 

parašė daug eilėraščių. 

Būdamas Varnių kanauninku, 1561 m. Roizijus parengė Že¬ 
maičių vyskupystės nuostatus. Vilniuje jis posėdžiavo didžiojo 
kunigaikščio rūmų teisme, kuris apeliacine tvarka nagrinėjo pri¬ 
vilegijuotų miestų bylas. Sukaupta teismų praktikos medžiaga bu¬ 
vo panaudota ir apibendrinta žymiausiame jo veikale „Lietuvos 
sprendimai“. Roizijus laikomas pirmosios teisės mokyklos Lietu- 

voje įkūrėju. Manoma, kad ši mokykla pradėjo veikti 1566 m. prie 
šv. Jono bažnyčios, kurios arkipresbiteriu jis buvo nuo 1563 m. 
Kartu su mokytu Vilniaus vaitu Augustinu Rotundu jie buvo tie 
du „svetimų Šalių teisių daktarai“, kurie dirbo Antrojo (1566 m.) 
Lietuvos Statuto sudarymo komisijoje ir daug prisidėjo prie jo 
nuostatų formulavimo bei galutinės redakcijos paruošimo. Roizijus 
turėjo didelį poveikį visai humanistinei Lietuvos kultūrai (J. Lappo, 
„1588 metų Lietuvos Statutas“, t. 1, d. I, K., 1934; M. Ročka, 
„Lietuviškoji P. Roizijaus tematika ir jo kultūrinė veikla Lietu¬ 
voje“.—„Literatūra“, VIII, V., 1965, p. 130-153; NK, t. 3, p. 
176—178). 

RUPEIKA JUOZAPAS 
(Rupejko Jozef), apie 1786—1854 

1. Rupeika rašydavosi Jozephus de Ruszla Rupejko ,— spėja¬ 
ma, kad tai bus Rusliai Kaltinėnų apylinkėje. 

2. Ar pats Rupeika yra vertęs šią knygutę, ar tik davęs lėšų 
vertimui spausdinti, dar neišaiškinta. 

* * # 

Rupeiką M. Valančius -ir T. Dabševičius apibūdino kaip nega¬ 
bų žmogų, karjeristą. Jis pataikavo carinei valdžiai, stengėsi gauti 
Žemaičių vyskupo vietą (LTB, t. I, p. 365; BA, II, p. 352). 

Kelerius metus (ligi 1831 m.) palyginti rūpestingai dirbo 
Šiaulių aps. mokyklų garbės globėju, rūpinosi Šeduvos parapine 
mokykla. Šeduvoje mokyta ir lietuviškai (LSB, p. 47, 70, 98, 100). 

SARBIEVIJUS MOTIEJUS KAZIMIERAS 
(Sarbiewski Maciej Kazimierz), 1595—1640 

1. Lietuvių literatūroje įprasta lotyniškoji poeto pavardės ly¬ 
tis — Sarbievijus. 

2. Kazimiero palaikai buvo perkeliami iš Katedros rūsio į al¬ 
torių koplyčioje. 

3. Širma Lachas Kristijonas (1791—1866), kilęs iš Mozūrų vals¬ 
tiečių, studijavo Vilniuje, nuo 1825 m. filosofijos profesorius Var¬ 
šuvoje, išleido 3 tomus „Atsiminimų iš kelionės po Angliją ir 
Škotiją 1820—1824 metais“. 

4. „Miškų žaidimus“ į lietuvių kalbą išvertė Albinas 2ukauskas, 
Vilnius, 1958 m. Manoma, kad Sarbievijus sekė italų poeto M. Be- 
tinio kūrinį „Liudvikas, arba tragiški miškų žaidimai“. 


9. Mokyti žemaičiai 

SAVICKIS ANTANAS 
(Sawicki Antoni), apie 1782—1836 

* * 9ft 

Gimęs, spėjama, netoli Kretingos. Be minėto vertimo, išvertė 
Šv. Augustino Kalbas dusziu su Diewu ... Vilnius, 1829. Rankraš¬ 
čiu paliko pasaulietinės poezijos: Baykas arba Pasakas Liges tey - 
sybe,>. Jų dalis paskelbta kn.: „Lietuvių poezija. XIX amžius“, 
V., 1955 (LTB, t I, p. 367, 533). 

SKIBERDAVIČIUS JUOZAPAS 
(Skiberdowicz Jozef), XVIII a. II p. - 1833 

* * * 

1822—1826 m. mokėsi Vilniaus universitete, baigė ji, gaudamas 
magistro laipsnį (BUW, t. 1, p. 113). 

SKYDELIS JONAS 
(Skidell Jan), 1790—1837 

1. J. Belinskis ir L. Janovskis sako, kad gimė 1790 m. 

2. Vilniaus Dvasinės akademijos. 

3. T. Dabševičius atsiminimuose pažymi, kad, nepaisant to, 
jog prof. J. Skydelis tiek daug mokėjo kalbų, „net lenkų kal¬ 
boje dažnai nusikalsdavo grynumui ir gramatinėms taisyklėms, o 
kalbant rėžė ausį jo klaidingas tarimas" (T. Dobszewicz, „Wspom- 
nienia z czasow, ktore przežylem“, Krakow, 1883, p. 95—96). 

4. Adolfas Abichtas (1793—1860) — baigęs medicinos studijas, 
dirbo Joniškėlio mokyklos ir apylinkės gydytoju, paskui — medici¬ 
nos profesorius. Jo tėvas Henrikas Abichtas dėstė Vilniaus uni¬ 
versitete filosofiją. 

5. Mikalojus Mianovskis (1783—1843) —Vilniaus universiteto 
medicinos profesorius. 

SMIGELSKIS BENEDIKTAS 
(Smigelski Benedykt), apie 1782—1879 

* * * 

Po 1831 m. įtakingas dvasininkas Žemaičių vyskupystėje. Lie¬ 
tuviškai nėra nieko išleidęs ar parašęs, tačiau yra likę jo istorinio 
pobūdžio rankraščių (visi po 1840 m.), liečiančių lietuvių kultūros 
klausimus, pvz., M. Valančiaus „Žemaičių vyskupystės“ ištisai 

neigiama kritika (žr. plačiau V. Merkio str. „Žemaičių vyskupystė“ 
kn.: VR, t. II, p. 15, 17, 19), J. A. Giedraičio, Simono Giedrai¬ 
čio, J. Ch. Gintilos biografijos, „Vikaro užrašai“ ir kt. Dalis jo 
raštų, verstų į lietuvių kalbą, atspausdinta XX a. žurn. „Draugija“ 
(BA, II, p. 381—383). 

SMUGLEVIČIUS PRANCIŠKUS 
(Smuglewicz Franciszek), 1745—1807 

1. Dėl tėvo Lukošiaus Smuglevičiaus (1709—1780) kilimo iš 
Žemaitijos neabejojama, motina Regina, žinomo tapytojo S. Čecha¬ 
vičiaus seserėčia, kilusi iš Lietuvos, bet tikslios gimimo vietos 
nežinome (žr. VI. Drėma, „Pranciškus Smuglevičius“, V., 1973, 
p. 17). 

2. Rkr. klaidingai — 1765 m. 

3. Dėl garsaus prancūzų dailininko Ž. L. Davido (Jacąues 
Louis David, 1748—1825) dalyvavimo konkurse abejojama. 

4. V. Drėma teigia, kad P. Smuglevičius Romoje išbuvo ligi 
1784 m. 

5. Dailininkas atvyko į Vilnių 1785 m. ir tapė paveikslus ne 
tik restauruojamai Vilniaus katedrai, bet taip pat I. Masalskio 
rūmams Verkiuose. 

6. Smuglevičius — pirmas 1797 m. įsteigtos Piešimo ir tapybos 
katedros vadovas Vyriausiojoje Lietuvos mokykloje, bet, tur būt, 
ne pirmas to dalyko dėstytojas (VI. Drėma, p. 181—184). 

7. Prof. P. N. Golianskis viešame universiteto posėdyje 1808 m. 
rugsėjo 15 d. pasakė kalbą apie du profesorius: istoriką T. Husa- 
ževskį ir P. Smuglevičių. Kalba buvo tais pačiais metais at¬ 
spausdinta. 

8. Kartodamas Golianskio mintis, Jucevičius pabrėžė emocinį 
tapytojo kūrybos bruožą, artimą jam pačiam, romantikui. Liaudinė 
dailininko tematika, betarpiškai susisiejanti su Jucevičiaus kai ku¬ 
riais darbais, liko nepastebėta. Smuglevičiaus paveikslų idėjinio 
turinio aiškinimas nesavarankiškas. 

STANCIKEVICIUS JOKŪBAS 
(Stanczykiewicz Jakob) 

* * * 

Apie 1640 m. studijavo filosofiją Vilniaus universitete, baigė 
studijas laisvųjų menų ir filosofijos magistro laipsniu. Domėjosi 



tiksliaisiais mokslais. Buvo- vienas iš gabesnių astronomijos prof. 
Osvaldo Krygerio (1598—1665) mokinių. 1646 m. Vilniuje paskelbė 
Exagesis festttatis paschalis , darbą apie kalendoriaus pritaikymą 
prie katalikų bažnyčios kilnojamųjų Švenčių. Veikale pateikiama ži¬ 
nių apie astronominius saulės metus, jos ciklą ir kt. Buvo susi¬ 
pažinęs su M. Koperniko mokslu, naudojosi jo astronominiais ap¬ 
skaičiavimais ir terminija. 

STANEVIČIUS EMERIKAS 
(Staniewicz Emeryk), 1803 —prieš 1866 

1. Gimė Birželėse, dab. Radviliškio rajone. 

2. Stanevičius išspausdino 12 lietuvių liaudies dainų ir 3 ne¬ 
žinomų poetų eilėraščius su laisvais vertimais į lenkų kalbą 
1819—1822 m. 

3. Jokūbas Jasinskis (1761—1794), 1794 m. sukilimo vadas Lie¬ 
tuvoje, paliko poezijos, kurios dalis buvo išspausdinta tuo pačiu 
laiku, kaip ir E. Stanevičiaus lietuvių dainos, bei tame pačiame 
periodiniame leidinyje (NK, t. V, p. 25). 

4. Jucevičius nieko daugiau ir nėra pasakęs apie tas dainas 
(žr. jo ,,Raštai“, p. 552). 

* * * 

E. Stanevičius mokėsi Dotnuvos mokykloje, studijavo Vilniaus 
universitete, priklausė Filaretų draugijai. 1831 m. sukilimo dalyvis, 
spaudoje buvo paminėta, kad jis palikęs ir lietuviškos kūrybos, 
bet ji nesurasta (MLTE, t. 3). 

STANEVIČIUS MODESTAS 
(Staniewicz Modesty) 

1. Siownik kieszonkovoy rosyjsko-polski , Vilnius, 1826, in 8. 
406 p. Po dvejų metų Vilniuje išleido jį pakartotinai, antrašte 
«PyqHOH poccHftcKO-nojibCKHH c;ioBapb», 404 p. (JSB, p. 412). 

STANEVIČIUS SIMONAS 
(Staniewicz Szymon), 1799—1848 

1. Jucevičius, nežinodamas tikslios gimimo datos, rašė, kad 
gimęs apie 1790 m. 

2. Stanevičius vidurinę mokyklą baigė Kražiuose. 

* * * 


Jucevičius nežinojo kitų Stanevičiaus spausdintų darbų: Apey 
darima walge isz kiarpiu islandu... 1823; Trumpas pamokitnas 
kalbos lituwiszkos arba žemaytyszkos... 1829. Nieko jis negirdėjo 
apie Stanevičiaus rankraščius: Wyjašnienie Mythologii Litewskiej 
ir Lietuvių-lenką kalbų žodynas . 


STRAZDAS ANTANAS 
(Drozdo\vski Antoni), 1760—1833 

1. Jucevičius teiginį, kad Strazdas — žemaitis, remia poeto 
daina: „Barnis Drazdausko ant lietuvių 44 . V. Vanagas tą teiginį 
atmeta. Strazdas Žemaičiuose yra buvęs 1786—1790 m., 1786— 
1789 m. jis mokėsi Varnių dvasinėje seminarijoje (V. Vanagas, 
„Antanas Strazdas“, V., 1968, p. 10—11, 58—59). 

2. Strazdas, paskirtas vikaru Varniuose vos baigęs semina¬ 
riją, jau 1790 m. išvyko į Aukštaitiją (V. Vanagas, p. 64—65). 
Pats poetas sakosi Žemaičių vyskupystėje buvęs 5 metus (žr. jo 
bylą su Harasimavičiumi leid. A. Strazdas, „Raštai“, V., 1952, 
p. 140). Teigimas, kad Strazdas dirbęs Kražiuose mokytoju (BA, 
U, p. 252—253), tuo tarpu turimais duomenimis neįrodomas: 
1788 m. atleistas dėl nesugyvenamo būdo Kražių mokytojas Ado¬ 
mas Drozdovskis nesuplaktinas su Antanu Strazdu. 

3. Strazdas vikaru ar kapelionu dirbo įvairiose vietose ligi 
3813 m. (V. Vanagas, p. 81). 

4. Jis įsikūrė Šimonių girios proskynoje, kur yra Lipkiškių 
kaimas (t. p., p. 81). 

5. Ecce nova sunt ornnia (lot.) — štai viskas nauja. 

6. Rkr. klaidingai— 1834 m. 

7. Jucevičius pirmas pastebėjo šį Strazdo kūrybos bruožą — 
kurti tekstą drauge su melodija. 

8. LTB, t. I, p. 379 abejojama, ar 1790 m. išleistas Spasabas 
Giedoima nobažnay miszias szmętas... priskirtinas Strazdui, ka¬ 
dangi poetas tuo metu dar buvo vos baigęs mokslą (LTB, t. I, 
p. 371). Jucevičiaus minima antrašte leidinys išspausdintas 1821 m. 
(LTB, t. I, p. 379), bet nei vertėjas, nei autorius nepažymėtas. Ju¬ 
cevičius pirmasis priskyrė šį leidinį Strazdui. Antra vertus, Juce¬ 
vičius nemini 1818 m. išspausdinto Strazdo versto R. Belarmino 
katekizmo Pamokslas krikszczioniszkas. 

9. Strazdo palikimo reikšmę Jucevičius susiaurino, nematyda¬ 
mas ‘jo pasaulietinių kūrinių reikšmės lietuvių literatūros istori¬ 
jai. 


STRIJKOVSKIS MOTIEJUS 
(Stryjkowski Maciej), 1547 — po 1586 

1. Kiti šaltiniai sako, kad gimė Strikove, Varšuvos vaivadi¬ 
joje. 

2. M. Strijkovskis kartais vadindavosi ir kitu vardu — Praeco - 
nides. 

3. Krokuvos universiteto matrikulose minimas 1567 m., po 
metų čia gavo bakalauro laipsnį. 

4. Tiksli mirties data nežinoma. Paskelbti dokumentai rodo, 
kad 1586 m. pabaigoje dar buvo gyvas. 

5. J. Lelevelio (1786—1861) nuomonė dėl Strijkovskio kronikos 
šių dienų istorijos mokslo šviesoje jau negali būti priimta be 
išlygų. 

6. J. I. Kraševskio studija apie kroniką buvo kelis kartus per¬ 
spausdinta, žr. NK, t. 3, p. 297. 

7. Trečią kronikos leidimą paruošė ir 1846 m. Varšuvoje 
išleido dviem tomais vilnietis M. Malinovskis. Į šį leidimą buvo 
įtraukti ir keli kiti M. Strijkovskio kūriniai. 

8. Lukoševičius Leslavas (1811—1855)—lenkų literatūros is¬ 
torikas, publicistas, spaustuvės ir knygyno savininkas, autorius 
1836 m. paskelbto veikalo „Rys dziejow pišmiennictwa polskiego u , 
kuriuo naudojosi L. Jucevičius. 

9. Raudos parašytos 1572 m., dabar laikomos žuvusiomis. 

10. Išsamią M. Strijkovskio darbų bibliografiją žr. leidinyje 
„Nowy Korbut“, t. 3, p. 296—298. 

ŠEMETA MERKELIS 
(Szemiot Melchior), ? — 1570 

* * * 

Stanislovo sūnus, kilęs iš senos Žemaičių bajorų giminės, 
pradėjusios reikštis Lietuvos gyvenime nuo XVI a. Kada gimė 
Merkelis ir kur ėjo mokslus — kol kas nežinoma. 

1548 m. ėjo Rietavo, o nuo 1550 m.—ir Beržėnų tijūno pa¬ 
reigas. 1566 m. buvo paskirtas Žemaičių kaštelionu, įėjo tuo 
pačiu ir į ponų tarybos sudėtį. Aktyviai dalyvavo seimelių ir 

seimų darbe. 1568 m. Gardino seime buvo įtrauktas į komisiją 
Antrajam Lietuvos Statutui pataisyti. Po metų Liublino seimas 
vėl jį įtraukė į Statuto komisiją. Labai buvo vertinami jo kari¬ 
niai ir administraciniai sugebėjimai. Pastarieji galėjo turėti reikš¬ 
mės ir jo darbui Statuto komisijoje, nes tuo metu teisė Lietuvoje 
dar nebuvo galutinai atskirta nuo administracijos (J. Lappo, 
„1588 metų Lietuvos Statutas", t. I, d. 1, K., 1934, p. 186—192, 
232 —234, 374, 399). 


SIMKEVICIUS JOKOBAS 
(Szymkiewiez Jakob), 1775—1818 

1. Gimė Raseinių aps. 

2. Be to, vienas iš „Subravcų“ (Nenaudėlių) draugijos stei¬ 
gėjų. 

3. Simkevičius, užrašęs 1500 auksinų sumą 3 neturtingiems 
moksleiviams, pažymėjo, kad vienas jų turi būti valstietis, ant¬ 
ras — miestietis, trečias — bajoras. Be to, paliko 1070 auksinų 
neturtingiems Vilniaus muzikantams šelpti (LSB, p. 420). 

4. Pirmas pediatrijos vadovėlis Lietuvoje ir Lenkijoje (MLTE, 
t. 3, p. 405). 


SIRVYDAS KONSTANTINAS 
(Szyrwid Konstanty), 1579—1631 

1. Gimimo vieta nežinoma, tačiau raštų tarmė rodo, kad kilęs 
iš Rytų Lietuvos. 

2. Tokį žodyną Sirvydui priskiria NK (t. 3, p. 323). LTB jo 
nemini. 

3. Jucevičius aprašo 4-tą Sirvydo žodyno leidimą, matyt, anks¬ 
tyvesnių leidimų (1629, 1631, 1642) nematė. 

4. Veikalas žinomas iš aprašų, datuojamas 1630 m. Pažymė¬ 
tina, kad Jucevičius žinių apie šį leidinį ėmėsi iš Valančiaus 
rankraščio, nenurodydamas jo pateikto šaltinio — S. Rostovskio. 

SRUBAUSKIS PRANCIŠKUS 
(Szrubowski Franciszek), 1620—1680 

1. Gimė Kaune. 

2. Spėjama, kad Pamokslas krikscioniszkas trumpa y iz • 
gulditas ir su dalaydimu wiresniuju per miena kunigą Societ. Jė¬ 
zų ,... Vilnius, 1680 (?) ir yra Jucevičiaus minimas Srubauskio ka¬ 
tekizmas. 

3. Giesmyno tokia^ antrašte jokia bibliografija nežino. Galėtų 
tai būti Srubauskiui priskiriamas ir daugelio leidimų susilaukęs 
Balsas širdies'.:, pasirodęs prieš 1680 m. Teišliko 1726 m. leidimas 
(LTB, t 1, p. 403-410). * 

’ SULCAS MYKOLAS 
(Szulc Michai), 1769—1812 

1. Rkr.— 1813 m. 

* * * 

Gimė 1769 m. Stuomoje, Lenkijos Pamaryje. Mokėsi Mintau¬ 
jos gimnazijoje, Vilniaus kunigų seminarijoje ir universitete, kurį 
1788 m. baigė filosofijos ir laisvųjų mokslų daktaro laipsniu. Me¬ 
tęs dvasininko luomų, mokytojavo Kretingoje, Naugarduke ir 
Vilniuje. 1793—1795 m. tarnavo Lietuvos kariuomenėje ir dalyvavo 
sukilime. Po sukilimo dėstė matematiką Naugarduko apskritinėje 
mokykloje. 

Nuo 1797 m. pradėjo dirbti Vilniaus universiteto architektū¬ 
ros katedroje: iš pradžių adjunktu, nuo 1798 m. (mirus L. Stuokai- 
Gucevičiui) — katedros vedėju, o po metų — profesoriumi. Dėstė 
antikinės architektūros istoriją, statiką, planavimą, estetiką ir ar¬ 
chitektūros stilius. Vadovavo Vilniaus katedros statybos darbams, 
kurie buvo pradėti dar Stuokos, užbaigė vargonų tribūną. Pagal 
jo projektus buvo pastatyti dar keli pastatai Lietuvoje ir Baltaru¬ 
sijoje. 1809 m. dėl avarijų statybose jam buvo atimtos darbų 
vykdytojo teisės, bet 1812 m. vėl sugrąžintos. Tais pat metais 
caro Aleksandro I sutikimui Vilniuje pradėjo statyti Vingio parke 
puošnią altaną, kuri sugriuvo. Apimtas nevilties, architektas nusi¬ 
skandino Neryje (MLTE, t. 3). 

TALACKA ADOMAS 
(Toloczko Adam), 1728—1793 

* * * 

Gimė 1728 m. sausio 8 d. Trakų vaivadijoje. Mokslus ėjo 
Vilniuje. 1743 m. Liubiešove įstojo į pijorų ordiną. Baigęs dvasi¬ 
nius mokslus, daug metų mokytojavo įvairiose pijorų mokyklose. 
Mirė 1793 m. lapkričio 27 d. Liubiešove. Be nurodytų vertimų, 
išleido J. A. Komenskio veikalą lama aurea reserata duarutn lin- 
guarutn , Vilnius, 1768 (NK, t. 6, cz. 1, p. 340—341). 

TALACKA JUOZAPAS 
(Toloczko Jozef), 1715—1790 

L Bekanas Martynas (1563—1624) —teologijos profesorius, 
jėzuitas, garsus polemistas su reformatais, protestantais ir angli¬ 
konais. Parašė kelis veikalus, kuriuos pradėta leisti Lietuvoje jau 
XVII a. pradžioje. 

2. Tur būt, L. Jucevičius šios knygos nematė, nes J. Talačka 
išvertė ne vieną, o du M. Bekano veikalus: a) Kontromersye z 
Kaiminėm i uczniami jego o spramiedlimošci, t. 1—4, Vilnius, 
1762—1770; b) Kontromersye z Kaiminėm i uczniami jego mzglę- 
dem tego pytania: Jest Ii tenže bog kalminski co i katolLcki , 
t. 1—3, Vilnius, 1770. 


* * * 

Gimė 1715 m. spalio 27 d, Lietuvoje. Mokėsi Vilniuje, kur 
1732 m. įstojo į jėzuitų ordiną. Baigęs filosofijos ir retorikos stu¬ 
dijas, mokytojavo įvairiose jėzuitų kolegijose. Vilniuje 1742 m. 
pradėjo teologijos studijas, kurias tęsė Varšuvoje. Po to profe¬ 
soriavo Slucko, Polocko, Gardino, Naugarduko ir Braunsbergo 
kolegijose. 1768—1770 m. buvo Vilniaus universiteto teologijos 
profesoriumi ir teologijos fakulteto dekanu. Po trejų metų ėjo 
teisės fakulteto dekano pareigas. Apie 1763 m. gavo laisvųjų menų 
ir filosofijos magistro, apie 1770 m.— teologijos daktaro laipsnį. 
Mirė apie 1790 m. Vilniuje, 

TAUJENIS JUOZAPAS 
(Towien Jozef), 1800—1829 

L Vilniaus universitete studijavo 1822—1826 m. (BUW, t. 1, 
p. 114). 


TIŠKA VILHELMAS 
(Tyszka Wilhelm), 1680—1740 

1. 1710—1725 m. buvo arkipresbiteriu Piše (netoli Olštino), 

* * 4c 

Paruošė kartu su kitais evangelikų giesmyną lenkų kalba ir 
1723 m. išleido jį Gdanske. 1719 m. Karaliaučiuje išspausdintas jo 
pamokslas Jezusa Narodzonego... mystamii w kazantu zboromi 
smemu mielce kochanemu... Kūrė lenkų istorines dainas ir apskri- 

tai prijautė lenkams P/ūsuose. Už šią savo veiklą vokiečių buvo 
dukart paskelbtas pamišėliu ir įkalintas. Mirė 1740 m. Karaliau¬ 
čiuje (T. Orack’i, „SKnvnik biograficzny \Varmii, Mazur i Powišla u , 
Warszawa, 1963, p. 295). 

T1SKEVIC1US ANTANAS 
(Tyszkiewicz Antoni), 1692—1762 

1. Rkr. klaidingai— 1709 m. 

2. Gavęs 1714 m. filosofijos daktaro laipsnį, dar dvejus metus 
studijavo teologiją. 

3. Benediktas XIV buvo popiežiumi 1740—1758 m. 

4. Sofistais čia vadinami įžymūs prancūzų šviečiamojo laiko¬ 
tarpio mąstytojai, rašytojai ir veikėjai (Dalamberas, Didro, Volte¬ 
ras), kurie, susibūrę apie Didžiąją prancūzų enciklopediją (1751— 
1780), skelbė pažangias idėjas. 

5. Tokių aprašymų Tiškevičius buvo sudaręs ne vieną, o du — 
1748 ir 1755 m. 

6. Rkr.—53 m., nes Jucevičius manė, kad Tiškevičius gimęs 
1709 m. 


* * # 

Nuo 1736 m. ėjo Lietuvos Didžiosios Kunigaikštystės sekre¬ 
toriaus dvasiniams reikalams pareigas. Buvo išrinktas į Vyriau¬ 
siąjį Lietuvos Tribunolą ir kelis kartus dalyvavo seimų darbe. 
Įvedė naują vyskupystės administracinį padalijimą, suskirstydamas 
ją į 10 dekanatų. 1752 m. vasarą buvo sušaukęs Varniuose vys¬ 
kupystės kunigų sinodą, kurio medžiaga buvo paskelbta Vilniuje, 
žr. „Synodus Dioecesana Mednicensis seu Samogitiae“, Vilnius, 
1752. 


TISKEVICIUS JURGIS 
(Tyszkiewicz Jerzy), ? — 1656 

L Rkr. klaidingai — 1638 m. 

2. Eidamas Žemaičių vyskupo pareigas, J. Tiškevičius buvo 
sušaukęs keturis Žemaičių vyskupystės sinodus— 1636, 1639, 1643 
ir 1647 m. Zr. Collectanea, „Constitutionum synodalium dioecesis 
Samogitiensis“, Vilnius, 1690, p. 151. 

3. Urbonas VIII buvo popiežiumi 1623—1644 m. 

4. Katalikų ir disidentų suvažiavimas (colloquium charitati- 
vutn) įvyko 1645 m. Toninėje. Po trijų mėnesių diskusijų suva¬ 
žiavusieji išsiskirstė, nieko nenutarę. 

UVAINIS LEONAS 
(Uwojn Leon), 1753—1828 

L Rkr. klaidingai — Jonas. 

2. Apie šį veikalą žinių pateikia tik Jucevičius. Reikia manyti, 
kad jos tikros. Antra vertus, Jucevičius nežinojo Uvainio studijos 
apie lietuvių kalbą, jo leksikografinių darbų (etimologinio lietuvių 
kalbos žodyno), be to, fakto, kad K. Kontrimas siūlė 1822 m. 
memorandume universitetui Uvainį lietuvių kalbos dėstytoju (LTB, 
t. I, p. 539). 

3. Einikis — žemaičių kultūros veikėjas, su kuriuo palaikė kon¬ 
taktą Uvainis, M. Chlevinskis, rusų kalbos ir literatūros dėstyto¬ 
jas Vilniaus universitete J. Loboika. Einikis apie 1823 m. buvo 
pasižadėjęs Loboikai parinkti lietuvių liaudies dainų ir padavimų. 
Porą padavimų Einikis pasekęs Loboikai, šis pakartojo juos uni¬ 
versiteto profesoriams, jų tarpe — J. Leleveliu! (KPZ, p. 213—214). 

VAITIEKUS IS NAUJAMIESČIO 
(Wojciech z Nowego miasta), apie 1510—1578 

1. Sekliucijonas Jonas (apie 1510—1578)—reformacijos vei¬ 
kėjas, gyvenęs Karaliaučiuje, parašė ir išleido kelias liuteronų 
tikybines knygas. 

* * * 

Gyveno XVI a. T. Orackis spėja, kad kilęs iš Torunės, kurios 
dalis, įkurta 1264 m., buvo vadinama Naujamiesčiu (Nowe miasto). 
Ten pat dirbo kurį laiką mokytoju. J. Sekliucijono įkalbėtas, 
1577 m. atsisakė mokytojo vietos ir persikėlė į Karaliaučių. Visa¬ 
pusiškai išsilavinęs, gerai mokėjo lenkiškai. J, Sekliucijonui pade¬ 
dant, išleido: L Przygotowanie chrzešcijanskie ku šmierci a 
wyprawa do wiecznego žymota, Karaliaučius, 1558; 2. Praktyka o 
tnszy Walentego Wanniusza , co o niej a jako rozumieč matuty, 
Karaliaučius, 1559; 3. Modlitmy nabozne, ktorych chrzešcijanscy 
ludzle i dziatki ich užywač mają, Karaliaučius, 1559; 4. Dzien 
sądny a skonczenie tego smiata, kiedy ma byč, Karaliaučius, be 
išleidimo metų (T* Oracki, „Stownik biograficzny Warmii, Mazur 
i PowišIa“, War$zawa, 1963, p. 307—308). 

VALANČIUS MOTIEJUS 
(Woloncžewski Maciej), 1801—1875 

. v. 

1. Gimė Nasrėnų kaime, Salantų parapijoje, dab. Kretingos 
rajone. 

2. Iš Varnių dvasinės seminarijos Valančius buvo pasiųstas į 
Vilniaus vyriausiąją Seminariją. Šią seminariją Valančius baigė 
1828 m., tais pačiais metais gavęs ir teologijos magistro laipsni. 

3. Į Kražius Valančius buvo atkeltas iš Moziriaus mokyklos 
Baltarusijoje 1734 m. Kražiuose dirbo kapelionu ir tvarkė di¬ 
džiausią Žemaičiuose mokyklos biblioteką. Ten pat parašė Kražių 
mokyklos istoriją, kuri nebuvo spausdinta, Šiuo metu rankraštis 
dingęs; čia, tur būt, pradėjo kaupti medžiagą Žemaičių vyskupys¬ 
tės istorijai. 

4. 1840 m. pavasarį Valančius — Vilniaus Dvasinės akademi¬ 
jos adjunktas. Kartu su Akademija persikėlė 1842 m. į Peterburgą, 
kur dirbo ligi 1844 m., kada grįžo į Lietuvą. 

VALATKAVICIUS MIKALOJUS 
(Wolodkowicz Mikola j) 

1. Karcanas Jonas (miręs apie 1611 m.) — spaustuvininkas, 
gimęs Lenkijoje. 1576 m. atvyko į Lietuvos Didžiąją Kunigaikštys¬ 
tę, nuo 1580 m. gyveno Vilniuje. Čia išleido apie 100 knygų* 
dažnai nenurodydamas spaustuvės. Spausdino ir kalvinų, ir kata¬ 
likų knygas. 1594 m. išleido pirmą Vilniuje knygą su gaidomis. 

2. Sobolevskis Liudvikas (1791—1830)—Vilniuje gimęs ir dir¬ 
bęs bibliografas ir bibliotekininkas. 

VALIŪNAS SILVESTRAS 
(Walenowicz Syhvester), 1789—1831 

1. Ar teologijos magistro, ar kandidato laipsnį gavo Valiūnas, 
dar dokumentiškai neįrodyta. 

2. Rkr. 1790. Valiūnas gimė 1789 m., krikštytas 1789.Vll.il 
(R. Mikšytė, „Nauji duomenys S. Valiūno biografijai“,—„Literatū¬ 
ra ir kalba“, V, Vilnius, 1961, p. 609). 

3. Mokėsi Raseinių mokykloje, 1803 m. Valiūną jau randame 
tos mokyklos sąrašuose (BA, II, p. 133). 

4. Varnių dvasinėje seminarijoje Valiūnas nesimokė,—taip pa¬ 
žymėta Vilniaus vyriausiosios seminarijos sąrašuose (BA, II* 
p. 144). 

5. 1812 m. Valiūnas baigė Vyriausiąją seminariją, bet kunigu 
nebuvo įšventintas. 

6. Aužbikave. 

7. Be Bilevičių, Valiūnas bendradarbiavo su to meto lietuvių 
literatūros bei kultūros veikėjais Simonu Stanevičiumi, D. Poška. 

8. Aloizas Zolkovskis (1777—1822)—pagarsėjęs savo laiku 
lenkų artistas-komikas ir dramaturgas. Jo sūnus, taip pat Aloizas, 
buvo ne mažiau už tėvą garsus komikas. Sunku pasakyti, katrą 
turėjo galvoje Jucevičius — gal tėvą. 

9. Spėjama, kad buvo pamilęs mokslo draugo Prano Bilevi- 
čiaus, kilusio iš žymios Žemaičių bajorų giminės, seserį, kurios, 
aišku, už valstiečio sūnaus tuo metu niekas nebūtų leidęs. 

10. Apie šį Valiūno kūrinį žinių turime tik iš Jucevičiaus. „Se¬ 
noji lenkų mokykla“—tai pseudoklasicizmas; priešpastatydamas jį 
savo meto literatūrai, Jucevičius turi galvoje romantizmą. 

11. Citata paimta iš vieno pirmųjų lenkų romantizmo teoreti¬ 
kų— M. Mochnackio, plg. „Lietuvių literatūros kritika“, t. I, p. 93. 

VALIUSEVICIUS TAMOŠIUS 
(Waluszewicz Tomasz), ?—1800 

1. Gimimo metai nežinomi, mirė 1800 m. 

2. Pirmas leidimas išėjo 1779 m. Vilniuje, 4 t., in 8. 

3. L. Jucevičius nepaminėjo dar vieno Valiuševičiaus darbo — 
Kazania — czyli homilje niedzielne , napisane w języku uvlosktm 
przez ks . Alfonsą de Ligtiari , Varšuva, 1783, 2 t., in 8. 

VALMIKAS VINCENTAS MARTINI JONAS 
(Walmik Wincenty Martynian), 1779—1836 

1. Valmikas buvo valstietis, gimė netoli Šaukėnų. 

2. Viceprelato titulo Valmikas neturėjo (BA, II, p. 357), 1818 m. 
buvo paskirtas Vilniaus katedros vikaru, 1822 m.—vicekantoriumi, 
nes turėjo gražų balsą (ten pat). 

3. Valmikas 1827 m. buvo varu policijos išvarytas iš Vilniaus 
atgal į Vigrių vyskupystę Lenkijos karalystėje, kuriai priklausė ir 
Užnemunė. Tačiau jis ten nenuvyko ir 3 metus bandė pakeisti Vil¬ 
niaus kapitulos nutarimą jį grąžinti į Vigrių vyskupystę. Tik 
1830 m., priverstas paklusti dvasinei ir pasaulietinei vyriausybei, 
grįžo, tačiau pastovaus darbo nebegavo. Jucevičiaus teiginys, kad 
Valmikas 1840 m. klebonavo Lenkijos karalystėje, klaidingas: Val¬ 
mikas mirė Užnemunėje 1836 m. (BA, II, p. 360). 

4. Rkr. klaidingai — 1823. Tai antro giesmyno leidimo data, 
žr. LTB, t. I, p. 440. 

* * * 

Jucevičius nieko nesako apie Valmiko pastangas išleisti 
A. Strazdo, K. Aleknavičiaus poeziją ir A. Butkevičiaus lietuvių 
kalbos gramatiką, apie jo susidūrimus su Vilniaus cenzūros komi¬ 
tetu ir ilgus susirašinėjimus tuo klausimu. 

VARKALEVICIUS JUOZAPAS 
(Warkolewicz Jozef), apie 1788—1838 

* * * 

Gimimo datą apytikriai yra nustatęs M. Brenšteinas. Mokėsi 
Kražių gimnazijoje. Iš pradžių buvo įrašytas Varkalo pavarde, 
kuri vėliau buvo sulenkinta. 1807—1808 m.— Luokės parapinės 
mokyklos mokytojas, 1808 m. įstojo į Varnių kunigų seminariją, 
vėliau siunčiamas \ Vilniaus vyriausiąją kunigų seminariją, kur 
studijavo kartu su S. Valiūnu ir K. Vizgirda. Nuo 1821 m.— 
Skaudvilės klebonas, laidojo D. Pošką (BA, t. II, p. 411, 422—423). 

Jucevičiaus pateikta žinia apie VarkaleviČiaus poemą „Šveisk, 
boba, ridiką“ tuo tarpu vienintelė. 

VAZINSKIS ALEKSANDRAS 
(Wažynski Aleksander), 1812—1872 

L Laižuvoje. 

2. 1820—1823 m. mokėsi Panevėžyje, o 1825—1828 m. Kražių 
gimnazijoje. 

3. 1828—1831 m. studijavo Vilniaus universiteto teisės fakul¬ 
tete, baigė jį bažnytinės ir pasaulietinės teisės kandidato laipsniu. 
Po to pradėjo teologijos studijas, iš pradžių (1831—1833) Vilniaus 
seminarijoje, paskui (1833—1836) — Dvasinėje akademijoje, baigė 
jas teologijos kandidato laipsniu. 

4. Nuo 1837 m. Vilniaus Dvasinės akademijos adjunktas, nuo 
1842 m.— profesorius. 

* * * 

Jį protegavo Vilniaus vyskupas Vaclovas Žilinskas, su kuriuo 
1857 m. persikėlė į Peterburgą. Ten, Dvasinėje akademijoje, buvo 
paskirtas homiletikos bei patrologijos profesoriumi ir akademijos 
inspektoriumi. 1861 m. gavo teologijos daktaro laipsnį. Po poros 
metų išėjo į pensiją, apsigyveno Krokuvoje, kur 1872 m. spalio 
28 d. ir mirė. 

VINCĄ JONAS 
(Wincza Jan) 

1. Šias pareigas ėjo ir 1755 m. (BUW, t. 3, p. 356), 

VIRVICIUS KAROLIS 
(\Vyrwicz Karol), 1717—1793 

1. Juozapas Hilzenas (J. Hylzen, 1736—1786)—didikas iš 
katalikiškos Latvijos dalies — Latgalijos, politinis veikėjas, akty¬ 
vus Lenkijos masonų ložių dalyvis (PSB, t. 10, p. 130—132). 

2. Virvičius aplankė Prancūziją, Vokietiją, Belgiją, Italiją. 

3. 1767—1783 m. buvo „Kilmingųjų kolegijos“ (Collegium no- 
bilium) vedėjas. Norėdami išlaikyti konkurenciją su S. Konarskio 
reformuotomis pijorų mokyklomis, jėzuitai pavedė daug mačiusiam 
Virvičiui gerai susipažinti su esama švietimo padėtimi ir pakelti 
mokymo lygį jėzuitų mokyklose. Virvičius tatai ir padarė. Jo va¬ 
dovaujama kolegija, prie kurios veikė konviktas, tapo labai popu¬ 
liari bajorų tarpe. . 

4. Medalyje buvo atmuštas Virvičiaus atvaizdas, pagerbiant jį, 
kaip kolegijos rektorių. 

5. Jucevičiui būdingas pasaulėžiūros nenuoseklumas: vienur 
savo laikams jis gana pažangus, kitur kartoja itin reakcingas 
mintis. Šiuo atveju jis reiškia atsilikusi bajorijos prisirišimą prie 
jėzuitų auklėjimo sistemos, kuri mokėjo pataikauti bajorijos ma¬ 
sėms (EP, t. 28, p. 76—79). 

6. Petras Svitkovskis (1744—1793)—lenkų publicistas XVIII a., 
leidęs 1782—1792 m. mėnesinį leidinį „Pamiętnik polityczny i 
historyczny przypadkow, ustaw, osob, miejsc i pism, wiele nas 
szczegolniej interesujących“. Leidinys buvo populiarus ir palyginti 
pažangus (EP, t. 24, p. 417). Virvičius leido „Gazeta Warszaws- 
ka*\ tačiau jo pozicijos buvo dešinesnės, taigi Jucevičiaus teiginys 
apie Virvičiaus bešališkumą vargu ar teisingas. 


VISOCKIS ANTANAS 
(Wysocki Antoni) 

1. Universitetą'uždarius, Vilniaus Dvasinėje akademijoje. Mo¬ 
kėsi 1829—1834 m. 

VOLMERIS EDVARDAS 
(Wolmer Edward), apie 1810—? 

t 

* * * * 

E. Volmeris, matyt, buvo iš Žemaitijos išsikėlęs į Baltarusiją, 
jei 1845 m. prašėsi skiriamas Gardino aps. švietimo garbės globė¬ 
ju. Šioms bajorų savivaldos pareigoms būdavo skiriami žymesnieji 
kultūros veikėjai, kurie galėjo mokėti tam tikrą įnašą švietimo 
reikalams (LŠB, p. 47). E. Volmerį randame Valančiaus „Žemaičių 
vyskupystės“ prenumeratorių sąraše. Konstantinas Volmeris, kilęs 
iš tos pačios šeimos, buvo nupirkęs iš D. Poškos dukters Bardžius 
su Bijotais (BA, t. II, p. 236). 

ZATORSKIS PRANCIŠKUS 
(Zatorski Franciszek), 1800—1849 

* * * 

Jucevičiaus minimi Zatorski o raštai tiesiogiai su Lietuva dar 
nebuvo susiję. Po 1841 metų jo kūryboje atsiranda lituanistinė te¬ 
matika: Ztiicz nad Niewiaią, poemai z podan Litwy f Zmudzi i 
Polski, Siedlcai, 1845; Witold nad Worksią. Piešni ludu z nad 
dolnego Niemna t przekiad z litemskiego podlug zbioru Rhesa z 
umagami nad Zmujdzią i dolączeniem nut , Varšuva, 1844. 

ZDANAVIČIUS LIUDVIKAS 
(Zdanowicz Ludwik), 1813 ar 1814—1897 

* * * 

Mokėsi dvasinėje seminarijoje ir Dvasinėje akademijoje, kurią 
baigė 1837 m. Po kurio laiko pradėjo eiti profesoriaus pareigas 
Vilniaus Dvasinėje akademijoje. 1863—1878 m. buvo Vilniaus dva¬ 
sinės seminarijos rektoriumi, 1886—1890 m.— jos profesoriumi. 
Vėliau vyskupas sufraganas, 1895—1897 m. ėjo Vilniaus vysku¬ 
pystės valdytojo pareigas. Mirė 1897 m, 

ZDANAVIČIUS MIKALOJUS 

(Zdanowicz Mikola]), ?—1817 

* * * 

Prisidėjo prie Lietuvos provincijos dominikonų ordino ar¬ 
chyvo sutvarkymo. Mirė 1817 m. 

ZGERSKIS JONAS 

(Zgierski Jan), XVII a. II pusė—1713 

1. Smolensko vyskupu išbuvo dešimt (1700—1710) metų. 

2. Rkr. klaidingai— 1714 m. 

ZICKIS TAMOŠIUS 
(Zycki Tomasz), 1762—1839 

1. F. M. Sobeščanskis (EP, t. 28, p. 1103) ir J. Belinskis 
(BUW, t. 3, p. 364) teigia, kad Zickis gimė Vilniaus aps. Kuriškių 
dvarelyje. 

2. Tie patys autoriai sako, kad dėstė apygardinėje Vilniaus 
mokykloje. Taip, matyt, ir buvo, nes tik tokia ir veikė Vilniuje. 

3. Nuo 1791 m. buvo Norvaišos pavaduotoju — adjunktu 
(BUW, t. 3, p. 364). 

4. 1804—1807 m. nedirbo universitete, o ėjo gimnazijos direk¬ 
toriaus pareigas. 1807—1817 m. vėl dirbo profesoriumi. Dažnai 
būdavo kviečiamas mokyklų vizitatoriumi. 1820 m.— dekanas* 
1824 m.— po J. Tvardovskio suėmimo — laikinai einantis rekto¬ 
riaus pareigas (BUW, t. 3, p. 365). 

